
„Într-o zi, dis de dimineaţă, când aveam şapte ani, am văzut îngerii. Sunt tot atât de 
sigură azi cum am fost şi atunci... Această întâmplare - propria-mi experienţă, stă 
atât la începutul cât şi la sfârşitul acestei cărţi... Îngerii au o miraculoasă realitate. 
Activitatea lor printre noi a devenit pentru mine o realitate vitală, pozitivă 

Maica Alexandra 


Precuvântare 


Orice carte adevărată mă tulbură şi mă nelinişteşte pentru multă vreme, de parcă 
autorul şi-ar fi turnat în sufletul meu tot sufletul lui, eliberându-se pe sine şi 
stârnindu-mă cu bucuriile sau dilemele lui ființiale. Se întâmplă, în acest caz, 
procesul ciudat al comuniunii spirituale depline, care se creează între cititor şi 
autor şi care de fapt ar trebui să fie, am mai spus-o, criteriul suprem al criticii 
literare. Fiinţa spirituală a cărţii se întrupează în conştiinţa cititorului şi are loc 
naşterea cea de-a doua, poate cea adevărată, a operei respective şi care-i descoperă 
dimensiunile existențiale, o legitimează şi o impune posterității. 


Puterea de a crea stări noi de conştiinţă în sufletele cititorilor, de a descifra 
raţiunile divine ascunse în lume şi de a da sens vieţii omeneşti, ţine de unicitatea 
prin excelenţă a scriitorului de bar, înzestrat de sus cu această forță spirituală de a 
convinge imobilitatea, indiferența şi pasivitatea intelectuală, pe de o parte, iar pe de 
alta, de a purifica şi transfigura realităţile văzute şi nevăzute pe care le contemplă. 
Artistul adevărat ne smulge din singurătatea noastră, din subiectivismul în care ne 
zbatem şi ne pune în comuniune directă, personală, cu realităţile noi pe care ni le 
descoperă, îmbogăţindu-ne şi întărindu-ne sufleteşte. 


În această privinţă, literatura teologică actuală înregistrează o personalitate 
creatoare de înaltă talie duhovnicească, a cărei modestie austeră se armonizează 
perfect cu unicitatea ei exemplară. Este vorba de Maica Alexandra, prinţesa Ileana 
a României, monahia din Ellwood City, o adevărată mamă duhovnicească cu suflet 
frumos, prozatoare de excepţie, exemplu viu de dăruire pentru a lui Dumnezeu 
slavă şi a omului slujire. 


Maica Alexandra s-a născut în 1909, fiind fiica cea mică a regelui Ferdinand şi a 
reginei Maria. Crescută într-un climat spiritual elevat, a fost deprinsă de mama ei 
cu arta şi frumuseţea încă de la vârstă fragedă, iar tatăl său, sever, îi vorbea despre 
datorie şi devoțiune pentru România. 


Când avea 5 ani, a început groaza marelui război mondial. Fratele ei mai mic, 
Mircea, a murit de febră tifoidă la vârsta de 5 ani. Ilenei i-a fost dat s-o vadă pe 
mama ei mai mult în uniforma de infirmieră decât în costume fermecătoare. 
Prinţesa Ileana a primit educaţie prin membrii familiei, doici şi tutori. De la mama 
ei a învăţat engleza şi franceza, de la tatăl ei germana, iar de la membrii curții 
română. A fost crescută în credinţa ortodoxă, potrivit Constituţiei române. 


La vârsta de 17 ani, a călătorit cu mama sa în America. Apoi, împreună, au făcut o 
excursie în Spania, unde l-a întâlnit pe tânărul Anton de Habsburg, arhiducele de 
Austria, izgonit din propria sa ţară de situaţia politică a vremii. În anul 1931 s-a 
căsătorit cu acesta la Palatul Pelişor din Sinaia. 


Revoluţia spaniolă a împiedicat reîntoarcerea tânărului cuplu în Spania. Regele 
Carol al II-lea, fratele ei mai mare, a hotărât ca nici un habsburg să nu se nască pe 
pământul românesc. Li s-a permis să viziteze Austria, dar nici aici copilul nu avea 
îngăduinţa să primească cetăţenia. De abia copiii născuţi în 1935 şi 1937 vor primi 
cetăţenia austriacă. Principesa îşi va educa odraslele sale cu multă delicateţe, 
dorind ca tot ceea ce ele au învăţat să aplice cu promptitudine şi să ajute pe alții. 
Când Hitler a anexat Austria, se nasc fetele ei cele mai mici: Maria Magdalena şi 
Elisabeta. Regina Maria se stingea din viață. Principesa Ileana era disperată, 
neîngăduindu-i-se să fie lângă mama ei în cele din urmă clipe. 1 se permite totuşi să 
participe la funeraliile de stat. Arhiducele este înrolat în armată, în timp ce Hitler 
atacă Franţa. Prinţesa s-a străduit să-şi îngrijească copiii şi gospodăria singură, 
locuind într-un castel din afara Vienei. A petrecut mult timp la Viena, slujind 
fluxului crescând de răniţi, care curgea de pe câmpurile de bătălie. A lucrat pentru 
Crucea Roşie, ajutând pe românii răniţi să se refacă şi să-şi găsească drumul spre 
casă. 


În anul 1943, întreaga familie este la Bran. Arhiducele a primit concediu şi s-a 
întors acasă pentru puţină vreme. Ziua de 23 august 1944 găseşte întreaga familie - 
arhiducele, prinţesa şi cei şase copii - acasă, la Bran. Oraşul este izolat şi e tăiată 
orice posibilitate de a călători în oraşele din apropiere. Prinţesa dorea mult să facă 
ceva pentru răniții şi pentru suferinzii compatrioți. În acest scop, donează o bucată 
de pământ peste râul Turcu. Militarii români fac un pod peste râu şi, într-un ritm 
surprinzător, ia naştere un spital, care se va numi „Spitalul Inima Reginei”, în 
cinstea faptului că inima reginei Maria era îngropată într-o capelă mică, din piatră, 
în Bran. Prinţesa era atât de implicată în problemele spitalului, încât, îndată ce a 
avut o echipă de doctori buni şi un personal de vreo şase surori, personal, cu 
dăruire, dădea ajutor, chiar în sala de operaţie. 


În această perioadă, guvernul comunist începe preluarea industriei private, iar în 
şcoală se predă materialismul dialectic şi se vorbeşte despre absurditatea religiei. 
Studenţii sunt supuşi procesului de „spălare a creierului”. Familia regală trăieşte 
acum în camera de gardă de la poalele castelului, în condiţii foarte modeste, iar 
această „şedere temporară” se prelungeşte aproape patru ani. Munca prinţesei 
Ileana la spital a devenit o pasiune. Numărul pacienţilor se înmulţeşte şi aceasta 
presupune multă alergătură şi energie. Se luptă pentru a adopta igiena modernă, şi 


caută să convingă pe toți membrii guvernului să-i permită să aibă echipamentul 
cuvenit. 


După Crăciunul anului 1947, când Branul este puternic acoperit cu zăpadă, prinţesa 
este sunată la telefon de regele Mihai, care doreşte să o vadă imediat. Pleacă în 
grabă şi află de la nepotul său veşti proaste. Regelui i s-a dat un ultimatum: în cinci 
zile să-şi facă bagajele şi să părăsească ţara, altfel va avea de întâmpinat procesul 
de judecată şi execuţia. Prinţesa n-ar fi vrut să părăsească ţara, dar era foarte 
îngrijorată de familia ei. 


Între timp, ea se întorcea la Bran, unde află că gărzile armate, cu mitraliere, au fost 
repartizate la flecare cameră. Deci, plecarea era iminentă. Orice obiect de valoare 
este considerat proprietate de stat; conturile de la bancă sunt îngheţate, iar 
telefoanele deconectate. 


După alungarea din ţară, au călătorit prin Elveţia şi Argentina, iar în 1950 prinţesa 
şi cei şase copii ajung în Statele Unite ale Americii, în timp ce arhiducele se 
reîntoarce în Austria. În cele din urmă, vor divorța. 


A trebuit să găsească o cale pentru a câştiga un venit din care să educe, să îmbrace 
ŞI să-şi hrănească copiii. 

Prinţesa Ileana a străbătut America spre a ţine prelegeri şi conferințe despre 
experienţele sale de dincolo de cortina de fier. Începe să scrie o carte ce se va numi 
„| live again” (Trăiesc din nou), iar după doi ani o alta, numită „Hospital of the 
Queen's Heart” (Spitalul Inimii Reginei). A reuşit să-l plaseze pe fiecare din cei 
şase copii în şcoli cu internat, aşa încât să se poată deplasa pentru conferințele sale. 
Pe măsură ce copii cresc, ea simte tot mai mult nevoia de a se dedica slujirii 
comunității. 


Anul 1959 este un an teribil pentru prințesa Ileana. Fiica ei mai mare, abia 
căsătorită, călătoreşte cu soţul ei, Rusch, în America de Sud. In Rio, avionul pierde 
spaţiul de decolare şi toţi pasageri decedează. 


După puţin timp, în anul 1961, prințesa vinde casa din Newton şi, la sfatul 
Mitropolitului Antonie de Surouzh, se mută în Franţa. 


Aici, la vârsta de 52 de ani, devine novice la Mănăstirea ortodoxă „Acoperământul 
Maicii Domnului” din Bussy en Othe. „În inima mea, îmi spunea ea, întotdeauna 
am dorit să devin călugăriță. Dar a fost atât de mult de făcut în România când am 
fost tânără”. 


În mânăstire a găsit viaţa pe care şi-a dorit-o, petrecând aici şase ani. Va pleca apoi 
în America, pentru a construi o mănăstire ortodoxă. Spunea fiului ei, Ştefan: „Dacă 
Dumnezeu voieşte să fie aceasta, EI îmi va da atât putere cât şi mijloace fizice să- 
mi îndeplinesc datoria”. În ciuda trupului ei firav, a durerii sale artritice, a părului 
cărunt, îşi ia sarcina de a construi o mănăstire, cu aceeaşi energie şi viziune cu care 
a construit cele două spitale ale sale. 


lată ce scrie ea însăşi în revista Mănăstirii, despre aceasta: „Cu credinţa mea fermă 
şi cu voinţa să fac lucrarea lui Dumnezeu, m-am angajat să înfrunt orice s-ar ivi. 
De asemenea, mi-am amintit cuvintele mamei mele: Trebuie să înfrunți viaţa, căci 
viaţa iubeşte pe cel brav. Încrezându-mă în ocrotirea Maicii lui Dumnezeu, am 
sperat să fiu bravă”. 


A făcut o colectă, a adunat suma necesară care, împreună cu ceea ce ea însăşi 
poseda, a fost suficient pentru achiziționarea proprietății pe care stă astăzi 
Mănăstirea din Elwood City. După aceea s-a reîntors la Bussy unde, în primăvara 
anului 1967, este tunsă în monahism, primind voturile monahale de statornicie, 
ascultare, sărăcie şi castitate şi, cu acel angajament sfânt, a devenit Maica 
Alexandra. 


Peste puţin timp a sosit la New York, lăsând-o pe sora Ileana în urma ei, atât cât a 
fost posibil. „Ca un vapor ce navighează pe mare - mărturisea ea - am lepădat 
vechile obligaţii, poveri, bucurii şi dureri, aparținând celei ce fusesem odată. Cu 
ajutorul Domnului am găsit echilibrul fără a fi neloială trecutului. Am fost capabilă 
să ascult chemarea lui Dumnezeu şi statornică în alegerea cursei care mi-a fost 
pusă înainte” („Life Transfigured”, nr. 1/1988, pag. 16). 


La 1l august 1967 a avut loc ceremonia implantării Sfintei Cruci pe locul unde 
urma să se ridice altarul capelei, pentru a începe apoi consturirea clădirii provizorii 
a Mănăstirii. Maica Alexandra locuia într-o rulotă, o casă mobilă, aşezată în acea 
frumoasă regiune deluroasă. I-a fost extrem de greu şi a avut de înfruntat multe 
neplăceri, în timp ce construcția progresa. N-a fost uşor să-i facă pe credincioşii 
ortodocşi să înţeleagă necesitatea vieţii monahale ortodoxe în America. Dar se 
străduia să-i convingă „că existau astfel de ființe ca monahiile ortodoxe, că 
monahismul nu era o rezervaţie romano-catolică şi că de fapt monahismul a 
început în Răsăritul Ortodox, iar abia mai târziu a fost introdus în Apus” („Life 
Transfigured”, nr. 1/1988, pag. 18). 


In acest fel aduna colectele şi, foarte curând, sămânţa aruncată de ea va prinde 
rădăcină, căci pe coasta dealului apare capela, urmată de diferite locuinţe. Apare 


primul aşezământ monahal ortodox cu vorbire în limbă engleză, pentru femeile 
ortodoxe de orice origine etnică. 


Formaţia sa regală a ajutat-o pe Maica Alexandra, în mod surprinzător, să facă faţă 
austerității monahale şi renunțării la lumea temporală şi la toate cursele ei. Ea 
spune: „Ca persoană regală, trebuie să fii foarte disciplinată. De la începutul vieţii 
tale eşti o persoană publică. Aparţii țării. Amuzamentul tău personal nu joacă nici 
un rol. Datoria ta vine în primul rând”. 


Maica Alexandra a fost mereu foarte ocupată cu activităţile bisericeşti, cu scrisul şi 
cu creşterea obştii sale. Era bucuroasă că o pajişte goală a înflorit într-un adevărat 
centru de rugăciune, sfințit în septembrie 1968. Maica Alexandra se simţea fericită. 


La 23 februarie, pe când eram student la Universitatea din Priceton, Statele Unite, 
Prea Cuvioasa Stareţă m-a invitat să iau o vacanţă într-un mediu ortodox şi 
românesc, dacă se putea înainte de Sfintele Paşti, deci în Postul mare, pe care-l 
descria drept „cel mai frumos ciclu al Bisericii, cu bucuria Sfintelor Paşti ca 
răsplată”. Nu voi uita niciodată impresiile lăsate de vizita pe care i-am făcut-o 
Maicii Alexandra în aprilie 1988. 


Într-un colţ al chiliei sale am văzut frumoase icoane din aur şi argint, datând din 
secolul al 10-lea, între care se afla şi una transmisă în familie de la ţarul Nicolae 1 
al Rusiei despre care se spune că ar conţine o aşchie din crucea lui lisus Hristos. 
Capela Mănăstirii posedă icoane antice aduse de Maica Alexandra din Europa. Pe 
o noptieră, lângă patul ei, se afla o mică cutiuţă din aur, averea cea mai prețioasă a 
prinţesei de altădată. Cutiuţa conţinea o fărâmă de pământ românesc, apucat în 
grabă în timpul evadării din comunismul de tip sovietic, după cel de-al II-lea 
război mondial. A lăsat prin testament ca această ţărână să fie îngropată cu ea. 


Îmi aduc aminte cu plăcere de conversaţia pe care am avut-o cu Prea Cuvioasa 
Maică, în modesta cameră de primire, pe pereţii căreia atârnau portretele părinţilor 
ei, Ferdinand şi Maria. Şedea incomod, cu mâinile goale, aşa că aproape 
întotdeauna lucra la metanii, în timp ce reflecta la multele aspecte ale vieţii sale. 
Refuza să compare modurile de viaţă, regal şi religios, afirmând adeseori: „Atunci 
mi-am făcut datoria ca prinţesă, acum îmi fac datoria ca monahie”. 

Episcopul Natanael, impresionat de exemplul ei, spunea: „Ca persoană, ca individ, 
am admiraţie pentru ea, căci chiar neavând o situaţie (socială înaltă), ea putea să 

fi avut o viaţă care ar fi mult mai mult în comparaţie cu alți oameni de condiția ei... 
în loc, să zicem, că a fost o prinţesă care a devenit călugăriță, cred că era mai mult 
o călugăriță care a trecut prin viaţa de prinţesă”. 


După revoluţia anticomunistă din decembrie 1989, ea îmi scria: „Desigur că toate 
evenimentele din ţară m-au bucurat şi m-au cutremurat. Nu m-am aşteptat să 
trăiesc această zi şi nu-mi revin încă”. Între altele, mă roagă să-i dau un sfat în 
legătură cu forul căruia să se adreseze delegația ortodoxă americană ce va veni în 
România, pentru a discuta cu privire la trimiterea de ajutoare. 


La 20 mai 1990, ajunul sărbătorii Sfinţilor împărați Constantin şi Elena, îmi 
trimitea aceste cuvinte: „La noi e zi de rugăciune, priveghere pentru Sfinții 
împărați. Inima îmi este grea, cu gândul la ţară, la rege, la cei care se luptă pentru 
dreptate. Totul este aşa de confuz, iar fiecare are altă părere şi alte convingeri. 
Personal, am fost scoasă din viața paşnică de mânăstire într-o viitoare de 
publicităţi, gazete, radio etc. Nu mi-a fost uşor... aşa că sunt tare obosită”. 


După evenimentele din decembrie 1989, Maica Alexandra a dorit mult să ajute 
copii orfani din România. Deşi în vârstă de 81 de ani şi cu sănătatea şubrezită, a 
venit în ţară însoțită de una din fiicele sale, să vadă ce se poate face. Se bucura de 
succes. Pretutindeni era ovaţionată de mulțimi. S-a întors în Statele Unite şi, cu 
promptitudine, a acționat pentru sprijinirea fondului „Help the children” 


În decembrie 1990 îmi scria: „Sunt foarte ocupată cu ajutoarele pentru România. 
Nu pot face mare lucru, fac doar legături cu cei care pot şi sunt dispuşi să ajute. E o 
aşa de mare jale în întreaga ţară. Primesc nenumărate scrisori. Ajut, cât pot, cu 
cuvântul şi fapta (când se poate) şi mi se frânge inima de durere”. Şi mai făcea 
această mărturisire mişcătoare: „Revederea cu România, după 42 de ani, a fost 
plină de duioşie. Am mulţumit Domnului că sunt călugăriţă şi, deci, fiind fără un 
„acasă” la care să merg, l-am găsit în Biserică”. 


În curând a căzut bolnavă şi a fost internată în spital. Medicii familiei vin să o 
vadă. În urma unui atac de cord, este imobilizată şi nu mai poate vorbi. Pe o placă 
cu alfabetul, a indicat ce cruce voia să aibă pe mormânt: una românească, simplă 
cu un acoperiş de lemn, cum au ţăranii. Primeşte Sfânta Împărtășanie şi Taina 
Sfântului Maslu. Apoi preotul duhovnic citeşte deasupra patului rugăciunile de 
ieşire a sufletului din trup. 

În mână dreaptă, Maica ţinea crucea ei preferată, iar cu mâna stângă îl strângea pe 
fiul ei Ştefan. La 21 ianuarie 1991, pe la ora amiezei, respirația 1 s-a oprit, iar 
sufletul ei s-a despărțit de trup. 


In testament, Maica a cerut numai două lucruri: să fie îngropată cu cutiuţa ei de 
țărână românească lângă ea şi să fie iertată de cei cărora le-ar fi greşit, pentru că n- 
ar fi vrut să facă aceasta. La funeraliile ei au participat fiul şi cele trei fiice care mai 


sunt în viață, şapte nepoți şi patru strănepoți. Distinsa şi cuvioasa maică se 
odihneşte pe o colină a Pennsylvaniei, în locul pe care l-a ales pentru construirea 
Mănăstirii „Schimbarea la Faţă”. 


Cel care a cunoscut pe această fondatoare a Mănăstirii şi maica duhovnicească, a 
găsit în ea un exemplu în statornicie temperată de adversitate, răbdare testată de 
împotrivire, curaj iluminat de compasiune, umilinţă rafinată de suferinţă, credinţă 
încercată prin tăgadă, speranţă triumfătoare născută din tristeţe, pace dobândită 
prin rugăciune. Viaţa ei a fost o continuă străduinţă către realitatea cerului, dar a 
ştiut că pe calea spre eternitate, pe care nu o dată o numea „drum aprins prin 
pustie”, fiecare creştin este chemat să-şi facă datoria, aici şi acum, o datorie care 
uneori cere de la noi „disciplină austeră şi o foarte amară dăruire de sine”. În 
abnegaţie (devotament) şi disciplină, ea era tot atât de statornică şi curajoasă pe cât 
era de răbdătoare, iar în viaţa personală a dovedit - nu doar o dată - voinţa ei de a 
pune „binele celor mulți” deasupra binelui său propriu, cu generozitate şi cu iubire. 


Credinţa, disciplina, smerenia, curajul ei, vor rămâne ca o mărturie constrângătoare 
pentru toţi care au cunoscut-o, iar al său continuu memento „Trebuie să facem ce 
putem” încă răsună ca un ecou în vieţile pe care ea le-a atins. Suntem inspirați de 
ceea ce exprima şi trăia atât de deplin: „,...0 credincioşie răspunzătoare faţă de 
Domnul, o nobleţe de zi cu zi a vieţii şi o încredere în grija iubitoare a lui 
Dumnezeu”. 


Această carte a Maicii Alexandra („Sfinţii îngeri”) este o expresie a sufletului ei 
curat, un suflet care L-a căutat pe Dumnezeu în toată viaţa ei, condus de îngerul 
copilăriei. Îngerii supuşi lui Dumnezeu, sunt văzuţi numai de aceia care sunt 
disponibili, curaţi cu inima, precum inima de copil este curată. 


În acest secol, foarte puţin s-a scris despre Sfinţii îngeri. În multe minţi, îngerii 
sunt doar un produs al imaginaţiei, ca Santa Claus (personificare a Crăciunului, în 
lumea apuseană), sau stafiile magice. Însă Biblia accentuează realitatea lor şi 
servirea constantă în numele poporului lui Dumnezeu. Într-o lume materialistă, 
care totuşi este depănată cu rău şi suferință, trebuie să descoperim din nou 
învățătura autentică a Sfintei Scripturi despre Sfinţii îngeri. Conţinutul spiritual al 
întregii lumi îngereşti se comunică şi înrâureşte (influenţează), fără îndoială, 
conţinutul spiritual al lumii omeneşti. 


Maica Alexandra a arătat cât de important este locul îngerilor în viaţa omului. Ea a 
întreprins un studiu biblic şi patristic despre îngeri. Studiul este fascinant şi actual, 
subiectul fiind mai relevant astăzi decât, poate, oricând în istorie. Aceasta deoarece 


îngerii sunt cei care ne aduc un orizont nou de cunoaştere şi un ajutor în 
dezvoltarea originalității noastre pe linia unei frumuseți a curăţiei şi a unui caracter 
superior. În mijlocul unei lumi deşirate, care trăieşte într-o perpetuă stare de criză, 
subiectul despre îngeri va fi de mare mângâiere şi inspiraţie pentru cei care cred în 
Dumnezeu şi un stimulent pentru necredincioşi. Îngerii se află într-o solidaritatea 
ontologică (logică) cu oamenii şi cu lumea sensibilă, înălțând împreună doxologie 
(laudă) lui Dumnezeu. Vestindu-L pe Dumnezeu oamenilor, ei slujesc mântuirii 
lor. 


Cartea „Holy Angels” ne descoperă nu numai pe o mare trăitoare a dreptei 
credinţe, dar şi pe o iscusită mânuitoare a condeiului, cu o înaltă concepție despre 
locul sfinților îngeri în viaţa Bisericii şi rolul lor în iconomia mântuirii noastre. 


Îngerii, într-adevăr, lucrează asupra subiectelor umane pentru a le întări şi a le 
susține în acţiunea lor de spiritualizare, de nealipire la cele materiale, care se 
repercutează asupra trupurilor lor şi, prin ele, asupra lumii interioare. Fi le 
comunică oamenilor un ajutor energetic de spiritualizare ca, prin aceasta, să poată 
cunoaşte mai uşor pe Dumnezeu şi să se menţină în păzirea poruncilor divine. 


Capitolele cărții sunt ilustrate nu numai cu exemple şi texte din Sfânta Scriptură şi 
Sfinții Părinţi, ci autorul recurge, într-o mare măsură, la tradiţia liturgică a 
Bisericii, privind învăţătura ei angelologică. Prin folosirea acestor surse, expunerea 
câştigă în adâncime, devenind mai densă şi mai captivantă. 


Prezenta lucrare este o splendidă monografie închinată angelologiei Vechiului şi 
Noului Testament; ea nu are numai un conţinut doctrinar, ci şi unul moral, pentru 
zidirea sufletească a credincioşilor, pentru propăşirea lor în dragoste, în curăţie, 
sfinţenie şi pace. 


Mă simt îndatorat să exprim mulţumirea şi recunoştinţa mea sinceră doamnei 
doctor Victoria Vasiliad din Bucureşti şi studentului teolog Ştefan Iloaie din Cluj- 
Napoca pentru sugestiile bune şi ajutorul generos oferit în redactarea acestei cărți. 
Facă Dumnezeul Oştirilor ca lucrarea de faţă să aducă mângâieri celor bolnavi şi 
pe patul morţii, încurajare celor aflați sub presiunile existenţei zilnice, îndrumare 
celor frustraţi de evenimentele generaţiei noastre. 


Doctor Irineu Pop-Bistriţeanul, episcop vicar 


Mărturisire 


Această carte a fost începută înainte de a intra în viaţa monahală. Sunt perfect 
conştientă de lipsurile ei, dar nu am putut totdeauna să fac să curgă atât de multe 
izvoare necesare unei asemenea lucrări, prin urmare cer îngăduinţă cititorului. 


De-a lungul multor ani de cercetări, am fost ajutată şi încurajată de mult mai multe 
persoane decât e loc aici să le numesc; totuşi, tuturor le transmit cele mai calde 
mulțumiri. 


Mulţumesc în special Mitropolitului Anthony Bloom (de Surozh), Londra şi 
Arhiepiscopului Valerian al Diecezei române a Bisericii Ortodoxe din America, 
pentru continua lor încurajare. Deosebita mea recunoştinţă Părintelui Regis 
Barwig, Prior al Comunităţii Maicii Domnului (community of Our lady) Oshkosh, 
Wisconsin, care a citit şi redactat cu răbdare manuscrisul şi chiar l-a dactilografiat 
din nou, pentru mine, în fine, cele mai calde mulţumiri Părintelui Bazil Pennington 
de la Mănăstirea Sfântului losif, Spencer, Massachusetts, pentru interesul şi 
amabilitatea sa şi pentru că a acceptat să scrie cuvântul introductiv şi, de asemenea, 
pentru faptul de-a fi atras atenția Surorilor de la St. Bede's Publications asupra 
manuscrisului şi care ulterior s-au angajat atât de generos să tipărească smerita mea 
lucrare. Profunda mea recunoştinţă fiecăruia dintre ei. 


Mă rog ca această cărticică să se bucure de bunăvoință în fața Domnului 
Dumnezeul nostru, Căruia I se cuvine toată slava, cinstea şi închinăciunea. 


Maica Alexandra, Stareţa Mănăstirii Ortodoxe 
Schimbarea la Faţă 


Cuvânt înainte 


„Îngerii pe care i-am auzit întru cele înalte”. Cei mai mulţi dintre noi, cred, au 
cântat acest colind popular măcar o dată în viaţa lor. Dar câți dintre noi au auzit de 
fapt un înger? Sau câţi i-au luat serios? Ei fac parte din decorul Crăciunului. Doi 
apar şi în scena învierii. Ar fi trebuit să fim destul de binecuvântaţi în tinereţea 
noastră ca să avem cunoştiință asupra îngerilor noştri păzitori. Din păcate, i-am 
părăsit odată cu închipuirile copilăriei. 


Nimeni nu este, poate, atât de neglijat ca aceşti însoțitori, ce ne poartă tot timpul de 
grijă. Şi totuşi îngerii sunt o realitate, sunt prezenţe extrem de active în des- 
făşurarea dramei creaţiei şi în exerciţiul vieţii zilnice a lumii noastre. Ignorându-le 
prezenţa, ajutorul şi grija, ne lipsim în primul rând pe noi înşine de un important 
izvor de mângâiere, de întărire şi de speranţă. 


Tradiția monastică a fost întotdeauna foarte vie cu privire la cetele îngereşti. O 
teologie bogată, întemeiată pe revelația aflată în Scripturi, a fost elaborată de acel 
călugăr sirian din secolul al 5-lea, care ne este cunoscut sub numele de Pseudo 
Dionisie (pentru că el şi-a luat ca pseudonim numele faimosului convertit al 
Sfântului Pavel, Dionisie Areopagitul). 


Bernard de Clairvaux, marele mistic cistercian, a perfecţionat atât de mult 
învăţătura lui Dionisie, introducând-o în tradiția Bisericii Occidentale, încât a fost 
numit „Doctorul îngerilor”. 


Doctorul Angelic - Sfântul Toma de Aquino, cel mai mare dintre scolastici, a 
încorporat deplin învăţătura lui Dionisie în opera sa capitală, Summa Theologica. 


Deşi tradiția este foarte bogată şi cei mai mari învățători şi mistici au dedicat 
îngerilor pagini întregi şi tratate, eu nu cunosc nici o lucrare contemporană 
comparabilă cu această măreaţă şi foarte amplă antologie concepută de Maica 
Alexandra. 


Femeie deosebită, care a trăit deplin Tradiţia, Maica a tezaurizat pentru noi cei mai 
preţioşi bulgări de aur. Şi asta e bine. Poate pentru că în nici o altă perioadă a vieţii 
Bisericii n-au fost atât de neglijaţi îngerii şi n-a fost atât de multă nevoie de ei. Într- 
o epocă în care fenomenologia predomină, iar bărbaţii şi femeile trăiesc mai ales 
prin simţurile lor, protectorii şi prietenii care nu pot fi văzuţi şi simţiţi, nu prezintă, 
se pare, prea multă încredere. Când ştiinţa caută cu orice preţ să stăpânească şi să 


explice totul, activitatea spiritelor cereşti libere în sfera cosmică nu se potriveşte 
contextului. 


Preluarea tradiției de către Maica Alexandra, cu toată plinătatea, echilibrul şi 
bogăţia ei, adaugă mult unei ere de ştiinţă sărăcite pentru a ne ajuta să apreciem, să 
ne bucurăm şi să colaborăm cu ordinea creatoare, înăuntrul căreia trebuie să găsim 
propriul nostru înţeles şi să ne câştigăm, prin strădanii, propria salvare. 


Cred că acest contact cu realitățile cereşti, pe care ni-l oferă această învăţătură vie a 
tradiției, este deosebit de important pentru acei creştini care încearcă să trăiască o 
viaţă plină de rugăciune şi laudă, în special pentru cei care psalmodiază zi şi 
noapte slujba dumnezeiască. Jertfa noastră de laudă are nevoie de o foarte 
însemnată dimensiune şi riscă pericolul de a rămâne legată de cele pământeşti, 
dacă nu suntem atenţi la modul în care rugăciunea noastră de laudă se face una cu 
aceea a marii cete îngereşti, care împreună cu noi creează un continuu ce se înalță 
până la tronul Celui Care este înscăunat peste heruvimi. 


Aceia care, precum Sfântul Bernard, au avut o viziune spirituală mai pătrunzătoare, 
ne-au relatat cum au văzut ei corurile de îngeri împreună cu corurile pământeşti ale 
bărbaţilor şi femeilor exprimând laude Domnului. Ce imbold puternic reprezintă 
pentru rugăciunea noastră, faptul că ne dăm seama că adorăm şi cântăm împreună 
cu îngerii! 


În zilele noastre, când ne temem de un holocaust nuclear, când ne zbatem, ne 
luptăm şi plângem pentru pacea dintre națiuni şi în interiorul națiunilor, când 
rapoartele despre devastatoarele calamităţi naturale - inundaţii, secetă, cicloane, 
cutremure (majoritatea lor nu sunt naturale, ci se datorează influenţei noastre 
distrugătoare asupra naturii prin exploziile atomice şi nucleare, subterane sau la 
suprafaţa pământului) ne sfâşie inimile, ne zăpăcesc minţile şi ne sleiesc puterile, e 
bine să ştim că există îngeri care lucrează în ajutorul nostru, că naţiunile, regiunile, 
globul pământesc, cosmosul, au îngerii lor păzitori. Probabil că în ciuda uriaşelor 
eforturi ale oamenilor, balanța poate fi păstrată, forțele răului îndepărtate, 
consecinţele cele mai rele înlăturate. Avem multe motive să-L rugăm pe Domnul 
îngerilor ca sfinții săi slujitori să ne ajute şi să aibă grijă de noi în aceste vremuri. 


Inainte de a conchide, aş vrea să spun un cuvânt despre autoare, o excepţională 
slujitoare a lui Dumnezeu. Am scris deja despre această mare maică duhovnicească 
în cartea mea „In căutarea adevăratei înțelepciuni”. 


Maica Alexandra este o femeie frumoasă, de o demnitate regală, strănepoată atât a 
Țarului Alexandru al II-lea al Rusiei cât şi a Reginei Victoria a Angliei. Tatăl ei a 
fost Regele Ferdinand 1 al României. Maica a fost căsătorită cu un arhiduce catolic 
de Austria şi are 15 nepoți, de care pe drept este fericită şi, în acelaşi timp, ca orice 
bunică din vremea noastră este cât se poate de grijulie. 

În viaţa maicii s-au împletit cele trei tradiţii - romano-catolică, ortodoxă şi 
anglicană. Totuşi, Maica şi-a aflat rădăcinile în Ortodoxie. După o luptă grea 
pentru a-şi creşte cei şase copii în vremurile aspre ale războiului, dictaturilor şi 
persecuțiilor, Maica Alexandra şi-a găsit în sfârşit libertatea de a da un ecou deplin 
dorinţei sale de a fi în întregime a lui Dumnezeu. S-a nevoit îndelung şi a deprins 
felurite rugăciuni, în special Rugăciunea lui lisus. Acum a putut să intre cu totul în 
viaţa de rugăciune, mai întâi în Franţa, sub îngrijirea unei renumite maici 
spirituale, maica Evdochia, şi apoi a primei mănăstiri ortodoxe româneşti de limbă 
engleză pentru călugărițele din America. Munca depusă în pregătirea acestui volum 
nu a fost o sarcină academică. Bogata învăţătură de care avem aici privilegiul să ne 
împărtăşim este rodul comuniunii personale a Maicii cu realitatea tradiţiei creştine. 
Avem aici nu o colecţie de texte istorice, ci o sinteză vie, trăită, a unui curent 
dătător de viaţă, aşa cum a fost experiat de o profund religioasă şi foarte sensibilă 
fiică a lui Dumnezeu şi mamă a copiilor Lui. 


Putem fi foarte recunoscători acestei Higumena, atât de ocupată, despre a cărei 
înţelepciune spirituală vorbesc atât de mulți, că a găsit totuşi timp să ne 
împărtăşească în acest volum rodul lecturilor şi reflecțiilor sale. Fie ca Domnul, 
Căruia ea 1-a dăruit întreaga viaţă, s-o răsplătească prin ajutorul său. Şi ceea ce ne-a 
împărtăşit să aducă roade vieților noastre, ale tuturor. 


M. Basil Pennington, Sărbătoarea Sfinţilor îngeri 


Prefaţă 


În momentul de față, rafturile de cărţi din aeroporturi, din prăvălii sau din alte 
locuri unde se vând cărți, expun numeroase volume privitoare la cultele satanice, 
dar nicăieri nu vedem ceva despre sfinţii îngeri, care sunt trimişi lui Dumnezeu şi 
corespondentul ceresc al emisarilor infernului. 


Sfinţii îngeri există, aşa cum se arată în Simbolul Credinței (Crezul): „Creatorul 
(Făcătorul) cerului şi al pământului, al tuturor celor văzute şi nevăzute”. Sfintele 
Scripturi sunt pline de ei: sunt menţionaţi de peste 230 de ori. Liturghia şi 
rugăciunile noastre îi includ în cele mai solemne momente. Avem rugăciuni 
speciale, canoane şi acatiste adresate îngerilor lui Dumnezeu. 


Totuşi, în general, credincioşii ştiu prea puţin despre ei, le ignoră sau, ceea ce este 
mai trist, nu cred în realitatea lor încât, procedând astfel, se lipsesc de mângâierea 
şi de bucuria de a simţi vitală prezenţa lor şi astfel nu reuşesc să participe la 
Liturghia îngerească, ce laudă veşnic pe Domnul Dumnezeu: „Toată făptura cea 
cuvântătoare şi înţelegătoare întărită fiind, ie slujeşte şi Ţie pururea Îţi înalță 
cântare de slăvire, pentru că toate împreună slujesc Ție. Pentru că pe Tine Te laudă 
îngerii, Arhanghelii, Scaunele, Domniile, Începătoriile, Stăpânule, Puterile şi 
Heruvimii cei cu ochi mulţi; Ție Îţi stau împrejur Serafimii cei cu câte şase aripi... 
cântare de biruinţă cântând, strigând, glas înălțând şi grăind: Sfânt, Sfânt, Sfânt, 
Domnul Savaot” (Rugăciune şi cântare de la Liturghia Sfântului Vasile cel mare). 


Descoperirea că Sfinţii îngeri şi demonii au o origine comună e şocantă. Într- 
adevăr ei au fost făcuţi deopotrivă creaturi libere de o infinită frumuseţe şi 
înzestrați cu o voinţă liberă, absolută, perfectă. Felul în care au folosit însă această 
libertate a dus la uimitoarea despărțire între îngeri şi diavoli: creaturi diferite cu 
destine atât de îndepărtate unele de altele ca şi răsăritul de apus, ca şi cerul de iad. 


Odată cu ultimul om care se va naşte pe pământ, o încleştare cumplită se va 
dezlănţui în lumea spirituală, cu consecinţe asupra destinului final al omenirii. 
Inevitabil, acest conflict ne afectează mai mult decât ne dăm seama. Atâta timp cât 
noi înşine suntem făptuitori liberi şi decizia ne aparţine întotdeauna, nimic bun sau 
rău nu ne poate forța să acționăm împotriva voinţei noastre. Totuşi, prin fiecare 
faptă a noastră şi în special ca creştini, noi ne aflăm fie de o parte, fie de cealaltă. 
Totuşi, nu trebuie să uităm nici o clipă că răul nu este egal cu Binele. Răul îşi are 
originea în folosirea greşită a voinţei libere de către satana. Satana nu poate fi 
creatorul, fiind el însuşi o făptură creată. Numai Dumnezeu este Creator. „Şi a 
privit Dumnezeu toate câte a făcut şi iată erau bune foarte” (Facerea 1, 31). 


Această carte a fost gândită ca o călăuză prin Sfintele Scripturi şi scrierile Sfinţilor 
Părinţi, pentru a-i conduce pe credincioşi la o mai mare cunoaştere şi înţelegere a 
cetelor cereşti, cu speranţa că credinţa lor în sfinţii îngeri va sta pe o temelie solidă, 
iar ei vor culege recoltă bogată de har şi toate binecuvântările în slujirile cereşti ale 
sfintelor şi îngereştilor duhuri. 

Maica Alexandra 


Cartea întâi - Îngerii în Vechiul Testament - 
Ce sunt îngerii? 
1. Sfinţii îngeri 


Ca şi existenţa lui Dumnezeu, existenţa Sfinţilor îngeri este presupusă, nu afirmată. 
În Biblie, îngerii sunt un simplu fapt acceptat. Deşi sunt pomeniţi de peste două 
sute de ori, nu aflăm nimic despre crearea lor, nici când a avut loc, nici nu găsim 
prea multe descrieri fizice. Faptul nu e chiar atât de straniu cum ar putea să pară la 
prima vedere. 


Începând cu primele capitole, Biblia nu se ocupă de toată omenirea ci are în 
vedere, în principal, istoria acțiunii lui Dumnezeu privind omul. Vechiul Testament 
se ocupă doar cu evoluţia unei singure naţiuni, poporul ales al lui Dumnezeu, cu 
toate că aflăm şi despre alte popoare, din cauza legăturilor lor cu poporul evreu. La 
fel, relatarea creaţiunii descrie începutul existenţei pământului nostru, soarele şi 
stelele, apariţia plantelor, animalelor şi, în sfârşit, a omului. Nu cuprinde nici o 
descriere în care să se arate cum şi când au fost create fiinţele spirituale. Asta 
rămâne o problemă a supoziţiilor teologice. Cu toate acestea, încă de la început am 
fost înştiințaţi de prezenţa lor în lumea existentă şi de interesul pe care ni-l arată, 
atât la bine, cât şi la necaz. 


Pentru o mai bună cunoaştere a îngerilor şi a naturii lor, trebuie să cercetăm mai 
întâi întreaga Biblie, atât Vechiul cât şi Noul Testament, ca să cunoaştem ceea ce 
ne-a fost descoperit despre fiinţele spirituale; numai după aceea putem culege 
cronologic datele, în raport cu cărțile Bibliei. Dar, în primul rând, când ne referim 
la aceste fiinţe cereşti, trebuie să înţelegem că termenul „înger” este folosit vag şi 
inexact, pentru că în greceşte înseamnă pur şi simplu „trimis” şi, corect vorbind, 
asta s-ar aplica numai celor două categorii de îngeri în directă relaţie cu omul. 


Îngerii şi arhanghelii, deşi spirite, nu sunt supranaturali. Dumnezeu singur e 
supranatural pentru că El singur este necreat. Ca şi noi, sfinţii îngeri sunt creați, 
sunt fiinţe naturale, ca o parte a lumii, ca şi noi. „Pentru că întru EI au fost făcute 
toate, cele din ceruri şi cele de pe pământ, cele văzute şi cele nevăzute” (Coloseni 
1, 16). 


Un înger are personalitate, individualitate şi o voinţă a sa, aşa cum avem noi; dar, 
pe de altă parte, nu ne seamănă. Când se manifestă în faţa noastră, un înger ia 
înfăţişare omenească, dar, fizic, nu e niciodată asemenea unei ființe umane, ci 


numai imaginea mentală a ei. Dacă ştim atât de puţin despre ei, este pentru că de 
regulă nu-i vedem cu ochii noştri de ființă muritoare, iar percepţia noastră 
spirituală este fie neclară, fie nedezvoltată. 


Căutând să înţelegem mai bine natura angelică, trebuie să apelăm mai curând la 
cunoașterea lui Dumnezeu decât la cunoaşterea omului. 


Sfântul Vasile spune că în ochii lui „substanţa lor este o răsuflare de aer sau un 
foc nemuritor şi de aceea sunt localizaţi ori devin vizibili în forma propriilor lor 
trupuri, acelora care sunt demni să-i vadă”, 


Sfântul Vasile vrea să spună că ei iau o individualitate vizibilă exprimată în formă 
umană, dar intangibilă. Sfinţii îngeri, de la începutul creaţiei lor, sunt fiinţe 
complete, dar fără formă materială. Sunt de o superioritate absolut neînţeleasă 
nouă, dar fac parte din viaţa noastră: prin bunătatea nemărginită a lui Dumnezeu, 
sunt destinaţi, în marile momente ale istoriei, să fie mesagerii Celui Preaînalt către 
cei de jos. Ei sunt şi cei care ne conduc paşii, ne păzesc, ne apără, ne povăţuiesc, 
ne protejează şi ne alină de la naştere până la mormânt. 


Ingerii sunt în întregime spirite pure: nu sunt delimitate nici în timp şi nici în 
spaţiu, nici nu cunosc tinereţea sau bătrâneţea, ci numai viaţa veşnică în deplină- 
tatea el. 


Greu ne putem închipui, şi doar ca o umbră, măreţia, tăria şi puterea lor, sau să 
înţelegem fulgerul care este mişcarea lor. „Şi făpturile vii alergau înainte şi înapoi, 
ca scăpărările de fulger” (lezechiel 1, 14). Mai mult, muritorii nu pot să înţeleagă 
libertatea sfinților îngeri şi întinderea intelectului lor, neîmpiedicat de creierul 
fizic. Limpezi cum e cristalul şi fără greşeală, necunoscând nici durere, nici lipsă, 
netulburaţi de îndoială sau teamă, nici bărbat, nici femeie, ei sunt frumuseţe, iubire, 
viaţă şi acţiuni, sudate într-o negrăită perfecțiune individuală. „Cel ce faci pe 
îngerii Tăi duhuri şi pe slugile Tale pară de foc” (Psalmi 103, 5). Într-un anume 
sens, dacă poate fi exprimat astfel, ei sunt sinele individualizat al propriilor atribute 
ale lui Dumnezeu. 


Sfinţii îngeri stau în prezenţa lui Dumnezeu, privind faţa Domnului. „Îngerii sunt 
mai mult decât purtătorii mesajelor divine şi călăuzitorii oamenilor: ei sunt chiar 
purtătorii Numelui şi ai Puterii lui Dumnezeu. Nimic trandafiriu şi nici o 
dulcegărie poetică nu poţi găsi la îngerii din Biblie: ei sunt licăririle luminii şi 
puterii Domnului Atotputernic”. Fiinţa lor este susținută de bunătatea lui 
Dumnezeu şi ei participă la puterea, înţelepciunea şi dragostea Lui. Sunt înălțaţi 


prin laudele şi mulțumirile lor continue. De la început înălţaţi spre Dumnezeu, cea 
mai mare bucurie a îngerilor a fost să aleagă liber pe Dumnezeu şi să-l ofere viaţa 
toată lor, într-o nesfârşită iubire şi cinstire. Toate cetele cereşti au luat parte de la 
început la împlinirea voinţei lui Dumnezeu: 

— Serafimii (Isaia 6, 2), 

— Heruvimii (lezechiel 10, 1), 

= Scaunele (Coloseni 1, 16), 

= Domniile (Coloseni 1, 16), 

— Stăpâniile (1 Petru 3, 22, Efeseni 3, 10), 

= Puterile (1 Petru 3, 22), 

= Începătoriile (Coloseni 1, 16; Efeseni 3, 10), 

— Arhanghelii (] Tesaloniceni 4, 16) şi 

= Îngerii. 


Cele 9 coruri au fost şi sunt întotdeauna la dispoziţia lui Dumnezeu, gata oricând 
să-l îndeplinească cu precizie planurile: „Lăudaţi-L pe EI toţi îngerii Lui, lăudaţi-L 
pe EI toate puterile Lui... Să laude numele Domnului, că EI a zis şi s-au făcut, El a 
poruncit şi s-au zidit” (Psalmi 148, 2, 5). 


„Domnul în cer a gătit scaunul Său şi împărăția Lui peste toţi stăpâneşte. 
Binecuvântaţi pe Domnul toţi îngerii Lui, cei tari la virtute, care faceţi cuvântul Lui 
şi auziţi glasul cuvintelor Lui. Binecuvântaţi pe Domnul toate puterile Lui, slugile 
Lui, care faceţi voia Lui. Binecuvântaţi pe Domnul toate lucrurile Lui; în tot locul 
stăpânirii Lui, binecuvântează suflete al meu pe Domnul” (Psalmi 102, 19-22). 


De la început, aceste cete îngereşti au fost concepute ca împărțite în trei ierarhii. 
Sfântul Dionse Areopagitul le numeşte „coruri”. Acesta este termenul cel mai 
potrivit, pentru că întreaga lor activitate este ca un veşnic cânt de laudă şi de 
mulțumire Celui Preaînalt. 


= Întâi vin Serafimii, Heruvimii şi Scaunele. Aceştia sunt sfetnici şi nu au de-a 
face direct cu oamenii, ci sunt cufundaţi într-o nesfârşită iubire şi adorare a 
lui Dumnezeu. Nici o altă creatură nu este capabilă de o dragoste atât de 
intensă faţă de Dumnezeu. 

— Apoi vin Domniile, Stăpâniile şi Puterile. Ele sunt înţelese ca fiind 
conducătorii spaţiului şi stelelor. Planeta noastră, în consecinţă, ca parte a 
galaxiei, este sub domnia lor. În alt fel, noi nu avem contact direct cu al 
doilea cor. 


= În al treilea rând vin Începătoriile, Arhanghelii şi Îngerii. Aceştia au în 
sarcina lor specială pământul nostru. Ei sunt executanţii voinţei lui 
Dumnezeu. 


Studiul nostru se va ocupa mai ales de acest al treilea cor de îngeri. Arhanghelii 
sunt individualităţi distincte şi sunt un ordin al fiinţelor cereşti în ele însele, 
împărțind natura lor şi cu Domniile şi cu îngerii. Şi ei sunt mesageri, ca şi îngerii. 
Sunt şapte Arhangheli pomeniţi, dintre care primii patru sunt menţionaţi cu numele 
lor în cărțile Bibliei. 

1. Mihail (Cine este ca Dumnezeu?), cel mai mare conducător al cetelor cereşti. EI 
este cel care a învins balaurul (lucifer) şi l-a alungat din Rai. 

2. Gavriil (Omul lui Dumnezeu), îngerul Bunei-Vestiri. 

3. Rafail (Vindecătorul lui Dumnezeu), conducătorul îngerilor păzitori şi cel ce 
duce rugăciunile noastre în faţa lui Dumnezeu. 

4. Uriil (Focul lui Dumnezeu), interpretul profeţiilor. 

Numele celorlalţi trei arhangheli nu se găsesc în Scripturi. 


„Ca Dumnezeu, Omul lui Dumnezeu, Vindecător, Foc”. Aici, în absoluta 
simplitate a interpretărilor numelor arhanghelilor, avem crâmpeie trecătoare ale 
personalităţilor lor, prin care relaţiile ce le au cu Dumnezeu devin mai vădite, ca şi 
puterea şi influenţa lor. 


DIDI ne iii o definiție minunat de clară: „Un înger este un chip 


al lui Dumnezeu, o manifestare a luminii nevăzute, o oglindă arzătoare, 
luminoasă, neîntinată, fără pată, nici cusur, primind (dacă-mi este permis să 
spun astfel) toată frumuseţea absolutei bunătăţi dumnezeieşti şi (atât de departe 
cât se poate) aprinzând în ea însăşi, cu o iradiere nestricăcioasă, bunătatea 
tăcerii tainice”. 


Cu cât cunoaştem mai mult despre îngerii luminii, cu atât suntem mai puternici în 
înclinarea noastră înspre bine şi abilitatea noastră devine mai ascuţită în 
descoperirea şi rezistenţa la capcanele întinse de inamicii noştri cei mai acerbi, 
îngerii întunericului. 


„Îngeri fără de trup, care staţi înaintea scaunului lui Dumnezeu şi cu strălucirile 
cele de acolo sunteți luminaţi, şi cu revărsări de lumină în veci străluciți şi 
sunteţi a doua lumină, rugaţi-vă lui lisus Hristos să dăruiască sufletelor noastre 
pace şi mare milă” (Doamne strigat-am, glasul 1). 


2. Ingerii căzuţi 


Recunoaşterea credinţei în îngeri de către Biserică este întemeiată pe Sfintele 
Scripturi şi Sfânta Tradiţie. Acelaşi lucru se aplică şi învăţăturii oficiale privind pe 
satana, ca „înger căzut”. Deşi scopul nostru principal este să ne ocupăm de îngerii 
„buni”, nu putem înţelege în întregime rolul lor destinat omului fără să fim 
informaţi despre rolul satanei, „stăpânitorul acestei lumi”, şi îngerii săi, îngerii 
întunericului. 


Satana, înainte de a deveni prinţul lumii de Jos, a fost cel mai măreț înger din 
oştirile cereşti. A fost numit lucifer („purtătorul de lumină”) şi-şi avea locul pe 
piscul perfecțiunii create. În ciuda căderii lui, este mult mai apropiat de natura lui 
Dumnezeu decât de om, pentru că, fiind duh pur, este fără moarte şi fără vârstă; are 
parte de toate atributele lumii angelice, nu este împiedicat nici de timp, nici de 
spaţiu şi intelectul său este limpezimea însăşi. Nu trebuie să uităm nici un moment 
natura spirituală a satanei şi numărul redus al limitelor sale. Acestea sunt de înţeles 
numai când îl privim aşa cum îi privim pe toţi îngerii - în relație cu Dumnezeu. 


„Superioritatea îngerilor asupra lumii fizice nu poate fi nicicum comparată cu 
suveranitatea lui Dumnezeu. Cea a îngerilor este una executivă, o superioritate 
relativă, nu una absolut creativă. Ei îşi pot folosi puterile şi principiile înrădăcinate 
în natură de Dumnezeu, dar nu pot crea aceste puteri şi principii. Deci, îl vedem pe 
diavol, din cauza naturii sale angelice, ca un duh pur, fără vârstă, independent, 
imaterial, un principiu de viaţă, complet în el însuşi, o formă pură în mod integral, 
în totalitate în el însuşi. Este dependent de Dumnezeu şi independent de toate 
celelalte lucruri: reflectând strălucirea divină în întreaga ei puritate, duhul pur creat 
oglindind frumuseţea incandescentă a Duhului pur necreat Care este Dumnezeu”. 


Cum, deci, şi de ce să fi ales o ființă perfectă, puternică, splendidă, să fie prinţul 
osândiților sau el însuşi în întregime osândit? Dumnezeu, în perfecțiunea Lui, a 
acordat libertate tuturor creaturilor Sale. El a dorit să fie iubit în mod liber, cu 
generozitate. A acordat, celei mai mari şi celei mai mici dintre creaturile sale 
inteligente, dreptul de a-şi orienta dragostea în sus sau în jos. 


„Prins de frumuseţea de netăgăduit, de perfecțiunea, bunătatea propriei sale naturi 
angelice, pe deplin înţeleasă, lucifer a- ndrăgit-o. Aceasta era aşa cum trebuie să 
fie, dar dragostea lui a refuzat să facă încă un pas dincolo de ea, a refuzat să 
privească dincolo de perfecțiunea angelică, la sursa ei divină; a insistat să rămână 
în această frumuseţe, ca să găsească aici deplinătatea fericirii, să-şi fie suficient sie 
însuşi. După modul de manifestare al orgoliului, lucifer s-a izolat pe sine chiar de 


Dumnezeu... Păcatul lui lucifer constă în a se iubi pe sine (aşa cum insistă 
orgoliul), până la a exclude orice alteceva, şi asta nu are scuză, fără ignoranță, fără 
eroare, fără pasiune, fără dezordine prealabilă în voinţa sa angelică. Păcatul său a 
fost păcatul unei răutăți pure”. Astfel, satana a căzut de la starea lui înaltă, pentru 
că nu a vrut să-şi îndeplinească rolul şi astfel a pierdut pentru totdeauna locul 
pentru care a fost creat. 


Precum remarcă Isaia: „Cum ai căzut tu din ceruri, stea strălucitoare (Lucifer) fecior 
al dimineţii! Cum ai fost aruncat la pământ, tu, biruitor de neamuri! Tu care ziceai 
în cugetul tău: „Ridica-mă-voi în ceruri şi mai presus de stelele Dumnezeului celui 
puternic voi aşeza jilțul meu! În muntele cel sfânt voi pune sălaşul meu, în 
fundurile laturei celei de miazănoapte. Sui-mă-voi deasupra norilor şi asemenea cu 
Cel Preaînalt voi fi”. Şi acum, tu te pogori în iad, în cele mai de jos ale adâncului!” 
(Isaia 14, 12-15). 


Aceasta e pedeapsa lui lucifer şi a tuturor care l-au urmat, fie din lumea angelică, 
fie din a noastră. Toţi aceia care au ales calea falsă, îl urmează pe satana şi acesta 
atrage riscul de a-L pierde pe Dumnezeu pentru totdeauna. În agonia şi furia sa, 
diavolul caută să distrugă şi astfel îi trage pe alţii după el într-o nenorocire la fel de 
absolută, ca şi bucuria sa cerească de odinioară. Pentru el nu există eroare în 
judecată: el ştie ce face şi de aceea numele lui este satana, adversarul, şi de aceea 
puterea lui este inferioară numai puterii lui Dumnezeu. Reamintiţi-vă, totuşi, că 
putera satanei este egală cu aceea a heruvimilor şi că duce neîncetat bătălia cu 
oştile cereşti, conduse de Sfântul Arhanghel Mihail, arhistrategul lor şi 
întâistătătorul lor. 


lisus a mărturisit că l-a văzut pe satana „cum a căzut din cer ca un fulger” (Luca 
10, 18). Hristos, Cuvântul, vorbeşte din cunoaşterea Lui dumnezeiască despre ceea 
ce a fost înainte de începutul timpului. În străfulgerarea orbitoare, au fost văzute 
două aspecte ale satanei: lumina şi mişcarea în zig-zag a şarpelui. lisus, făcând 
aluzie la căderea satanei, a accentuat puterea demonică a lui numai în lumea 
aceasta, ca şi natura înşelătoare şi amăgitoare a acestei puteri. Din acest motiv, îl 
găsim pe Mihail Arhanghelul în război cu satana. Nu un serafim sau heruvim se 
războieşte cu cel căzut, pentru că ei nu au în grijă lumea noastră, aşa cum o au 
arhangheli. 


Nicăieri nu este descrisă mai impresionant povestea căderii satanei ca în magnifica 
viziune dumnezeiască a Sfântului loan în Cartea Revelaţiei (Apocalipsa). Trebuie, 
totodată, să nu uităm că Sfântul loan face o relatare simbolică a războiului ceresc, 
care a început mult timp înainte de crearea pământului şi în care Biserica este încă 


angajată: „Şi s-a făcut război în cer: Mihail şi îngerii lui au pornit război cu 
balaurul. Şi se războia şi balaurul şi îngerii lui. Şi n-a izbutit el, nici nu s-a mai 
găsit pentru ei loc în cer. Şi a fost aruncat balaurul cel mare, şarpele cel de demult, 
care se cheamă diavol şi satana, cel ce înşeală toată lumea, aruncat a fost pe 
pământ şi îngerii lui au fost aruncaţi cu el... Bucuraţi-vă ceruri şi cei ce locuiţi în 
ele. Vai vouă, pământule şi mare, fiindcă diavolul a coborât la voi având mânie 
mare, căci ştie că timpul lui e scurt” (Apocalipsa 12, 7-12). 


Căderea satanei din cer i-a produs o furie de nestăvilit pentru că acum are putere 
doar pe pământ. Satana e de două ori mânios: pentru că puterea lui este limitată la 
lumea noastră şi fiindcă ştie bine că atunci când lumea noastră se va sfârşi, puterea 
lui de a amăgi omenirea încetează odată cu ea. Timpul lui pentru fiecare dintre noi 
este şi mai scurt, căci dibăcia lui de a ne înhăţa ca indivizi este mărginită la viaţa ce 
ne-a fost dăruită pe pământ. Omul primeşte răsplata bătăliei lui pe acest pământ în 
veşnicie. 


Istoria căderii satanei este atât de dramatică, încât este greu să ne îndepărtăm 
privirile de abisul fără fund peste care el este rege (Apocalipsa 9, 11) şi să privim 
în sus, o dată mai mult, la acei sfinţi îngeri care n-au căzut, dar şi-au îndreptat 
iubirea lor fierbinte în întreaga ei măreție ca să-L adore cu smerenie pe Creatorul 
lor şi să împlinească voinţa Lui. De ei ne ocupăm în esenţă în aceste pagini şi în 
special de misiunea pe care o au faţă de noi, din care cauză îi numim „îngeri”. 


„Cel ce eşti Domnul tuturor, cu căpeteniile îngereşti înconjuri spre mântuire 
neamul omenesc. Că pe acestea le-ai aşezat peste toţi cei ce cred şi cu dreaptă 
credinţă Te laudă pe Tine, Dumnezeul părinţilor, Cel lăudat şi prea Slăvit!” 
(Canonul de Luni, glasul 1). 


Îngerii în Geneză 
1. Îngerii în Vechiul Testament 


Sfinţii îngeri, în Vechiul Testament, sunt în mod special păzitorii Legii, obligând 
omul la ascultare, pedepsind neascultarea lui şi protejându-l la necaz. Deşi satana 
este rar menţionat în majoritatea relatărilor în care îngerii ţin strâns în mâini 
treburile oamenilor, influenţa lui nu e greu de întrevăzut. E limpede, deci, că Legea 
a fost dată ca o consecinţă a căderii lui lucifer şi a influenţei acestuia asupra 
oamenilor, cu scopul de a-i urma în păcatul său. 


Dumnezeu, atent la creaţia Sa dragă, i-a dat omului Legea, ca un îndrumător, cu 
ajutorul căruia să-şi regăsească drumul înapoi spre fericirea paradisului. În multe 
relatări din vechiul Testament, sfinţii îngeri sunt văzuţi sprijinindu-l pe om şi 
ajutându-l să înţeleagă Legea mântuitoare. A-l menţine pe om pe calea dreaptă 
este, după Vechiul Testament, unul din atributele angelice. 


Îi vedem pe îngeri ca „trimişi”, ca „fii ai lui Dumnezeu”, ca „păzitori” şi ca „oști 
cereşti”. Pe ici şi colo ei se strecoară în povestirile Bibliei ca licăriri de lumină, 
întotdeauna inspiratoare şi măreţe. Cu toate acestea, din toate punctele de vedere, 
ei sunt ciudat de apropiaţi şi de naturali celor ce li s-a permis să-i vadă şi să stea în 
tovărăşia lor. 


2. Grădina Edenului 


Putem presupune cum satana, invidiind starea perfectă a omului în Grădina 
Edenului, i-a ademenit pe Adam şi Eva la păcat. Lucifer, care fusese cea mai 
perfectă dintre fiinţele create, nu putea suporta să vadă o creatură inferioară lui 
bucurându-se acum de o fericirea din care el, în mod absurd, a fost azvârlit. 


Omul, când a căzut, nu şi-a pierdut libertatea; el rămâne liber şi-şi păstrează 
dreptul său de a alege între bine şi rău. Drumul înapoi, spre Eden, râmâne continuu 
deschis, dar satana face tot ce-i stă în putinţă să împiedice omenirea să se întoarcă. 

Există o veche zicală franțuzească: „Les heureux n'ont pas d'histoire”, adică 
„Fericiţii nu au istorie”. Această zicală ar putea fi foarte bine folosită ca să explice 
unul din motivele pentru care avem atât de puţine cunoştinţe despre sfinţii îngeri: 
ei sunt cu adevărat fericiți şi cupa bucuriei lor este întotdeauna plină ochi. Nu 
acelaşi lucru se poate spune şi despre noi, fiinţele omeneşti. Deci, despre noi e ceva 
de povestit şi, în această istorie, adesea tristă, întunecată şi cumplită, întotdeauna 


străluceşte undeva o lumină, o scânteie, o licărire, pentru că îngerii rămân mereu 
printre noi. 


Se pare că putem vedea controversata problemă a răului şi a binelui în viaţa 
pământească a omului ca izvorând direct din influenţa exercitată asupra noastră de 
către îngeri, fie de cei ai luminii, fie de cei ai întunericului. Impulsurile şi gândurile 
noastre nu par să fie, ca să spunem aşa, plăsmuite de ele însele, ci venind din afară. 
Desigur, noi suntem cei care decidem prin voinţă liberă ce cale să urmăm. 


Întorcându-ne la relatarea cronologică a Bibliei, putem observa cum au participat 
îngerii la istoria omului. Povestea omului începe în prezenţa fiinţelor spirituale 
numite îngeri, în cele două roluri: de păzitor şi de ispititor. De la început vedem că 
omul este prins şi atras într-o mare bătălie spirituală. Această luptă nu se dă între 
forțele binelui şi ale răului. Această luptă nu este între Dumnezeu şi diavol, aşa 
cum adesea greşit se presupune; este un război purtat de îngerii luminii, conduşi de 
Mihail, şi îngerii întunericului, conduşi de satana (Apocalipsa 9, 15; 12, 1-9). 


Omul, creat după chipul şi asemănarea lui Dumnezeu, a fost destinat să tindă către 
Dumnezeu, să se unească cu Dumnezeu, fără a-şi pierde personalitatea. Îngerii au 
existat înaintea omului, iar satana, se presupune, şi-a făcut alegerea înainte ca 
Dumnezeu să-l aşeze pe om în Grădina Edenului. 


Aceasta explică, în parte, prezenţa ispititorului în Grădina Edenului anterior căderii 
omului, când omul avea tot ce-i putea dori inima: un destin glorios, frumuseţe, 
pace, prietenie şi o perfectă libertate. Libertatea include dreptul de a alege; fără 
această capacitate, omul ar fi fost o creatură fără voinţă, lipsit de înţelepciune. Prin 
această putere de selecție, el se plasează astfel într-o ordine mai înaltă a creaţiei şi 
se bucură de privilegiile ei: „Micşoratu-l-ai pe dânsul (omul) cu puţin faţă de 
îngeri...” (Psalmi 8, 5). Nu era nevoie ca omul să cunoască durerea, dar a voit să 
simtă gustul răului. Astfel, gândea el, va obţine o cunoaştere deplină şi va fi mai 
aproape de Dumnezeu. 


În extraordinara istorisire alegorică a Grădinii Edenului, satana, cunoscând bine 
ambiția omului, formulează, cu inteligență malițioasă, gândul ispititor: „Veţi fi ca 
nişte dumnezei dar Dumnezeu este gelos şi nu vă vrea atât de înzestrați: hai să 
încercăm, o să vă placă!”. 


Iată cuvintele Sfântului Grigore de Nyssa: „Pentru că acesta a fost începutul 


întregii secvenţe a păcatului, lipsa de bunăvoință în a nu cunoaşte răul”. El a 
făcut apel la mândria şi invidia omului, pentru că adevărata ispitire a fost 


intelectuală, nu senzuală: nu în gustul şi suculenţa fructului rezidă ispitirea, ci în 
presupusa putere şi cunoaştere pe care le dă acesta. Păcatul îşi face întotdeauna loc 
mai întâi în intelect. Satana, prin natura sa angelică, putea păcătui doar prin intelect 
şi, prin intelect, el ispiteşte şi foloseşte greşit binele. Nu există rău creat. Tot ceea 
ce a creat Dumnezeu a fost bun şi este bun. Creaturile Sale sunt cele care au vrut 
răul la început şi apoi l-au perpetuat. Răul există numai atunci când este practicat. 
Dumnezeu îl îngăduie pentru că El permite libertatea. Astfel, omul ascultă glasul 
ispititorului, care e descris ca „mai subtil decât orice animal” - subtil, nu care 
produce repulsie, aşa cum e astăzi şarpele, pentru că a fost blestemat numai după 
ce şi-a jucat rolul fatal: „...pe pântecele tău să te târăşti şi ţărână să mănânci, în 
toate zilele vieţii tale!” (Facerea 3, 14). 


Descrierea ispititorului devine un lucru respingător. Satana adaugă, păcatului său 
originar, păcatul de fi un seducător şi de a face să cadă o altă creatură. 


Când domnul i-a izgonit pe Adam şi pe Eva din grădină ca să cultive pământul din 
care a fost creat bărbatul, Biblia menţionează pentru prima dată pe unul din 
păzitorii spirituali, al cărui atribut nu este să aibă grijă de om, ci să protejeze un 
principiu: Domnul Dumnezeu „a pus heruvimi şi sabie de flacără vâlvâitoare, să 
păzească drumul către pomul vieţii” (Facerea 3, 24). Sabia de foc, de asemenea 
este considerată a fi - printr-o legendă pioasă - unul dintre cei şapte arhangheli, 
care poartă numele de Jofiel, provenit din verbul ebraic „a arde”. 


Și omul? Omul, creat după chipul lui Dumnezeu? Nu ştim cum era el în Grădina 
Edenului. Adam, prin cuvintele: „...iată, aceasta este os din oasele mele şi carne din 
carnea mea” (Facerea 2, 23) vorbind astfel despre Eva, recunoaşte că ea îi 
împlineşte propria lui natură. 


Consecința păcatului a fost diabolică, adică teribil de dezbinatoare. După păcatul 
originar, omul s-a împărțit în multe naţiuni, o rasă împrăştiată şi farâmiţată. Dar el 
nu şi-a pierdut libertatea pentru că, „făcut după chipul lui Dumnezeu, este o fiinţă 
personală, confruntată cu Dumnezeu personal. Dumnezeu îi vorbeşte ca unei 
persoane şi omul Îi răspunde”. 


Omul se află încă sub comanda lui a fi „asemenea” lui Dumnezeu, a Cărui chip el 
îl poartă încă şi este obligat să năzuiască la unirea cu EI. „Dar această poruncă se 
adresează libertăţii umane şi nu poate fi refuzată. Ca ființă personală, omul poate 
accepta voinţa lui Dumnezeu, dar o şi poate respinge”. 


Scopul lui Dumnezeu, în ceea ce-l priveşte pe omul ce a urmat căderii lui Adam, 
este mântuirea şi reîntoarcerea lui la starea inițială. Ca un Tată iubitor, El dă 
povăţuitori copiilor oamenilor sub forma profeților şi a marilor căpetenii şi, de 
asemenea, îi pune pe sfinţii Săi îngeri să-i ajute, să-i păzească, să-i protejeze şi să 
le dea învăţătură. Îi întâlnim pe îngeri pe întregul drum al mântuirii, până la 
naşterea Mântuitorului Însuşi, prin a Cărui venire atributele angelice primesc un 
nou înţeles. 


„Îngeri fără de moarte, care aţi primit viaţa cu adevărat nepieritoare de la viaţa 
cea dintâi, întru tot fericiţilor, v-aţi făcut cinstiţi văzători ai slavei celei pururea 
vieţuitoare şi ai înţelepciunii celei veşnice, de lumină umplându-vă şi arătându- 
vă întocmai ca nişte făclii mişcătoare” (Doamne strigat-am, glasul ID). 


3. Convorbirile lui Avraam cu îngerii 
(Facerea 18) 


Dumnezeu, în infinita Sa milostivire, l-a căutat pe om şi, chemându-l să iasă din 
mocirla în care căzuse, începe lungul proces de selecție şi purificare. Avraam a fost 
primul care a auzit şi a răspuns chemării. 


Istoria lui Avraam, întâmpinându-i pe cei trei îngeri, este frumoasă şi plină de 
înţeles. 


„Apoi Domnul S-a arătat iarăşi lui Avraam la stejarul Mamvri, într-o zi pe la 
amiază, când şedea el în uşa cortului său. Atunci, ridicându-şi ochii, a privit şi iată 
trei Oameni stăteau înaintea lui; şi cum i-a văzut, a alergat din pragul cortului său 
în întâmpinarea Lor şi s-a închinat până la pământ. Apoi a zis: Doamne, de am 
aflat har înaintea Ta, nu ocoli pe robul tău! Se va aduce apă să vă spălaţi picioarele 
şi să vă odihniţi sub acest copac” (Facerea 18, 1-4). 


Se pot vedea cu ochii minţii câmpiile din Asia mică, ce se coc în soarele amiezii, 
aerul vibrând peste pământ uscat, orizontul topindu-se într-o pâclă de praf, nici o 
linie distinctă între pământ şi un cer fără nori, prea fierbinte ca să fie cu adevărat 
albastru. Sub umbra unui stejar, Avraam stă şi contemplă în răcoarea cortului său 
mare, negru, din păr de cămilă, în care poate intra doar un firav curent de aer prin 
părţile deschise. Omul sfânt şi drept, întotdeauna căutând calea Domnului, priveşte 
prin ochii întredeschişi peste câmpia liniştită din faţa lui şi vede deodată trei 
oameni stând în picioare, ca şi cum ar fi alcătuiți din calm şi strălucire. Avraam îi 
numeşte pe ei trei printr-un singur nume: „Doamne”. Le oferă ce are mai bun: să 


stea la umbra copacului, apă să-şi spele picioarele - un dar rar şi preţios în acele 
regiuni, semn al emoţionantei dorinţe a omului de a oferi lui Dumnezeu tot ce are 
mai preţios. 


Avraam şi Sarra stau de vorbă cu cei trei oaspeţi sfinţi care prezic naşterea lui 
Isaac, la care Sarra, trecută „de prima tinereţe” (Facerea 18, 11) a râs. De câte ori 
nu ne facem ecoul acestui râs batjocoritor, de neîncredere, când credincioşii ne cer 
ceva ce nu putem înţelege. Mai departe, oaspeţii prezic distrugerea Sodomei şi 
Gomorei. 


Avraam pledează pentru locuitorii drepți ai cetăților condamnate şi imploră, smerit, 
milostivire. 


„ȘI răspunzând Avraam, a zis: „lată cutez să vorbesc Stăpânului meu, eu, care sunt 
pulbere şi cenuşă!” (Facerea 18, 27). Rugămintea lui este ascultată şi auzită. 
Profeţia vizitatorilor cereşti se împlineşte. Lot şi familia lui nu sunt atinşi de ruina 
Sodomei şi Gomorei. Isaac este conceput şi se naşte. 


Conform cu interpretarea Bisericii Ortodoxe şi a tradiției romano-catolice, 
vizitarea lui Avraam de către cei trei îngeri a fost prima imagine revelată a Sfintei 
Treimi, deplina cunoaştere a ceea ce doar Noul Testament va dezvălui. Faptul că 
figurile celor trei îngeri au fost înţelese a fi una, este exprimată astfel: „Şi 
terminând Domnul de a mai grăi cu Avraam, S-a dus, iar Avraam s-a întors la locul 
său” (Facerea 18, 33). Şi, ca atare, cei trei îngeri trebuie văzuţi ca o autorevelare a 
lui Dumnezeu, mai degrabă decât ca o simplă apariţie angelică. 


Din punct de vedere vizual, îngerii au reprezentat prin perfecta lor unitate şi egală 
perfecţiune, prima sclipire a măreției doctrinei mistice a Treimii, „admițând, cu 
ochii neşovăielnici ai minţii, originalul şi supraoriginalul dar al Luminii Tatălui 
care este Izvorul Dumnezeirii care ne descoperă imagini... în simboluri figurative 
spre Raza Primară”. 


De aceea, icoanele Sfintei Treimi zugrăvesc această masă oferită de Avraam şi 
Sarra celor trei îngeri. E cea mai pură imagine a lui Dumnezeu întreit, aşa cum s-a 
revelat omului până în prezent şi pe care noi o găsim de asemenea atât de perfect 
oglindită în cuvintele imnului de seară: 


Lumină lină a Sfintei slave a Tatălui ceresc Celui fără de moarte, Celui sfânt şi 
fericit, lisuse Hristoase, venind la apusul soarelui, văzând lumina cea de seară, 
lăudăm pe Tatăl, pe Fiul şi pe Sfântul Duh, Dumnezeu; vrednic eşti în toată 


vremea a fi lăudat de glasuri cuvioase, Fiul lui Dumnezeu, Cel ce dai viaţă. 
Pentru aceasta lumea Te slăveşte. Când de demult Te-ai arătat lămurit lui 
Avraam în trei ipostasuri, dar unul singur după firea dumnezeirii, ai arătat în 
chip văzut nepătrunsul  dumnezeirii. Cu credinţă Te lăudăm pe Tine, 
Dumnezeule cel unul stăpânitor şi în trei străluciri”. (Slujba Mezonopticii de 
Duminică, cântarea 3, glasul 1) 


(Facerea 19, 1-17; 21, 9-21) 


În relatarea despre Lot, întâlnim prima dată îngeri păzitori mesageri. Credincios 
promisiunii făcute lui Avraam, să-l cruţe pe Lot de distrugerea generală a Sodomei 
şi Gomorei, Domnul a trimis doi îngeri la Sodoma, în primul rând pentru a-l salva 
pe Lot şi apoi pentru a distruge cele două oraşe. 


Această poveste este departe de a fi una plăcută pentru că se ocupă de unul dintre 
cele mai mari păcate omeneşti, care poartă şi astăzi numele oraşelor unde a fost 
generat. Nici măcar cei doi îngeri nu au fost cruţaţi de insulte şi de oroarea unui 
atac desfrânat. Lot stătea, ni se spune, la poarta Sodomei, când i-a văzut pe 
vizitatori apărând şi i-a invitat în casă să se odihnească. Oamenii din Sodoma au 
încercat imediat să profite de vizitatorii necunoscuţi şi au înconjurat casa lui Lot. 
Pe când Lot apăra intrarea, ei s-au năpustit asupra lor. Îngerii l-au tras pe Lot 
înăuntru, în casă, şi i-au lovit pe agresori cu orbirea, aşa încât n-au mai putut găsi 
uşa, şi astfel au plecat. Apoi şi-au dezvăluit identitatea lui Lot şi familiei sale, şi 
imediat i-au condus afară din oraşul sortit pieirii, sfătuindu-i să plece şi să nu 
privească înapoi. Dar nevasta lui Lot n-a ascultat sfatul şi a fost prefăcută într-un 
stâlp de sare. Nu ne putem împiedica să gândim că, într-un fel, familia lui Lot nu 
era de fapt cu mult mai bună decât cei pe care i-a părăsit. Îngerii păzitori l-au 
protejat pe Lot mai curând datorită rugăminţilor lui Avraam decât propriilor sale 
virtuţi. Aceasta este una din învăţăturile ce pot fi trase din această poveste şi 
anume, puterea rugăciunii celui ce intervine. „Căci mult poate rugăciunea stărui- 
toare a dreptului” (Iacov 5, 16). 


Și cealaltă promisiune făcută lui Avraam s-a adeverit, în ciuda vârstei înaintate, 
Sarra a conceput şi a născut un fiu. „Şi a pus Avraam fiului său, pe care i-l născuse 
Sarra, numele Isaac” (Facerea 21, 3). 


Cu totul emoţionantă este povestea lui Agar, ţiitoarea lui Avraam, care îi născuse 
un fiu pe vremea când Sarra era stearpă. Sarra îl sfătuise ea însăşi să aibă un copil 
cu ţiitoarea lui, dar acum a văzut că fiul celeilalte femei era un pericol pentru 
propriul ei băiat. De aceea, 1-a spus lui Avraam să o trimită pe Agar cu fiul ei în 


pustiu. Cuvintele Bibliei sunt pline de frumuseţe prin felul în care redau această 
istorisire: „Când însă s-a sfârşit apa din burduf, a lepădat ea copilul sub un 
mărăcine. Şi ducându-se, a şezut în preajma lui ca la o bătaie de arc, căci îşi zicea: 
„Nu voiesc să văd moartea copilului meu!”. Şi, şezând ea acolo de o parte, şi-a 
ridicat glasul şi a plâns. Şi a auzit Dumnezeu glasul copilului din locul unde era şi 
îngerul lui Dumnezeu a strigat din cer către Agar şi a zis: „Ce e, Agar? Nu te teme, 
că a auzit Dumnezeu glasul copilului din locul unde este! Scoală, ridică copilul şi-l 
ține de mână, căci am să fac din el un popor mare!”. Atunci i-a deschis Dumnezeu 
ochii şi a văzut o fântână cu apă şi, mergând, şi-a umplut burduful cu apă şi a dat 
copilului să bea” (Facerea 21, 15-19). 


Cât de des suntem orbi în deznădejdea noastră, fără să vedem izvorul din preajmă! 
Îngerul lui Agar era şi păzitorul ei şi trimisul care i-a arătat grija plină de dragoste 
a lui Dumnezeu pentru cei izgoniți şi nelegitimi. Este suficient să-şi îndrepte 
credinţa spre EI, şi Dumnezeu le face loc în lume tuturor oamenilor şi are grijă de 
ei în mizeria lor, indiferent cât sunt ei de respinşi de societate. 


Avraam, care a sacrificat-o pe Agar şi pe copilul născut din dragostea lor naturală, 
credea că Dumnezeu îi cere jertfirea lui Isaac, fiul său legitim. Un înger a fost acela 
care i-a oprit mâna lui Avraam, când, conform mentalităților acelor vremuri, el a 
crezut că ascultă de porunca lui Dumnezeu. A crezut că ceea ce-i oferă el lui 
Dumnezeu trebuie să depăşească cele oferite de păgânii din jurul său. De aceea, a 
fost gata să sacrifice pe Isaac, fiul pe care îl iubea (Facerea 22, 1-12). Îngerul a 
luminat pe Avraam făcându-l să înţeleagă că slujirea adevărată a lui Dumnezeu nu 
cere nici o jertfă umană. 


Acesta a fost sacrificiul pe care Dumnezeu şi l-a rezervat Sieşi, anume, să-L ofere 
pe unicul Său fiu pentru mântuirea omenirii. 


Următorul exemplu, care nu este exact nici al păzitorului, nici al mesagerului, ci un 
exemplu în care inspiraţia este transmisă printr-un înger, este povestea trimiterii 
servitorului credincios al lui Avraam să-i găsească o soţie lui Isaac. Când îl învăţa 
cum să procedeze, Avraam îi spune să nu se teamă de nimic, pentru că Dumnezeu 
se va îngriji şi „va trimite pe îngerul Său înaintea ta şi vei lua femeie feciorului 
meu de acolo” (Facerea 24, 7). 


În această pildă, îngerul nu apare întrupat, ci conduce prin inspiraţie. Bineînţeles, 
rugăciunile servitorului au fost întotdeauna adresate direct lui Dumnezeu. Paza 
îngerului lui Dumnezeu a făcut sigură o călătorie periculoasă şi a asigurat reuşita 
misiunii slujitorului. Acest concept al îngerului care îl protejează pe călător îl vom 


dezvolta mai departe în relatarea despre Tobie. Este un gând dus mai departe cu 
pioşenie de tradiţia creştină şi, de asemenea, o mare mângâiere pentru călători, în 
special pentru aceia care întreprind călătorii lungi şi solitare. 


Dorind să lăudăm cu osârdie strălucirile îngerilor, ajutorul ce se dă de la 
Dumnezeu printr-înşii să-l cerem, credincioşilor, cu curăţia minţii şi cu guri 
prea curate, şi vom dobândi strălucirea acestora” (Canonul de Luni, cântarea 3, 
Glasul 1). 


(Facerea 28; 32; 48) 


Este foarte interesant să urmărim în Biblie cum concepția generală despre îngeri se 
schimbă pe măsură ce oamenii înaintează în cunoaşterea lui Dumnezeu. La 
început, se pare că ei nu făceau clar deosebirea între manifestarea însăşi a lui 
Dumnezeu şi trimişii Lui (ori, poate noi suntem cei ce nu mai putem s-o facem?). 
Viziunea lui lacov, cu îngerii care urcă şi coboară pe o scară cerească, apare ca 
prima imagine clară dată omului despre oştile cereşti. Cu toate acestea, chiar Iacov 
părea a fi oarecum confuz. Din versetele de mai Jos e greu de ştiut dacă el a ajuns 
să se lupte cu o manifestare a lui Dumnezeu însuşi sau cu unul din îngerii creaţi de 
EI: „lar Iacov, ieşind din Beer-Şeba, s-a dus în Haran. Ajungând însă la un loc, a 
rămas să doarmă acolo, căci asfinţise soarele şi, luând una din pietrele locului 
aceluia şi punându-şi-o căpătâi, s-a culcat în locul acela. Şi a visat că era o scară, 
sprijinită pe pământ, iar cu vârful atingea cerul; iar îngerii lui Dumnezeu se suiau şi 
coborau pe ea. Apoi S-a arătat Domnul în capul scării şi 1-a zis: „Eu sunt Domnul, 
Dumnezeul lui Avraam, tatăl tău şi Dumnezeul lui Isaac. Nu te teme! Pământul pe 
care dormi ţi-l voi da ţie şi urmaşilor tăi...”. Apoi s-a sculat Iacov dis de dimineaţă, 
a luat piatra ce şi-o pusese la căpătâi, a pus-o stâlp şi a turnat pe vârful ei 
undelemn...” (Facerea 28, 10-18). 


Iacov a făcut din perna sa de piatră un stâlp şi l-a binecuvântat, stropindu-l cu 
untdelemn şi numindu-l casa lui Dumnezeu. A fost probabil primul om care a 
înţeles, chiar dacă în mod confuz, că Domnul e înconjurat de o ceată îngerească. 
De asemenea, de notat, că în imnologia ortodoxă, Fecioara Maria este asemuită cu 
o adevărată scară cerească ce leagă cerul şi pământul laolaltă. 


În ce-l priveşte pe Iacov, după multe pribegii şi după ce a lucrat 14 ani pentru 
socrul lui, din dragoste pentru frumoasa Rahila, a pornit la drum aşa cum Domnul 
l-a povăţuit. Totuşi, gândul de a-l întâlni pe Isav - fratele de la care îşi cumpărase 
dreptul întâiului născut pentru o farfurie de supă (Facerea 25) şi a furat 
binecuvântarea tatălui lor Isaac - îl frământă destul de mult pe Iacov, aşa că ela 


trimis soli şi daruri ca să-l îmbuneze pe Isav. În timp ce aştepta neliniștit rezultatul 
misiunii, lacov a avut a doua sa mare experienţă cu lumea spirituală şi s-a luptat cu 
un înger întreaga noapte, până s-a crăpat de ziuă. „lar după ce i-a luat şi i-a trecut 
râul, a trecut şi toate ale sale. Rămânând Iacov singur, s-a luptat Cineva cu dânsul 
până la revărsatul zorilor. Văzând că nu-l poate răpune, Acela S-a atins de 
încheietura coapsei lui şi a vătămat lui Iacov încheietura coapsei, pe când se lupta 
cu el. Şi i-a zis: „Lasă-Mă să plec, pentru că s-au ivit zorile!”. Iacov i-a răspuns: 
„Nu te las până nu mă vei binecuvânta” (Facerea 32, 23-26). 


Unii se grăbesc să interpreteze această istorisire ca pe o bătălie cinstită a lui Iacov 
cu conştiinţa lui vinovată, în ceasurile singuratice ale nopţii. Îngerul pare să-l 
forţeze să se vadă pe el însuşi în adevărata sa culoare şi, în final, îl răneşte la şold, 
adică în presupusa lui tărie, în propria-i justificare. Când Iacov, în fine, reuşeşte să 
vadă adevărul, îl roagă pe înger să-l binecuvânteze. 


Smerit şi întărit, lacov se duce să-i întâlnească pe fratele său cu care s-a împăcat - o 
minune prilejuită, fără îndoială, nu numai de generozitatea lui Isav, ci şi de noua sa 
înţelegere. 


Când, bătrân fiind, lacov i-a binecuvântat pe fiii lui Iosif, el nu l-a mai confundat 
pe Dumnezeu cu îngerul său. În rugăciunea sa, Iacov Îl cheamă pe Dumnezeu şi pe 
îngerul Lui. Cuvintele sale sunt limpezi: „Şi i-a binecuvântat, zicând: „Dumnezeul 
înaintea Căruia au umblat părinţii mei Avraam şi Isaac, Dumnezeul Cel ce m-a 
călăuzit de când sunt şi până în ziua aceasta; îngerul ce m-a izbăvit pe mine de tot 
răul să binecuvânteze pruncii aceştia...” (Facerea 48, 15-16). 


Nu este întotdeauna uşor să deosebeşti pe mesagerul lui Dumnezeu de propria 
manifestare a lui Dumnezeu. Cunoaşterea noastră despre natura îngerilor este 
incompletă, dar chiar de la începutul relatării biblice sunt uşor de recunoscut două 
atribute ale fiinţelor cereşti: acelea de păzitor şi mesager. Scriitorii Vechiului 
Testament au înţeles cu claritate ceea ce îndelung n-am ajuns noi să facem, că 
îngerii sunt mult mai asemănători lui Dumnezeu decât omului. Abia după 
Renaştere oamenii au început să-i vadă pe îngeri mai curând pământeni decât 
cereşti şi, în final, să-i izgonească în domeniul miturilor cărora ar aparţine dacă ni-i 
închipuim ca suflete fără trupuri. Putem înţelege cu adevărat îngerii doar când îi 
privim ca pe adevărații slujitori ai lui Dumnezeu, îndeplinind perfect porunca Lui, 
executându-şi misiunea printr-o perfectă reflectare a Voinţei lui Dumnezeu. Dar nu 
trebuie să-l confundăm pe îngerul creat de manifestarea lui Dumnezeu Însuşi, în 
necreatele sale energii, ca, de exemplu, îngerul rugului aprins de pe muntele 
Horeb. 


„De lumina cea îndumnezeitoare apropiindu-se Serafimii în chip nemijlocit şi în 
multe chipuri umplându-se de dânsa, strălucesc mai întru lămurit prin luminile 
cele date lor dintru început şi se fac îndumnezeite în dar ca printr-o a doua 
lumină” (Canonul de Luni, cântarea 3, glasul 1). 


Îngerii şi primele căpetenii 
1. Moise şi Iosua 


Adevărata concepţie a omului despre Dumnezeu, Creator şi Izvor al oricărei legi, a 
venit prin Moise, care ne-a lăsat cele zece porunci, în care rezidă esenţele morale 
ale vieţii, care se ocupă numai cu legile fundamentale şi pe baza cărora a fost 
clădită civilizaţia, aşa cum o cunoaștem astăzi. Omul a avut neîncetat nevoie să fie 
îndrumat, să i se reamintească legile, să fie încurajat să le păstreze şi să fie pedepsit 
când le-a încălcat. A fost nevoie de multe generaţii, de disciplină, până ce a putut fi 
perfectat un mod de viaţă măcar unei minorităţi. 


Aşa cum ştim, Dumnezeu i-a dat lui Moise cele zece porunci, legile şi ritualurile şi, 
în sfârşit, un înger păzitor, în această ordine descoperitoare ştiind că Moise va avea 
nevoie de sprijinul acestuia şi nu va putea îndeplini poruncile sale fără ajutorul 
unui „perceptor”, cuvânt pe care-l foloseşte Sfântul Chiril din Alexandria, pentru a- 
| descrie pe îngerul său. „lată eu trimit înaintea ta pe îngerul Meu, să te păzească în 
cale şi să te ducă la pământul acela pe care l-am pregătit pentru tine. la aminte la 
tine însuţi; să-l asculți şi să nu-i fii necredincios, pentru că nu te va ierta, pentru că 
numele Meu este în el” (Exodul (Ieşirea) 23, 20-21). 


Faptul că îngerii sunt adevărații purtători ai numelui lui Dumnezeu ne scapă 
adesea. îngerul, cu toate că e o ființă creată, din cauza proximităţii sale cu 
Dumnezeu şi prin felul perfect în care îndeplineşte voinţa Lui, ni-L dezvăluie pe 
însuşi Dumnezeu. 


Pur şi simplu trebuie să păstrăm în minte neîncetat substanţa spirituală a tuturor, 
datorită căreia apropierea şi alăturarea în raport cu noi depăşeşte orice altă prezenţă 
fizică, oricât de perceptibilă. Dionisie îi numeşte „Inteligenţele Divine”. 


Înţeleasă corect, această expresie evidenţiază faptul că ei comunică direct cu 
propria noastră inteligenţă. Moise, care a fost atât de mult înduhovnicit şi schimbat 
la faţă, a înţeles cu uşurinţă mesajul lui Dumnezeu şi a avut încredere în îngerul 
promis. Şi, în urma transmiterii celor zece porunci pe muntele Sinai, Moise, aflat 
din nou în mijlocul poporului său, a fost instruit de Dumnezeu să construiască 
Cortul Sfânt şi un Chivot în care să aşeze sfintele table ale Legii. 1 s-au dat porunci 
speciale pentru mărimea, forma şi materialul necesar. Mai mult, 1 s-a cerut să 
construiască un tron al milostivirii. „Chivotul legii să-l faci din lemn de salcâm: 
lung, de doi coţi şi jumătate, larg de un cot şi jumătate şi înalt de un cot şi jumătate. 
Să-l fereci cu aur curat şi pe dinăuntru şi pe dinafară. Sus, împrejurul lui, să-i faci 


cunună împletită de aur. Apoi să torni peste el patru inele de aur şi să le prinzi în 
cele patru colţuri de jos ale lui: două inele pe o latură şi două inele pe cealaltă 
latură. Să faci pârghii din lemn de salcâm şi să le îmbraci cu aur. Şi să vâri 
pârghiile prin inelele de pe laturile chivotului, încât cu ajutorul lor să se poarte 
chivotul. Pârghiile să fie necontenit în inelele chivotului. Iar în chivot să pui legea 
pe care ţi-o voi da. Să faci şi capac la chivot, de aur curat, lung de doi coţi şi 
jumătate şi lat de un cot şi jumătate. Apoi să faci doi heruvimi de aur; şi să-i faci ca 
dintr-o bucată, ca şi cum ar răsări din cele două capete ale capacului; să pui un 
heruvim la un capăt şi un heruvim la celălalt capăt al capacului. Şi heruvimii să-i 
faci ca şi cum ar ieşi din capac. Heruvimii aceştia să fie cu aripile întinse deasupra 
capacului, acoperind cu aripile lor capacul, iar feţele să le aibă unul spre altul; spre 
capac să fie feţele heruvimilor. Apoi să pui acest capac deasupra la chivot, iar în 
chivot să pui legea ce-ţi voi da. Acolo, între cei doi heruvimi de deasupra 
chivotului legii Mă voi descoperi ţie şi îți voi grăi de toate câte am a porunci fulor 
lui Israel” (Exodul (Ieşirea) 25, 10-22). 


Acest scaun al milostivirii nu era capacul Chivotului, ci avea o semnificaţie 
independentă. EI simboliza tronul lui Dumnezeu, căruia oamenii îi înfăţişează 
păcatele lor spre iertare şi ispăşire. Tronul lui Dumnezeu trebuie înţeles în sensul în 
care astăzi vorbim despre „scaunul stăpânirii”. În mod figurativ, heruvimii poartă 
şi susțin tronul lui Dumnezeu. Fiind pe treapta cea mai înaltă a „Inteligenţelor 
divine” ei sunt cei mai aproape de Dumnezeu, primii care participă la slava Lui şi 
astfel arătaţi ca susținând tronul. Cortul este numit „al întâlnirii”, pentru că este 
punctul focal sfânt în care Domnul Îşi întâlneşte poporul Său în prezenţa îngerilor 
Săi, iar nu numai locul unde se adună închinătoriu Săi. 


Când ne rugăm, astăzi, în bisericile noastre creştine, îndrepându-ne gândurile spre 
altar, spre cruce, sau spre o imagine sfântă ori icoană, facem aceasta în prezenţa 
sfinților îngeri. În jurul cupolei, susţinând imaginea lui lisus Pantocrator - 
Creatorul tuturor lucrurilor - îi găsim pe sfinţii îngeri în şiruri solemne şi în felul 
acesta, ne rugăm mai fervent când Îl slăvim pe Dumnezeu în compania cetelor 
îngereşti. Icoanele îngerilor, pictaţi pe uşile diaconeşti ale iconostasului, nu există 
doar pentru a focaliza gândurile noastre (şi cu atât mai puţin în scop ornamental) ci 
pentru că ele sunt adevăratul centru material în care sălăşluieşte o putere spirituală 
ŞI o energie divină şi care se identifică cu măiestria omului. 


Surprinzător că evreii, care erau cu rigiditate iconoclaşti, ascultând de cea de a 
doua poruncă, au figurat totuşi în aur bătut înfăţişarea heruvimilor, de fiecare parte 
a scaunului milostivirii. 


Ar trebui subliniat de asemenea că respectul pentru sfinții îngeri nu s-a limitat 
numai la respectarea înfăţişărilor spiritelor heruvimice pe scaunul milostivirii. 
Existau şi figurile de heruvimi care erau splendid brodate pe vălul sacru, ce trebuia 
atârnat chiar în faţa Sfintei Sfintelor. Asta s-a făcut prin ascultarea poruncii 
nemijlocite şi speciale a lui Dumnezeu. „Să faci o perdea de in răsucit şi de mătase 
violetă, stacojie şi vişinie, răsucită, iar în țesătura ei să aibă chipuri de heruvimi 
alese cu iscusinţă. Şi s-o atârni cu verigi de aur pe patru stâlpi de lemn de salcâm, 
îmbrăcaţi cu aur şi aşezaţi pe patru postamente de argint” (Exodul (leşirea) 26, 31- 
32); 


Evident, apropierea îngerilor - atât de Dumnezeu cât şi de oameni - trebuia să fie 
accentuată, pentru că oare nu Domnul Cel Preaînalt urma să hotărască atât de des 
în viitor să-şi comunice sfânta voinţă şi providenţă trimițând ca mesageri sfintele 
duhuri? Şi nu face EI, poate, şi azi la fel? 


Nu este oare cea mai evidentă nevoie, în ziua de azi, în mijlocul unei societăți 
secularizate şi al unei civilizaţii desacralizate, să reliefăm rolul hieratic al corurilor 
îngereşti şi să învăţăm de la ele din nou? Avem nevoie de prospeţimea acestei 
perspective pentru a restabili duhul care Îl adoră pe Domnul cu smerenie. 


Moise n-a intrat niciodată în Țara Făgăduinţei: lui losua, marele său urmaş, i-a fost 
dat acest privilegiu. Deoarece i-a condus pe israeliți în Canaan, losua a fost 
profund conştient de ajutorul hărăzit de îngerul care-l condusese pe Moise. 
Domnul făcuse deja o minune, despărţind apele Iordanului când s-a apropiat 
Chiwvotul de malurile lui, încât fu lui Israel au putut trece ca pe uscat. Dar acum, un 
alt obstacol stătea în calea înaintării: oraşul fortificat Ierihon. „Aflându-se însă 
Iosua aproape de Ierihon, a căutat cu ochii săi şi iată stătea înaintea lui un om; 
acela avea în mână o sabie goală. Şi apropiindu-se Iosua de dânsul, i-a zis: „De-ai 
noştri eşti sau eşti dintre duşmanii noştri?”. lar acela a răspuns: „Eu sunt căpetenia 
oştirii Domnului şi am venit acum!”. Atunci losua a căzut cu faţa la pământ, s-a 
închinat şi a zis către acela: „stăpâne, ce porunceşti slugii tale?”. Zis-a către losua 
căpetenia oştirii Domnului: „Scoate-ţi încălțămintea din picioare, că locul pe care 
stai tu acum este sfânt! Şi a făcut Iosua aşa” (Iosua 5, 13-15). 


Ştim cu toţii cum a fost cucerit lerihonul; cum la sunetele de trompetă ale preoţilor 
şi la strigătele oamenilor, puternicele ziduri fortificate s-au prăbuşit până-n temelii, 
cum spune Biblia. 


Nu ni s-a povestit dacă Sfântul Mihail (dacă era el) a fost văzut din nou, dar cu 
siguranţă el i-a fost apropiat lui Iosua în tot timpul, pentru că acest soldat şi 


conducător întruchipa acele însuşiri pe care marele Arhanghel Mihail le personifică 
în Tradiţia iudeo-creştină. 


; Mai marilor voievozi ai oştilor cereşti, rugămu-vă pe voi, noi nevrednicii, cu 
rugăciunile voastre să ne acoperiţi pe noi, cu acoperământul aripilor slavei 
voastre celei netrupeşti păzindu-ne pe noi, cei ce cădem cu deadinsul şi Strigăm: 
Izbăviţi-ne din nevoi, ca nişte mai mari peste cetele puterilor celor de sus”. 
(Condacul Sărbătorii Sfinţilor Arhangheli Mihail şi Gavriil) 


2. Naşterea lui Samson (Judecători 13) 


Povestirea modului în care a fost conceput Samson este una din cele mai omeneşti 
şi emoţionante relatări din Vechiul Testament. Se pare că îngerul Domnului a venit 
special la acele biete femei hărțuite, care erau umilite de sterpiciunea lor. Cele mai 
cunoscute sunt desigur Sara, soţia lui Avraam, Elisabeta, mama Botezătorului şi 
soţia fără nume a lui Manoe, mama lui Samson. 


Manoe era din tribul lui Dan şi a trăit pe vremea când „fii lui Israel au făcut iarăşi 
rele înaintea ochilor Domnului şi i-a dat Domnul în mâinile filistenilor pentru 
patruzeci de an'” (Judecători 13, 1). 


Soţia lui Manoe, ni se spune, era stearpă. Şi ei, femeie tristă şi umilită, i-a apărut 
îngerul şi i-a promis un fiu puternic în tărie şi fapte. Cu ce bucurie i-a sunat în 
urechi o asemenea veste şi cât de repede i-a bătut inima! În Orient, a fi stearpă era 
un adevărat blestem şi nu rareori femeia era „repudiată” de soţul ei. Trebuie să fi 
fost absolut de necrezut în acea vreme să-i fie promis un eliberator Israelului şi 
încă datorită unei asemenea femei! 


În povestea lui Samson există un sens puternic al destinului. Chiar înainte de 
naşterea lui, el a fost ales să devină unul din cei mai mari eroi ai Israelului care, în 
ciuda slăbiciunii sale omeneşti, trebuia să ducă războiul împotriva filistenilor 
aproape singur, ca să zicem aşa, lipsit de ajutor. Povestea lui Samson începe cu un 
oaspete sosit pe neaşteptate la mama sa. E într-adevăr o relatare frumoasă şi, pentru 
scopurile noastre, merită s-o povestim textual: „Odată însă s-a arătat îngerul 
Domnului femeii şi i-a zis: „lată tu eşti stearpă şi nu naşti; dar vei zămisli si vei 
naşte fiu. Păzeşte-te dar, să nu bei vin, nici sicheră şi nimic necurat să nu mănânci; 
că iată ai să zămisleşti şi ai să naşti un fiu; şi nu se va atinge briciul de capul lui, 
pentru că pruncul acesta va fi chiar din pântecele mamei sale un nazireu al lui 
Dumnezeu şi va începe să izbăvească pe Israel din mâna filistenilor”. Şi a venit 
femeia şi a spus bărbatului său, zicând: A venit la mine un om al lui Dumnezeu, a 


cărui înfăţişare era ca înfăţişarea unui înger al lui Dumnezeu, foarte luminos; nici 
eu nu l-am întrebat de unde este şi nici el nu mi-a spus numele său. Dar mi-a zis: 
lată ai să zămisleşti şi ai să naşti un fiu; aşadar să nu bei vin şi sicheră şi să nu 
mănânci nimic necurat, căci copilul chiar din pântecele mamei şi până la moarte va 
fi nazireu al lui Dumnezeu” (Judecători 13, 3-7). 


Partea cea mai emoţionantă a acestei istorisiri este modul în care părinții primesc 
mesajul, modul în care îşi împărtăşesc bucuria şi grija. Naturaleţea relaţiilor între 
părinţii în devenire ai lui Samson şi înger este încântător de simplă şi plină de 
prospeţime. Manoe este neliniştit la început auzind aceste veşti; poate era un pic 
gelos pe soția lui şi, astfel, L-a rugat pe Dumnezeu să-l mai trimită o dată pe 
mesagerul Său. 


„Atunci Manoe s-a rugat Domnului şi a zis: „Doamne, fă să vină iarăşi pe la noi 
omul lui Dumnezeu, pe care l-ai trimis Tu, şi să ne înveţe ce să facem cu copilul 
care se va naşte!”. Şi a ascultat Dumnezeu glasul lui Manoe şi a venit îngerul iarăşi 
la femeie, când era la câmp, însă Manoe, bărbatul ei, nu era cu dânsa. Dar femeia a 
alergat îndată şi a vestit pe bărbatul său, zicându-i: „lată mi s-a arătat omul cel ce a 
venit atunci la mine”. Şi s-a sculat Manoe şi s-a dus cu femeia sa şi a venit la omul 
acela şi a zis către el: „Tu eşti oare omul acela care ai vorbit cu femeia?”. lar 
îngerul i-a răspuns: Eu!. Şi a zis Mance: „Aşadar, dacă se va împlini cuvântul tău, 
cum să ne purtăm cu copilul acesta şi ce să facem cu el?”. lar îngerul a zis: „Să se 
păzească el de toate cele ce am spus eu femeii...” (Judecători 13, 8-13). 


Profunda dorinţă a tatălui de a fi condus de Dumnezeu în crşterea copilului său este 
una pe care toți părinţii ar face bine s-o imite. E bine când un părinte devine 
conştient de nevoia de Dumnezeu într-o obligaţie atât de lungă şi de plăcută, de a- 
şi creşte fii şi fiicele. Astăzi, ca şi atunci, în acele vremuri îndepărtate, îngerul lui 
Dumnezeu este aproape de noi şi de copiii noştri, chiar dacă adesea nu suntem 
conştienţi de acest fapt. 

„Îngerul a zis către Manoe: „Deşi mă vei opri, eu nu voi mânca pâinea ta; dar de 
voieşti să faci ardere de tot Domnului, atunci adu-o”. Şi nu ştia Manoe că acesta e 
îngerul Domnului. Şi a zis Manoe către îngerul Domnului: „Cum îţi este numele? 
Ca să te mărim când se va împlini cuvântul tău”. Zis-a îngerul către el: „La ce mă 
întrebi tu de numele meu? Că el este minunat”. Atunci a luat Manoe un ied şi 
prinos de pâine şi Le-a adus Domnului pe o stâncă. Şi a făcut acela minunea pe 
care au văzut-o Manoe şi femeia sa. Când a început să se înalțe flacăra de pe 
jertfelnic spre cer, îngerul Domnului s-a ridicat cu flacăra de pe jertfelnic. Văzând 
aceasta, Mance si femeia lui au căzut cu faţa la pământ. Şi s-a făcut nevăzut 
îngerul Domnului de Manoe şi femeia lui. Atunci a înţeles că acela fusese îngerul 


Domnului. Şi a zis Manoe către femeia sa: „De bună seamă avem să murim, căci 
am văzut pe Dumnezeu!” (Judecători 13, 16-22). 


Revelația adevăratei personalităţi a îngerilor le-a venit ca un fulger: într- adevăr o 
flacără ce arde cu dragostea curată a lui Dumnezeu. Chiar dacă îngerul nu şi-a 
divulgat numele, putem bănui că este Gavriil „Omul lui Dumnezeu” - trimisul 
special al Domnului. Căci, pe măsură ce înaintăm, vom realiza că niciodată nu 
putem şti numele unui înger, ci doar să-i aflăm identitatea în conformitate cu 
funcția sa specifică. 


Nu este surprinzător că un cuplu simplu şi umil, care a fost chemat de Dumnezeu 
să ia parte la un asemenea mister, era plin de uimire şi spaimă, dar în afară de 
aceasta, logica femeii şi, mai presus de toate, profunda ei credinţă a prevalat asupra 
oricărei cereri inoportune pentru o descoperire viitoare şi, în mod implicit, ea s-a 
închinat milostivirii lui Dumnezeu, Care S-a dezvăluit pe Sine. 


Manoe se gândise că vor muri cu siguranţă în urma viziunii, după cum am arătat, 
dar, din nou, nevasta lui îl convinge imediat astfel: „Dacă Domnul ar voi să ne 
omoare, n-ar fi primit din mâinile noastre arderea de tot şi prinosul de pâine şi nu 
ne-ar fi arătat toate acelea şi nu ne-ar fi descoperit acum aceasta”. Şi a născut 
femeia un fiu şi i-au pus numele de Samson. Şi a crescut copilul şi l-a binecuvântat 
Domnul” (Judecători 13, 23-24). 


Și, după cum s-a arătat, Duhul Domnului l-a vizitat prima oară pe fiul acestei femei 
fără nume, în Tabăra lui Dan. 


Gândindu-ne la conceperea şi vocaţia lui Samson, ne putem întreba de cât timp 
trebuie să fi fost nevoie până ca omul să înțeleagă că Dumnezeu doreşte binele 
nostru în orice clipă, că îngerii Săi sunt întotdeauna la îndemână să ne ajute, să ne 
călăuzească, să ne inspire şi să ne susţină. 

După Dumnezeu pe tine te-am luat de la Dumnezeu folositor, povăţuitor, 
ajutător şi apărător, prea sfinte îngere. Pentru aceasta, nu înceta, te rog, 
povățuindu-mă, îndreptându-mă şi învăţându-mă să fac cele cuvioase şi să-mi 
luminezi mintea, până ce mă vei înfăţişă mântuit înaintea lui Hristos”. (Canonul 
îngerului Păzitor, cântarea 5, Tropar 1) 


3. Ghedeon 


(Judecători 6, 2-24) 


După Moise şi losua, Israelul n-a avut timp îndelungat nici o figură măreaţă, mai 
deosebită, să-l călăuzească, ci doar căpetenii locale numite judecători. Instabili, 
ducând o viaţă îmbelşugată şi desfătându-se în automulțumire, ei şi-au pierdut 
solidaritatea fermă şi vigoarea zilelor petrecute în pustiu. Duşmanii lor nu-i mai 
respectau şi nu se mai temeau de ei ca de poporul protejat de Dumnezeu. Mai rău, 
israeliții înşişi au început să-l nesocotească pe Dumnezeu, după tot ce făcuse El 
pentru ei. Au început să se întoarcă la cultul falşilor zei. De aceea, aproape 200 de 
ani au suferit războaie, invazii, persecuții, oprimare, cu puţine perioade de pace. 
Când Israelul suferea tocmai una din aceste numeroase invazii, şi anume a 
madianiţilor, un înger a insuflat curaj în inima lui Ghedeon, eroul destinat să-şi 
elibereze poporul. 


Să relatăm aceste fapte cu alte cuvinte decât acelea ale Bibliei, ar fi o nesăbuinţă. 
Este o istorisire uimitor de obişnuită. Dacă punem alte nume, am avea un tablou al 
oricărei ţări oprimate din zilele noastre: ,,...Și Domnul i-a dat în mâinile 
madianiţilor pentru şapte ani şi mâna madianiţilor era grea pentru Israel şi ei şi- 
au făcut, de răul madianiţilor, ascunzători în munţi şi peşteri şi stânci greu de 
pătruns. Când Israel semăna, veneau madianiţii, amaleciţii şi locuitorii din pustie 
la el. Şi stăteau la ei în corturi mâncând roadele pământului până la Ghaza şi nu 
lăsau pentru hrana lui Israel nici oaie, nici bou, nici asin. Căci ei veneau cu vitele 
şi cu corturile lor şi veneau mulţi ca lăcustele; ei si cămilele lor erau fără număr şi 
cutreierau țara lui Israel şi o pustiau. Și Israel a sărăcit cumplit din pricina 
madianiţilor şi a strigat către Domnul. 


Și când au strigat fii lui Israel către Domnul împotriva madianiţilor, a trimis 
Domnul prooroc la fii lui Israel şi le-a zis: „Aşa grăieşte Domnul Dumnezeul lui 
Israel: Eu v-am scos din Țara Egiptului, Eu v-am scos din casa robiei, Eu v-am 
scăpat din mâinile egiptenilor şi din mâinile tuturor celor ce vă apăsau, i-am 
alungat de la voi şi țara lor am dat-o vouă. Şi v-am spus: Eu sunt Domnul 
Dumnezeul vostru, să nu cinstiți pe dumnezeii amoreilor în ţara cărora trăiţi. Dar 
voi n-aţi ascultat glasul Meu”. 


Atunci a venit îngerul Domnului şi a şezut în Ofra sub un stejar, care era al lui 
Ioaş, tatăl lui Abiezer; şi fiul său Ghedeon treiera atunci grâul în arie ca să-l 
ascundă de madianiţi. 


Şi i s-a arătat îngerul Domnului şi i-a zis: „„ Domnul este cu tine, voinicule! ” 


Iar Ghedeon i-a zis: „Domnul meu, dacă Domnul e cu noi, pentru ce ne-au ajuns 
pe noi toate necazurile acestea? Şi unde sunt oare toate minunile Lui de care ne- 


au istorisit nouă părinţii noştri când ne spuneau: „Din Egipt ne-a scos pe noi 
Domnul ”. Acum însă ne-a părăsit Domnul şi ne-a dat în mâinile madianiţilor”. 


Și căutând Domnul spre el, a zis: „Mergi cu această putere a ta şi izbăveşte pe 
Israel din mâinile madianiţilor. lată, Eu te trimit! ”. 


Atunci Ghedeon a zis: „Doamne, cum să izbăvesc eu pe Israel? lată neamul meu 
este cel mai sărac din seminţia lui Manase, iar eu sunt cel mai mic în casa tatălui 


» 


Meu 


Domnul însă i-a zis: „Eu voi fi cu tine şi tu vei bate pe madianiţi, ca pe un singur 


» 


Om 


A zis Ghedeon către Dânsul: „De am aflat eu trecere în ochii tăi, arată-mi un 
semn, ca să-mi dovedeşti cele ce-mi vorbeşti: să nu te duci de aici până nu mă voi 
întoarce la Tine şi-mi voi aduce darul meu şi Ţi-l voi da”. 


Și Domnul a zis: ,, Voi sta până te vei întoarce”. Și s-a dus Ghedeon şi a gătit un 
ied şi azime din o efă de făină: carnea a pus-o într-un coş, iar zeama a turnat-o 
într-o oală şi a dus-o la EI sub stejar şi I-a pus-o înainte. Și a zis către dânsul 
îngerul Domnului: „la carnea şi azimile şi punele pe piatra aceasta şi toarnă 
zeama peste ele”. Şi a făcut Ghedeon aşa. Atunci îngerul Domnului, întinzându-şi 
vârful toiagului ce-l avea în mâna sa, s-a atins de carne şi de azime, şi a ieşit foc 
din piatră şi a mistuit carnea şi azimile; şi îngerul Domnului s-a făcut nevăzut de 
la ochii lui. Şi a cunoscut Ghedeon că acesta este îngerul Domnului, şi a zis 
Ghedeon: ,, Vai de mine, stăpâne Doamne, că am văzut pe îngerul Domnului faţă 
către faţă!” 


Zis-a Domnul: „Pace ţie; nu te teme, căci nu vei muri! ”. Şi a făcut acolo Ghedeon 
un jertfelnic Domnului şi L-a numit lahve-Șalom (Pacea Domnului). Şi se află 
acesta şi astăzi în Ofra lui Abiezer. (Jud. 6, 1-24). 


Și, după cum ştim, Ghedeon a mers mai departe în bătălie şi prin puterea lui 
Dumnezeu a putut să-i elibereze pe israeliți. În entuziasmul lor, israeliţii au răspuns 
cerându-i lui Ghedeon să fie regele lor dar, în marea sa modestie şi profunda 
umilință, Ghedeon le-a dat singurul răspuns adevărat şi înţelept: „Nici eu nu voi 
domni peste voi, nici fiul meu nu va domni peste voi, ci Domnul să domnească 
peste voi!” (Judecători 8, 23). 


Dar, aşa cum relatează povestirea, copii lui Israel n-au dat ascultare sfatului 
înţelept al lui Ghedeon, ci dimpotrivă „„...fii lui Israel au început iarăşi a păcătui pe 
urma baalilor şi şi-au aşezat ca dumnezeu pe Baal-Berit; nu şi-au mai adus aminte 
de Domnul Dumnezeul lor, Care-i izbăvise din mâinile tuturor vrăjmaşilor care îi 
înconjurau” (Judecători 8, 33-34). 


Astfel a continuat istoria lor tragică, căzând pradă ademenirilor şi ispitirilor celui 
rău. 


„Fiind voi a doua lumină din lumina cea dintâi, Sfinţilor îngeri, cu împărtăşirea 
cea netrupească şi prea bogată v-aţi strălucit. Pentru aceasta strig: Luminaţi 
mintea mea cea pururea întunecată cu patimile vieţii”. (Canon către Cetele 
îngereşti şi Toţi Sfinţii, cântarea 7, Tropar IL) 


Îngerii si profeţii 
1. Valaam şi asinul său 
(Numerii 22) 


Profeţii din Vechiul Testament, de la Amos la Zaharia, acoperă o perioadă de 
aproximativ 600 ani. Ei n-au fost nişte grăitori ai adevărului, slăviţi, ci văzători, 
oameni vizionari, care puteau să-L vadă pe Dumnezeu limpede ca pe Cel Care 
conduce universul. „Dumnezeu este în Cer şi împărăția Lui trebuie să triumfe şi va 
triumfa” era ideea principală a mesajului lor. 


Măreţi, şi totuşi oameni smeriţi, profeţii au auzit şi ascultat cuvântul lui Dumnezeu 
când EI le-a vorbit direct sau prin intermediul viselor ori prin îngerii Lui. Ei nu s- 
au întrebat despre căile Domnului Oştirilor, ci i-au ascultat cu bunăvoință pe 
mesagerii Săi. 


Frecvent, când ne înhămăm la o treabă dificilă, dorind să îndeplinim cum se cuvine 
voinţa lui Dumnezeu, ne aflăm noi înşine tocmindu-ne cu El şi încercând să facem 
ca voinţa Lui să fie de acord cu propriile noastre dorinţe. Apoi ne trezim lipsiţi de 
vreun rezultat şi, într-adevăr, de fiecare dată ne încurcăm. Nu întotdeauna ne oprim 
pentru a căuta motivul real al poticnirilor noastre, dacă ele nu sunt cumva 
binecuvântări ascunse. Adesea, calea aleasă de Dumnezeu este aceea care ne arată 
că am luat-o pe un drum greşit, pentru că EI trebuie uneori să ne închidă uşa în 
faţă, înainte de a ne deschide o alta. 


În Numerii (22, 22-35) avem exemplul lui Valaam, un profet minor care, atunci 
când a fost chemat de Regele Moabului să vină să-i blesteme pe israeliți, la început 
a refuzat să asculte porunca regelui. Valaam nu era israelit. Cunoştea puţin despre 
Domnul, singurul Dumnezeu, totuşi credea în EI. Prin urmare, n-a vrut să blesteme 
poporul lui Dumnezeu. Mai târziu, ispitit de răsplata bogată ce i s-a oferit, a pornit 
în călătoria sa cu nădejdea de a-L satisface atât pe Dumnezeu, cât şi pe rege. Vroia 
să creadă cu orice preţ că voinţa sa era cu adevărat voinţa lui Dumnezeu. De câte 
ori nu facem şi noi acelaşi lucru şi, astfel, ne supunem voinţei satanei. 


Aceste versete ale Bibliei ilustrează limpede una din situaţiile în care Dumnezeu 
lucrează cu omul prin îngeri. ,, Cum şedea el pe asina sa, însoţit de două slugi ale 
sale, a văzut asina pe îngerul Domnului, care stătea în drum cu sabia ridicată în 
mână şi s-a abătut din drum pe câmp; iar Valaam a bătut asina cu toiagul său, ca 
să o întoarcă la drum. Dar îngerul Domnului a stat în drumul îngust între vii, unde 


de o parte şi de alta era zid; şi asina, văzând îngerul Domnului, s-a tras către zid 
şi a strâns piciorul lui Valaam în zid, şi acesta iar a început s-o bată. Îngerul 
Domnului însă a trecut iar şi a stat la loc strâmt unde nu era chip să te abaţi nici 
la dreapta, nici la stânga. lar asina, văzând pe îngerul Domnului, s-a culcat sub 
Valaam. Atunci s-a mâniat Valaam şi a început să bată asina cu toiagul. 


Dar Domnul a deschis gura asinei şi aceasta a zis către Valaam: „„Ce ţi-am făcut 
eu, de mă baţi acum pentru a treia oară?” 


Și Valaam a zis către asină: ,, Pentru că ţi-ai râs de mine; de aş fi avut în mână o 
sabie, te-aş fi ucis pe loc”. 


Răspuns-a asina lui Valaam: „Oare nu sunt eu asina ta, pe care ai umblat din 
tinereţile tale şi până în ziua aceasta? Avut-am oare deprinderea de a mă purta 
aşa cu tine?” 


Și el a zis: „Nu!”. 


Atunci a deschis Domnul ochii lui Valaam şi acesta a văzut pe îngerul Domnului, 
care stătea în mijlocul drumului cu sabia ridicată în mână, şi s-a închinat şi a 
căzut cu faţa la pământ. 


Iar îngerul Domnului i-a zis: „De ce ai bătut asina ta de trei ori? Eu am ieşit să te 
împiedic, deoarece calea ta nu este dreaptă înaintea mea. Şi asina, văzându-mă pe 
mine, s-a întors de la mine de trei ori până acum; dacă ea nu S-ar fi întors de la 
mine, eu te-aş fi ucis pe tine, iar pe ea aş fi lăsat-o vie”. 


Zis-a Valaam către îngerul Domnului: „Am păcătuit, pentru că n-am ştiut că stai 
tu în drum înaintea mea. Deci, dacă aceasta nu este plăcut în ochii tăi, atunci mă 
voi întoarce”. 


Iar îngerul Domnului a zis către Valaam: „Du-te cu oamenii aceştia, dar să 
grăieşti ceea ce îţi voi spune eul”. Și s-a dus Valaam cu căpeteniile lui Balac” 
(Numerii 22, 23-35). 


Putem observa că în lumina cercetărilor moderne în domeniul perceperii 
extrasenzoriale este un fapt dovedit că şi animalele posedă facultăţi ieşite din 
comun, aşa încât povestea asinei lui Valaam poate fi luată în serios, chiar de către 
scepticii moderni. Dar, în acelaşi timp, trebuie subliniat cu pregnanţă că noi nu ne 


ocupăm de lumea animală, ci de om, care uneori poate să se comporte, şi se şi 
comportă, el însuşi, nu departe de o asină! 


Valaam se hotărâse să procedeze în felul său, şi a fost vizibil supărat pe animalul 
său de povară, în aparenţă tot atât de încăpățânat ca stăpânul său. Într-adevăr, a fost 
necesară intervenţia vizibilă a unui înger pentru a-l face conştient că e lipsit de sens 
să mergi împotriva voinţei lui Dumnezeu sau să cauţi să-L înşeli. Ca şi Saul, şi-a 
dat seama că „e dureros să loveşti cu piciorul în ţepuşă” (Faptele Apostolilor 9, 5; 
26, 14). 


Nu-i uşor, în această povestire, să ştim dacă îngerul păzitor al lui Valaam a fost cel 
ce s-a manifestat sau Domnul a trimis un emisar special pentru acest prilej. Trebuie 
să ne reamintim că în acele zile oamenii nu aveau încă noţiunea de înger păzitor 
personal, un concept strict creştin. Noi, care posedăm astăzi o imagine a trecutului, 
ar trebui să citim întotdeauna Scripturile cu ochi de creştin şi să judecăm corect 
evoluţia istorică a timpului. Citind pasajele în lumina lui Hristos, acestea 
dobândesc integritatea şi sensul lor adevărat. De subliniat că ele pot ilustra situaţii 
paralele în timpurile noastre şi ne pot ajuta să rezolvăm problemele prezente. Când 
suntem copleşiți de tendinţe contradictorii şi frământaţi de mulțimea piedicilor, 
adesea nu ştim cum să le tălmăcim sensul. Sunt ele un semn că am luat-o pe un 
drum greşit, sau suntem doar ispitiți să ne supunem şi să urmăm linia minimei 
rezistenţe spirituale, în timp ce căutăm calea cea mai uşoară? Atunci trebuie cu 
încredere să ne întoarcem spre îngerul nostru păzitor pentru a ne sfătui cu el. El va 
răspunde sigur rugăciunii noastre. 


„Pe tine păzitor câştigându-te, împreună petrecător şi împreună vorbitor, Sfinte 
îngere, păzindu-mă, cu mine călătorind, împreună locuind şi cele de mântuire 
înainte pururea punându-le, ce iertare voi lua, necunoscător fiind?” (Canon 
către îngerul păzitor). 


2, Ilie 
(3 Regi 19) 


Ilie a fost un om mare, puternic, clarvăzător şi plin de credinţă. Şi totuşi, şi el a 
gustat disperarea. Ilie îndrăznise să-i provoace pe zeii Izabelei şi pe preoţii ei. 
Izabela era soția lui Ahab, regele Israelului. Era o femeie cu temperament puternic, 
care îşi conducea cu uşurinţă soţul. Era devotată, în mod fanatic, zeului Baal. 
Pentru a-i face plăcere, Ahab îi zidise un templu lui Baal şi i-a permis să omoare 
oricât de mulţi profeţi ai adevăratului Dumnezeu, atât de mult cât putea să înhaţe. 


Dar în Ilie şi-a găsit egalul (pentru că Ilie i-a omorât pe toţi 450 falşi profeţi ai 
zeilor). 


Pentru a dovedi în mod netăgăduit şi în văzul tuturor, al cui Dumnezeu era cel mai 
tare, s-au înţeles ca fiecare grup să ofere zeului său o jertfa arzândă, dar focul nu 
trebuia aprins de mână omenească. Când Ilie şi-a înălţat rugile spre Dumnezeu, 
atunci a căzut focul din cer, aprinzând jertfa, pe care el o udase înainte cu apă, în 
timp ce ofranda păgânilor a rămas neconsumată, în ciuda tuturor rugăciunilor 
preoților lui Baal. Lucrul a fost dovedit. Izabela, una din preferatele lui satan, dacă 
a existat vreodată una, a jurat să se răzbune şi a plănuit moartea lui Ilie, care a 
trebuit să fugă în pustiu, fiindcă nici un om n-a avut destul curaj să-l ajute. 
Profetul, umilit şi întristat, sătul până la moarte de această lume, şi-a găsit 
siguranţă şi alinare în sălbăticie. Se pare că el căuta să plece, nu atât pentru că se 
temea de mâna călăului, ci mai curând din cauza profundului său dezgust faţă de 
propriul popor, pe care nu l-a putut întoarce la adevăratul lui Dumnezeu. 


Ilie s-a aruncat sub un ienupăr şi, în disperare şi-a dorit eliberarea prin moarte. 

„Îmi ajunge acum, Doamne! a-mi sufletul, pentru că nu sunt eu mai bun decât 
părinții mei” (3 Regi 19, 4). Ce ecou familiar au aceste cuvinte pentru mulţi dintre 
noi, când suntem sătui de această lume! Dar Dumnezeu a răspuns rugăciunii lui Ilie 
altfel decât cum s-a rugat el. În loc de moarte, i-a dat un nou curaj: „Şi s-a culcat şi 
a adormit acolo sub ienupăr. 


Şi iată un înger l-a atins şi i-a zis „Scoală de mănâncă şi bea! Şi a căutat Ilie şi, 

iată, la căpătâiul lui, o turtă coaptă în vatră şi un ulcior cu apă” (1 Regi 19, 5-6). 
Îngerul I-a vizitat din nou, l-a pus încă o dată pe Ilie să mănânce și să se întărească, 
pentru ca iarăşi să fie în stare să primească mesajul lui Dumnezeu şi să purceadă la 
îndeplinirea poruncii lui Dumnezeu. 


Există un înţeles adânc în această relatare, care ne poate încuraja, dacă ne 
reamintim de ea în orele noastre de slăbiciune. Dumnezeu e lângă toți aceia care li 
fac voia, iar îngerul Lui îi întăreşte şi fizic şi moral. 


Ilie a fost primul care l-a numit pe Domnul: „Dumnezeul oştirilor”. El L-a văzut pe 
Dumnezeu ca pe stăpânul lumii angelice, o lume de sus, deasupra lumii noastre. 
Astfel, profetul ştia că Dumnezeu e în lume, deşi neconţinut de creaţie. EI L-a 
căutat pe Dumnezeu în toate lucrurile şi a văzut că nimic nu-L cuprindea, nici chiar 
furtuna cea mai mare sau cataclismul. L-a găsit în „murmurul blândei tăceri”. 


După Sfântul Isaac Sirul, îngerii au fost creaţi în tăcere şi în aceeaşi tăcere Ilie l-a 
aflat pe Dumnezeu. 


Lui Ilie nu i-a fost dat să moară, ci a fost strămutat la cer, după cum se spune şi 
despre Enoh. „deodată s-a ivit un car şi cai de foc şi, despărțindu-i unul de altul, a 
ridicat pe Ilie în vârtej de vânt la cer ...” (4 Regi 2, 11). 


Ilie este recunoscut ca unul din cei mai mari profeţi evrei şi Biserica Răsăriteană |- 
a inclus în calendarul sfinților. Sărbătoarea lui este la 20 iulie şi este celebrată cu 
multă evlavie, iar multe biserici îi poartă numele. 


După plecarea în carul cu foc, Ilie a fost succedat de Elisei, care n-a avut tăria de 
caracter sau personalitatea lui Ile. A apărut ca o căpetenie a unui grup de 
entuziaşti, numiţi „fii profeților”. Totuşi, s-a bucurat de unele momente rare de 
viziune a cetelor cereşti. 


Israelul era sub ameninţarea Siriei, şi Elisei, sculându-se într-o dimineaţă în zori, a 
ieşit afară şi a observat minunea unui oraş înconjurat de cai şi care. Servitorul lui 
Elisei a strigat „Vai stăpânul meu, ce să facem? EI însă i-a zis: ,,Nu te teme, 
pentru că cei ce Sunt cu noi Sunt mai numeroşi decât cei ce sunt cu ei” (4 Regi 6, 
15-16). 


Elisei s-a rugat ca ochii servitorului său să fie deschişi, şi aşa au şi fost. Ceea ce a 
văzut el a fost muntele acoperit cu cai şi care de foc, care-l înconjura pe Elisei. 


Intr-adevăr, „avem de partea noastră mai mult decât au ei de partea lor”. Profetul a 
ştiut, fără să aibă nevoie să vadă, dar el s-a rugat ca servitorul său să poată vedea 
fizic ceea ce el vedea spiritual. 


Mult mai târziu, luda Macabeul a fost, la fel, protejat de o viziune. 


Și, tot aşa, lisus va spune într-o zi că ar putea chema în ajutor oştirile cereşti, dacă 
ar vrea, dar a ales să biruie singur, pe cruce. 


„Cel ce a fost înger în trup, temei proorocilor, al doilea mergător înainte al venirii 
lui Hristos, Ilie măritul, care a trimis de sus lui Elisei har, bolile izgoneşte şi pe cei 
leproşi curăţeşte; pentru aceasta, şi celor ce-l cinstesc pe dânsul le izvorăşte 
tămăduiri”. (Apostiha) 


3. Isaia 


(Isaia 6, 1-13) 


Isaia, unul dintre cei mai mari profeţi, egal cu Moise şi Ilie, a fost un propovăduitor 
al dreptății. Vorbea fără teamă în numele lui Dumnezeu. Chemarea lui de către 
Dumnezeu constituie un capitol unic în literatura şi experienţa religioasă. Se 
deosebeşte de altele prin vivacitatea si amănunţimea relatării. Este atât de firească 
încât niciodată autenticitatea experienţei n-a fost pusă la îndoială. 


Era oare singur Isaia sau era în timpul unei ceremonii religioase, când s-a 
învrednicit de cea mai grandioasă viziune? Nu ştim, dar, fără îndoială, o înştiinţare 
a realităţii divine, măcar simbolică, i-a venit în această singurătate ultimă, care 
însoţeşte întotdeauna marile experienţe spirituale. 


Totul în jur s-a şters din conştiinţa lui şi el L-a văzut pe Dumnezeu „stând pe tron” 
(Isaia 6, 1). Dar nici unul din cuvintele noastre nu se poate compara cu acelea ale 
scriitorului sfânt: „Am văzut pe Domnul stând pe un scaun înalt şi măreț şi poalele 
hainelor Lui umpleau templul. Serafimii stăteau înaintea Lui, fiecare având câte 
şase aripi: cu două îşi acopereau feţele, cu două picioarele, iar cu două zburau. Şi 
strigau unul către altul, zicând: „Sfânt, sfânt, sfânt este Domnul Savaot, plin este 
tot pământul de slava Lui!”. Din pricina acestor strigăte, porţile se zguduiau din 
balamalele lor, iar templul s-a umplut de fum. Și am zis: ,, Vai mie, că sunt pierdut! 
Sunt un om cu buze spurcate şi locuiesc în mijlocul unui popor cu buze necurate. 
Și pe Domnul Savaot L-am văzut cu ochii mei!”. Atunci, unul dintre serafimi a 
zburat spre mine, având în mâna sa un cărbune, pe care îl luase cu cleştele de pe 
jertfelnic. Şi l-a apropiat de gura mea şi a zis: „lată s-a atins de buzele tale şi va 
şterge toate păcatele tale şi fărădelegile tale le va curăţi”. Și am auzit glasul 
Domnului care zicea: „Pe cine îl voi trimite şi cine va merge pentru Noi? Și am 
răspuns: „,Lată-mă, trimite-mă pe mine! ” (Isaia 6, 1-8). 


După cum remarcă un comentator: „Citind acest capitol, participăm cu imaginația 
la viziunea lui Isaia şi simţim aceeaşi săgetare a conştiinţei în prezenţa slavei 
suverane şi negrăite a bunătăţii lui Dumnezeu. Cu mare limpezime, i s-a lămurit 
profetului că oricât de mult s-ar putea curăţi el însuşi potrivit cerinţelor cultului, 
oricât de mult ar fi păstrat normele obişnuite ale moralității, în prezenţa dreptăţii 
simţitoare, el şi toţi oamenii se dovedesc a nu fi curaţi. Această recunoaştere a 
creaturii şi a lipsei sale de valoare produce şi o curăţire printr-o autoritară lucrare a 


harului şi o împuternicire de a vorbi cu cuvinte ce nu erau ale lui, ci ale lui 
Dumnezeu”. 

Dintre toți scriitorii Scripturii, numai Isaia spune că a văzut Serafimii - ceea ce 
literal înseamnă „cei ce ard” - în sens tranzitiv. Ei, dintre toate fiinţele, sunt cei mai 
apropiați de Dumnezeu. Isaia e martor că Serafimii dau glas bucuriei şi minunii de 
a se afla aproape de Dumnezeu, o bucurie atât de mare, încât chiar şi ei trebuie să- 
şi acopere feţele într-o adoraţie smerită, în timp ce doxologesc întreitul cântec sfânt 
- un cântec căruia îi dăm astăzi noi, bieţii muritori, ecou, în Liturgia noastră, iar 
diaconul îşi face cruce peste patrafir în timpul Rugăciunii către Domnul, spre a ne 
reaminti că îngerii se pleacă totdeauna în faţa Domnului. 


Există o profundă conexiune între viziunea lui Isaia şi aceea lui Moise, aşa cum 
arată CREEA. Și textul sacru descriind Heruvimi, acoperind 
misteriosul conţinut al arcei cu aripile lor, confirmă interpretarea noastră despre 
chivot. Pentru că Heruvimul, după cum ştim, este numele dat acelor puteri care 
înconjoară pe Dumnezeu Tatăl în viziunea văzută de Isaia şi lezechiel. Să nu fim 
surprinşi de faptul că ei acoperă sicriul cu aripile lor. Găsim acelaşi simbol al 
aripilor în Isaia: numai în Isaia este faţa Domnului acoperită (Isaia 6, 2) şi iată 
Chivotul Legământului. Dar, în fiecare caz, înţelesul este acelaşi: după mine, se 
Sugerează că contemplarea tainelor dumnezeieşti este inaccesibilă minţilor 
noastre”. 


Nu e de mirare că Isaia, privind o atât de înaltă slavă, a căzut la pământ. Harul 
curățitor şi arzător a venit la el prin mâna slujitoare a unui Serafim al Domnului. 
Aceasta este singura relatare pe care o avem că cineva din cel mai înalt cor a venit 
în contact direct cu omul. Totuşi nu ştim dacă aşa ceva nu are loc întotdeauna, la 
fiecare act divin de iertare faţă de noi. 


Atât de profundă fusese această viziune a lui Isaia, atât de adevărată conştiinţa 
păcatului şi a nimicniciei omeneşti şi nevoia de a fi curăţat, încât cuvintele lui sunt 
parafrazate în timpul celui mai solemn moment al liturghiei, când preotul, 
împărtăşindu-se la Sfânta împărtăşanie, ştergându-şi buzele, se roagă: „lată s-a 
atins de buzele mele şi va şterge fărădelegile mele, iar de păcatele mele mă va 
curăţi”. Numai după aceea, iertarea păcatului este posibilă, când noi, ca şi Isaia, 
devenim conştienţi de grozanica necurăție morală de care dăm dovadă în faţa 
Regelui, Domnul oştirilor. 


Dar Dumnezeu nu doreşte câtuşi de puţin o smerenie fără de folos; nu, El doreşte 
bărbaţi şi femei de acţiune pe care să-i trimită să lucreze pentru El. Cât de mulți 
dintre noi ar fi destul de umili ca să aibă încredere în socotinţa lui Dumnezeu şi să 


continue să meargă mai departe şi să împlinească voinţa Lui pentru noi, răs- 
punzând ca Isaia: „lată-mă, trimite-mă!” 

Nu trebuie să uităm, citind despre această viziune, că Isaia nu descrie oștile 
îngereşti, ci mai curând înfăţişează Slava lui Dumnezeu, mai mult decât am descrie 
noi încoronarea regilor unei ţări, menţionând nobilimea care asistă nu pentru 
propria plăcere, ci pentru că splendoarea lor o măreşte pe aceea a întregii scene, în 
timp ce evenimentul în sine constituie temeiul splendorii şi prezenţei lor. Astfel, 
Isaia descrie strălucirea curţii cerurilor. Ceea ce a văzut depăşeşte orice cuvânt, 
totuşi el se străduieşte chiar şi prin cuvinte inadecvate, pentru ca şi noi să ne 
învrednicim de un crâmpei luminos din viziunea lui inefabilă. Proorocul încearcă 
să arunce în drumul nostru o rază de lumină ca să ne lumineze în mijlocul 
întunericului în care ne aflăm. 


Destul de frecvent se afirmă că Vechiul Testament nu se referă la îngerul căzut; 
găsim totuşi la Isaia cea mai izbitoare descriere ce poate fi foarte bine luată drept o 
asemenea referinţă. „Cum ai căzut din ceruri, stea strălucitoare, fecior al dimineţii! 
Cum ai fost aruncat la pământ, tu, biruitor de neamuri! Tu care ziceai în cugetul 
tău: „Ridica- mă-voi în ceruri şi mai presus de stelele Dumnezeului celui puternic 
voi aşeza jilțul meu! În muntele cel sfânt voi pune sălaşul meu, în fundul laturii 
celei de miazănoapte. Sui-mă- voi deasupra norilor şi asemenea cu Cel Prea înalt 
voi fi”. Şi acum tu te pogori în iad, în cele mai de jos ale adâncului! Cei ce te văd, 
îşi întorc privirea înspre tine şi se uită cu luare aminte zicând: ,, Oare acesta este 
omul de care tremura pământul şi împărăţiile se cutremurau? Oare acesta este cel 


ce prefăcea lumea în pustiu şi cetăţile le dobora şi nu da drumul robilor săi?” 
(Isaia 14, 12-17). 


Această descriere dramatică este un cântec funebru, batjocoritor, ce a fost cântat la 
înlăturarea şi moartea unui monarh puternic ce a tiranizat lumea. De câte ori nu 
vedem repetându-se acest lucru! 


Dar acest pasaj are un înţeles cu mult mai adânc. S-ar putea ca Isaia să fi folosit 
cuvintele unui mit vechi, dar ceea ce ni se înfăţişează simbolic este o imagine a 
acestei voințe mândre, atât de dornică de a supune lumea. Într-adevăr, în primul 
rând este un asalt asupra tronului lui Dumnezeu. 


Sfinţii Părinţi, în special Sfântul Ieronim, leagă acest pasaj de cuvintele lui Hristos: 
„Am văzut pe satana ca un fulger, căzând din cer” (Luca 10, 18) - şi interpretează 
acest poem dramatic drept o viziune a căderii îngerului. 


Dacă Isaia s-a referit la un pământean devenit opresor, sau la un înger revoltat 
împotriva Creatorului său, cuvintele lui rămân oricum o puternică acuzare a 
propriei voințe şi o profeție clară a destinului ultim al acelora ce abuzează de 
puterea ce le-a fost încredinţată. 


Isaia nu a fost singurul care a descris căderea lui lucifer. Găsim una aproape la fel 
în lezechiel. Versetele sunt pronunţat simbolice şi comunică o lecţie pentru toţi 
aceia care se complac într-o slavă deşartă şi, în toate felurile, folosesc greşit 
puterea dată lor de Dumnezeu. 


Mai presus de orice, cântecul pe care Isaia îl aude doxologit de îngeri răsună în 
imnul nostru de rugăciune la fiecare Sfintă Liturghie: „Sfânt, sfânt, sfânt, Domnul 
Savaot, plin e cerul şi pământul de Mărirea Ta. Osana întru cei de sus. 
Binecuvântat este Cel ce vine întru numele Domnului, Osana întru cei de sus”. 


4. lezechiel 


lezechiel este unul din profeţii şi scriitorii Israelului care a fost purtat în robia 
Babilonului. Ca mulți dintre noi în această epocă, a fost un exilat, o persoană 
strămutată. A trăit printre oameni nefericiţi şi dezrădăcinaţi, dintre care mulți îşi 
pierduseră credinţa, ca şi mulţi în zilele noastre. În toiul amărăciunii, el a văzut 
cerurile deschise şi a dezvăluit făgăduinţă unei generaţii vitregite. 


Ca şi Isaia, când a primit chemarea la profeție, lezechiel a avut şi el o viziune a 
slavei lui Dumnezeu. Descrierea lui, a ceea ce a văzut, este mult mai complexă şi 
mult mai greu de înţeles decât aceea a lui Isaia. Încă odată trebuie să nu uităm că 
ceea ce descrie este slava lui Dumnezeu şi nu oştirile cereşti ca atare. Fără îndoială, 
tabloul pe care caută să-l transmită, al măreției şi al puterii acestor fiinţe îngereşti, 
este adânc revelator. Ne face să-i vedem în adevăratul lor loc unde, ca parte a 
slavei lui Dumnezeu, apar cu statura lor potrivită. Întreaga descriere te umple de un 
sentiment al nesfârşirii, de o mişcare ce se desfăşoară cuprinzând întreg spaţiul. 
lezechiel nu reuşeşte să redea uriaşa sa viziune în cuvinte potrivite. Vorbeşte în 
simboluri despre făpturile ce nu pot fi figurate, despre care se pot face doar 
comparații stângace cu cele pământeşti. Totuşi, descrie un tablou extraordinar de 
incitant, aproape de necrezut, care ne înfierbântă şi ne uimeşte imaginaţia. EI are 
grijă să explice că, desigur, vorbeşte în simboluri şi remarcă clar că „asemănarea 
lor era... ca apariţia lui...”. 


lezechiel Il vede pe Dumnezeu într-o furtună de slavă iar noi, ca şi el, nu trebuie să 
ne temem să o privim; trebuie să privim fără spaimă în centrul ei, ca astfel să 
putem vedea adevărul mântuitor. 


Un comentator remarcă: „este important să reamintim că avem în această naraţiune 
una din acele puteri care au făcut istoria. Scriitorul acestui capitol L-a văzut pe 
Dumnezeu în dezastrul abătut asupra naţiunii sale şi, astfel, a fost în stare să 
înlăture acest dezastru”. 


Să-l lăsăm pe lezechiel să vorbească: „Eu priveam şi iată venea dinspre 
miazănoapte un vânt vijelios, un nor mare şi un val de foc, care răspândea în toate 
părțile raze strălucitoare; iar în mijlocul focului strălucea ca un metal în văpaie. 
Și în mijloc am văzut ceva ca patru fiare, a căror înfăţişare semăna cu chipul 
omenesc. Fiecare din ele avea patru feţe şi fiecare din ele avea patru aripi. 
Picioarele lor erau drepte, iar copitele picioarelor lor erau cum sunt copitele 
picioarelor de vițel şi scânteiau ca arama strălucitoare, iar aripile lor erau 
sprintene. De cele patru părţi, ele aveau sub aripi mâini de om şi toate patru îşi 
aveau feţele lor şi aripile lor. Aripile lor se atingeau una de alta şi, când mergeau, 
fiarele nu se întorceau, ci fiecare mergea drept înainte”. 


Feţele lor? ,, Toate patru aveau câte o faţă de om înainte, toate patru aveau câte o 
faţă de leu în dreapta, toate patru aveau câte o faţă de bou în stânga şi toate patru 
mai aveau şi câte o faţă de vultur în spate. Feţele lor şi aripile lor erau despărțite 
în partea de sus şi, la fiecare, două din aripi erau întinse, iar două le acopereau 
trupul. 


Fiecare fiară mergea drept înainte şi mergea încotro îi dădea duhul să meargăşi în 
mersul său nu se întorcea. Înfăţişarea acestor fiare se asemăna cu înfăţişarea unor 
făclii aprinse; printre fiare curgea foc, iar din foc țâşneau raze şi fulgere. Fiarele 
alergau înainte şi înapoi iute ca fulgerul. Când mă uitam eu la fiare, iată am văzut 
Jos, lângă aceste fiare, câte o roată la fiecare din cele patru feţe ale lor. Aceste 
roți, după înfăţişarea lor, parcă erau de crisolit, iar după făptură toate aveau 
aceeaşi înfăţişare. Şi după alcătuirea şi după făptura lor, ele parcă erau vârâte 
una în alta. Ele înaintau în toate cele patru părţi, şi în timpul mersului nu se 
întorceau. Obezile lor formau un cerc larg şi de o înălțime înfricoşătoare şi aceste 
obezi la toate patru erau pline de ochi de jur împrejur. Când mergeau fiarele, 
mergeau şi roțile. Ele mergeau încotro le da duhul să meargă şi roțile se ridicau 
împreună, căci duh de viaţă era şi în roţi. Când mergeau acelea, mergeau şi 
acestea, şi când acelea se opreau, se opreau şi acestea, iar când acelea se ridicau 


de la pământ, atunci împreună cu ele se ridicau şi roţile, pentru că duh de viaţă 
era şi în roți. 


Deasupra capetelor fiarelor se vedea un fel de boltă, întinsă sus, deasupra 
capetelor lor, care semăna cu cristalul cel mai curat; iar sub bolta aceasta erau 
întinse aripile fiarelor una spre alta, şi fiecare fiară mai avea câte două aripi, care 
le acopereau trupurile; când mergeau fiarele, auzeam fâlfăitul aripilor lor, ca un 
vuiet de ape mari, ca glasul Celui Atotputernic - zgomot straşnic, ca zgomotul 
dintr-un lagăr ostăşesc; iar când ele se opreau, îşi lăsau aripile în jos. După ce 
fiarele se opreau şi îşi lăsau aripile în jos, zgomotul se auzea încă sub bolul ce se 
întindea deasupra capetelor lor. 


Pe bolta de deasupra capetelor fiarelor era ceva care semăna cu un tron şi la 
înfăţişare era ca piatra de safir, iar sus pe acest tron era ca un chip de om. Şi am 
văzut ceva, ca un metal înroşit în foc, ca nişte foc, sub care se afla acel chip de om 
şi care lumina împrejur. De la coapsele acelui chip de om în sus şi de la coapsele 
chipului aceluia în jos se vedea un fel de foc, un fel de lumină strălucitoare care-l 
împresura de jur împrejur. Cum este curcubeul ce se află pe cer la vreme de 
ploaie, aşa era înfăţişarea acelei lumini strălucitoare care-l înconjura. Astfel era 
şi chipul slavei Domnului. Și când am văzut eu aceasta, am căzut cu fața la 
pământ. Atunci am auzit glasul Unuia care mi-a zis: „Fiul omului, scoală în 
picioare, că am să-ţi vorbesc! ” (lezechiel 1, 4; 2, 1). 


In ciuda fantasticului acestei descrieri, trebuie să încercăm să vedem dincolo de 
ele, ca nu cumva să înţelegem greşit întregul temei al lui lezechiel, împărtăşindu- 
ne şi nouă viziunea. 


Cuvintele lui Dionisie arată că noi, „ca mulţi alţii, putem presupune în mod 
necuviincios că aceste Inteligenţe Cereşti şi Dumnezeieşti sunt fiinţe cu multe 
picioare, ori cu multe feţe, ori modelate cu brutalitatea boilor sau cu sălbăticiunea 
leilor, sau cu ciocul curbat ca al vulturilor sau cu penele păsărilor, sau ne putem 
imagina că ele sunt un fel de roţi de foc deasupra cercurilor... sau orice altă 
descriere simbolică ce ne-a fost dată în felurite imagini sacre ale Scripturilor. 


Teologia, în sacra ei exprimare privind Inteligenţele fără formă, foloseşte desigur 
un simbol poetic, având în vedere inteligenţa noastră... pentru că s-ar putea spune 
că motivul de a le atribui contururi celor ce sunt dincolo de contur şi forme celor ce 
sunt dincolo de formă nu se datorează numai puterii slabe a intelectualului nostru, 
care este incapabil să se ridice deodată la contemplarea spirituală... dar este şi din 
cauză că se potriveşte cel mai bine cu doctrinele secrete, prin care enigmele 


inefabile şi sfinte ar trebui să acopere şi să facă dificil accesul mulţimii la adevărul 
sublim şi profund al Inteligenţelor supranaturale. Pentru că, după cum spune 
Scriptura, nu oricine este sfânt şi nici nu-i este dată fiecărui om cunoaşterea”. 


Când citim aceste pasaje, ne e greu să înţelegem cum măreţul Heruvim a putut fi 
pictat de oameni ca un băieţel gol şi zburdalnic, asemănător cu Cupidon, ori chiar 
reprezentat cu o față de bebeluş, fără trup, sprijinită de aripi molatice în cerul de 
azur! Singura explicație poate fi că numele de „heruv” a fost înţeles greşit a fi 
diminutivul în loc de singularul lui heruvim (cherubim), după cum „saraf * este 
singularul lui „serafim”. 


Deşi măreţia slavei lui Dumnezeu şi splendoarea oştirilor cereşti, ne pot face să ne 
simţim foarte mici şi neînsemnaţi, trebuie să ne amintim că Dumnezeu l-a chemat 
pe lezechiel să stea drept în faţa Dumnezeului său şi să audă cuvintele spuse lui 
direct, fără ocoliş. Dumnezeu i-a vorbit lui lezechiel ca unei făpturi raţionale, 
libere, răspunzătoare, demne de încredere şi cinstire. La fel, Dumnezeu se 
adresează tuturor oamenilor ce stau drept şi ascultă chemarea Lui, ca să dea 
mărturie despre EI în faţa lumii: „Dar tu, fiul omului, să nu te temi de ei şi de 
cuvintele lor să nu te sperii, deşi ei vor fi pentru tine spini şi ciulini şi ai să trăieşti 
între ei, ca între scorpii. Să nu te temi de cuvintele lor şi de faţa lor să nu te 
sperii...” (lezechiel 2, 6). 


Ar trebui să ne amintim aceste cuvinte când suntem hărţuiţi de o lume ce refuză să 
ne înțeleagă! N-ar trebui să cunoaştem nici teama, nici descurajarea, pentru că 
Dumnezeu, în toată slava Sa, ia aminte şi are grijă de fiecare dintre noi, copii Săi. 


Dacă-l citim în întregime, capitolul 28 ne poate deruta, pentru că în versetele 1-11 
lezechiel face aluzii la un oarecare potenţial păcătos al timpului său. Citind simplu 
versetele 12-19, vom observa că înțeleptul Profet îl descrie clar pe satana în 
similitudini uimitoare, de la înălțimile perfecțiunii sale inițiale, ale frumuseţii, 
înţelepciunii şi puterii sale, până la căderea catastrofală şi totala sa distrugere. Dar 
să-l ascultăm pe lezecheiel şi să ne facem pentru noi înşine imagini pe care 
cuvintele sale le evocă. 


„Aşa zice Domnul Dumnezeu: Tu erai pecetea desăvăârşirii, deplinătatea 
înțelepciunii şi cununa frumuseţii. Tu te aflai în Eden, în grădina lui Dumnezeu, 
hainele tale erau împodobite cu tot felul de pietre scumpe: cu rubine, topaze şi 
diamante, cu crisolit, onix, iaspis, cu safir, smarald, carbuncul şi aur; toate erau 
pregătite şi aşezate cu iscusinţă în cuibuleţe şi puse pe tine în ziua în care ai fost 
făcut. Tu erai Heruvimul pus ca să ocroteşti; te aşezasem pe muntele cel sfânt al 


lui Dumnezeu şi umblai prin mijlocul pietrelor celor de foc. Fost-ai fără prihană în 
căile tale din ziua facerii tale şi până s-a încuibat în tine nelegiuirea. Din pricina 
întinderii negoţului tău, lăuntrul tău s-a umplut de nedreptate şi ai păcătuit, şi Eu 
te-am izgonit pe tine, Heruvim ocrotitor, din pietrele cele scânteietoare şi te-am 
aruncat din muntele lui Dumnezeu, ca pe un necurat. Din pricina frumuseţii tale s- 
a îngâmfat inima ta, şi pentru trufia ta ţi-ai pierdut înţelepciunea. De aceea te-am 
aruncat la pământ şi te voi da înaintea regilor spre batjocură. Prin mulțimea 
nelegiuirilor tale, săvârşite în negoțul tău nedrept, ţi-ai pângărit altarele tale; şi 
Eu voi scoate din mijlocul tău foc, care te va şi mistui, şi te voi preface în cenuşă 
pe pământ înaintea ochilor tuturor celor ce te văd. Toţi cei ce te cunosc între 
popoare se vor mira de tine, vei ajunge o groază şi în veci nu vei mai fi” (lezechiel 
28, 12-19). 


N-a contat că odinioară a fost bun şi frumos pentru că, în final, satana a fost 
consumat de propriul său orgoliu distrus de focul propriei sale inimi, până când n-a 
mai rămas decât praf şi cenuşă. 


Oare să îndrăznim acum să ne înălțăm privirea şi să ne închipuim tufişul arzând, 
care nu a fost mistuit de îngerul Domnului care stătea în mijlocul lui, conducând 
înţelegerea noastră la Preacurata Fecioară care, cuprinzându-L. pe Dumnezeul Cel 
de necuprins, a rămas neschimbată? 


„Sfatul cel mai înainte de veci, Gavriil, descoperindu-l ţie Fecioară, a stat 
înaintea ta, închinându-se şi zicând ţie: 

Bucură-te, pământ nesemănat! 

Bucură-te, rug nears! 

Bucură-te, adânc cu anevoie de privit! 

Bucură-te, pod care duci către ceruri şi scară înaltă până la cer, pe care a văzut- 
o Iacob. Bucură-te, năstrapă Dumnezeiască a manei! 

Bucură-te, dezlegare a blestemului! 

Bucură-te, chemarea lui Adam, Domnul este cu tine”. 

(Doamne strigat-am, la Vecernia Buneivestiri) 


5. Zaharia 
(Zaharia 1-4) 
Zaharia a proorocit cam în jurul anului 520 î.Hr. când a fost rege Darius Histaspis. 


În 539 î. Hr. s-a permis unui grup de evrei exilați, prin edictul lui Cyrus, un 
monarh destul de binevoitor şi tolerant, să se întoarcă în Palestina şi să-şi 


reclădească templul. Această reconstrucție a devenit preocuparea de căpetenie a lui 
Zaharia, căreia 1 s-a dăruit din toate puterile. Epoca era destul de neliniştită şi 
tulbure, evreii aveau nevoie de încurajare continuă şi de sprijin. În plus, mulţi 
dintre ei erau lipsiţi de vlagă şi egoişti, preocupaţi mai mult de reconstrucția 
propriilor case decât de aceea a Domnului. Zaharia îi îndemna, cu chemări zeloase, 
la pocăință şi cu promisiunea că, la timpul cuvenit, păgânismul va fi învins şi 
împărăţia lui Dumnezeu va triumfa. 


Zaharia a avut opt viziuni la începutul slujirii sale şi se pare că ele i-au apărut în 
aceeaşi noapte. El pune un deosebit accent pe natura transcendentală a lui Dumnez- 
eu şi acordă o mai mare importanță prezenţelor angelice decât vom vedea la 
Daniel. Îi vedem pe îngeri ocupați cu treburile oamenilor, călătorind în lungul şi 
latul lumii, observând cum stau lucrurile. Îl vedem pe „îngerul Domnului” însoțit 
de ceilalți îngeri, care-i împlinesc poruncile. 


Și Zaharia face o menţiune aparte despre satana, definindu-l destul de limpede. 
Sunt trei momente în Vechiul Testament în care satana apare şi este identificat cu 
numele său personal. 


In Cronici se năpusteşte asupra lui David ca să-l facă să păcătuiască. „Atunci s-a 
sculat satana împotriva lui Israel şi a îndemnat pe David să facă numărătoarea 
israeliților” (1 Cronici (Paralipomena) 21, 1). 


În Zaharia şi în cartea lui lov, satana apare în rolul de martor fals şi acuzator, ca şi 
de ispititor. 


Comun celor trei relatări, este faptul că ultimul deznodământ e bun, pentru că 
fiecare ispitire este un prilej pentru ca oamenii să aleagă între a rămâne neclintiţi 
sau să se căiască, atingând înălţimi spirituale neatinse până atunci. 


După cum în cartea de rugăciuni se spune: „O, Dumnezeule Atotputernice, Care 
din rău scoţi binele, şi faci chiar ca mânia omului să se întoarcă spre laudă...”. 


După cum am menţionat, preocuparea principală a lui Zaharia era să reclădească 
templul din Ierusalim. În acea vreme a avut el viziunea care l-a întărit în scopul 
său: „Am avut o vedenie în timpul nopții, şi iată un om călare pe un cal roşu: şi 
stătea între mirţi (copaci ornamentali) într-un loc umbros şi, în urma lui, cai roibi, 
murgi şi albi. Şi am zis: „Cine sunt aceştia, Domnul meu?” 


Și mi-a răspuns atunci îngerul care grăia cu mine: „ți voi arăta cine sunt 
aceştia ”. 


Și omul care stătea între mirţi a răspuns: „Aceştia sunt solii pe care i-a trimis 
Domnul ca să cutreiere pământul! ”. 


Și ei au răspuns către îngerul Domnului care stătea între mirţi şi au grăit: „Am 
cutreierat pământul şi iată tot pământul este locuit şi liniştit”. 


Și a răspuns îngerul Domnului şi a zis: „Doamne Savaot, până când vei întârzia să 
arăţi milă Ierusalimului şi cetăților lui luda, pe care le faci să simtă mânia Ta de 
şaptezeci de ani?” 


Și îngerului care vorbea cu mine, Domnul i-a răspuns cu cuvinte de mângâiere. Şi 
a grăit către mine îngerul care vorbea cu mine: „Vesteşte aceasta: aşa zice 
Domnul Savaot: Sunt plin de zel faţă de Ierusalim şi faţă de Sion. Dar este 
puternică mânia Mea împotriva neamurilor trufaşe! Căci Eu Mă întărâtasem doar 
puțin, dar ele s-au înverşunat în rele. Pentru aceasta, aşa zice Domnul: Mă întorc 
iarăşi către Ierusalim cu milostivire: templul Meu va fi zidit în el, zice Domnul 
Savaot, şi funia de măsurat se va întinde peste Ierusalim! Şi vesteşte încă şi 
aceasta: Aşa zice Domnul Savaot: „Încă o dată cetăţile Mele vor avea belşug de 
bunuri, iar Domnul îşi va revărsa din nou îndurarea Sa peste Sion şi va alege 
iarăşi lerusalimul ”. 


Și am ridicat ochii mei, m-am uitat şi iată un om cu o funie de măsurat în mână. Şi 
i-am Zis: „încotro ai pornit?” 


Și el mi-a răspuns: „Să măsor Ierusalimul, ca să văd care este lungimea şi lăţimea 
lui”. 


Și iată că s-a arătat îngerul care grăia cu mine şi alt înger a ieşit în întâmpinarea 
lui. Și i-a grăit, zicând: „,Aleargă şi spune tânărului acestuia: Ierusalimul va fi 
locuit ca un oraş deschis, atât de mare va fi mulțimea de oameni şi de dobitoace 
înăuntrul lui. Şi Eu voi fi pentru el un zid de foc de jur împrejurul lui, zice Domnul, 
şi voi fi slava Lui în mijlocul lui ” (Zaharia 1, 8-17; 2, 5-9). 


Cu toate că lui Zaharia i-a apărut nemijlocită viziunea, este limpede că el nu a 
înţeles ceea ce a văzut, fără ajutorul îngerului care „vorbea în el”. 


Sfătuitorul său s-a mişcat între cer şi pământ, aşa cum vedem în altă parte, când un 
înger îl interceptează atunci când era pe cale să măsoare Ierusalimul. Sfătuitorului i 
s-a dat să împărtăşească o descoperire mai importantă decât aceea de a măsura 
cetatea: i s-a spus să arate că mărimea nu foloseşte şi nici nevoie de ziduri nu este 
acolo unde credinţa o înconjoară: pentru că acolo unde este Dumnezeu, nici un 
duşman nu poate intra. Acesta este Noul Ierusalim al spiritului, unul în care putem 
să trăim în siguranţă şi fără frică. „Bucură-te şi te veseleşte, fiica Sionului, căci 
iată Eu vin să locuiesc în mijlocul tău” zice Domnul. „Şi multe neamuri se vor 
alipi de Domnul în ziua aceea şi îmi vor fi Mie popor şi voi locui în mijlocul tău... ” 
(Zaharia 2, 14-15). 


Ce nemaipomenită promisiune de care să se bucure toate naţiunile şi rasele atunci, 
acum Şi în anii ce vor veni. 


Vom trece la interesantul pasaj care îl priveşte pe satana ca unul ce se opune 
planului iubitor al lui Dumnezeu de a mântui Israelul; din nou, el este acuzatorul 
necinstit: „Și mi-a arătat pe losua, marele preot, stând înaintea îngerului 
Domnului, şi pe satana, stând în dreapta lui ca să-l învinuiască. Și a zis Domnul 
către satana: „Ceartă-te pe tine Domnul, diavole, ceartă-te pe tine Domnul, Cel 
care a ales Ierusalimul! ”. Și era losua îmbrăcat în veşminte murdare şi stătea 
înaintea îngerului. Și a răspuns şi a zis celor care stăteau înaintea lui: 
„Dezbrăcaţi-l de veşmintele cele murdare! ”. Și i-a zis lui: „lată ţi-am iertat 
fărădelegile şi te-am îmbrăcat cu veșmânt de prăznuire!” (Zaharia 3, 1-4). 


Îngerul Domnului îl ceartă pe satana, dar şi Iosua trebuie să-şi schimbe veşmintele 
murdare, în timp ce vina i s-a iertat. Asta înseamnă că lousa a trebuit să se 
elibereze de păcatul lui, ca de veşmintele murdare, şi să se îmbrace cu altele, de o 
altă natură, curățate şi neprihănite. S-a cerut din partea înaltului Preot îndreptare ca 
şi din partea noastră. Trebuie să fim gata să ne lepădăm de stavila oricărei legături 
pământeşti, dacă vrem să fim eliberaţi de puterea acuzatorului (diavolul). Poate nu 
întotdeauna vedem că hainele noastre nu sunt curate şi că e nevoie să le primenim, 
dar bunul nostru înger este întotdeauna gata să ne îmbrace cu altele noi, în clipa în 
care noi ne dăm seama cum suntem în realitate. 


Într-un astfel de moment şi noi l-am putea auzi pe înger spunând, aşa cum i s-a 
adresat altădată lui losua: „Asa zice Domnul Savaot: Dacă vei umbla în căile Mele 
şi de vei păzi poruncile Mele, atunci tu vei cârmui casa Mea şi vei păzi curţile 
Mele, şi Eu iți voi da ţie dregătorie printre slujitorii Mei de aici”. (Zaharia 3, 7). 


Asta nu înseamnă, oare, că el întotdeauna va sta în prezenţa cetelor îngereşti? 
Îngerul îşi îndreaptă atenţia îndatoririi sale ca să nu se uite niciodată că numai 
spiritul transcende totul „nu prin putere, nici prin tărie, ci prin Duhul meu, zice 
Domnul Savaot” (Zaharia 4, 6). 


De asemenea, îngerul îl previne pe profet să nu se îndoiască de cel care îi grăieşte, 
sau să dispreţuiască lucrurile mărunte şi nesemnificative ale vieţii de fiecare zi. 
„Nimeni nu va trebui să pună la îndoială că Domnul m-a trimis la voi. Căci cine a 
disprețuit vremea acestor începuturi neînsemnate?... ” (Zaharia 4, 9-10). 


Reiese că, după cele opt viziuni, Zaharia a fost în stare să audă cuvintele lui 
Dumnezeu fără tălmăcirile îngerului; îngerul şi-a jucat rolul său de mentor până 
când Profetul a înţeles şi a fost în stare să acţioneze singur. Dar, la început, el şi-a 
recunoscut din toată inima lipsa lui de ştiinţă şi cu umilinţă a devenit receptiv atât 
la viziuni, cât şi la învăţătura lor. 


„Înconjoară-ne pe noi cu sfinţii Tăi îngeri, ca prin mijlocirea lor, fiind păziţi şi 
povăţuiţi, să ajungem la unirea credinţei şi la cunoştinţa slavei Tale celei 
neapropiate, că binecuvântat eşti în vecii vecilor”. (Ceaslov, Rugăciunea 
Ceasurilor). 


Îngerii în poezie, povestiri şi Apocalipsă 
1. Ezdra si Psalmii 


A doua carte a lui Ezdra este una foarte dificilă, aparţinând de ceea ce unii 
consideră a fi scrierile apocrife (necanonice) ale Vechiului Testament, deşi unele 
porțiuni au fost probabil compuse la începutul erei creştine. Este, de fapt, un 
amestec de mai multe scrieri. Eroul cărţii este prezentat ca fiind profund preocupat 
de taina dreptăţii lui Dumnezeu. El recunoaşte păcatul originar în căderea lui 
Adam, prin al cărui păcat toți am păcătuit. Dar problema acelora care suferă 
nevinovaţi pentru cauza dreptăţii este cea care nelinişteşte pe Ezdra într-un mod 
deosebit şi la această problemă caută soluţia. 


In trei viziuni succesive, îngerul Uriil, al cărui nume înseamnă „Dumnezeu este 
lumina mea”, vine la Ezdra să-l lumineze şi să-i ajute să ajungă la un răspuns. 


De fapt, din punctul nostru de vedere, în studiul angelologiei, Ezdra nu ne ajută 
prea mult în cunoaşterea naturii angelice, dar ne dă numele personal al lui Uriil, 
unul din cei şapte Arhangheli (2 Ezdra (Neemia) 4, 1, 36; 5, 20; 10, 28) [eu nu am 
găsit aceste trimiteri în Biblie despre Uriil]. Şi el ne face cunoscută o indicație a 
locului îngerilor în ordinea creaţiei, descriindu-L pe Dumnezeu drept cauza 
primară, care există înaintea tuturor timpurilor. „Numai Tu eşti Domn şi numai Tu 
ai făcut cerurile, cerurile cerurilor şi toată oştirea lor, pământul şi toate cele de pe 
el, mările şi toate cele ce se cuprind în ele; Tu dai viaţă la toate, şi Ţie se închină 
oştirea cerurilor” (2 Ezdra 9, 6). 


Ezdra exemplifică mai departe cum, atunci când argumentând cu mintea noastră o 
problemă mai grea, am putea să auzim, dacă ascultăm cu adevărat, vocea îngerului 
care ne ajută să gândim şi să netezim nedumerirea noastră. 


Îngerul Uriil îi arată dar lui Ezdra că omul nu poate înţelege uşor pe Dumnezeu, 
pentru că Dumnezeu se mişcă de-a lungul propriilor Sale căi misterioase. „Crezi că 
poți înțelege calea Celui Prea Înalt... te întreb, dar numai despre foc şi vânt şi 
despre ziua pe care ai trecut-o... acum nu poți să-mi dai răspuns despre ele... Cum 
ar putea fi creatura ta capabilă să înţeleagă drumul Prea Înaltului? ” (2 Ezdra 4, 
2-11) [nici aceste trimiteri nu le-am găsit]. 


Această discuţie între înger şi Profet e plină de profunzime şi de frumuseţe. Aceia 
care se preocupă să măsoare aceste lucruri, multe dintre ele tulburând încă mintea 
modernă, ar trebui să citească cu atenţie această remarcabilă lucrare. Prin cuvintele 


lui Ezdra şi noi putem, întâmplător, să-l auzim pe Uriil sau pe propriul nostru 
mentor lămurind întrebările noastre. 


Mai bine decât oricare alte cântări sau rugăciuni, psalmii au exprimat, pentru 
generaţii întregi, venerația a milioane de oameni. Ce tablou se înfăţişează pentru 
cel ce priveşte dincolo! „Carele lui Dumnezeu sunt mii de mii; şi mii se bucură de 
ele. Domnul se află în mijlocul lor, pe Sinai, în locaşul Său cel sfânt” (Psalmi 67, 
18). 


Apoi, câtă îmbărbătare e să treci de la măreția acestei viziuni la reala, blânda 
asigurare că, în întreaga Sa slavă, Dumnezeu nu ne dispreţuieşte ci, că aceleaşi 
fiinţe care- | înconjoară cu măreție, ne înconjoară şi pe noi cu o grijă iubitoare. „Că 
îngerilor Săi va porunci pentru tine ca să te păzească în toate căile tale. Pe mâini te 
vor înălța ca nu cumva să împiedici de piatră piciorul tău” (Psalmi 90, 11-12). Câtă 
încredere nemaipomenită se face auzită în acest psalm, câtă siguranţă pentru cei ce 
locuiesc „în cămările tainice ale Celui Prea Înalt”. 


Se spune că Psalmul 33 a fost scris de David după ce a scăpat de Achiş, Regele din 
Geth, aşa cum e scris în | Regi 21, 10-15. Acest imn este o chemare către toţi 
oamenii să se alăture psalmistului în recunoştinţa sa faţă de Dumnezeu care „l-a 
salvat de tot necazul său”. Pentru că David vorbea din propria sa experienţă, 
cuvintele sale sunt încărcate cu o profundă şi mişcătoare sinceritate. „Săracul a 
strigat şi Domnul l-a auzit pe el şi din toate necazurile lui l-a izbăvit. Străjui-va 
îngerul domnului împrejurul celor ce se tem de EI şi-i va izbăvi pe ei” (Psalmi 33, 
6-7). 


Cât de sigură simte marele rege soldat şi poet prezenţa îngerului Domnului, pus să- 
| vegheze şi să-l păzească! Mintea lui nu este tulburată de îndoieli şi de speculaţii 
moderne care ne-ar îngrijora; într-adevăr, de ce să ne îngrijoreze aceasta, dacă 
David a cunoscut prezenţa îngerului? 


În contrast cu alte scrieri din Vechiul Testament, care se ocupă mai ales de 
cuvintele lui Dumnezeu adresate oamenilor, Psalmii sunt alcătuiți din cuvintele 
omului adresate lui Dumnezeu. Ei se aud ca o chemare în ajutor, exprimă 
mulțumiri şi încredere, sunt rugăciuni de mărturisire, laudă, căință şi mulţumire. 
„Binecuvântaţi pe Domnul toţi îngerii lui, cei tari în virtute, care faceţi cuvântul 
Lui şi auziţi glasul cuvintelor Lui” (Psalmi 102, 20). 


In mai mulți psalmi, îngerii sunt chemaţi să fie martori, să se unească în imnuri 
triumfale. Psalmistul ştie că fără vocile îngerilor, care să întărească corul, bietele 


limbi omeneşti ar fi neputincioase ca să facă drepte cu adevărat laudele lor: 
„Lăudaţi-L voi toţi îngerii, lăudaţi-L toate oştirile cereşti!”. 


Cu smerenie, ne unim rugăciunile cu ale lor întru lauda Lui, Cel care a ales să ne 
facă doar cu puţin mai prejos decât îngerii! 


2. lov 


Relatarea despre lov este o carte cu totul ieşită din comun, în care problema 
suferinţei umane este luată în consideraţie pentru prima dată în Vechiul Testament. 
Dar, mai presus de orice, este o expunere despre credinţă, în care răspunsul la toate 
frământările este găsit în Dumnezeu. Îngerii sunt pomeniţi puţin, cu excepţia 
prologului, în care ei sunt descrişi ca fii ai lui Dumnezeu, care vin în faţa Lui ca să 
dea socoteală asupra activităţii lor. Şi satana a venit printre ei, ca să-l învinuiască 
pe lov, acel om bun şi credincios, pentru că era virtuos, doar pentru că poseda toate 
bunurile lumii, pretinzând că dacă lov ar fi să piardă tot, L-ar blestema pe 
Dumnezeu. Dumnezeu crede în bunătatea şi credinţa ultimă a lui lov, şi îi îngăduie 
satanei să facă ce vrea cu el. Nu Dumnezeu, ci satana s-a gândit la toate încercările 
şi suferinţele prin care a pus la încercare credinţa lui lov. 


Cu toate că povestea lui lov ne este bine cunoscută, morala ei ne poate scăpa. Şi 
anume, că Dumnezeu îngăduie faptele satanei pentru scopuri pe care noi nu le 
putem înţelege pe deplin, dar care ne conduc înapoi la Dumnezeu dacă suntem 
credincioşi până la moarte. Dumnezeu, Tatăl nostru, îi instruieşte şi-i disciplinează 
pe copii Săi şi chiar foloseşte răul în perspectiva unui bine final. 


Satana, să nu uităm, este una din creaturile lui Dumnezeu, unul din copii Lui care a 
folosit rău libertatea. Satana Îl urăşte pe Dumnezeu şi tot ce e bun, pentru că el a 
ales să se iubească pe sine mai presus de Dumnezeu. Se luptă cu îngerii luminii şi, 
urând omul, încearcă prin toate mijloacele să ne smulgă din mâinile Tatălui. Satana 
nu poate concepe o dragoste dezinteresată; el se aşteaptă ca noi să cădem prin 
încercări ca ale lui lov. Se bucură când păcătuim. Dar Dumnezeu are încredere în 
noi aşa cum a avut încredere în lov şi poate arăta satanei, chiar prin noi înşine, cât 
de fără de speranță sunt eforturile lui. În acest fel, noi putem fi uneltele lui 
Dumnezeu pentru triumful Său asupra puterilor întunericului. Cine poate spune? 
Putem răspunde tot atât de puţin ca şi lov, când Dumnezeu l-a întrebat: „Unde erai 
tu, când am întemeiat pământul? Spune-Mi, dacă ştii să spui... cine a hotărât 
măsurile pământului... cine a pus piatra lui cea din capul unghiului. Atunci când 
stelele dimineții cântau laolaltă şi toate puterile cerurilor Mă sărbătoreau? ” (lov 
38, 4-7). 


„Puterile cereşti” sunt îngerii care iau parte la natura divină şi se prezintă în faţa 
Tatălui şi Creatorului tuturor, cum e descris în altă parte: „Am văzut pe Domnul 
stând pe tronul Său şi toată oştirea cerească sta lângă EI, la dreapta şi la stânga 
Lui” (3 Regi 22, 19). 


Satana, în povestirea lui lov, pare a fi venit „printre” aceşti fii, dar nu este unul 
dintre ei. El vine ca un instigator la dezordine, ca acuzator. Când Dumnezeu îl 
întreabă unde fusese, satana răspunde: „Am dat târcoale pe pământ şi m-am 
plimbat în sus şi în jos” (lov 1, 7). 


Acesta este aproximativ răspunsul tupeului, a nestăpânirii unuia care nu „aparţine” 
celorlalţi. Interesant că în limba arabă verbul „shatana” înseamnă „a fi îndepărtat” 
şi e destul de aproape de latinul „satana”. Răul este cel mai îndepărtat lucru de 
Dumnezeu, atât de departe încât sfârşitul se va desfăşura între mai îndepărtat şi mai 
satanic, în nimicnicia şi întunecimea puţului fără fund al disperării. 


Ingerii luminii personifică tot ceea ce este Dumnezeu; îngerii întunericului 
personifică tot ceea ce nu este Dumnezeu. 


A asculta de rău şi a dispera înseamnă a te îndepărta de Dumnezeu. Lupta lui lov a 
fost să se țină tare; el a luptat şi a câştigat. Nimic nu ne împiedică să facem şi noi la 
fel, ştiind că a gândi şi a acţiona drept este singura noastră realitate. 


Ca şi lov, trebuie să avem încredere în Dumnezeu, în toate încercările noastre. La 
sfârşitul lor, dacă le-am îndurat, Il vom găsi apoi pe Tatăl iubitor. 


;; Bucurându-se de cuviinţa îngerească, cetele îngerilor, prin împărtăşirea cea 
prea bogată din Tainele Tale, se luminează cu daruri dumnezeieşti prea 
înfrumuseţate” (Canonul îngerilor; cântarea 1, glasul 3). 


3. Daniel 


Cartea lui Daniel se crede a fi fost scrisă în timpul revoltei macabeilor, în al doilea 
secol î.Hr. Eroul său (Daniel), o figură legendară a secolului 7 î.Hr., a trăit în exil, 
în Babilon. Nu datarea precisă a acestei remarcabile cărţi trebuie să ne preocupe 
atât de mult, cât mesajul ei, tot atât de semnificativ astăzi, ca şi cu atâtea secole în 
urmă. 


Daniel, ca şi toţi profeţii, a fost mai puţin preocupat de a scrie istorie şi mai mult de 
a proclama o credinţă. El cheamă la curaj, nădejde şi răbdare; cuvintele lui au fost 


scrise în timpuri asemănătoare cu ale noastre. Teama de viitor era tot atât de mare 
pentru oameni, din păcate, aşa cum este şi astăzi pentru mulţi dintre noi. Groaza 
noastră principală pare a fi distrugerea produsă de armele nucleare, a lor era o 
putere la fel de capabilă să anihileze micul lor Israel. 


Cuvântul lui Dumnezeu, adresat lui Daniel în acel timp, era asemenea celui de care 
ŞI noi avem nevoie azi. Doctrina esenţială consta într-o loialitate absolută faţă de 
Dumnezeu, o nobleţe a vieţii zi de zi, o încredere că ziua de mâine este într-adevăr 
în grija lui Dumnezeu. 


Pentru studiul nostru de angelologie, Cartea lui Daniel este deosebit de interesantă, 
pentru că relatarea sa este un mare pas înainte față de scrierile timpurii, în care 
îngerii sunt mesagerii anonimi ai lui Dumnezeu şi fără caractere proprii, deosebite. 
Daniel le dă numele personale şi le defineşte funcțiile ca patroni şi păzitori ai 
naţiunilor. El a avut contact direct cu ei, atât din punct de vedere practic, cât şi 
mistic. 


Daniel, ni se relatează, a fost dus în Babilon la curtea lui Nabucodonosor şi a 
supravieţuit până în zilele lui Cyrus, cuceritorul persan al Babilonului. Astfel, 
trebuie să fi fost contemporan cu Isaia. 


Cartea lui Daniel se împarte în două părţi: cea narativă şi cea vizionară; în ambele 
îi găsim pe îngeri. 


Prima naraţiune ce ne interesează din punct de vedere angelologic este aceea a 
cuptorului de foc (Daniel 3). Trei prieteni şi ucenici ai lui Daniel - Şadrac, Meşac 
şi Abed-Nego - au refuzat să asculte ordinul lui Nabucodonosor de a adora o 
imagine în aur (idol sculptat) şi, în consecinţă, au fost legaţi şi, din ordinul regelui, 
aruncaţi într-un cuptor de foc de şapte ori mai încins decât de obicei. Dar cei trei 
tineri, credincioşi neînfricaţi, şi-au pus credinţa în Dumnezeu şi s-au rugat să fie 
salvaţi. „Și n-au încetat slujitorii regelui, care-i aruncaseră în cuptor Să 
înfierbânte cuptorul cu catran şi cu smoală şi cu călți şi cu viță. Și vâlvătaia se 
ridica deasupra cuptorului de patruzeci şi nouă de coți... lar îngerul Domnului s-a 
coborât la Azaria (Abed-Nego) şi la cei trei prieteni ai lui în cuptor şi a stins 
văpaia. Și le-a suflat în mijlocul cuptorului ca o răcoare de adiere şi de rouă, aşa 
că focul nu i-a mai atins; nu le-a mai pricinuit nici dureri, nici teamă ” (Daniel 3, 
46-51). 

Recunoştinţa celor trei tineri şi-a găsit expresia în acel faimos imn de mulțumire, 
care este folosit de secole în Biserica creştină, cunoscut ca Benediate sau „Cântarea 
celor trei tineri”, neinclusă în toate versiunile Bibliei. 


„Binecuvântat eşti Doamne Dumnezeul părinților noştri şi lăudat şi prea înălțat 
întru toți vecii. Binecuvântat eşti Cel ce vezi adâncurile şi şezi pe Heruvimi şi 
lăudat şi prea înălţat în veci. Binecuvântaţi toate lucrurile Domnului pe Domnul, 
lăudați-L şi-L înălțaţi pe EI în veci... Binecuvântaţi îngeri pe Domnul, lăudaţi-L şi- 
L prea înălțaţi pe EI în veci. Binecuvântaţi pe Domnul, Dumnezeul dumnezeilor, 
toți care vă închinaţi Lui, lăudați şi mulțumiți, că în veac este mila Lui” (Cântarea 
celor trei tineri, 28, 31, 34, 36, 67). 


Miracolul cuptorului de foc a făcut o impresie atât de adâncă asupra lui 
Nabucodonosor, încât a încetat să-i mai persecute pe evrei pentru practicile lor 
religioase. Ne putem uşor imagina că regele a fost uimit când, crezând că victimele 
au fost carbonizate, a văzut pe cei trei tineri evrei mergând nelegaţi şi nevătămaţi 
în mijlocul flăcărilor în compania unei fiinţe cereşti. 


Căruia dintre noi nu i-a plăcut povestea lui Daniel în groapa leilor? Este o 
splendidă ilustrare religioasă şi nu o relatare istorică care ne incită la a răspunde 
întrebării: la ce trebuie să renunțe omul, în schimbul integrității sale? Daniel 
răspunde prin această mărturie de credinţă neclintită şi curaj, azi o poveste favorită 
atât pentru generaţiile în vârstă, cât şi pentru cele tinere. 


Nabucodonosor a murit, şi Darius Medul, care cucerise Babilonul, s-a urcat pe 
tron. EI, desigur, nu auzise despre cei trei tineri din cuptorul de foc, iar vechea 
problemă spinoasă a practicilor religioase a izbucnit din nou. Daniel continua să-L 
adore pe Dumnezeu după credinţa mozaică, în ciuda unui decret proaspăt. Darius, 
ca să facă plăcere sfetnicilor, mai mult decât din adâncă convingere personală, l-a 
aruncat pe Daniel leilor. După o noapte nedormită, a privit în groapa leilor şi acolo, 
spre marea lui mirare, l-a văzut pe Daniel stând liniştit cu fiarele sălbatice la 
picioare. Când uimitul (şi, ca să-i facem dreptate, încântatul) rege l-a cercetat pe 
Daniel, acesta i-a răspuns: „, Dumnezeu I-a trimis pe îngerul Său, care a închis gura 
leilor, şi ei nu mi-au făcut nici un rău pentru că am fost găsit nevinovat înaintea 
Lui, precum şi în faţa ta, rege, n-am făcut nici un rău!” (Daniel 6, 23). 


Scrierile din a doua jumătate a cărții lui Daniel sunt, aşa cum se ştie, apocaliptice, 
o formă de compoziţie pe care evreii au folosit-o în timpurile de asuprire şi care 
„lăsau fără văl” nădejdea şi asigurau pe cei drepţi de împlinirea ultimei rugăminţi. 

Lui Daniel i s-au înfăţişat multe viziuni a căror desluşire îl puneau în încurcătură, 
până când Arhanghelului Gavriil i s-a ordonat de către Dumnezeu să le 
tălmăcească pentru el. Este pentru prima dată când i se dă un nume personal unui 
înger în Vechiul Testament. Numele lui înseamnă „Omul lui EI” adică „Omul lui 
Dumnezeu”. „EI” este vechiul cuvânt canaanit pentru Dumnezeu şi „gabr” 


înseamnă „om”. Alţii îl interpretează că „EI este luptătorul meu” sau „EI se arată 
viteaz”. 


Daniel a priceput că fiecare naţiune are un înger păzitor şi, în mod specific, Sfântul 
Arhanghel Mihail este protectorul şi patronul Israelului (Daniel 10, 21). De 
asemenea, a văzut slava lui Dumnezeu, deşi cuvintele sale, într-un fel, nu au 
puterea celor ale lui Isaia şi lezechiel. Descrierile lui Daniel par a fi mai 
convenţionale, împrumutând termeni care fuseseră folosiţi mai înainte; dar, totuşi, 
în relatarea lui, există timbrul adevărului care nu lasă nici o îndoială că el a avut o 
experienţă spirituală, autentică şi profundă şi că a văzut într-adevăr oştirile cereşti. 
„Mii de mii îi slujeau şi miriade de miriade stăteau înaintea Lui” (Daniel 7, 10), 
ne spune el. 


Mult din ceea ce a văzut Daniel şi a năzuit să exprime în cuvinte, rămâne neclar 
pentru aceia care aşteaptă o cunoaştere specifică în acest domeniu, dar există un 
moment intim al atingerii dintre vizionar şi Arhanghelul Gavriil, care este uşor de 
înţeles şi coboară experienţa lui la nivelul nostru. 


Daniel relatează că asta s-a întâmplat într-o seară, când era profund concentrat şi 
adâncit în rugăciune. ,, Și în vreme ce grăiam şi mă rugam şi mărturiseam păcatul 
meu... şi cădeam cu ruga mea fierbinte înaintea Domnului Dumnezeului meu... iată 
un om, Gavriil, pe care l-am văzut în vedenia mea cea de la început, în zbor grăbit, 
s-a apropiat de mine pe la vremea jertfei de seară. Şi a venit şi mi-a grăit, zicând: 
„Daniele, chiar acum am venit ca să-ţi deschid mintea ” (Daniel 9, 20-22). 


Mă întreb cât de des ne atinge îngerul nostru şi caută să ne dea darul 
discernământului - acea îndemânare a înţelegerii şi a percepţiei profunde? Dar, din 
păcate, suntem adesea prea îngreunaţi la minte, nepăsători sau prea grăbiţi ca să 
mai putem auzi vocea Duhului. 


Cel ce izvorăşti pâraie şi râuri de bunătate, Bunule, pe cetele îngerilor le-ai 
arătat strălucind cu raza tainelor Tale celor nepătrunse” (Canonul îngerilor, 
cântarea 3, glasul 3). 


4. Tobit 


Una din cele mai fermecătoare povestiri ale Vechiului Testament este aceea a lui 
Tobit şi despre Arhanghelului Rafael. E o povestire religioasă scrisă într-o formă 
plăcută, aproape ca un roman. Acţiunea se petrece la Ninive, în timpul captivităţii 
asiriene, şi se povesteşte despre o familie credincioasă de evrei exilați. Tobit (Tobit 


era tatăl iar Tobie era fiul lui Tobit), un om pios şi temător de Dumnezeu, trăia 
după legea părinților săi, în ciuda străinilor care-l înconjurau. Făcea multe lucruri 
bune, printre care acela de a îngropa morţii după obiceiul evreilor. Făcând aceste 
fapte de caritate, şi-a pierdut vederea şi soția sa. „Ana a preluat treaba pe umerii ei 
de femeie” pentru ca să-i ajute să păstreze rânduiala familiei. Ce experienţă 
familiară a refugiaților în orice timp şi vreme! 


În această împrejurare, Tobit şi-a amintit că a lăsat în Media, la o rudă a sa, 
Gabael, zece talanți de argint. A hotărât să-l trimită pe fiul său Tobie să recupereze 
banii atât de necesari. Tobit a angajat un străin să-l însoţească pe Tobie în 
călătorie. Acest străin era Arhanghelul Rafael deghizat. În timpul călătoriei lor, cei 
doi tovarăşi s-au dus să pescuiască şi îngerul l-a povăţuit pe băiat să păstreze 
ficatul peştelui, inima şi fierea, care- i vor folosi mai târziu. 


Ajungând la Ecbatana s-a adăpostit la Raguel, a cărui fiică Sara era tare necăjită şi- 
şi dorea moartea. Nefericirea ei se datora uciderii de către duhul cel rău, Asmodeu, 
a celor şapte bărbaţi succesivi, chiar în noaptea nunţii. Tobie s-a îndrăgostit de Sara 
şi s-a căsătorit cu ea, neluând în seamă blestemul ce era asupra ei. Rafael, 
protejând tânărul cuplu, a ars ficatul şi inima peştelui, care au produs fum. „Și 
simțind demonul mirosul acesta, a fugit în părţile de sus ale Egiptului, şi îngerul I- 
a legat” (Tobit 8, 3). 


Este exemplul perfect al încleştării dintre îngerii buni şi cei răi, în care putem 
vedea rolul pe care-l joacă propria atitudine a omului. Îngerul bun a fost în stare să- 
| apere pe acela pe care-l avea în grijă, pentru că Tobie era ascultător, curajos şi 
pentru dragostea sa adevărată pentru Sara. 


Tobie, credincios scopului călătoriei, a recuperat cei zece talanţi de argint şi s-a 
întors acasă cu mireasă. A fost în stare să vindece orbirea tatălui său cu unsoarea 
făcută din fierea peştelui, aşa după cum l-a învăţat îngerul. 


Familia reunită şi plină de recunoştinţă a vrut să-l răsplătească pe străinul angajat, 
care s-a dovedit a fi un prieten atât de înţelept şi devotat, copleşindu-l cu daruri. 
Dar străinul a refuzat spunând: „Binecuvântaţi pe Dumnezeu, Slăviţi-L şi 
mărturisiţi înaintea celor vii ce a făcut El pentru voi... Taina regelui se cuvine s-o 
păstrezi, iar lucrurile lui Dumnezeu este de laudă să le vesteşti. Faceţi bine şi răul 
nu vă va ajunge! Mai mult preţuieşte rugăciunea cu post şi dreptate, decât bogăţia 
cu nedreptate... iar păcătoşii sunt duşmanii propriei lor vieţi... Când te rugai tu şi 
nora ta Sara, eu duceam pomenirea rugăciunii voastre înaintea Celui Sfânt şi, 
când îngropai tu pe cei morţi, încă eram cu tine. Și când tu nu te-ai lenevit să te 


scoli şi să-ţi laşi prânzul tău ca să te duci să ridici pe cel mort, binefacerea ta nu s- 
a ascuns de mine, căci eu eram cu tine” (Tobit 12, 6-13). 


Arhanghelul Rafael este îngerul rugăciunilor, al faptelor bune şi al vindecării; de 
asemenea este protectorul tuturor călătorilor, iar azi mai ales al celor care 
călătoresc cu avionul. 


Numele lui Rafael înseamnă în ebraică „Dumnezeu vindecă”. Dintre toate energiile 
lui Dumnezeu, mai vădit transcendentă, este aceea a vindecării. În durerile şi în 
zbaterile noastre, cât de mult ne ajută să ştim că cel ce duce rugăciunile noastre la 
Dumnezeu este însăşi puterea vindecătoare a lui Dumnezeu. 


Să ţinem întotdeauna minte şi să repetăm vechea rugăciune pentru aceia care 
călătoresc. „Doamne lisuse Hristoase, Dumnezeul nostru, Cela ce eşti calea, 
adevărul şi viaţa, binecuvântează călătoria noastră. Trimite şi nouă înger păzitor 
ca lui Tobie, ca să ne fie povăţuitor şi păzitor şi să ne ferească nevătămaţi de 
toată reaua întâmplare...” (Rugăciuni pentru creştinii ortodocşi). 


5. 2 Macabei 


În ambele cărţi ale Macabeilor suntem puşi la curent cu istoria Ierusalimului, 
aproximativ între 176-136 î.Hr. Prima carte este relatarea strict istorică a revoltei 
evreilor de sub jugul sirian, condusă de Macabei. A doua carte, care ne interesează 
pe noi, este centrată pe figura eroică a lui luda Macabeul, eliberatorul 
Ierusalimului. Prima parte a acestei cărți (2 Macabei) relatează evenimentele care 
au cauzat faimoasa revoltă. 


„Acum, când cetatea era liniştită şi legile respectate pretutindeni din cauza 
sfințeniei lui Onia, marele preot...” (2 Macabei 3, 1). Astfel începe istorisirea dar, 
curând, intriga intră în scenă. 


Un anume Simon se ceartă cu Onia, bunul Arhiereu, şi din cauză că maşinaţiile 
sale locale n-au dat rezultate, i-a şoptit regelui că există o comoară mare în templu, 
care nu „aparţinea cheltuielilor folosite la jertfe” şi putea fi adusă spre cercetare. 
Regele l-a însărcinat pe trezorierul său Eliodor să se ducă şi să confişte banii. 
Eliodor, sub pretext că vizitează cetățile din Celosiria şi Fenicia, s-a dus la 
Ierusalim, unde a fost primit cu multă curtoazie. Imediat el i-a cerut lui Onia să-i 
predea proprietatea. Arhicreul a protestat, explicând că banii erau destinaţi să le 
ajute pe văduve şi pe copiii orfani şi au fost încredinţaţi Templului spre bună 
păstrare. În plus, Simon a exagerat grosolan suma. Eliodor n-a luat în seamă aceste 


cuvinte şi a încercat mai departe să-şi însuşească banii. Descrierea necazului lui 
Onia şi al oamenilor constituie într-adevăr o naraţiune emoţionantă. În disperarea 
lor, s-au adresat lui Dumnezeu să le salveze Templul venerat de la pângărire. 


„Şi se rugau cu mâinile ridicate spre cer... lar Eliodor, vrând să îndeplinească 
porunca, fiind cu ostaşii la visterie, Domnul părinţilor şi Stăpânul a toată puterea 
a făcut o minunată arătare, încât toţi cei ce îndrăzniseră să vină, spăimântându-se 
de puterea lui Dumnezeu, au leşinat şi s-au înfricoşat. Că li s-a arătat un cal care 
avea pe el un călăreț groaznic şi era împodobit cu foarte frumos acoperământ şi, 
pornindu-se iute, a lovit pe Eliodor cu copitele cele dinainte, iar cel care şedea pe 
cal se vedea având arme de aur. Și încă alți doi tineri s-au arătat înaintea lui, 
puternici foarte, strălucind de Mărire şi cu îmbrăcăminte luminoasă, care, stând 
de amândouă părţile, neincetat îl băteau cu multe lovituri, copleşindu-l. Şi fără 
veste, căzând Eliodor la pământ şi cu mult întuneric împresurându-se...” (2 
Macabei 3, 22-27). 


Eliodor a căzut grav bolnav. Recunoscători, oamenii l-au adus mulţumiri lui 
Dumnezeu pentru salvarea Templului de la pângărire, dar Arhiereul s-a rugat: 
„pentru izbăvirea omului. Și după ce Arhiereul s-a rugat lui Dumnezeu, tinerii 
aceia iarăşi s-au arătat lui Eliodor cu aceleaşi haine îmbrăcați şi, stând, au zis: 
„Mulţumire multă să aduci lui Onia Arhiereul că pentru el ţi-a dăruit Domnul 
viață ” (2 Macabei 3, 32-33). 


Ce comentarii putem face în plus, decât să spunem: mari sunt lucrările lui 
Dumnezeu! Pentru cei învinşi, cât şi pentru cei mântuiţi, mâinile lui Dumnezeu au 
fost deplin vădite sub înfăţişarea războinicilor cereşti: nu a fost ultima dată când au 
apărut în timpul acelor zile zbuciumate şi eroice, când o naţiune mică şi amarnic 
asuprită a scuturat singură jugul unei mari puteri. 


Scurt timp după aceste evenimente, bunul Onia a fost omorât, regele a murit şi în 
locul lui a domnit crudul şi nedreptul Antioh Epihanul care în final a capturat şi 
pângărit Templul. Evreii s-au revoltat sub conducerea curajoasă şi înţeleaptă a lui 
Iuda Macabeul, care i-a învins pe sirieni, a eliberat Templul din mâinile 
necredincioşilor şi l-a dăruit din nou slujirii Singurului şi Adevăratului Dumnezeu. 
Totuşi lupta nu s-a terminat; au rămas succesorii lui Antioh şi alţi vecini ostili. Î 


n două din bătăliile sale, viaţa iudeilor a fost salvată prin miraculoasa intervenţie a 
călăreților angelici. 


Evreii erau ameninţaţi de o mare putere armată sub comanda unui general numit 
Timotei, care a crezut că poate supune mica şi tenacea naţiune prin forţa armelor, 
dar ei, ca de obicei, şi-au pus încrederea în Domnul. 


„Și când a răsărit soarele, s-au lovit amândouă părţile, aceştia având chezaş de 
bună norocire şi de biruinţă fapta bună şi scăparea cea spre Domnul, iar aceia 
având călăuză mânia. Şi pe când se băteau cu înverşunare, s-au arătat 
vrăjmaşilor, din cer, cinci bărbaţi străluciți, călări pe cai cu frâie de aur, care 
purtau în luptă pe iudei. Doi dintre ei, luând pe luda Macabeul în mijloc şi 
acoperindu-l cu armele lor, îl păzeau nevătămat, iar asupra vrăjmaşilor aruncau 
săgeți şi trăsnete. Deci învălmăşindu-se, pentru că nu vedeau, şi tulburându-se, 
cădeau în sabie” (2 Macabei 10, 28-30). 


Altădată, Lisias, „epitropul” regelui, a pornit să asedieze oraşul întărit Betur, cu o 
mare desfăşurare de pedestraşi călăreți şi chiar o grupă de 80 de elefanţi, arma 
secretă îngrozitoare a acelor timpuri: „Și Macabeu, luând cel dintâi armele, a 
îndemnat pe ceilalți să stea împreună cu el la primejdii şi să ajute pe fraţii săi. Şi 
împreună cu osârdie pornind, şi la Ierusalim fiind ei, s-a arătat călăreț cu haină 
albă mergând înaintea lor şi cu arme de aur sclipind. Și toţi împreună au 
binecuvântat pe milostivul Dumnezeu şi S-au întărit cu inimile, fiind gata a năvăli 
nu numai asupra oamenilor, ci şi asupra fiarelor sălatice şi a zidurilor de fier. 
Deci, apropiindu-se cu bună rânduială, având ajutor pe Domnul cel din cer, Care 
se milostivea spre ei... (2 Macabei 11, 7-10). 


Mai presus de orice, în aceste istorisiri este remarcabilă credinţa şi încrederea 
acestor oameni. luda Macabeul a fost o persoană reală care cu adevărat a dat aceste 
bătălu împotriva îngrozitoarelor adversităţi şi a câştigat. Există un verset foarte 
sugestiv: „când a răsărit soarele, s-au lovit amândouă părţile, aceştia având 
chezaş de bună norocire şi de biruinţă fapta bună şi scăparea cea spre Domnul, 
iar aceia având călăuză mânia” (2 Macabei 10, 28). În asta stă răspunsul oricărei 
întrebări. Credinţa şi curajul evreilor şi harul lui Dumnezeu au fost scoase la 
lumină, de către aceia care au avut ochi să vadă pe cavalerii cereşti. Credinţa lor 1-a 
făcut să se simtă siguri şi, în consecinţă, au şi fost siguri, pentru că îngerul lui 
Dumnezeu a fost cu ei cu adevărat. Astfel, împreună cu toţi aceia care-şi pun 
încrederea în Dumnezeu, ei se bat în toiul conflictului cu noi şi pentru noi. 


Exceptând călăreţii Apocalipsei, aceasta este cea mai impesionantă descriere a 
îngerilor călare ce se găseşte în Scriptură. Există un adevăr evident în aceste 
pasaje, care le scoate din simpla legendă şi le aduce în domeniul experienţei 
spirituale concrete. 


6. Cartea secretelor lui Enoh 


E greu de afirmat unde ar putea fi locul lui Enoh într-un studiu ca cel prezent. 
Scrierile sale, desigur, nu aparţin cărților canonice, ci mai mult literaturii pseudo- 
aprocrife. Personajul istoric Enoh, ca şi pasajele din cărţile ce poartă numele lui, 
sunt atribuite Noului Testament şi i-au influenţat pe scriitorii acestuia. Cărţile lui 
Enoh au fost foarte bine privite şi mult citate în primele secole, atât de creştinii 
ortodocşi, cât şi de eretici. 


Enoh însuşi este identificat în genealogia lui Noe ca fiul lui lared şi tatăl lui 
Matusalem. Mai departe suntem informaţi că: „Și a plăcut Enoh lui Dumnezeu şi 
apoi nu s-a mai aflat, pentru că l-a mutat Dumnezeu ” (Facerea 5, 24). Tradiţia a 
reținut că Enoh a fost atât de apropiat de Dumnezeu încât, chiar când era pe 
pământ, a vizitat cerurile şi în final n-a murit, ci a fost strămutat, cum spune 
Sfântul Pavel: „Prin credinţă, Enoh a fost luat de pe pământ, ca să nu vadă 
moartea, şi nu s-a mai aflat, pentru că Dumnezeu îl strămutase căci, mai înainte de 
a-l strămuta, el a avut mărturie că a bine-plăcut lui Dumnezeu” (Evrei 11, 5). 


În jurul numelui lui Enoh au luat naştere multe legende, printre care şi aceea că el 
ar fi descoperit scrisul, aritmetica şi astrologia, dar în special se credea că a văzut 
cerul. Se presupune chiar că relatările lui în această privinţă au fost luate de Noe în 
arca lui. Nu este surprinzător, deci, că antologiile care descriu cerurile vor purta 
numele său, chiar dacă au fost adunate lung timp după ce a murit adevăratul Enoh. 
Era un procedeu obişnuit în vremurile Vechiului Testament şi chiar în primele 
secole ale erei noastre creştine. Multe scrieri erau adunate sub numele unui profet 
sau al unui om înţelept, care a avut un mod deosebit de a gândi, cum ar fi Solomon 
ori Isaia. 


Există două cărți legate de Enoh: Cartea lui Enoh şi Cartea Secretelor lui Enoh. 
Amândouă au dispărut din circulație aproximativ cam în secolul II sau IV al erei 
creştine. Prima dintre ele, scrisă în etiopiană, a fost descoperită în 1773 în Abisinia 
şi datează din al doilea şi primul secol î.Hr. Cealaltă, care ne interesează îndeosebi 
în studiul nostru, Cartea Secretelor lui Enoh, a ajuns până la noi într-o versiune 
slavonă, evident făcută după un original grecesc cam între 30 î.Hr. şi 70 d.Hr. 
Autorul său a fost un evreu ortodox elenist, care a trăit în Egipt. Nu se cunoaşte 
despre el nimic mai mult. El se ascunde sub numele de Enoh. Deşi chiar şi 
informaţia că o astfel de carte a existat s-a pierdut pentru aproximativ 1200 ani, 
câteva din frazele ei, deşi nu cartea ca atare, cum deja s-a remarcat, sunt citate în 
Noul Testament, ca şi în literatura apocrifă unde sunt reproduse aproximativ. 


La această carte se referă Origen, Clement din Alexandria şi Irineu. Enoh cu 
siguranţă trebuie să-l fi influenţat pe Dionisie Areopagitul şi prin el pe Toma 
d'Aquino, Dante Alighieri şi John Milton. Textul slavon a fost tradus în engleză de 
Morfill în 1896 şi redactat de R.H. Charles. Din această carte cităm. 


Cartea secretelor lui Enoh se deschide prin a ne povesti cum Enoh a avut un vis în 
care era înstiintat că va fi luat să viziteze cerul. 


„A fost un om foarte înţelept şi care făcea lucruri mari: Dumnezeu îl iubea şi l-a 
primit, aşa ca el să poată vedea locuinţele cereşti, împărățiile înţeleptului, 
măreţului, necuprinsului şi niciodată schimbătorului Dumnezeu, Domnul tuturor... 
şi gradele şi manifestările oştirilor spirituale, şi ca să fie un martor ocular al 
slujirilor de nespus ale multitudinilor de creaturi si ale diverselor înfățișări şi 
cântărilor indescriptibile ale oştilor Heruvimilor şi ale lumii incomensurabile”. 


În timp ce se afla singur în casă, Enoh a visat că a fost vizitat de doi mesageri 
cereşti, pe care el îi descrie ca foarte înalţi. „Și fețele lor străluceau ca soarele şi 
ochii lor erau ca nişte lămpi arzânde; şi foc ieşea de pe buzele lor. Hainele lor 
păreau nişte pene, picioarele erau purpurii, aripile lor mai strălucitoare ca aurul; 
mâinile lor mai albe decât zăpada. M-am deşteptat din somn şi i-am văzut dar pe 
aceşti oameni stând în faţa mea”. 


De notat că, în acest moment, Enoh nu mai visa, pentru că vizitatorii l-au deşteptat. 
Mai târziu sunt identificaţi cu numele de Samuel şi Raquel. L-au purtat pe Enoh pe 
aripile lor şi l-au dus succesiv în cele şapte ceruri. Aceasta este poate originea 
expresiei noastre „a te afla în al şaptelea cer”. 


Enoh ne povesteşte, în capitolul patru până în capitolul şase, că îngerii l-au purtat 
deasupra aerului în eter şi acolo, în primul cer, a văzut 200 de îngeri, conducătorii 
stelelor şi păzitorii zăpezii şi ai gheții, norilor, ai picăturilor de rouă şi al sfântului 
mir pentru ungere. 

În al doilea cer (capitolul al 6-lea şi al 7-lea), el a văzut îngerii căzuţi „cei care l-au 
apostaziat pe Domnul” şi a căror înfăţişare era nespus de întunecată „mai mult 
decât întunericul de pe pământ”. Enoh s-a întristat la vederea lor şi a fost tulburat 
de făpturile căzute, care-i cereau lui, simplu muritor, să se roage lui Dumnezeu 
pentru ei. 


În cerul al treilea (capitolele 8-10), cei doi îngeri care-l însoțeau, i-au arătat lui 
Enoh paradisul, „un loc cum niciodată n-a fost cunoscut pentru frumuseţea sa”. 
Aici e Grădina Edenului, păzită de 300 de îngeri, şi aici se află arborele vieţii. Ei 1- 


au arătat locul rugăciunilor, veşnica şi binecuvântata moştenire a drepţilor şi a 
celor care îndură şi sunt credincioşi până la sfârşit. La Nord de Eden îngerii i-au 
arătat lui Enoh „un loc înspăimântător de „întunecime sălbatică şi de o beznă de 
nepătruns”, pregătit pentru aceia care nu-L cinstesc pe Dumnezeu, care fac fapte 
rele pe pământ”. Aceasta este veşnica moştenire a celor răi, unde ei suferă şi sunt 
chinuiți, sunt înconjurați de foc şi de gheaţă, asemenea atmosferei care arde şi 
îngheaţă. 


În al patrulea cer (capitolele de la 11 la 17), lui Enoh i-au fost arătate căile soarelui 
şi ale lunii, cu creaturile lor stranii şi minunate, fenicşi şi himere, care desfid orice 
descriere. A fost purtat la răsărit de porţile soarelui şi la nord; apoi la răsărit de 
drumul lunii. Şi apoi, înainte de a fi dus mai departe, Enoh a zărit o clipă slava lui 
Dumnezeu. „În mijlocul cerurilor am văzut o ceată înarmată, slujindu-l pe Domnul 
cu chimvale şi orgi şi cu glas necontenit. Am fost încântat să aud asta”. 


De acolo, Enoh s-a dus în al cincilea cer (capitolul 18), unde i-a văzut pe 
Veghetori, cunoscuţi de asemenea ca paznici. Ei sunt fraţii acelor îngeri care s-au 
revoltat sub conducerea prinţului lor, Satanail, şi care, în consecinţă, au fost închişi 
în al doilea cer. 


Enoh a fost purtat apoi în al şaselea cer (capitolul 19), şi acolo a văzut cele şapte 
cete de îngeri, „foarte strălucitoare şi pline de slavă, feţele lor străluceau ca razele 
soarelui. Erau splendide şi aveau obrajii, la fel şi felul lor de a se purta era la fel, ca 
şi felul îmbrăcăminţii lor. Şi aceste ordine îngereşti rânduiesc şi studiază revoluţia 
stelelor şi schimbările lunii şi revoluțiile soarelui şi supraveghează condiţiile bune 
sau rele ale lumii. Şi ei rânduiesc învăţăturile şi instrucțiunile şi vorbirea blândă şi 
cântatul şi alte forme ale măreţei laude. Ei sunt Arhanghelii, care hotărăsc asupra 
îngerilor. Ei ţin sub puterea lor orice lucru, vieţuind în cer şi pe pământ. ŞI îngerii 
au grijă de râuri şi mare şi sunt cei ce au în supravegherea lor fructele de pe 
pământ, şi orice iarbă, dând tot felul de hrană oricărui lucru viu. Şi îngerii care au 
în grijă toate sufletele oamenilor, care notează toate faptele lor şi vieţile lor în faţa 
Domnului. În mijlocul lor sunt şapte fenicşi şi şapte heruvimi şi şapte creaturi cu 6 
aripi, fiind ca o singură voce şi cântând cu o singură voce, şi nu e posibil să descrie 
cântarea lor şi ei se bucură înaintea Domnului la picioarele scaunului său”. 


De aici, Enoh a trecut în al şaptele cer (de la Capitolul 20 la 36), unde a văzut 
deplina slavă a lui Dumnezeu şi i-a vorbit Lui: „...şi am văzut acolo o foarte mare 
lumină şi toate oştirile înflăcărate ale marilor Arhangheli şi Puterile spirituale şi 
Conducătorii şi împărăţiile şi Puterile; Heruvimii şi Serafimii, tronurile şi păzitorii 
cu mulţi ochi. Erau trei trupe, un loc al strălucirii... mi l-au arătat pe Domnul, de 


departe, stând pe tronul Său înalt. Şi toate oştirile cereşti, apropiindu-se, stăteau pe 
zece trepte, după rangul lor, şi-i arătau supunere Domnului. Şi astfel ei mergeau la 
locurile lor în bucurie şi veselie şi în lumina nestăvilită, cântând cântări cu voci 
încete şi blânde şi cu slavă slujindu-L. Nu părăsesc şi nu se îndepărtează, zi şi 
noapte stând înaintea feţei lui Dumnezeu, făcând voinţa Lui, Heruvimii şi Serafimii 
stând în jurul Tronului Său. Şi creaturile cu şase aripi îi umbreau tot tronul, 
cântând cu voce dulce înaintea feţei Domnului: „Sfânt, sfânt, sfânt domnul Savaot! 
Cerurile şi pământul sunt pline de Mărirea Ta”. 


Câte reminiscenţe au aceste cuvinte din Isaia şi lezechiel, deşi au un specific 
orbitor care l-au făcut pe Sfântul Pavel să folosească cuvintele lui Enoh când 
vorbeşte de oştirile cereşti (Efeseni 1, 21 şi Coloseni 1, 16). Cele descrise de Enoh 
au mai multe amănunte, sunt mai puţin impresioniste decât descrierile făcute de 
primii doi mari profeți. Dar, încă odată, să nu uităm că vorbim de simboluri. Enoh 
îmbracă viziunile concepţiilor sale spirituale în lucruri perceptibile ochilor 
trupului. 


„Cine sunt” întreabă el, „ca să vorbesc de neînţeleasa existenţă a Domnului şi de 
faţa Lui luminată şi despre care nu se poate vorbi... şi de tronul Domnului foarte 
mare şi nu făcut de mâini, şi de corul stând în jurul lui, din cetele Heruvimilor şi 
Serafimilor”. Totuşi, Enoh încearcă să pună în cuvinte ceea ce i se descoperise lui: 
„ȘI eu l-am văzut pe Domnul faţă către faţă, şi fața Lui era plină de slavă şi 
minunată şi cumplită, amenințătoare şi stranie”. 


Enoh a fost plin de uimire şi frică dar Gavriil i-a spus „Nu te teme”. Frumoase sunt 
cuvintele acelea „nu fi înfricoşat, nu te teme!”. Le auzim repetate iarăşi şi iarăşi de- 
a lungul Scripturilor, de câte ori apare îngerul. Sunt aceleaşi cuvinte ce-au fost 
spuse Fecioarei Maria din Nazaret. 


Stând înaintea feţei Domnului, Enoh era susținut de Arhanghelul Mihail, 
conducătorul oştirilor cereşti. EI îl mai menţionează şi pe Vretil ca unul din 
Arhangheli, un nume pe care nu-l vom găsi în nici o altă literatură. Vretil i-a 
explicat lui Enoh: „Toate lucrurile din cer şi de pe pământ şi de pe mare... totul 
despre sufletele oamenilor... Pentru că fiecare suflet a fost creat veşnic, înaintea 
întemeierii lumii”. 


Apoi Domnul l-a chemat pe Enoh să stea la stânga Lui, cu Gavriil, şi Domnul i-a 
descoperit multe taine. Asemenea taine n-au fost spuse nici îngerilor. Domnul i-a 
dezvăluit cum din nimic el a creat toate lucrurile, cum din întunecimea cea mai de 


jos a făcut văzutele şi nevăzutele, cum a făcut apa şi a mărginit-o cu lumină şi a 
întărit sferele cereşti. 


„ȘI pentru toate oştile cereşti, am făcut o natură asemenea unui foc... Şi, din 
stălucirea ochiului Meu, fulgerul a primit natura lui minunată. Şi foc este în apă şi 
apă în foc şi niciodată unul nu e stins şi niciodată cealaltă nu seacă... Şi din foc am 
făcut rândurile cetelor cereşti, 10.000 de îngeri... i-am aşezat să stea fiecare rânduit. 
Unul din aceştia, din rândurile Arhanghelilor, întorcându-se şi îndepărtându-se cu 
tot rândul dinapoia lui, a nutrit o idee imposibilă, aceea că ar putea face tronul său 
mai înalt decât norii deasupra pământului şi ar putea fi egal cu puterea Mea. Şi |- 
am zvârlit din înalturi cu îngerii săi... Şi astfel am creat toate cerurile şi a fost ziua 
a treia. În ziua a treia am ordonat pământului să producă”. 


Din cele arătate mai sus, putem afirma că îngerii au fost creaţi în a doua zi, şi tot în 
acea perioadă au căzut. Trebuie să ţinem minte că în termeni biblici, cuvântul „zi” 
este interpretat cosmologic ca o eră. Domnul descrie în continuare creația până la 
ziua a şasea, când l-a făcut pe om bogat în daruri de orice fel. „Am intenţionat un 
lucru subtil: din natura invizibilă şi vizibilă l-am făcut pe om. Din amândouă sunt 
moartea şi viaţa lui şi înfăţişarea... Şi l-am aşezat pe pământ ca un al doilea înger... 
conducător să domnească peste pământ şi să aibă înţelepciunea Mea ... Şi i-am dat 
lui voinţa şi i-am arătat două căi: lumina si întunericul”. 


Apoi Dumnezeu a creat-o pe Eva, ca în Geneză, din coasta lui Adam si 1-a trimis în 
Grădina Edenului, de unde-i puteau vedea pe îngeri cântând în ceruri. „Iotuşi, 
celui rău i-a venit gândul că ar dori să facă o altă lume, pentru că lucrurile erau sub 
ordinea lui Adam pe pământ... Diavolul este spiritul rău din locurile cele mai de 
Jos; el a devenit satana, după ce a părăsit cerurile. Numele lui, pe vremuri, a fost 
Satanail, şi apoi, deşi a devenit diferit de îngeri, în natură, el nu şi-a schimbat 
înţelegerea despre gândurile drepte şi cele păcătoase. El a înţeles judecata şi 
păcatul trecut pe care l-a făcut. Şi pentru asta a conceput planul împotriva lui 
Adam... Şi a înşelat-o pe Eva... Dar l-am blestemat pe el (satana) pentru ignoranţa 
lui... nu pe om l-am blestemat, nici pământul, nici alte lucruri create, ci răul fruct al 
omului şi apoi lucrările lu”. 


Dumnezeu a rămas şi rămâne pentru totdeauna milostiv faţă de om. Numai lucrarea 
rea a omului şi roadele ei sunt blestemate, pentru că Dumnezeu şi-a retras 
binecuvântarea de la ele. Toate lucrurile celelalte sunt sfințite, de la crearea lor. 
Noi ne-am atras singuri nenorocirea asupra noastră, prin fărădelegile noastre; 
responsabilitatea este în întregime a noastră, chiar dacă ispita sub care acţionăm îşi 
are izvorul în lumea spirituală care ne înconjoară. Ar fi încurajator să ştim că toată 


fapta bună este deja binecuvântată de la început. Domnul a mai descoperit multe 
lucruri minunate lui Enoh şi, în final, l-a trimis înapoi pe pământ, în grija unui 
înger păzitor, ca să consemneze tot ceea ce văzuse până când urma să fie din nou 
luat în înalturi. 


Care este valoarea şi autoritatea lui Enoh? Biserica nu s-a pronunţat încă definitv, 
deşi noi ştim că a fost ţinut la mare stimă în biserica paleocreştină, când 
canonicitatea Scripturilor a fost cernută cu mai puţină meticulozitate. Deşi pierdut 
pentru douăsprezece veacuri, fără îndoială, prin tradiție, el a influențat mult 
gândirea religioasă până în vremurile prezente şi, din nefericire, uneori a condus la 
erezie. 


Putem spune cu adevărat că lectura lui Enoh este fără îndoială interesantă, pentru 
că avem la îndemână înregistrarea unui vizionar inspirat cu adevărat. Ca unul care 
se ascunde sub anonimat, aşa încât mesajul său să poată fi tot mai puternic, Enoh 
deschide uşi pentru propriile noastre imagini şi percepții mentale, ajutându-ne să 
urcăm scara lui lacob, atingând tărâmuri spirituale încă necercetate. 


Studiul nostru despre angelologie, aşa cum ne-a parvenit până în zilele noastre, ar 
pierde o verigă clarificatoare dacă am ignora această carte cu adevărat onorabilă, 
chiar dacă, pe de altă parte, n-o putem privi ca pe o carte biblică din punct de 
vedere canonic. 


7. Rezumat 


Este semnificativ că îngerii apar în principal ca ceva puternic: războinici, 
constructori, dătători de legi şi învăţători, într-adevăr, cum ar putea fi altfel? 
Oamenii fără vederi clare nu pot fi conducători. Adevăraţii „oameni de acţiune” - 
printre copiii oamenilor - au avut orizonturi largi şi au fost capabili să vadă mai 
departe şi înaintea celor obişnuiţi. 

Cel cu adevărat mare nu s-a ruşinat niciodată să-l cinstească pe cel căruia i se 
cuvine onoarea. Deci, iată de ce oamenii din Biblie nu s-au temut să fie consideraţi 
„trăsniţi, ciudaţi”, din cauză că mărturiseau ce văzuseră şi chiar fuseseră călăuziți 
de îngeri. Din contră, pentru ei era o dovadă că aveau cu adevărat o misiune. Le-a 
dat încredere în acțiunile lor şi i-a încununat cu perseverența atât de necesară 
pentru reuşita marilor lucrări. 


Ingerii sunt caracterizați prin măreție, iuţime, putere, frumuseţe, înţelepciune şi 
dragoste. Activităţile lor sunt de a-L cinsti şi prea slăvi pe Dumnezeu, ale cărui 
porunci le execută; misiunea lor față de om este să-l apere, să-l călăuzească şi să-l 


dojenească. Ei sunt prezenţi atât în ceasul rugăciunii cât şi în bătălie. Nu au nimic 
din slăbiciunea sentimentală şi nimic spectral şi nici nu au caracteristici feminine. 
Ne adresăm întotdeauna cu „el”, Omul lui Dumnezeu. Ei protejează națiunile şi 
indivizii, personifică virtuțile, adevărata înţelepciune şi iubirea adevărată. 


În general, îngerii nu-şi fac văzută prezenţa şi nici nu apar pentru că sunt chemaţi 
sau pentru că cineva este în transă. Ba chiar apar pe neaşteptate şi-l umplu pe cel 
vizat de teamă, deşi, cel mai adesea, mesajul pe care-l aduc, mai mult decât 
prezenţa lor, îl fac pe cel căruia i se adresează să se cutremure. 


În Geneză, îngerii sunt stranii, de neînțeles, plini de lumină şi imprevizibili, adesea 
învaţă, aduc făgăduinţă şi speranţă; în Eden, satana ispiteşte, Heruvimul păzeşte. 
Avraam este vizitat şi 1 se dă o primă scânteie a unei mai pătrunzătoare înţelegeri a 
lumii spiritului şi, prin asta, înţelegerea celei mai de nepătruns şi de trei ori sfântă 
Taină a Prea Sfintei Treimi. Ascultând porunca îngerului, îl imploră pentru ruda sa 
Lot. Agar, pe care o abandonează, este apărată în mod special de îngerul 
Domnului. 


Iacob este condus de la postura unui om egoist, apucător, la aceea de a deveni tatăl 
unui mare popor, cu ajutorul viziunii îngerilor. 


ŞI Valaam, care era plin de puterea duhului, ar fi apucat drumul greşit dacă un 
spirit angelic n-ar fi stat în calea lui, pentru a-l opri şi a se ocupa de el fără încetare. 


Moise, cel mai mare legiuitor, mijlocitorul dintre om şi Legea lui Dumnezeu, a 
avut un înger să-l păzească şi să-l îndrepte de-a lungul drumului său spre întâlnirea 
cu Cel preaînalt. El a văzut că Scaunul milostivirii lui Dumnezeu este susținut, 
sprijinit şi purtat de Heruvimii cereşti - cele mai mari şi mai sublime puteri ale lui 
Dumnezeu. 

Iosua, alesul lui Moise şi urmaşul său loial, soldat, conducător şi preot, a fost 
îndrumat în bătălie şi încurajat de Arhanghelul Mihail. 


Și Samson, mereu puternicul luptător în slujba poporului său, a fost un om care a 
avut extraordinarul privilegiu de a fi îngrijit, şi aşa zis „guvernat”, chiar înainte de 
naştere, de îngerul care i-a povăţuit şi pe părinţii săi. 


Ghedeon, eliberatorul, soldatul, omul înţelepciunii şi smereniei, şi-a asumat foarte 
greaua şi pretenţioasa sarcină, care 1-a fost proprie, numai la porunca „Omului lui 
Dumnezeu”, vizitatorul angelic. 


Ilie, profetul, reformatorul, omul de acţiune, a fost condus şi susținut fizic şi moral, 
încurajat, îndemnat, înălţat până la deplina statură a chemării sale speciale de către 
un înger al Domnului. 


lov, în cea mai profundă speculație filozofică despre viaţă şi felul de a trăi, nu a 
fost un cuget abstract, ci un om care a mărturisit prin propria sa viață cum 
creaturile angelice au jucat rolul lor în marele mister al biruinţei încercărilor. 


ŞI ce să spunem despre Isaia şi lezechiel, acele două profetice figuri, ale căror 
cuvinte răsună încă prin veacuri? Ei au fost cu adevărat oameni bravi, curajoşi, fii 
ai lui Dumnezeu, care nu s-au temut, care au îndrăznit să stea drept şi să spună fără 
ocoliş ce era în inima şi mintea lor, conducătorilor, tiranilor şi puternicilor dictatori 
ai zilelor lor. Ei au pornit în lucrarea lor cu un curaj simplu, pentru că un înger i-a 
luminat că aceea este voinţa lui Dumnezeu. O dată hotărât acest lucru, nu s-au mai 
întors înapoi şi au adeverit mesajul Domnului la momentul potrivit. 


Zaharia, care a fost atât de preocupat de lucrurile de jos, de pe pământ (construirea 
şi întărirea zidurilor), a fost încurajat în întreprinderile lui de un înger care i-a 
revelat lumea spiritului şi l-a făcut să vadă dincolo de piatră şi mortar, dincolo de 
lumea aceasta materială a irealului, lumea spirituală a autenticului real şi adevăr. 


David şi Solomon, regi ai bogăției, ai puterii şi înţelepciunii de neîntrecut, au văzut 
îngerii atât de vrednici de respect şi, după cum arată mărturia necontenită şi 
binecuvântată, cântau duhurilor cereşti în cele mai profunde poeme şi imnuri 
religioase: psalmii. 


Daniel, vizionarul unic, n-a putut înţelege ori folosi viziunea sa, realității căreia 
trebuia să-i facă faţă, dar a fost ajutat de asistenţa de neînlocuit dată de tălmăcirea 
lui Gavriil însuşi. 

Fermecătoare poveste a lui Tobit, atât de apropiată omenescului fiecăruia dintre 
noi, înţelepciunea lui Ezdra, toate ne vorbesc despre îngeri, despre amestecul lui 
Dumnezeu în treburile oamenilor, cu ajutorul duhurilor cereşti. 


ŞI în timpul întreprinderilor militare, chiar şi lui luda Macabeul i-a fost dată 
asistenţă de către cerescul războinic. 


Despre Enoh, aşa cum este, ştim numai că el a avut o viziune mai clară a cerurilor 
decât oricare altul şi, deşi învăluită în anonimat, influenţa sa a fost mult extinsă. 

Și totuşi, noi ne îndoim! Ne îndoim de existenţa îngerilor, bazându-ne naiva 
noastră necredință pe ceea ce ne apare a fi foarte rezonabila logică! Pur şi simplu 


pentru că îngerii aparţin unei părţi a creaţiei aflată nu sub orizontul imediat şi 
palpabil şi pentru că nu-i putem vedea când ni se năzare. Totuşi, pe de altă parte, 
cât de mult din viaţa de toate zilele cunoaştem şi înţelegem cu adevărat? 
Cunoaştem multe „cum-uri”, dar ultimul „de ce” a rămas încă ştiinţific neexplicat 
şi fără răspuns în fiecare domeniu al vieţii. Nu avem un motiv mai puternic de a 
pune la îndoială existenţa îngerilor, decât acela care ne determină să chestionăm 
orice forţă inexplicabilă prin ceea ce numim „natură”. 


Într-adevăr, nu trebuie să fim simpli cu mintea, ci trebuie să fim smeriţi cu mintea. 
Avem nevoie să ne eliberăm de teorii şi de preconcepţii şi, cu o minte proaspătă, să 
vedem deasupra şi dincolo şi foarte aproape, totuşi, pentru că păzitorul sufletelor 
noastre stă în preajma noastră. 


Astfel, în acest cadru al intelectului trebuie să medităm, să reflectăm, să cugetăm 
despre ceea ce am citit şi să strângem înăuntrul inimilor noastre elanul unei 
speranţe şi al unei încrederi ce a fost dat profeților de odinioară din pricina 
profundei lor credinţe în făgăduinţa lui Dumnezeu, că ceea ce El spusese, cu 
siguranță se va împlini. Astfel, vom înţelege mai uşor cum împlinirea acelei 
făgăduinţe, în Noul Testament, schimbă rolul îngerilor şi-i aduce într-o relație mult 
mai apropiată cu noi. 


Dacă suntem cu adevărat oneşti, trebuie să recunoaştem că rolul îngerilor în 
Vechiul Testament a fost unul important, plin de semnificație şi cu o orientare 
extrem de precisă. Fi au ajutat la pregătirea mântuirii. Chiar de la începutul istoriei 
religioase a omului, pe care o numim într-adevăr „istoria mântuirii”, îngerii sunt 
prezenţi, ei îl păstoresc pe om şi pregătesc calea Domnului. Şi astfel, din pragul 
Noului Testament şi drept în lumea modernă, îngerii luminii licăresc şi strălucesc 
în serviciul unicului lor Rege, lisus Hristos Domnul nostru, şi aşa, veşnic se 
amestecă împreună cu noi, credincioşii Lui. 

»Cu cutremur Stându-Ţi înainte Strălucirile îngereşti, ca nişte slujitori, 
Hristoase, laudă pururea puterea Ta cea cu nemărginire puternică” (Canonul 
îngerilor, cântarea 3, Glasul 3). 


Cartea a doua - Îngerii în Noul Testament 
Îngerul Bunei Vestiri 


; Marele voievod al cetelor celor fără trup, venind în cetatea Nazaretului, ţi-a 
vestit ţie, curată, pe împăratul veacurilor şi Domnul: bucură-te!; grăind ţie 
binecuvântată Marie, minune necuprinsă şi netâlcuită, chemarea din nou a 
oamenilor” (Imn, Utrenia Buneivestiri). 


În Noul Testament, îngerii apar ca personalităţi distincte iar locul lor în creaţie este 
bine definit. Sunt fiinţe dotate cu intelect şi voinţă liberă, specific deosebite de om 
şi superioare lui, dar esenţial inferioare lui Dumnezeu. Noul Testament confirmă şi 
se adaugă învăţăturii Vechiului Testament. 


Revăzând rolul Sfinților îngeri ai Vechiului Testament, îi vedem ca „„mesageri” 
(Facerea 24, 7), „Fiii lui Dumnezeu” (lov 1, 6), „Duhuri” (Psalmi 103, 5), „sfinți” 
(Daniel 4, 14), „Oştirile Domnului” (losua 5, 14) şi numărul lor este de miriade. 
Funcţiile lor erau şi sunt să-L prea mărească pe Dumnezeu, să slujească tronul Său 
şi să-l execute poruncile aici pe pământ, să apere pe cei credincioşi, să pedepsească 
pe cei răi şi să îndepărteze duhurile rele. În Vechiul Testament, ei au ajutat la 
pregătirea căii pentru venirea lui lisus Mântuitorul, conducându-i pe oameni pe 
drumul virtuţii şi dreptăţii, în Noul Testament, precumpănitor, îngerii ÎL adoră pe 
lisus Hristos, care este Regele lor. „Mai presus de toată începătoria şi stăpânia şi 
puterea şi domnia şi de tot numele ce se numeşte, nu numai în veacul acesta, ci şi 
în cel viitor” (Efeseni 1, 21; Filipeni 2, 10). 


Îndatoririle îngerilor, cu privire la oameni, sunt să manifeste şi să împlinească 
voinţa divină. Vom reflecta asupra acestor manifestări în cele 4 Evanghelii, în 
Faptele Apostolilor şi în Epistole. Îngerii ridică la ceruri rugăciunile credincioşilor 
şi mijlocesc pentru ei, aşa cum apare în Cartea Apocalipsei, îi îndeamnă pe oameni 
înspre bine şi-i slujesc în vreme de pericol. Fiecărui copil i se dă un înger păzitor. 
Satana, care în Vechiul Testament era o ființă răuvoitoare, o ființă supranaturală, 
deosebită de îngeri, în Noul Testament este căpetenia îngerilor căzuţi, ori a 
demonilor. Mai este denumit „dracul”, „acuzatorul”, „calomniatorul” şi cei care-l 
urmează sunt „demoni şi draci”. 


În Noul Testament şi în scrierile Părinților Bisericii, bătălia între bine şi rău, între 
îngerii întunericului şi îngerii luminii, devine din ce în ce mai limpede şi mai 
distinctă. Omul, mântuit de lisus Hristos din robia păcatului originar, este un agent 
liber şi apt să li se alăture în lupta dintre bine şi rău față de care, prin natura 


lucrurilor, nu poate rămâne indiferent. Aşadar, cu adevărat conştienţi de pericolul 
unei interpretări greşite, să abordăm misiunea Sfinților îngeri în Evanghelia 
Domnului. Aici, îngerii devin mult mai apropiaţi, relația lor cu omul este mult mai 
strânsă. Ei însă nu mai interacționează cu omul doar ca mesageri şi conducători, ci 
venind să îndeplinească sarcina de a-L sluji şi a-L sprijini pe lisus, Omul 
desăvârşit. Ei devin „diaconi”, prototipul treptei diaconatului, pentru că „diacon” 
vine din grecescul diakonos, slujitor şi ministrant. 


Odată cu venirea lui lisus Hristos, Sfinţii îngeri calcă pe pământ ferm şi se 
amestecă fratern cu noi. lisus o spune limpede că fiecare om are propriul său înger 
păzitor şi aceşti îngeri fac parte integrantă din viaţa noastră pământească. Pentru că 
lisus Hristos, Fiul omului, a devenit unul dintre noi, El a purificat omenirea, prin 
pătimirea Lui. În acest fel, relaţia de la perceptor la cel ce învaţă e transformată 
într-o frăţie spirituală şi suntem încurajați să-i privim pe Sfinţii îngeri ca pe „frații 


A 


noştri mai mari”, înţelepţi şi protectori. 


Generaţii nenumărate ale poporului ales au fost conduse, apărate, pedepsite, 
constrânse, instruite şi pregătite aşa cum cineva pregăteşte pământul cu răbdare, 
cernându-l şi îngrijindu-l, până ce acesta este gata să primească nepreţuita sămânță. 
Aşa cum un grădinar găseşte pământul roditor înghesuit, într-un colţ al magaziei 
sale, tot aşa Dumnezeu a găsit o ființă omenească trăind într-un mic, foarte rar 
pomenit, chiar disprețuit orăşel deluros din Galileea, unde nimeni nu se aştepta la 
nimic de preţ, cu atât mai puţin la ceva ieşit din comun. „Poate veni ceva bun din 
Nazaret?” (loan 1, 46). Dumnezeu nu a venit să-şi mântuiască poporul printr-o 
lovitură de trăsnet sau cu măreție şi pompă. EI a venit în linişte, noaptea, şi foarte 
puţini au ştiut şi s-au bucurat - un preot bătrân şi soția lui, o fată simplă şi 
logodnicul ei, câţiva păstori umili şi câţiva oameni înţelepţi. Mereu şi mereu 
povestea naşterii lui Hristos ne încălzeşte inimile cu minunare şi bucurie. 


Dar dacă Dumnezeu n-a venit cu trâmbiţe, n-a venit nici neanunţat. L-a trimis pe 
îngerul Său înaintea Lui, să-i aducă la cunoştinţă pe slujitorii Săi că Se apropie. Ei 
l-au aşteptat timp îndelungat, sperând dincolo de orice speranţă, păstrând cu 
bucurie casa măturată şi împodobită, în timp ce aşteptau vestea bună a sosirii Sale. 


Sfântul Luca, considerat de cercetători drept un istoric grijuliu şi precis, începe 
povestirea vieţii pământeşti a lui Hristos cu apariţia îngerului Domnului la Zaharia 
şi zilele în care Irod cel mare era rege al Iudeii. Zaharia era preot în templul din 
Ierusalim. David îi împărţise pe preoţi în 24 de cete, fiecare, prin rotație, răspundea 
în Templu de serviciu timp de o săptămână. Zaharia aparţinea de ceata lui Abija şi 
fusese ales să tămâieze în templu, o practică folosită pentru a înlătura disputele. 


Tămâia se ardea de două ori pe zi, dimineaţa şi seara. Sacrificiul zilnic al mielului 
era oferit pe marele altar al arderilor, în afara Templului propriu zis. Tămâierea se 
facea în templu, la altarul aurit al tămâierii, care era aşezat în faţa vălului Sfintei 
Sfintelor. Pe acest văl erau brodaţi Heruvimii: „După aceea, au făcut o perdea de 
țesături purpurii, stacojii şi albastre şi de vison, iar pe ea au închipuit Heruvimi” (2 
Cronici 3, 14). Preotul care oficia venea înăuntrul templului în timp ce tămâia; 
ceilalți preoți şi poporul stăteau afară. Doar o dată în viaţă se putea bucura un om 
de acest privilegiu şi era întotdeauna după aceea considerat „bogat”. Era cea mai 
solemnă parte a serviciului zilnic, simbolizând ca acceptate rugăciunile lui Israel. 


Smeritul şi dreptul preot s-a umplut de teamă şi de uimire, dar şi de îndoială. 
întregul fapt îi părea incredibil; iată ce s-a întâmplat: în timp ce-şi îndeplinea 
datoria sa de preot, Zaharia stătea singur, cufundat în rugăciune, urmărind fumul de 
tămâie încărcată de parfum, care urca spre cer. Cum stătea şi se ruga, un înger şi-a 
făcut apariția în partea dreaptă a altarului şi i-a vorbit, spunându-i că rugăciunile 
lui pentru Salvarea Mesianică erau aproape îndeplinite şi ca un prim semn, el, 
Zaharia şi Elisabeta, soţia lui bătrână şi stearpă, vor deveni părinţii Înainte- 
mergătorului Domnului. 


Semnul în sine era cea mai incredibilă cale posibilă din toate. „Prin ce voi cunoaşte 
aceasta, pentru că eu sunt un om bătrân şi nevasta mea înaintată în zilele ei” (Luca 
1, 18). Mesajul, mai mult decât trimisul, l-a tulburat pe Zaharia. Poate pentru că era 
familiarizat cu povestea că marele preot Simeon cel drept, care făcuse acelaşi 
oficiu, mai înainte cu peste 300 de ani, văzuse şi el un înger îmbrăcat în alb, venind 
în Locul Sfânt, în Ziua Ispăşirii. De asemenea, ştia desigur, de vizitarea lui Daniel 
în ceasul jertfei de seară. 


Ingerul, ca să-l asigure, i-a spus numele şi i-a explicat misiunea sa: „Și îngerul, 
răspunzând, i-a zis: Eu sunt Gavriil, cel ce stă înaintea lui Dumnezeu. Şi am fost 
trimis să grăiesc către tine şi să-ţi binevestesc acestea” (Luca 1, 19). 


Aceasta aminteşte de explicația dată de Rafail lui Tobie. Gavriil şi Rafail stau 
ambii în prezența Domnului şi ambii sunt trimişi ca mesageri omului, jos, pe 
pământ. Observăm aici două din rolurile principale ale Sfinților îngeri. Ei stau 
înaintea lui Dumnezeu şi, în acelaşi timp, se pogoară la oameni. Sunt adoratori şi 
slujitori. Înainte de toate, ei stau în prezenţa lui Dumnezeu, sunt parte din corurile 
cereşti, dar sunt şi slujitori, mesageri, trimişi în misiune de către Dumnezeu, 
omului. Ei îşi îndeplinesc rolul de diaconi. Şi aici, ca şi în Vechiul Testament, 
putem observa că fiinţele cereşti nu sunt nici vagi, nici nebuloase, ci sunt 
personalităţi aparte şi distincte, individualizate şi identificate prin nume. 


Numele joacă un rol esenţial şi clarificator în gândirea şi înţelegerea noastră. Nimic 
concret sau abstract nu are cu adevărat înţeles pentru noi fără un nume. Prima 
noastră întrebare este „ce e asta” sau „cum se cheamă”. Această definire printr-o 
denumire conferă concreteţe tuturor obiectelor şi gândurilor. De fapt, fără un 
nume, orice ar rămâne un „lucru” nedefinit, fără formă şi gol de sens. Există o cale 
strânsă şi inseparabilă între un nume şi o persoană, aşa cum numele lui lisus a fost, 
de la început, sinonim cu Iisus însuşi. Nici un nume din vechime n-a existat fără un 
înţeles, toate au avut o interpretare. Rafail, înseamnă „Dumnezeu vindecă”, Gavriil 
înseamnă „Omul lui Dumnezeu”, şi aşa mai departe. Desigur, nu ne este nouă dat 
să cunoaştem numele reale ale îngerilor: acele nume, pe care le folosim, reprezintă 
misiunile lor şi le definesc personalitățile. Gavriil se dezvăluia el însuşi prin acest 
nume, pentru că prin acesta este cunoscut de evrei în mod obişnuit. EI, totuşi, nu 
este un necunoscut, o apariţie bruscă, ci o persoană ce poate fi recunoscută, care se 
face înţeles prin chemarea, scopul şi misiunea sa. 


Pentru a înlătura orice bănuială privind realitatea prezenţei sale, Gavriil face ca 
Zaharia să fie mut, până după naşterea fiului său loan, care urma să împace pe 
părinţi şi copii şi să-i întoarcă pe cei neascultători la înţelepciunea celui drept: să 
facă un popor pe deplin pregătit pentru Domnul lui, în duhul şi puterea lui Ilie 
(Tesviteanul). 


În conformitate cu ritualul, imediat ce preotul oficia arderea tămâiei, era aşteptat 
ca, ieşind din sanctuar, să pronunţe binecuvântarea. Zaharia n-a fost în stare să facă 
decât gesturile obişnuite, dar nici un cuvânt n-a ieşit din gura lui. Adunarea 
nerăbdătoare, care era mirată de zăbava lui în sanctuar, pe drept a ajuns la 
concluzia că avusese o viziune. Deşi viziunile nu erau în nici un caz întâmplări ce 
se petreceau zilnic, poporul nu era atât de sceptic în acele zile, ca să le discrediteze 
în întregime. Astfel, scena a fost pregătită îndelung, aşteptatul mesaj a sosit, 
Domnul a venit în preajma noastră! 


„Un înger ce stă înaintea Domnului, vine plin de bucurie la prea cinstitul preot 
Zaharia, pe când slujea în Templu şi îi aduce veşti de mare veselie despre cel ce 
este asemenea îngerilor, cum tu, prea binecuvântat vei deveni, 
Înaintemergătorule şi prieten al Domnului” (Canon la Sărbătoarea Sfântului 
Ioan Botezătorul). 


Şase luni mai târziu, mesajul a fost dus chiar în inima neamului omenesc. În ciuda 
măreției sale, a fost auzit în acea zi doar de o tânără fecioară fără de păcat. 
Neînsemnată în ochii lumii, trăind liniştită într-un sătuc din munţii Galileii, 
Nazaret, Maria a fost aleasă de Dumnezeu. El, care vede în adâncul inimii şi 


sufletului omului, a găsit în inima ei ceea ce nici o alta n-ar fi fost capabilă să 
dăruiască, o neîntinată şi fără de prihană personalitate. Curăţia Mariei era una de 
opţiune, nu de ignoranță; voinţa ei era să vrea ceea ce vroia Dumnezeu. Într-asta 
constă măreţia Mariei, în ascultarea ei totală, care o modela ca perfectă verigă, ce 
urma să-L unească pe om cu Dumnezeu. Doar ea singură, în toate generaţiile de 
femei, a fost găsită vrednică să-i dea umanitate lui Dumnezeu. Gândul acesta este 
tot atât de uimitor pentru noi, aşa cum a fost şi pentru ea. 


Relatarea atât de plăcută a Sfântului Luca este schițată cu mare economie de 
cuvinte. Ne-a lăsat să completăm detaliile prin imaginaţia noastră. Scena a fost 
dragă pictorilor, de-a lungul secolelor. Dar ce condei sau penel poate cu adevărat 
reda acest lucru? Doar cu ochiul lăuntric al duhului putem realiza ce a putut fi acel 
moment, când îngerul a venit în casa ei şi i-a spus: „Bucură-te ceea ce eşti plină de 
har, Domnul este cu tine, binecuvântată eşti tu între femei” (Luca 1, 28). „Bine- 
cuvântată” îi spune Gavriil. El îi dă Mariei acest titlu şi a rămas prea iubit de toate 
generaţiile. 


Minunată, în afara oricărei comparații trebuie să fi fost acea oră, când tânăra fată, 
în cămăruţa ei văruită, a devenit conştientă că se află în prezenţa unui înger al lui 
Dumnezeu. Ea a simţit marile aripi întinse spre ea, s-a uitat la faţa perfectă şi a 
întâlnit privirea fermă a ochilor cereşti care cuprindeau atât promisiune cât şi 
înţelegere. Maria nu s-a temut de înger, era doar încurcată, pentru că nu putea 
înţelege sensul salutului şi, năucită, a căutat o explicaţie: „Fă-mi cunoscută îngere, 
puterea graiurilor tale! Cum va fi ceea ce ai zis? Spune-mi mai limpede, cum voi 
zămisli, fiind fecioară curată? Şi cum voi fi Maica Ziditorului meu?”. 


»Cu teamă, ca o slugă, stau înaintea ta, Doamnă; şi cu frică, fecioară, mă 
străduiesc să te fac să înţelegi: ca ploaia pe lână se va pogori la tine Cuvântul 
Tatălui, precum a binevoit” (Canonul Bunei Vestiri). 


A fost un moment absolut şi perfect al întâlnirii dintre două fiinţe (una cerească, 
cealaltă umană) în una singură, pentru că voinţele ambelor îndeplineau voia lui 
Dumnezeu. Ascultarea era pentru amândouă legea fiinţei lor, numai cunoştinţa lor 
nu era încă egală. 


lată frumoasele cuvinte ale Acatistului: 

„Văzându-se pe sine Sfântă întru curăţie, a zis lui Gavriil cu îndrăznire: Glasul tău 
prea mărit se arată a fi cu anevoie primit sufletului meu; cum vesteşti mie naştere 
cu zămislire fără sâmânţă? Din pântece curat cum este cu putinţă să se nască fiu, 
spune-mi? lar el a zis către ea, cu frică strigând aşa: 


Bucură-te, tăinuitoarea sfatului celui nespus, 
Bucură-te, începătura minunilor lui Hristos, 
Bucură-te minune, care de îngeri eşti mult slăvită”. 


Maria nu a protestat cum că ar fi nedemnă, că ar fi incapabilă să îndeplinească 
această exigenţă; cu integritatea care îi este caracteristică, ea a rămas aceeaşi. 
Ascultătoare şi senină, şi-a plecat capul şi a spus: „lată roaba Domnului, fie mie 
după cuvântul tău” (Luca 1, 38). A fost vreodată măreţia atât de smerit acceptată? 


Gavriil, omul lui Dumnezeu, marele mesager ceresc, a îngenunchiat înaintea unei 
simple fete, şi-a încrucişat mâinile peste piept şi s-a închinat în faţa unuia mai mare 
decât el. Aşa şi-a imaginat Fra Angelico scena minunată a acestei zile 
binecuvântate. Acel om al lui Dumnezeu întâlnise fiinţa umană perfectă şi cu 
siguranţă că natura sa angelică s-a bucurat. Mult mai liber şi mai strălucitor decât 
oricând de la căderea lui lucifer, putea acum să adore, să laude şi să-l mulţumească 
Creatorului său; în curând, fraţii căzuţi, oamenii, vor fi rechemaţi la locul lor 
originar, curat, şi vor intra într-o viaţă nouă. În sfârşit, printr-o ființă umană 
perfectă, Dumnezeu va veni în mijlocul poporului Său şi-l va mântui. 


„Un prinţ al îngerilor a fost trimis din cer să-i spună Fecioarei: „Bucură-te” Şi 
văzându-Te, Doamne, întrupat, cu glasul lui netrupesc s-a înspăimântat şi i-a stat 
înainte, grăindu-i unele ca acestea: prin care răsare bucuria, prin care piere 
blestemul, chemarea lui Adam celui căzut, mântuirea lacrimilor Evei, înălțime, 
întru care cu anevoie se suie gândurile omeneşti, adâncime, care nu te poţi lesne 
vedea nici cu ochii îngereşti... steaua care arăţi soarele; pântecele dumnezeieştii 
întrupări, Mireasă, pururea Fecioară!”. 


După Evanghelia Sfântului Matei (1, 18-25), îngerul Domnului i-a apărut în vis lui 
Iosif, logodnicul Mariei. losif era, aşa cum spune cronica, „un om drept” - unul 
care păstra Legea evreilor în cele mai mici amănunte. Pentru că era un atât de 
profund om al Legii, losif nu a fost numai întristat, ci şi tulburat, când a auzit că 
logodnica lui, pe care n-o luase încă în casa sa, era însărcinată. Logodna era 
aproape echivalentă cu căsătoria şi nu putea fi desfăcută fără un divorţ formal. Un 
soţ evreu putea să-şi lase nevasta dacă nu-i plăcea, dar pedeapsa legală pentru 
greşeala presupusă era lapidarea (omorârea cu pietre). Putem înţelege conflictul 
spiritual al lui Iosif, între dragostea sa pentru Maria şi grija de a face lucrul drept. 


In marea sa uimire, losif s-a gândit cu toată seriozitatea la voinţa lui Dumnezeu. 
Pentru că dragostea pentru Maria (şi putem crede în bunătatea lui fundamentală) 
era în dezacord cu prescripția Legii, rugăciunile lui spre a fi îndrumat erau ardente 


şi, chiar când dormea, sfâşierea nu-l părăsea. Visele aparţin imponderabilului, 
tainicului timp al somnului, în care trupul se odihneşte, dar sufletul şi mintea au o 
activitate despre care ştim prea puţin. Evanghelia nu spune că Iosif a visat un înger, 
ci că îngerul i-a apărut în vis. Cugetul său a rămas la nivelul la care rugăciunile I- 
au ridicat în timp ce era treaz. Prin curăţia cererii sale, el a stat pe pragul cerului, 
acolo unde îşi lăsase sfâşierea sa pur umană. 


losif a fost sensibil la vizita divină şi a priceput repede momentul luminos: 
„ Uitându-se la tine, cea neamestecată cu nunta, gândind că eşti furată de nuntă, 
tu, ceea ce eşti fără prihană, vifor de gânduri necredincioase având întru sine, 
înțeleptul Iosif s-a tulburat, iar când a cunoscut că zămislirea ta este de la Duhul 
Sfânt a zis: Aliluia!” [Akathistos, hymn to the Birthgiver of God, Kontakion IV]. 


Îngerul păzitor este foarte apropiat oamenilor când dorm. Numai că noi, spre 
deosebire de Iosif, nu îi suntem la fel de disponibili prin rugăciuni, adâncă evlavie 
şi puritate a dorinţei şi de aceea nu putem să-i auzim sau să-i vedem. Nu putem 
vedea, cetele cereşti şi nici să cerem o asemenea viziune, dar, în acelaşi timp, nu 
putem clădi necredinţei şi preocupărilor omeneşti ziduri impenetrabile, astfel încât 
îngerii să nu poată pătrunde în conştiinţe, să ne apere şi să ne conducă paşii. 


Îngerii, deși fără trup, nu sunt mai puţin reali în vise decât în ceasurile noastre de 
trezie. În somn, prejudecățile şi necredinţele noastre sunt mai puţin active decât 
atunci când suntem în posesia facultăţii noastre de-a argumenta. În orice caz, 
esenţiale sunt starea sufletească smerită şi plină de ardoare şi spiritul receptiv, 
precum şi o conştiinţă curată. Îngerul păzitor veghează asupra duhului nostru tot 
atât de bine şi când dormim; cu cât sunt mai curate gândurile noastre, cu atât vine 
mai în preajmă. Nu în zadar Maica noastră - Biserica - ne învaţă rugăciunile de 
seară, în care ne mărturisim greşelile, aşa încât să ne odihnim în pace mintea şi 
trupul. 


„De toate visurile noastre bolnave apără-ne ochii, 
De temerile şi nălucirile nopții, apără-ne, 

Calcă în picioare duşmanul nostru nălucitor 

Ca să nu cunoaştem întinarea ”. 

(Breviarum Monasticum Benedictin) 


Tălmăcirea viselor a preocupat mintea celor vechi şi, de asemenea, îi preocupă şi 
pe moderni, dar cei curaţi cu duhul nu au asemenea probleme; lor, înţelesul le este 
clar. Când sunt luminaţi de înger, totul li se pare simplu. Într-adevăr, „Fericiţi cei 
curaţi cu inima, că aceia vor vedea pe Dumnezeu” (Matei 5, 8). 


Îngerii de la Betleem 


1. Păstorii 
(Luca 2, 8-14) 


„Naşterea sfântă a celei Preacurate, mai presus de gând văzând-o păstorii S-au 
înfricoşat de minunea cea mare. Ingerii, cântând, lăudau pe Stăpânul fără 
sămânță, întrupat din Fecioară” (Canonul Naşterii, cântarea 3). 


În liniştea unei nopţi înstelate, un grup de păstori ce-şi păzeau turmele au avut una 
dintre cele mai fermecătoare viziuni cunoscute vreodată de om. Atât de drag a fost 
acest eveniment nenumăratelor generaţii, atât de multe imnuri îl laudă, atâți pictori 
l-au pictat, încât înţelesul real tinde să fie pierdut. Relatarea s-a transformat, pentru 
mulți, într- o fermecătoare legendă, în timp ce alţii au încercat s-o facă rațională. 


Unul din înțelesurile simbolice date apariţiei îngerilor în faţa păstorilor din afara 
Betleemului este acela că mesajul lui Dumnezeu lisus Hristos a fost pentru cei 
săraci, cei de jos. Dar, în mod sigur, mesajul lui Hristos se adresează tuturor 
oamenilor, din înalta societate sau din cea de jos, fără excepţie, deşi cei sărmani şi 
smeriţi cu duhul îl vor accepta cu cea mai mare bucurie, indiferent de starea lor 
socială. Mândria intelectului nu este proprietatea exclusivă a acelora care stau pe 
tronuri, ci poate fi găsită în orice căsuţă, ca şi în oricare palat. Totuşi, mândria e 
mai puţin prezentă printre cei care trăiesc mai aproape de natură, care dorm sub 
cerul liber al lui Dumnezeu, aşa cum fac păstorii. Devin mai apropiaţi de minunile 
cereşti. Este ca şi cum acoperişurile caselor ar fi mai mult decât o protecţie faţă de 
fenomenele naturii şi s-ar transforma într-un acoperământ spiritual, despărțind 
sufletul de curăția comunicării hbere cu Dumnezeu. 


Cine dintre noi, care a hoinărit printr-un ungher singuratic, într-o noapte înstelată, 
liniştită, n-a fost mişcat de un simţământ de uimire, n-a simţit lucruri care sunt în 
afara şi dincolo de puterea noastră de a le atinge? Păstorii petrec lungi perioade de 
timp în această atmosferă, în care comuniunea cu natura este tot atât de normală ca 
şi respiraţia. Ei citesc semnele corpurilor cereşti cu uşurinţă; fără să fie o 
superstiție, pentru ei aceasta este o a doua natură. 


Sunt conştienţi de propria lor micime, iar contemplaţia vine la ei, în marea 
singurătate, chiar acolo unde trăiesc, şi ca ceva de la sine înţeles. Dacă îl citim cu 
atenţie pe Sfântul Luca, vom vedea că descrierea sa este sobră: se desfăşoară fără 
înflorituri, este arătat evenimentul în cuvinte simple şi fără introducere. 


Îngerul Domnului apare ca din senin în mijlocul păstorilor, înspăimântându-i. EI 
repetă încă o dată bine cunoscutele cuvinte: „Nu vă temeţi”. Mereu această liniştire 
a fricii, ca şi cum omul trebuie convins că interrelaţia cu lumea duhurilor este una 
bună şi normală, fără nimic de care să se teamă. 


Îngerii vin la aceia care îi pot accepta fără să se întrebe cât de tefere le sunt 
simţurile. Astfel, gloriosul mesaj a fost dat mai întâi acelora care trăiesc aproape de 
Dumnezeu, care au putut vedea şi înţelege cu o pricepere pe care minţile sofisticate 
n-o pot avea. Mesajul este pentru toţi oamenii, dar nu toţi îl vor înţelege. 


Povestirea apariţiei angelice nu este o legendă ori o alegorie; căci, ce tâlc ar mai 
avea o asemenea legendă? Sfântul Luca a descris-o pentru un intelectual roman: 
marelui Teofil, pentru a cărui instruire (ca şi a altor romani) el a adunat şi a 
înregistrat faptele referitoare la Iisus. Unul din aceste fapte a fost vizita păstorilor 
la staulul din Betleem. Acolo, ei au găsit un copilaş nou născut, înfăşat în scutece, 
aşezat într-o iesle, lucru destul de ciudat, indiferent cum ar fi fost privit, şi care a 
constituit o dovadă pentru acei oameni simpli, încrezători, că simţurile lor nu 
fuseseră înşelate. Copilul dovedea că ceea ce auziseră şi văzuseră era adevărat şi 
ceea ce văzuseră şi auziseră i-a convins că acolo se afla Mântuitorul, născut laolaltă 
cu mieii de jerftit pe care îi îngrijeau ei şi chiar acolo unde se năşteau: într-una din 
grotele naturii. Acolo se afla adevărata „Evanghelie”, „Vestea Bună” a lui 
Dumnezeu, pe care EI însuşi luase iniţiativa să o facă cunoscută omului. 


Să citeşti mai mult în acest eveniment decât spun cuvintele înseamnă să-i furi din 
frumuseţe şi, în special, din adevăratul fond şi adevărata substanță: Naşterea lui 
lisus Hristos. Întruparea în sine a fost un eveniment atât de uluitor, încât nu are 
nevoie de alegorii, nici de legende, spre a-l face mai important. De ce ar fi nevoie 
ca vederea cetelor cereşti să fie explicată, când nici întruparea nu poate fi tălmăcită 
Şi, aidoma ei, nici Creaţiunea. 


Cu cât ştiinţa sapă mai mult, cu atât mai mult necunoscut scoate la iveală. În pofida 
mulţimii de vorbe sau scrieri, realitatea lui lisus în istorie nu a putut fi schimbată. E 
curios, totuşi, că cei care cred în EI insistă să minimalizeze apariţia îngerilor, un 
eveniment în sine cu mult mai mic decât întruparea. Ei i-ar refuza omului orice 
participare la bucuria îngerilor şi, prin ei, la aceea a întregii creaţii. Să mărginim 
dar această bucurie la mica noastră lume, acum, în era descoperirii imensităţii 
cosmosului? Desigur suntem fiinţe extrem de mărunte, mai ales dacă ne gândim că 
întruparea ne priveşte doar pe noi. 


Dacă totuşi dorim să întrezărim explicaţii ale viziunii cetelor cereşti, nu ar fi mai 
bine oare să ne apropiem de realitate văzând în descrierea Sfântului Luca un scurt 
moment de pătrundere, o intuiţie a unui plenum existent departe, în afară şi dincolo 
de înţelegerea noastră. N-a fost oare recunoaşterea în străfulgerarea unei lumi 
sosită abia acum până la hotarele neamului nostru omenesc? 


Îngerii ne leagă de celelalte lumi, cărora le-am aparţinut întotdeauna, deşi nu le 
cunoaștem în mod ştiinţific. 


A explica experienţa păstorilor e ca şi cum ai închide fereastra şi ai trage 
obloanele, pentru a te lipsi de o splendidă privelişte. Înseamnă, să negi splendoarea 
locului şi puterea omului de a şti şi recunoaşte lumea spiritului. Suntem mult mai 
aproape de adevăr prin acceptarea umilă a relatării, exact aşa cum este ea făcută, 
decât găsindu-i imediat o interpretare. 


Da, „Slavă întru cei de sus lui Dumnezeu şi pe pământ pace, între oameni 
bunăvoire!” (Luca 2, 14). Frumuseţea acestui cântec de laudă şi bucurie curată a 
răsunat sărbătoreşte în ceruri, la Betleem; o bucurie atât de mare, încât a avut ecou 
de-a lungul veacurilor în inimile tuturor credincioşilor adevăraţi. O bucurie ce 
acoperă distanţele dintre om şi om, om şi Dumnezeu. O fericire intens personală, şi 
totuşi aparținând tuturor oamenilor şi întregii creaţii. O bucurie ca la naşterea 
Mântuitorului. O bucurie sublimă, în mijlocul nostru, pentru toate timpurile. 


;; Din înălțimea cerului, împăratul vine la noi, din curata Fecioară, Dumnezeu 
fiind, dar în vremea din urmă Cuvânt întrupat ca să cheme la Sine, din 
stricăciune, pe omul zidit întâi” (Canonul Naşterii, cântarea 3). 


„Umila Fecioară îşi alăptează Copilul şi, în fundal, sugerat de aceşti îngeri, eonii 
(spiritele) se manifestă ei înşişi, cerurile cu dimensiunile lor cosmice, o întinsă 
umbră pierzându-se în Calea Lactee; Fecioara, cu diadema ei de stele, îl hrăneşte 
cu lapte ceresc pe Mântuitorul veacurilor” [Jean Danielou, The Presence of God 
(traducere din „Le Signe du Temple”, by Walter Roberts) London: A.R Mowbray 
and Co., Ltd., pag. 21-22]. 


De aceea, Arhanghelii sunt legaţi de toate tainele vieţii lui lisus. Gavriil străjuieşte 
Bunavestire, toate bunele vestiri, pe Maria, pe Zaharia, pe Iosif, pe păstori şi tot 
alaiul unde el este personajul principal. Rafail străjuieşte faptele divine, miracolele, 
vindecările, el este îngerul din Vitezda care tulbură apele tămăduitoare şi tot el este 
mângâietorul, protectorul. Sunt îngerii care-L slujesc pe Iisus în pustiul ispitirii ŞI- 


L întăresc în agonie” [Jean Danielou, The Presence of God (trans. of „Le Signe du 
Temple”, by Walter Roberts) London: A.R Mowbray and Co., Ltd., pag. 22]. 


2. Cei trei magi 
(Matei 2, 1-12) 


Credinţa că toate stelele se află sub puterea îngerilor capătă confirmare în steaua 
care i-a condus pe cei trei oameni înţelepţi din Răsărit să 1 se închine Copilului- 
Hristos, în Betleem. 


Magii, sau oamenii înţelepţi din acele vremuri, credeau că steaua putea fi îngerul 
unui mare om, fravashi (spirit în limba persană) sau echivalentul său. Cuvântul 
fravashi nu trebuie să ne tulbure, pentru că îngerul, într-un sens, este cores- 
pondentul spiritual al virtuților, formând un complement natural al omului pe care- 
| păzeşte, la fel cum diavolul poate fi echivalentul rău al instinctelor noastre rele. 


Magii erau oameni de ştiinţă, astrologi; de aceea, în răbdătoarea lor observare a 
cerurilor, ei puteau înțelege cel mai bine cum se poate revela un înger într-o 
cometă mai degrabă decât altceva. Dacă simplului păstor apariția îngerului 
Domnului cu aspectul său omenesc îi era credibilă, astrologului i se părea 
convingătoare o nouă şi neașteptată mişcare a unui astru ceresc. 


;; Neamul, ce era altădată în umbră, a văzut acum lumină strălucită; iar pe cei 
păgâni, Fiul, aducându-i Tatălui moştenire, a împărtăşit har tainic acolo unde 
stăpânea păcatul” (Canonul Naşterii, cântarea 5). 


Omul simplu şi needucat şi omul de ştiinţă, fiecare în felul lui, au văzut şi au 
înţeles semnul şi, ascultând de el, au mers să se închine copilului. Într-asta constă 
marea lecţie a celor două povestiri. Cunoaştere şi simplitate, bunăstare şi sărăcie, 
au fost puse la picioarele lui lisus. 


Y Prin magi, ştiinţa a adus omagiu religiei; 
Y prin păstori, omul obişnuit L-a slăvit pe Dumnezeu. 


Lângă fiecare a mers îngerul conducător şi participant, plin de bucurie al închinării. 
La fel e şi astăzi, când fiecare creatură îşi urmează adevăratul său destin, care este 
să-L iubească şi să-L adore pe Dumnezeu. Dar noi adesea ne refuzăm destinul, care 
înseamnă să-L iubim şi să-L adorăm pe Dumnezeu. Ca şi satana, preferăm, în 
egocentrismul nostru, să urmăm calea propriei noastre proslăviri şi, ca el, cădem în 


luptă şi durere, departe şi mai departe de Dumnezeu, unicul şi singurul nostru rost 
adevărat. 


Nu tot aşa se petrece cu magii. Aşa cum Ruskin spune atât de frumos: „Aceşti 
oameni, în ceea ce-l priveşte, vin - vă rog insistent să observați asta - nu să vadă, 
nici să vorbească, ci să 1 se închine, să-şi arate respectul. Nu sunt nici curioşi, nici 
vorbăreţi, ci supuşi” [Letter XII, December 23, 1871]. 


Supunerea aceasta le-a permis magilor să fie înştiinţaţi într-un vis că nu trebuie să 
dezvăluie nimănui succesul căutării lor. Nu s-au dus să se laude lui Irod. Au mers 
mai departe, bucurându-se cu smerenie, ştiind că la timpul potrivit Dumnezeu le va 
descoperi totul. 


Credinţa zilnică îi conferă omului o mai grabnică cunoaştere a Adevărului. Viaţa 
exemplară a păstorilor şi a magilor, cu răbdare fideli treburilor lor, apropiați de 
Dumnezeu în înţelegerea lor, se cuvine a fi urmată cu bucurie. Chiar dacă nu 
putem să vedem în afară, putem înăuntrul inimilor noastre să auzim cetele cereşti 
şi, cu ele, să-l aducem laude Regelui nou născut. 


„Toţi cei ce eraţi cufundaţi în pierzare, izbăvindu-vă de sub mânia celui rău, 
ridicaţi-vă cu cântări de laudă, Slăvind pe Hristos, pe Binefăcătorul, Cel ce a 
venit la noi din marea Lui milă” (Canonul Naşterii, cântarea 4). 


3. Fuga 
(Matei 2, 13-20) 


„Scoală-te şi fugi”. Pe când Iosif, Fecioara Maria şi Pruncul Hristos erau încă în 
Betleem, pe când cântecele de laudă mai răsunau încă în urechi şi pe când vizita 
magilor le era încă vie în mintea lor, a sosit chemarea neașteptată la fugă! Încă o 
dată nu auzim din partea lui Iosif nici un protest şi nici din partea Mariei. 
Ascultând de porunca îngerului, ei şi Copilaşul au luat calea amară a exilului. 


Aici ne aflăm în faţa uneia din cele mai dure enigme ale vieţii: când este drept să 
rămâi pe loc să întâlneşti dezastrul şi când e bine să fugi? În care mod este 
Dumnezeu mai bine slujit? Porunca îngerului către Iosif a fost: „Ridică-te şi fugi”, 
în realitate n-a fost o fugă, nici abandonarea unei cauze sau a unui popor, ci 
îndeplinirea unei chemări. Nu din frică, ci din ascultare, Iosif a îndepărtat pe noul 
născut şi pe Mama Lui de falsa siguranţă a unui loc cunoscut şi i-a dus la, aparent 
lipsa de siguranţă a necunoscutului. 


Evanghelistul ne lasă aici să urmărim cu imaginaţia noastră aceste trei figuri 
singuratice, făcând călătoria periculoasă, prin pustiu. Egiptul a fost inevitabil 
asociat în minţile israeliților cu sclavia şi exilul, deşi, în vremea lui lisus, acolo se 
afla o colonie de evrei prosperă şi cultivată. Ceea ce se reliefează în istorisirea 
simplă, neînflorită, a lui Matei, este încrederea în cuvântul îngerului; Iosif, fără să 
pună întrebări, apucă pe drumul plin de pericole, expunând pe Mamă şi Copil 
primejdiilor unei călătorii pe meleaguri străine. Şi aceasta e o icoană dragă 
pictorilor, pe care fiecare dintre ei a zugrăvit-o după concepţia lui. Dar există o 
trăsătură comună tuturor tablourilor şi descrierilor verbale: lumina protectoare care 
învăluie pe cei trei. Este o supunere a tuturor primejdiuilor în faţa puterii spirituale a 
acestor trei personaje solitare, aparent lipsite de apărare, într-o lume potrivnică. Nu 
toți artiştii au pictat puterea pe care au simţit-o acolo, adică aceea a îngerului 
păzitor, dar nu există tablou în care să nu se facă într-un fel simțită, chiar dacă nu 
vizibilă. 


Fuga în Egipt ar trebui să fie o alinare şi o încurajare pentru mulți care azi 
pribegesc departe de cămin şi ţară. Pentru că ei, de asemenea, şi-au părăsit totul, 
pentru a salva ceva mult mai preţios decât orice în lume, adică libertatea credinţei. 


» Urmându-L pe Prunc, în exil, să devenim şi noi străini pentru lume. Văzând 
naştere străină, să ne înstrăinăm de lume, mutându-ne mintea la cer. Că pentru 
aceasta Preaînaltul Dumnezeu pe pământ S-a arătat om plecat, vrând să tragă la 
înălțime pe cei care-i cântă: Aliluia!” (Acatistul Bunei Vestiri, Condac 8). 


„Scoală-te... şi fugi”. Iosif nu a plecat singur, ci a luat cu el pe Mamă şi pe Prunc, 
aşa cum întotdeauna este de datoria noastră să o facem. Ortodoxul poate pururea 
să-L aibă pe Dumnzeu cu el, în inima lui. „Eu sunt cu voi în toate zilele, până la 
sfârşitul veacurilor” (Matei 28, 20). 


Ce poartă omul în inima lui este important. „Ci să fie omul cel mai ascuns al 
inimii” (| Petru 3, 4), aşa cum spune Sfântul Petru. Dacă fugim, doar acesta poate 
fi motivul fugii noastre. Poate ne e dat să auzim vocea îngerului chemându-ne, aşa 
cum i-a chemat pe losif să se întoarcă, nu unde dorea el s-o facă, ci unde a fost 
trimis, în neînsemnatul Nazaret. Şi aici e o lecţie pentru exilați: drumul şi destinaţia 
întoarcerii noastre nu trebuie să fie după propria noastră alegere, ci trebuie să ne 
întoarcem în locul şi la datoria pe care Dumnezeu le-a pregătit pentru noi. 


Fie ca rugăciunea către îngerul care păzeşte pribegia noastră să fie ca noi, care-L 
purtăm pe Dumnezeu lisus Hristos în inimile noastre, să luăm fără greş drumul 
dreptăţii. Putem foarte bine să găsim calea cea bună prin uşile care sunt închise mai 


curând, decât prin cele deschise. Nu multora le-a fost dată vederea clară a lui Iosif, 
dar încrederea lui calmă şi credinţa implicită pot uşor fi şi ale noastre. Astfel, mâna 
conducătoare a îngerului pe umerii noştri poate fi simțită de fiecare dintre noi şi 
cuvintele psalmistului pot răsuna cu adevărat: „Că îngerilor Săi va porunci pentru 
tine ca să te păzească în toate căile tale. Pe mâini te vor înălța ca nu cumva să 
împiedici de piatră piciorul tău” (Psalmi 90, 11-12). 


Faptele atât de intens umane ale Cuvântului întrupat, trăite de lisus, ilustrează în 
multe momente atitudinea Sa privind îngerii. Strâns legate, viaţa şi învăţătura Sa 
vor fi întotdeauna modelul prin care să ne conducem propriile noastre vieţi. 
„Adevărat, adevărat zic vouă: cel ce crede în Mine va face şi el lucrările pe care le 
fac Eu şi mai mari decât acestea va face, pentru că Eu Mă duc la Tatăl” (loan 14, 
12). 


Vom vedea că învăţătura lui lisus despre îngeri şi contactele Sale personale cu ei 
sunt o parte integrantă a misiunii Sale. Ar fi o nesăbuinţă să ignorăm toate acestea. 


Cum spunea Jean Danielou, care a scris atât de convingător despre îngeri şi 
misiunea lor: „Suntem martorii apariției Arhanghelilor care, prin Gavriil, vor 
înconjura de acum încolo, pe lisus Omul, plutind discret, dar întotdeauna prezenţi, 
şi nu atât ca să-L laude pe lisus, cât ca să se afle ei înşişi în înaltul cerurilor, care 
deja înconjoară Copilul conceput în pântecele Fecioarei. lată adevărata taină a 
Omului-Dumnezeu, căruia îngerii Îi aduc laude şi care Se micşorează pe Sine 
smerindu-Se în trup; iată una lângă alta, stau prezenţa pământească şi cea cerească; 
eveniment hipercosmic al întrupării. De aici înainte ÎL vom găsi pe lisus înconjurat 
în tot locul de această prezenţă dublă. Pe de o parte procesiunea îngerilor însoţeşte 
pretutindeni Cuvântul căruia ei Îi sunt strălucirea şi hotarul împărăției intelectuale; 
pe de altă parte, este sărăcia Leagănului. Vom găsi acelaşi contrast în Agonie, unde 
sunt prezente douăsprezece legiuni de îngeri, chiar în clipa sărutului lui luda” [Jean 
Danielou, pag. 21]. 


Creştinul care înlătură conceptul îngerilor din cel al lumii lui Dumnezeu e ca un 
om care crede că ţine în mâinile lui o cupă de cristal fără cusur, plină cu elixirul 
vieţii; şi tot timpul, cupa are o spărtură şi pierde o parte din lichidul preţios care se 
scurge. Viaţa Noului Testament înseamnă să acceptăm totul, nu să selectăm şi să 
respingem în mod arbitrar, după un criteriu stabilit de noi înşine, pe baza înţelegerii 
noastre limitate. 

Numai când acceptăm şi trăim întreaga învăţătură a lui lisus Hristos, când bem 
cupa până la capăt, putem deveni pe deplin noi înşine şi să atingem dumnezeiasca 


asemănare cu Dumnezeu, despre care Părinţii Bisericii au vorbit cu atâta 
convingere şi pe care atât de puţini dintre noi o înţeleg. 


„» Toată firea îngerească s-a minunat de lucrul cel mare al întrupării Tale; că pe 
Cel neapropiat, ca Dumnezeu, L-a văzut om apropiat tuturor, petrecând 
împreună cu noi şi auzindu-ne pe toţi: Aliluia ” (Acatistul Bunei Vestiri, Condac 
9). 

Îngerii ispitirii 


„lar lisus, plin de Duhul Sfânt, S-a întors de la Iordan şi a fost dus de Duhul în 
pustie” (Luca 4, 1). 


lisus a coborât în Iordan pentru a fi botezat, nu pentru că ar fi avut nevoie să fie 
curățat de păcat ci, mai curând, pentru a face un semn vizibil prin care, cu toată 
smerenia, S-a aşezat în rândul celor păcătoşi. EI este Mielul lui Dumnezeu care în 
acest fel a luat asupra Sa păcatele lumii. lisus nu S-a manifestat niciodată în 
izolare, ci a împărtăşit cu totală simpatie nevoile tuturor oamenilor. 


Botezul a fost pentru Iisus ceasul unei concentrate consacrări şi încredinţări voinţei 
Tatălui Său. Cerurile s-au deschis pentru EI şi vocea Tatălui I-a vorbit. 


Încă de la începutul istoriei sale, omul căzut, pe care diavolul îl învinsese, putea, 
totuşi, să aştepte promisiunea zilei în care avea să-l biruie pe adversarul său. 
Victoria omului asupra satanei este adevăratul ţel al misiunii lui Hristos. EI a venit 
ca „să surpe prin moartea Sa, pe cel ce are stăpânirea morţii, adică pe diavolul” 
(Evrei 2, 14). În cuvintele Sfântului loan pentru aceasta s-a arătat Fiul lui 
Dumnezeu, „ca să strice lucrările diavolului” (1 loan 3, 8). 


Bătălia începe pentru lisus imediat după Botez, în ispitirea pe care EI a descris-o 
apostolilor Săi. Era pentru prima oară de la izgonirea sa din Rai când omul prin 
Persoana dumnezeiască a Fiului Omului se găsea faţă în faţă cu satana. Ispita care 
L-a hărțuit în timpul celor patruzeci de zile de post şi rugăciune a fost chintesenţa 
tuturor necazurilor care îi vor urmări paşii pe întregul drum al Crucii şi, apoi, şi 
necazurile dintotdeauna ale omenirii. 


Putem pricepe întregul înțeles mai bine, dacă ne amintim mereu că lisus s-a luptat 
cu satana de la acelaşi nivel; ca „Fiu al Omului”, a luat asupra Lui tot păcatul şi 
slăbiciunea omenească şi şi-a învins adversarul exact acolo unde, la început, el îl 
doborâse pe om. 


Secvenţele ispitirii ne sunt redate în diferite feluri de Sfântul Matei şi Sfântul Luca. 
Vom urmări relatarea Sfântului Matei pentru că pare cea mai logică deşi, de fapt, 
numai conţinutul relatării este important. Sfântul Marcu acordă doar două versete 
incidentului, important pentru studiul nostru din cauza referirii la slujirea îngerilor. 


În timpul desfăşurării misiunii Sale, nevoia de hrană şi odihnă reprezenta pentru 
lisus o problemă reală. Călătoriile sale erau lungi şi trebuia să cheltuiască multă 
energie când predica şi făcea vindecări. Trebuia, de asemenea, să le ceară aceeaşi 
rezistenţă celor ce-L urmau, ca şi Lui Însuşi: „Vulpile au vizuini şi păsările cerului 
cuiburi; dar Fiul Omului n-are unde să-şi plece capul” (Matei 8, 20). Deseori 
trebuia să uite de foamea şi setea trupului Său, pentru a sluji cererilor spirituale ale 
altora. 


„Între timp, ucenicii Lui ÎI rugau, zicând: Învăţătorule, mănâncă. Iar el le-a zis: Eu 
am de mâncat o mâncare pe care voi nu o ştiţi” (loan 4, 31-32). Fiind un om 
adevărat şi silindu-se pentru aceasta, foamea şi dorinţa de a-şi odihni trupul trebuie 
să fi fost cu mult mai mari decât ne putem închipui noi în mod obişnuit. „Căci 
mulți erau care veneau şi mulţi care se duceau şi nu mai aveau timp nici să 
mănânce” (Marcu 6, 31). Dar lisus nu ceda niciodată acestor nevoi pe spatele 
altora. Ştim doar despre odihna Lui ca să se roage. Cu toate acestea, în pustie exact 
asta făcea, se ruga. Şi chiar acest moment şi l-a ales satana pentru atac. 


Odată cu întruparea Cuvântului, cu venirea lui Hristos în mijlocul nostru, binele şi 
răul au fost definite cu claritate. Au încetat de a mai fi subiect de opinie. Odată ce 
Dumnezeu S-a manifestat EI Însuşi, răul şi-a pierdut caracterul său nebulos şi 
satana a apărut în adevărata sa lumină, o personalitate reală, crezând că era destul 
de puternic ca să-L ispitească pe Fiul Omului. 


Până la venirea Domnului, satana a făcut cam ce i-a plăcut. Lumea era la cheremul 
lui, dar lui i-a lipsit mila. Acum, prin întrupare, domnia lui era în pericol iminent. 
Nu mai putea să se încreadă mult în confuzia înşelătoare, ci trebuia, din contră, să- 
şi adune toate forțele, să se năpustească personal asupra aceluia care l-ar fi putut 
distruge. De aceea, satana L-a atacat pe lisus chiar la începutul misiunii Sale. 
Deoarece adevărata rugăciune este cea mai ascuţită armă împotriva lui, satana 
întotdeauna încearcă să-i tocească tăişul. 


Avem multe exemple din acestea în viețile Sfinţilor, mai ales ale Părinților 
pustiului. 


Întâlnirea din pustiu, prin urmare, nu este o poveste închipuită ci un fapt sigur. Tot 
ceea ce lisus a predicat a şi luat asupra Sa. A întâlnit răul faţă către faţă. Nu-şi 
făcea iluzii despre el. Cunoştea realitatea lui şi nevoia de a lupta cu el, pe faţă şi 
fără cruţare. De aceea, le-a şi povestit lisus ucenicilor despre propria Sa întâlnire 
dramatică cu forțele ce i se opuneau. 


Prima încercare a Sa a fost să reziste în timpul lungului post la atât de naturala şi 
omeneasca foame. lisus este deci, deopotrivă, omul care are nevoie de hrană şi 
Cuvântul însuşi al lui Dumnezeu, prin care omul este hrănit. Chiar diavolul dorea 
să ştie cui îi va face într-adevăr faţă. Cine era această Fiinţă ce nu-şi pleca urechea 
la îmbierile lui? A simţit că se afla în faţa unei puteri mai mari decât a oricărui 
patriarh sau profet însemnat cu care se luptase mai înainte. Satana a simţit, dar n-a 
ştiut în faţa cui se afla. 


Îngerii L-au recunoscut pe Fiul lui Dumnezeu, dar noi nu putem şti dacă lor le-a 
fost permis să cunoască întreaga iconomie a întrupării. Ei erau în spate, gata 
oricând să-L servească, ştiind că ei singuri nu pot salva omul din capcana satanei şi 
s-au bucurat că însuşi Fiul lui Dumnezeu a coborât personal, să-i conducă în 
misiunea lor. 


Mulţi dintre Părinţi interpretează rolul îngerilor după întrupare ca fiind de-a-L 
înconjura pe Hristos în tot locul cu excepţia coborârii Lui în iad. 


De aceea, diavolul, dorind să ştie pe cine are în faţă, L-a pus la încercare. Are el, 
sau nu are, puterea să transforme pietrele în pâine? Dar lisus îi răspunde satanei în 
cuvinte întemeiate pe Scriptură şi pe experienţa din trecut a lui Israel: „Nu numai 
cu pâine trăieşte omul, ci cu tot cuvântul ce iese din gura lui Dumnezeu” 
(Deuteronomul 8, 3). 


Cât de clar îndreaptă lisus balanţa! Ispitirea pândeşte întotdeauna nevoile noastre 
legitime. Nu e nimic rău în faptul că noi suntem supuşi nevoilor materiale. Doar 
încrederea noastră numai în ele este nelalocul ei. 


Părinţii Bisericii ne învaţă că, prin botez, satana este exclus din sinele nostru şi ca 
atare se poate apropia de noi numai din afară, mai ales prin nevoile cărnii. Carnea 
în sine nu ne este duşman, ci mijlocul prin care putem să cădem. 


Apoi, satana l-a aşezat pe lisus pe acoperişul Templului şi i-a spus: „Dacă eşti Fiul 
lui Dumnezeu, aruncă-te jos fiindcă scris este: El va trimite îngerii Săi, să te 
apere”. 


Încă o dată, satana vrea să ştie singur cu ce adversar are de-a face. Ispitirea pentru 
lisus era să cedeze dorinţei de a face această dovadă. Satana a căutat să-L îndemne 
s-o ia pe scurtătură, să ocolească durerile, dezamăgirile şi moartea. Mai târziu, 
cuvintele vor fi: „Dacă tu eşti Hristosul, mântuieşte-Te pe Tine Însuţi şi pe noi” 
(Luca 23, 39). Dar lisus spune: „E scris iarăşi, să nu-L ispiteşti pe Domnul 
Dumnezeul tău”. 


Sfântul Luca are motivele lui când face din această ispitire punctul culminant al 
narațiunii sale, pentru că tocmai aici există acea subtilitate primejdioasă pentru o 
natură foarte spirituală. 


Cât despre noi înşine, există întotdeauna pericolul să abuzăm de bunăvoința 
răbdătoare a lui Dumnezeu. Este posibil să te crezi atât de sigur de iertare şi de 
prezenţa susținătoare a îngerilor tăi, încât nu mai eşti grijuliu să nu păcătuieşti şi 
consideri că poţi să faci rău, contând anticipat pe milostivirea Sa. Atunci când noi 
„Ispitim pe Dumnezeu”, nu vom găsi mâinile îngerilor care să ne susțină, ci mai 
curând batjocura diavolului care ne târâie în jos. 


Că lisus a fost ispitit, ne stă mărturisire propriul Său cuvânt. Asta face uimitor de 
palpabile propriile noastre ispite. Le scoate din imperiul speculaţiei teoretice şi le 
aşază exact în realitatea concretă a fiecărei zile. În acelaşi timp, trebuie să ne dăm 
seama că ispitirile lui Hristos au fost spirituale şi foarte teologice. 


Istoria grăitoare a lui lisus ne mai învaţă că, în astfel de momente de încercare, 
îngerii stau alături şi aşteaptă cum L-au aşteptat pe EI! Oare inimile lor mari şi 
credincioase au tremurat în ceasul când Domnul lor S-a smerit de bunăvoie, din 
dragoste pentru om, îngăduind să fie ispitit aşa cum sunt făpturile Sale 
neascultătoare? Probabil că ar fi vrut să alerge alături de EI, dar nu, au trebuit să 
stea deoparte; bătălia nu se încheiase încă! 


Satana I-a arătat apoi lui lisus toate împărățiile lumii şi slava lor, spunând că toate 
pot fi ale Lui, ca să le transforme după voie, dacă i se va închina, acceptând 
autoritatea şi puterea satanei de a desăvârşi treburile lumeşti! I-a fost aşezată în faţa 
ochilor, întreaga perspectivă a ceea ce ar însemna folosirea puterii sale absolute, 
pentru a forţa lumea să-l accepte învăţăturile, ca să se împlinească salvarea noastră. 
Dar dorința puterii personale, la orice nivel, înseamnă să nu se ţină seama de 
Dumnezeu, să 1 se uzurpe tărâmul, să 1 se pună la încercare şi să 1 se smulgă cu 
forţa ceea ce este doar al Lui. 


„înapoia mea, satano, pentru că scris este, te vei închina la Domnul Dumnezeul tău, 
şi numai pe EI ÎL vei sluji”. Este, desigur, răspunsul ultim. Satana e bătut, dar nu 
învins încă. Se va întâmpla asta doar după răstignirea şi învierea Domnului. De 
aceea, omul este încă angajat în bătălia cu satana, pentru că ultimul soroc este 
întotdeauna „vremea ce va veni”, căci nici o individualitate în această lume nu este 
încă deplină, ci numai în Dumnezeu lisus Hristos. 


Trebuie să luăm aminte că: Limbajul menit să descrie eroismul uman este în 
întregime străin Noului Testament. Evenimentele vieții şi morţii lui lisus nu au fost 
gândite ca un fapt uman, ci ca un fapt Dumnezeiesc, lucrat în carne şi sângele 
omenesc, ceea ce este cu totul altceva. 


ŞI „apoi diavolul L-a părăsit (pentru un moment) şi iată îngerii au venit să-l 
slujească”. După încercările din pustiu, cetele îngereşti L-au înconjurat pe Domnul 
ca să-i slujească cu dragoste şi grijă: EI a fost Domnul lor în chip mai deplin în acel 
ceas, decât oricând mai înainte. „Voi mă numiţi învăţător şi Domn; şi bine ziceţi, 
pentru că sunt” (loan 13, 13). Da, „învăţător”, mai întâi Lui Însuşi ca om. Asta 
este ceea ce cere şi de la noi, să ne înfrânăm pe noi înşine şi să ne păzim de orice 
ispitire. De altfel, acest lucru nu este o simplă închipuire, ci un fapt duhovnicesc. 


Există o diferenţă subtilă între noi şi îngeri în materie de ispitire. Îngerii nu sunt 
ispitiţi cum suntem noi. Satana a născocit păcatul din propria lui voinţă şi apoi l-a 
ispitit pe om. Omului, păcatul i-a adus moarte; îngerilor degradare. Păcatul nu este 
inerent naturii nemuritoare a îngerilor, cum este pentru natura muritoare a omului. 
lată teribila pedeapsă a satanei şi a îngerilor lui: au făcut ceea ce nu era în natura 
lor să facă. Diavolul, în înverşunarea chinurilor sale, caută să ne aducă sub 
stăpânirea sa şi, odată aflaţi în puterea lui, e cu neputinţă să o sfărâmăm noi înşine. 
Numai prin Hristos suntem izbăviţi de puterea păcatului. Nu suntem niciodată 
„obligaţi” să păcătuim, deşi este în natura noastră căzută să o facem. 


»» Orice răutate, deci orice patimă impură este lucrarea minţii lor (a diavolilor). 
Dar deşi au libertatea să-l atace pe om... ei nu au puterea de-a birui pe nimeni, 
pentru că Stă în puterea noastră Să primim Sau nu atacul” 

Expunere a credinţei ortodoxe (Dogmatica), Book II, capitolul IV, 
pag. 20, in Nicene and Post-Nicene Fathers, vol. LX Grand Rapids, Michigan: 
Wm. B. Eerdmans Publishing Co., 1955]. 


Ispitirile lui lisus în pustie nu au fost nici pe departe sfârşitul, ci doar începutul 
încleştării pentru mântuirea omului. 


Zarurile erau aruncate: forțele binelui şi răului se înfruntau disputându-şi destinul 
ultim al omenirii. Hristos nu se luptă pentru supremaţia lui Dumnezeu - să nu 
facem niciodată această greşeală - ci pentru mântuirea omului. Omul singur nu-l 
poate răpune pe prinţul acestei lumi pentru că, aşa cum spune Pavel: „în sfârşit, 
fraților, întăriți-vă în Domnul, şi întru puterea tăriei Lui îmbrăcaţi-vă cu toate 
armele lui Dumnezeu ca să puteţi sta împotriva uneltirilor diavolului. Căci lupta 
noastră nu este împotriva trupului şi a sângelui, ci împotriva domniilor, împotriva 
stăpânilor, împotriva căpeteniilor întunericului acestui veac, împotriva duhurilor 
răutăţii răspândite în văzduhuri” (Efeseni 6, 10-12). 


În timp ce noi nu putem câştiga bătălia împotriva diavolului, Hristos a şi făcut-o: 
trebuie doar să ne luăm crucea şi să-L urmăm. Dumnezeu s-a făcut om, ca să-l 
elibereze pe om din îndrăcirea care-l ţinea înlănţuit. lată marea taină, minunea şi 
slava, o slavă la care participă îngerii, dar pe care n-o pot săvârşi. Preţul victoriei a 
fost crucea, iubirea transfigurătoare a unui Dumnezeu prea milostiv. 


Nici un adevărat căutător al lui Dumnezeu nu este cruțat de arşiţa drumului prin 
pustie. Pentru că Hristos merge înaintea lui, atunci când va merge şi el, îi va găsi 
pe îngeri acolo aşteptându-l aşa cum a făcut-o Iisus. 


„slujitor al lui Dumnezeu şi păzitorul cel prea ales al meu, care eşti tot timpul 
lângă mine păcătosul, care mă izbăveşti de toată facerea de rău a diavolilor, care 
pretutindenea mă aşezi pe cărările cele dumnezeieşti şi care mă îndemni spre 
viața cea nestricăcioasă, roagă-te pentru mine!” (Condacul Canonului către 
îngerul păzitor). 


Îngerii în slujirea şi învăţătura Domnului 
1. Îngerul păzitor 


După cele 40 de zile de arşiţă în pustia aridă a muntelui de lângă Iordan, lisus S-a 
reîntors printre oameni, ca să-i înveţe, să-i vindece şi să-i mântuiască. Puterea şi 
adâncimea cuvintelor Sale sunt atât de mari, încât comentariile scrise despre El au 
umplut numeroase volume, din vremea Apostolilor până în zilele noastre. Există 
atâta belşug de înţelesuri, atâta veşnicie în cele spuse, încât, întotdeauna, un sens 
nou şi adaptat vremurilor iese la lumină, răspunzând în permanenţă nevoilor 
fiecărei epoci. Înțelegerea Sa divină, precum şi profunzimea înţelegerii Sale umane 
fac învăţăturile lui lisus de neclintit. 


Una din cele îndrăgite şi, adeseori, foarte greşit înţelese afirmaţii, este chiar aceea 
pe care ne întemeiem credinţa în îngerul păzitor. Arătând înspre un copil, lisus a 
spus: „Vedeţi să nu dispreţuiți pe vreunul din aceştia mici, că zic vouă: Că îngerii 
lor, în ceruri, pururea văd faţa Tatălui Meu, Care este în ceruri” (Matei 18, 10). 
Acest lucru a dus la ideea că copii sunt angelici prin natura lor şi că, atunci când 
mor mici, automat devin îngeri. Această erezie, în unele cazuri, a mers atât de 
departe, încât a dat naştere ideii că fiinţele umane, în general, dacă sunt foarte 
bune, pot deveni îngeri. Nu există autoritate scripturală care să îndrituiască 
(permită, îngăduie) această credinţă stranie: această noţiune nu se află nici în Noul 
Testament apocrif, nici în scrierile Părinților. lisus a afirmat foarte clar, când a 
vorbit despre viaţa omului după moarte: „Căci sunt la fel cu îngerii şi sunt fii ai lui 
Dumnezeu, fiind fii ai învierii” (Luca 20, 36). Egali da, dar nu transformați în 
îngeri. Ei (îngerii) sunt dintr-o rasă diferită de a oamenilor, sunt duhuri şi au fost 
creaţi îngeri, aşa cum noi am fost creaţi oameni, şi nu alt soi de animal sau plantă. 
Există o ordine profundă şi plină de putere în creaţia lui Dumnezeu, ce nu poate fi 
răsturnată. Dorinţa însăşi de a răsturna această stare este un păcat, deci avem 
nevoie de o întoarcere, iar nu de o modificare a legii şi ordinii divine. 


lisus ni l-a arătat pe om transfigurat, în adevărata sa lumină. Există o subtilă 
diferenţă între transfigurarea şi transformarea omului. Prima se referă la 
spiritualizarea substanţei; a doua pare că indică remodelarea sa. Ca oamenii să 
devină îngeri, ar trebui ca Domnul să răstoarne propria Sa ordine a creaţiei în care 
fiecare lucru, fiecare viaţă şi fiecare perioadă de timp îşi au locul lor rânduit. Omul 
poate deveni egal îngerului, în virtutea învierii şi prin Hristos - aşa cum vom 
observa pe larg, mai târziu - poate să se ridice chiar deasupra îngerilor, dar 
niciodată nu va deveni înger. O asemenea credinţă ar ţine de conceptul păgân al 
reîncarnării sau al transmigrării sufletelor. 


Citatul despre îngerul copiilor, luat în sine, ar duce la presupunerea că ei, copii, au 
un înger păzitor, dar dacă-l citim în contextul lui Matei 18, vom vedea că lisus era 
preocupat să definească însuşirile care ni se cer pentru a ajunge în Rai. A fi smerit 
cu inima, sau smerit cu mintea, este cel mai bun paşaport pentru Rai: „Şi chemând 
la sine un prunc, l-a pus în mijlocul lor. Şi a zis: Adevărat vă zic vouă: De nu vă 
veţi întoarce şi nu veţi fi precum pruncii, nu veţi intra în Împărăţia Cerurilor” 
(Matei 18, 2-4). 


Acesta a fost răspunsul la întrebarea: „Cine e mai mare în Împărăţia Cerurilor?”. 
lisus a indicat calitățile copilăriei, ca un ideal spre care să năzuim. El nu vorbea de 
mintea copilărească ci de duhul copilăros curat. Mintea curioasă, perseverentă, 
inocenţa şi încrederea sunt caracteristici ale copiilor. Un copil nu cunoaşte falsa 
mândrie, nici falsa smerenie. Se ştie că lisus se adresa cu „turmă mică” celor ce-L 
urmau : „Nu te teme, turmă mică” (Luca 12, 32). Şi nu ne asigură mereu că suntem 
copiii lui Dumnezeu? Tocmai în numele acestei calități de copii ai Săi ne-a fost dat 
îngerul păzitor. 


Cuvintele lui lisus se referă la vechea credinţă, în îngerul păzitor. După Daniel (10, 
13), aceasta este dată în special popoarelor, ca îngerul promis lui Moise şi văzut de 
oameni ca o coloană de foc noaptea şi ca un nor ziua: „Eu însumi voi merge 
înaintea ta şi te voi duce la odihnă” (Exodul (leşirea) 33, 14). David îl concepea pe 
înger ca protejând pe toţi cei cu adevărat credincioşi: „Străjui-va îngerul Domnului 
împrejurul celor ce se tem de EI şi-i va izbăvi pe ei” (Psalmi 33, 7). lisus a fost Cel 
care ne-a arătat că fiecare dintre noi avem propriul nostru înger. Evreii vedeau 
mântuirea prin comunitatea lui Israel şi, ca atare, era suficient un fel de înger 
colectiv sau comun. Dar lisus ne-a învăţat că o comunitate se mântuieşte prin 
fiecare ins, astfel că fiecare dintre noi, ca un copil deosebit al lui Dumnezeu, are un 
înger personal, înălțând demnitatea noastră umană. 


„Sfinte îngere, cel ce stai înaintea pătimaşului meu suflet şi al vieţii mele cele 
ticăloase, nu mă lăsa pe mine păcătosul, nici nu te depărta de mine...” 
(Rugăciune către îngerul Păzitor, Cartea ordodoxă de rugăciuni). 


2 Îngerii morţii şi ai dreptăţii 


Și în ceasul morții noastre, îngerii sunt cu noi, însoţindu-ne peste prag. lisus ne 
spune acest lucru în frumoasa parabolă a omului bogat şi a lui Lazăr, cerşetorul de 
la poarta sa (Luca 16, 19-31). Din cuvintele sale putem deduce că îngerul nostru 
păzitor nu este din aceeaşi cerească tovărăşie care, la sfârşitul lumii va despărți pe 
cei buni de cei răi, şi pe care-i numim îngerii dreptăţii. 


Îngerul nostru păzitor ne însoţeşte de-a lungul timpului, ocrotindu-ne paşii 
şovăielnici ai prunciei, aventurile copilăriei şi scăpându-ne din multe strâmtorări. 
(Care dintre noi nu şi-a ţinut răsuflarea la vreo poznă prea îndrăzneață a unui copil 
şi n-a fost de acord că ei, copii, trebuie să aibă un înger păzitor?). Îngerul care ne 
păzeşte de-a lungul anilor vieţii noastre pământeşti, cu toate urcuşurile şi 
coborâşurile ei, şi care ne poartă acum spre adevăratul prag al noului început, ne 
trece în alte mâini angelice, sau cel puţin aşa se pare. 


În orice caz, nu pornim în această ultimă călătorie singuri. Un înger, sau poate mai 
mulţi, sunt cu noi chiar şi atunci. Acest fapt ar trebui să ne fie o adevărată alinare 
când vedem că cei pe care-i iubim pleacă, sau când ne pregătim s-o facem noi 
înşine. La urma urmei, cu ce se deosebeşte aceasta de o călătorie într-o ţară 
îndepărtată? De aceea, Biserica are rugăciuni pentru cei ce mor, prin care invocă 
prezenţa unui înger al luminii care să însoțească sufletul ce pleacă. 


Enoh, ale cărui descrieri despre şeol (iadul) le foloseşte Domnul nostru în parabola 
lui Lazăr, are un frumos verset despre activitatea rugătoare a îngerilor, în numele 
nostru: „Şi ei au cerut şi mijlocit şi s-au rugat pentru copiii oamenilor şi dreptatea 
curgea în valuri, în faţa lor, ca apa” [R.H. Charles, The Book of Enoch, London: 
Society for Promoting Christian Knowledge, p. 58]. 


Şi lisus a vorbit despre rolul îngerilor ca împlinitori ai dreptății lui Dumnezeu. 
Tălmăcind Apostolilor Săi parabola neghinei din grâu (Matei 13, 24-41), lisus 
reliefează că gândurile şi impulsurile rele - boabele de neghină - sunt semănate de 
duşman, satana, în mijlocul seminţelor bune. Semințele de neghină, ori copiii celui 
rău, vor fi adunate la vremea secerişului şi arse. Mai departe, lisus spune că 
„secerătorii sunt îngerii”. Această imagine a îngerilor ce-L însoțesc pe Fiul Omului 
este împrumutată din cea folosită de Enoh când descrie pe Dumnezeu, Cel care 
împarte dreptatea. Domnul nostru o întăreşte prin cuvintele din parabola cu plasa 
de pescuit azvârlită în mare (Matei 13, 47-48): „La sfârşitul lumii, îngerii vor ieşi 
şi vor despărți pe cei răi de cei drepţi” (Matei 13, 49). 


Vorbind despre a doua venire, lisus încă o dată îi descrie pe îngeri ca heralzi 
(ofiţeri, dregători) ai dreptăţii înfricoşătoare şi ai răsplății: „Şi EI (Fiul Omului) va 
trimite pe îngerii Săi, cu sunet mare de trâmbiţă, şi vor aduna pe cei aleşi ai lui 
Dumnezeu din cele patru vânturi, de la marginile cerurilor până la celelalte 
margini” (Matei 24, 31, Marcu 13, 27). 


Ingerii înşişi nu cunosc dinainte evenimentele, ei nu sunt decât trimişi din veac să 
facă voia lui Dumnezeu, să împlinească misiunea lor de diaconi, de slujitori. 


Descriind întâmplările acelor zile de pe urmă, lisus spune: „lar de ziua şi ceasul 
acela nimeni nu ştie, nici îngerii, nici Fiul, ci numai Tatăl” (Matei 24, 36). 


În ceasul acela chiar lisus va fi mediatorul nostru în faţa tribunalului ceresc. El ne- 
a promis mărturia Lui, dacă rămânem credincioşi cuvântului Său. Şi zic vouă: 
„Oricine va mărturisi pentru Mine înaintea oamenilor şi Fiul Omului va mărturisi 
pentru el înaintea îngerilor lui Dumnezeu” (Luca 12, 8). Fireşte, îngerii aşteaptă să 
vadă atitudinea noastră față de Hristos. Fi se aşteaptă ca noi să fim credincioşi 
Domnului nostru, înainte de-a ne arăta prietenie. Dacă nu suntem loiali, nu putem 
aştepta nimic altceva decât dispreţ îndurerat din partea lor din cauza naturii şi a 
întregii lor fiinţe care nu acceptă compromisul. Lipsă de loialitate pe care nici chiar 
lisus n-o va apăra. „lar cel ce se va lepăda de Mine înaintea oamenilor, lepădat va 
fi înaintea îngerilor lui Dumnezeu” (Luca 12, 9). Ce gând înspăimântător! Sfântul 
Marcu foloseşte sintagma „mă voi ruşina de el” (Marcu 8, 38) în loc de „el va fi 
lepădat”. În zilele noastre poate că „împietrit” este mai potrivit, căci pentru 
popoarele ce trăiesc în spatele Cortinei de fier teama de ridicol, mai degrabă decât 
teama persecuției, îi face pe mulți necredincioşi. 


Nestatornicia şi superficialitatea noastră poate fi motivul pentru care îngerii noştri 
nu văd întotdeauna faţa lui Dumnezeu. 


3. Diavolul şi îngerii lui 


Orice discuţie despre îngerii aflați în slujirea Domnului ar fi incompletă dacă n-am 
vorbi şi despre îngerii căzuţi. Credinţa în posesiunea demonică era generală pe 
vremea lui lisus Hristos. O concepție pe care mulți o consideră azi neluminată, 
obscurantistă şi superstițioasă, în acele secole, pentru mulţi, era o interpretare 
răspândită, aplicată unor fapte care nu puteau fi imediat explicate altfel, sau erau de 
neînțeles. Astăzi, folosim alte cuvinte, dar cunoaştem aproape la fel de puţin 
despre, să spunem, cei dereglați mintal, tot atât cât cunoşteau oamenii de atunci 
care credeau în posesiunea demonică, incluzând aici, fără discriminare şi alte 
categorii de dereglări. Astăzi, desigur, folosim şocuri electrice ca să „exorcizăm”, 
deşi cunoaştem foarte puţine lucruri din cele ce se întâmplă. Dar lisus „izgonea 
diavoli”, pe deplin conştient de ceea ce se întâmplă. Se lupta cu răul sub toate 
formele sale, oriunde îl întâlnea. 

Dar nu cu problema exorcismelor ne ocupăm aici, ci cu învăţăturile lui lisus şi 
atitudinea Lui față de forţele răului. lisus folosea limbajul vremii Sale. Dar am 
merge prea departe dacă ne-am închipui că lisus însuşi credea în mituri. Mai 
degrabă, în toate relatările acestea, trebuie să vedem în primul rând continuarea 
luptei lui lisus cu satana, care a început în pustie. 


lisus învăţa despre realitatea lumii care este rea şi despre boală ca rezultat al 
păcatului colectiv al lumii, mai degrabă decât al unui păcat anume, sau al unui 
anume păcat individual. Este pur şi simplu rezultatul nemijlocit al puterii satanei 
asupra lumii. De obicei, pe unii oameni Hristos îi ierta pentru participarea la păcat, 
datorită calităților lor spirituale şi astfel îi vindeca. „Căci ce este mai lesne a zice: 
lertate sunt păcatele tale sau a zice: Scoală-te şi umblă?" (Matei 9, 5). S-a exprimat 
despre femeia care avea o infirmitate de 18 ani, ca fiind legată de satana (Luca 13, 
16) susținând că ea avea tot atât de mult dreptul de a fi eliberată de EI, ca oricare 
bou sau asin, care trebuia să fie dezlegat din grajd şi dus la adăpat. Astfel, Iisus 
consideră vindecările Sale ca o dezlegare de rău şi numai iertarea lui Dumnezeu 
putea împlini aşa ceva. 


Nu e uşor să ierţi. A ierta înseamnă mult mai mult decât a lăsa la o parte faptul 
că eşti îndreptăţit să ceri plata păcatului sau răzbunare; este iubirea ce suferă 
durerea şi ruşinea, cu voinţa puternică de a mântui” [George A. Buttrick, 
„Exposition on St. Matthew” in The Interpreter's Bible, vol. 7, New York: 
Abingdon Press, p. 35]. 


Aceasta, lisus, cu adevărat o făcea din plin. lisus elibera oamenii, nu negând 
existența răului, ci recunoscând adevărul existenţei păcatului şi identitatea 
autorului răului pe care îl numea „un mincinos, tatăl minciunii" (loan 8, 44), cu alte 
cuvinte, o personalitate reală căreia trebuie să i te împotriveşti, să o răstorni şi să o 
învingi. 


Când fariseii l-au acuzat pe lisus că a scos diavoli cu Belzebut, EI a spus: „Dacă 
satana e izgonit prin satana, înseamnă că el însuşi este dezbinat şi cum va rezista 
împărăţia lui?”. Şi mai departe spune: „Cum poate cineva intra în casa unui om 
puternic şi să-i ia toate bunurile, dacă nu-l leagă mai întâi pe omul cel puternic?”. 
Astfel, lisus spune că ori îl legăm pe satana, ori el ne leagă pe noi şi pentru asta 
avem nevoie de EI, de lisus Hristos, pentru că „Cine nu este cu Mine este 
împotriva Mea şi cine nu adună cu Mine risipeşte” (Matei 12, 24-30). Ar fi bine să 
ne amintim aceste cuvinte adeseori. 


Există o altă comparaţie, despre obiceiurile diavolilor, pe care am experimentat-o 
adesea, dar n-am recunoscut-o întotdeauna. Uneori ne simţim bine şi siguri de noi 
pentru că tocmai am fost curăţiţi printr-un exerciţiu spiritual şi ne găsim deodată 
teribil de uimiţi în faţa faptului că un incident absolut trivial poate să ne 
smintească. lisus ştia acest lucru foarte bine. „Când duhul cel necurat iese din om, 
umblă prin locuri fără apă, căutând odihnă şi, negăsind, zice: Mă voi întoarce la 


casa mea, de unde am ieşit. Şi, venind, o află măturată şi împodobită. Atunci merge 
şi ia cu el alte şapte duhuri mai rele decât el şi, intrând, locuieşte acolo; şi se fac 
cele de pe urmă ale omului aceluia mai rele decât cele dintâi (Luca 11, 24-26). 


Într-adevăr, trebuie să ne păzim întotdeauna de arhiinamicul nostru şi să nu ne 
culcăm pe lauri pentru că nu în zadar Petru l-a numit „un leu răcnind, căutând pe 
cine să înghită” (1 Petru 5, 8). Trebuie să ne păstrăm casa plină cu duhul lui 
Dumnezeu. Nu e nici un pericol atât de mare ca mulțumirea de sine. 


Tot aşa, în parabola cu neghina şi grâul, lisus spune clar că sămânţa cea rea este 
semănată de satana sau, în cea cu semănătorul, că el smulge sămânţa bună din 
inimile noastre. 


Nici nu-şi îndulceşte vorbele despre soarta diavolilor şi a celor înşelaţi de el: 
„Atunci va zice şi celor de-a stânga: Duceţi-vă de la Mine, blestemaţilor, în focul 
cel veşnic, care este gătit diavolului şi îngerilor lui” (Matei 25, 41). 


Una din caracteristicile noastre creştineşti, unul din semnele care ne deosebeşte, 
care ne singularizează, este faptul că nu mai simţim nevoia să ne temem de satana: 
„lar celor ce vor crede, le vor urma aceste semne: în numele Meu, demoni vor 
izgoni, în limbi noi vom grăi” (Marcu 16, 17). 


Relatarea din Marcu (5, 1-13) referitoare la legiunile de diavoli pe care lisus le-a 
exorcizat dintr-un om îndrăcit şi care au intrat într-o turmă de porci, care s-a 
aruncat de pe deal în mare şi s-a înecat, este de un interes special. Este o scenă 
care, la prima vedere, e greu de înţeles; dar, de fapt, este cât se poate de limpede. 
Nu este o alegorie; cu adevărat demonii se aflau acolo. lisus este confruntat cu un 
rău care îşi spune singur legiune, „pentru că suntem mulți”. Ei sunt conştienţi de 
puterea cu care sunt înfruntaţi şi cer îndurare şi permisiunea de a merge în altă 
parte. lisus le îngăduie să intre într-o turmă de porci din apropiere. Aceasta se 
aruncă în mare, să moară, nu pentru că lisus a dorit asta, ci pentru că răul este 
autodistructiv. Răul distruge orice atinge şi, în cele din urmă, se distruge pe sine 
însuşi. 

Sistemele despotice materialiste sfârşesc în dezastru aducând foamea în marile ţări 
producătoare de cereale peste care domnesc, nu pentru că doresc foametea, ci 
pentru că sămânţa corupției se află în însăşi răutatea sistemului. Acela în care intră 
diavolul sunt cei pe care el îi împinge în cele din urmă în oceanul disperării, până 
când el însuşi nu mai are unde se duce, decât mai adânc, în abisul propriei sale 
nefericiri. 


lisus Hristos cunoaşte sfârşitul satanei, pentru că l-a ştiu de la început şi l-a văzut 
căzând: „Am văzut pe satana ca un fulger căzând din cer” (Luca 10, 18). Este o 
referinţă la viziunea lui Isaia: „Cum ai căzut tu din ceruri, stea strălucitoare, fecior 
al dimineţii” (Isaia 14, 12-17). Unui comentatori au văzut în aceste cuvinte un 
strigăt de triumf din partea lui lisus, când ucenicii s-au întors victorioşi dintr-o 
misiune în care exorcizaseră duhurile rele. Dar un strigăt de biruință nu-L 
caracteriza pe lisus. Este cu mult mai mult o neclintită afirmare a unui fapt care 
pentru noi nu este o dovadă de credinţă superstițioasă, ci de adevărată cunoaştere. 


4. Bucuria îngerilor 


După ce a spus cele două splendide parabole despre oaia cea pierdută şi drahma de 
argint (Luca 15, 1-10), lisus a făcut această analogie: „Zic vouă, aşa se face 
bucurie îngerilor lui Dumnezeu pentru un păcătos care se pocăieşte” (Luca 15, 10) 
îngerii se bucură şi ne primesc pe fiecare dintre noi, care ne pocăim. Ce plin de 
dragoste este cuvântul de bun venit, cu mult mai generos, cuprinzător şi purificator 
decât orice împăcare omenească. 


O altă interpretare a acestor două parabole este că cele 99 de oi sau cele 9 drahme 
de argint sunt îngerii acelor lumi care n-au căzut şi nu au nevoie de mântuire. Dar 
oaia pierdută este lumea noastră, pentru care Hristos le-a părăsit pe toate celelalte 
ca să vină s-o caute, „drahma” rătăcită pentru a cărei mântuire Şi-a dat viaţa. 


Credinţa în Sfinți îngeri şi încrederea în îngerul păzitor fac indiscutabil parte din 
învăţăturile lui Dumnezeu lisus Hristos. 


Cuvintele Lui justifică încrederea noastră în ei şi validează rugăciunea noastră 
smerită: „înger al lui Hristos, păzitorul meu cel sfânt, acoperitorul sufletului şi al 
trupului meu, rogu-te luminează-mi această zi şi de toată viclenia vrăjmaşului 
mă izbăveşte; povăţuieşte-mă înspre tot lucrul bun şi aşează-mă pe calea 
mântuirii. Amin ” (din Cartea Ortodoxă de Rugăciuni). 


Sfârşitul şi noul început 


1. Ghetsimani 


Pe măsură ce misiunea Lui se apropia de sfârşit, S-a aflat confruntat din nou şi mai 
intens ca înainte cu primele ispite pe care le biruise în pustie. Nu trebuie să uităm 
cuvintele criptice ce încheie acel episod: „Şi diavolul, sfârşind toată ispita, s-a 
îndepărtat de EI, până la o vreme” (Luca 4, 13). Satana şi-a continuat atacurile în 
diverse moduri: ispita puterii i-a fost adesea propusă lui lisus, uneori impusă cu 
forţa: „Cunoscând deci lisus că vor veni să-L ia cu sila, ca să-L facă rege, S-a dus 
iarăşi în munte, El singur” (loan 6, 15). 


Știm că lisus a luptat neîncetat împotriva răului sub toate formele, dar acum, la 
sfârşit, toate puterile răului s-au adunat într-un mare efort, urmărind o distrugere 
finală. 


De această dată, spre deosebire de vremea naşterii Sale, n-a apărut nici un înger 
care să-i spună să fugă. De data aceasta trebuia să facă faţă încercării singur, pentru 
că acum, prin moartea Sa, avea să mântuie lumea şi să câştige coroana slavei. 
Putea să cheme îngerii în ajutorul Său, dar a îndepărtat acest gând: „Sau ţi se pare 
că nu pot să-L rog pe Tatăl Meu şi să-Mi trimită acum mai mult de douăsprezece 
legiuni de îngeri?” (Matei 26, 53). Prietenii Săi pământeşti aveau să-L părăsească 
şi pe prietenii Săi cereşti nu îi va chema! 


Putem înţelege bine cuvintele Sale sfâşietoare: „Acum sufletul Meu e tulburat, şi 
ce voi zice? Părinte, izbăveşte-Mă de ceasul acesta. Dar pentru aceasta am venit în 
ceasul acesta” (loan 12, 27). Pentru asta se născuse, fusese salvat din mâinile lui 
Irod, fusese adus înapoi din Egipt, crescuse în înţelepciune, fusese botezat, slujise, 
învățase oamenii şi îi tămăduise: toate acestea pentru a-l mântui pe om şi pentru a 
sfărâma puterea satanei: „Acum este judecata acestei lumi; acum stăpânitorul lumii 
acesteia va fi aruncat afară. lar Eu, când Mă voi înălța de pe pământ, îi voi trage pe 
toţi la Mine” (loan 12, 31-32). 


AICI, în câteva cuvinte, avem totul rezumat: stârpirea oricărui rău prin ultima Sa 
jertfă. Această jertfă n-a fost oferită zadarnic, pentru ca să distrugă ceva ce nu 
exista! Atât de preocupaţi suntem să urmărim învăţătura lui lisus, încât avem 
tendinţa să interpretăm greşit sfârşitul, fără de care învăţătura Sa ar fi asemenea 
învățăturilor atâtor oameni captivanţi, interesanţi, luminaţi mai înainte şi de atunci 
încoace - învățături minunate, fără îndoială, dar nu dătătoare de viaţă. Chiar 


înlăturarea prinţului acestei lumi a fost raţiunea întrupării Sale; şi de asemenea, 
rațiunea morţii Sale în forma în care s-a produs: „Dacă trupul Său s-ar fi 
îmbolnăvit şi cuvântul l-ar fi părăsit în această credinţă, cât de nepotrivit ar fi 
fost. EL, care a vindecat trupurile altora, să neglijeze propria-i sănătate? Cum ar 
fi fost crezute minunile Sale, vindecările, dacă ar fi fost astfel? Apoi, iarăşi să 
presupunem că, fără vreo boală, ar fi tăinuit trupul Său undeva şi apoi deodată 
Să reapară şi să spună că a înviat din morţi. Ar fi fost privit mai curând ca un 
povestitor de basme. Şi pentru că n-ar fi existat mărturia morţii Lui, nimeni n-ar 
fi crezut în învierea Sa. Sau cum ar fi putut fi declarate sfârşitul morţii şi 
victoria asupra ei, dacă Domnul n-ar fi făcut ca moartea să se petreacă în faţa 
tuturor, ca prin trupul său nestricăcios să dovedească de aici înainte că moartea 
a fost desfiinţată şi golită de conţinut... Moartea a venit în trupul Său, aşadar, nu 
de la sine, ci prin acţiune vrăjmaşă, astfel ca Mântuitorul să poată desfiinţa 
definitiv moartea, sub orice formă i-ar fi fost ea oferită... Cum ne-ar fi putut 
chema dacă n-ar fi fost răstignit, pentru că numai pe cruce un om moare cu 
braţele deschise? Din nou, văzduhul este sfera diavolului, acest duşman al rasei 
noastre care, căzut fiind din cer, încearcă împreună cu celelalte duhuri rele, care 
au participat la neascultarea sa, să ţină sufletele departe de adevăr şi să oprească 
creşterea acelora care încearcă să-L urmeze... Dar Domnul a venit să alunge 
diavolul şi să curețe văzduhul şi să facă o cale pentru noi, Sus, spre cer...” 

întruparea Cuvântului lui Dumnezeu, translated by a 
Religious of C.S.M.V. New York: The Macmillan Company, 1951]. 


Dacă ne-a fost dat ca exemplul lui lisus să ne mântuiască şi să ne fie de folos în 
propria noastră încleştare individuală cu răul şi moartea, atunci el trebuie să devină 
relevant pentru fiecare dintre noi. Pentru ca exemplul Său să fie real, trebuia să-Și 
supună puterea divină luptei şi mărginirii omeneşti şi să-Şi plece voinţa Sa 
omenească în faţa voinţei Sale divine. Numai pe măsură ce începem să înţelegem 
această profunzime a tainei, realizăm imensa singurătate a patimilor şi a ceasurilor 
din Ghetsimani. Nu e de mirare că sudoarea Sa era ca picăturile de sânge. Trupul 
muritor al lui lisus nu voia să moară; iubitoarea Sa inimă omenoasă nu putea 
îndura trădarea prietenilor Săi. Ca Dumnezeu, avea deplina cunoaştere a păcatului 
lumii, pentru care urma să moară. Toată mâhnirea omului, de până la EI şi după 
aceea şi-o asumase în acel ceas. S-a rugat să treacă paharul de la EI în acea ultimă 
şi teribilă luptă cu o durere nemăsurată, pe care numai Dumnezeu o putea cunoaşte, 
înțelegând îngrozitoarea ticăloşie de care era capabil omul. A implorat pe cei mai 
apropiaţi şi dragi prieteni, pe care-i avea, să vegheze cu EI, să nu-L lase singur. Dar 
ei erau obosiţi. Şi nici nu le era dat atunci să-şi dea seama de profunzimea mâhnirii 
lui lisus şi intensitatea cu care dorea un alt sfârşit, nu pentru EI însuşi, ci pentru 


om. De două ori S-a întors la însoțitorii Săi, căutând parcă întărire, o cale de ieşire, 
„dar ei dormeau”. 


N-a existat decât un singur răspuns: „Părintele Meu, dacă nu este cu putinţă să 
treacă acest pahar, ca să nu-l beau, facă-se voia Ta” (Matei 26, 42). Ca să nu-l 
beau! Aici era soluţia. Nici o mâhnire nu e biruită, nici o durere vindecată, nici un 
dezastru nu poate fi înlăturat, până ce cupa amărăciunii nu e sorbită până la fund. 


Încă odată, şi pentru ultima oară, îngerii L-au susţinut în chinul aşteptării; în acel 
ceas, întregul destin al omului atârna în balanţă. Va accepta Iisus paharul? Mai era 
încă timp să-l respingă. Iuda nu-i dăduse încă sărutul trădării. Înţelegând cu o 
atotvăzătoare claritate întreaga imensitate a răspunderii Sale, intolerabila povară a 
durerii lumii, lisus şi-a plecat capul: „Nu voia Mea, ci a Ta să se împlinească” 
(Luca 22, 42). 


În timp ce se ruga în agonie, „Un înger din cer s-a arătat Lui şi-L întărea” (Luca 
22, 43). Odată lupta terminată şi ispitirea înlăturată, îngerii puteau să se adune în 
jurul Lui, să-L întărească şi să-L încurajeze să meargă fără şovăială pe acest drum 
teribil, pe care şi-l alesese. Marşul triumfător pornise - calea împărătească fusese 
deschisă. Nimeni în acea clipă n-a recunoscut în „omul disprețuit... şi cel din urmă 
dintre oameni, om al durerilor şi cunoscător al suferinţei” (Isaia 53, 3) pe Regele 
Slavei! Dar îngerii, da! 


Doar în plecăciune şi tăcere, fără cuvinte, în inefabilă contemplaţie, putem într- 
adevăr comenta prezenţa îngerilor în acel ceas al supremei încercări. In Grădina 
Edenului, Adam trădase neamul omenesc, în grădina Ghetsimani, lisus îl mântuia. 


2. Golgota 


Deşi nu citim nimic despre îngerii buni sau răi de la locul răstignirii, în lumina 
celor petrecute înainte, ne putem cu greu îndoi că ei n-ar fi fost prezenţi. Într-un 
ultim efort, pentru a câştiga o bătălie deja pierdută, satana s-a străduit să ajungă la 
lisus prin batjocurile mulțimii amatoare de senzaţii, care se îmbulzea în jurul 
Crucii. „Hristos, regele lui Israel, să se coboare de pe cruce, ca să vedem şi să 
credem” (Marcu 15, 32). Cu perspicacitate diavolească, satana a intrat într-unul din 
cei ce sufereau cu lisus. „Dacă Tu eşti Hristos, mântuieşte-Te pe Tine Însuţi şi pe 
no!” (Luca 23, 39). Aceasta era doar o repetare a primei ispitiri din pustiu. lisus a 
răspuns doar rugându-se Tatălui Său şi supunându-se legii cărnii, pe care şi-o 
asumase. 


Arta creştină, de-a lungul secolelor, a pictat îngerii plutind deasupra Crucii şi, 
putem presupune că, în adevăr, ei erau prezenţi şi L-au însoţit pe Domnul lor, chiar 
când a coborât în iad, ca să-i elibereze pe cei ce erau acolo, ţinuţi prizonieri. 


Există credinţa conform căreia Crucea a fost înfiptă acolo unde a crescut pomul 
cunoaşterii. Ne putem duce cu gândul mai departe şi să credem că ea a fost făcută 
din acelaşi lemn cu pomul: „Că unde este multă înţelepciune este şi multă 
amărăciune, şi cel ce îşi înmulţeşte ştiinţa îşi sporeşte suferința” (Ecclesiastul 1, 
18), spune profetul, şi nu ne-a spus Iisus să ne luăm crucea şi să-i urmăm? Într- 
adevăr, întreaga cunoaştere lumească pe care am acumulat-o, abia dacă ne-a făcut 
mai fericiți sau abia dacă a transformat pământul în paradis. Dar acum, doar 
încărcându-ne cu greutatea cunoaşterii noastre ne putem întoarce de unde am 
plecat, pentru a regăsi acea bucurie pe care nimeni nu ne-o poate lua, şi astfel, cu 
adevărat, să fim egali cu îngerii. Cercul s-a închis în întregime. 


„Căci, precum în Adam toţi mor, aşa şi în Hristos toţi vor învia” (1 Corinteni 15, 
22). Ingerii care odinioară i-au alungat pe Adam şi Eva din Rai, deschid acum uşa 
pentru întoarcerea lor. 


3. Piatra 


Cine a dat piatra la o parte? Aceasta este întrebarea la care cei necredincioşi nu pot 
răspunde în mod satisfăcător. Toate argumentele, aduse pentru a infirma învierea, 
se poticnesc de piatra care pecetluia mormântul lui Iisus. Într-un efort de a micşora 
uriașul eveniment al învierii, s-a făcut mare caz de micile diferenţe din cele 4 
Evanghelii. Dar fără folos, pentru că faptele esenţiale sunt aceleaşi, în toate. N-a 
fost găsit nici un agent omenesc care să poată da piatra la o parte: nici atunci, nici 
după două mii de ani de investigări, dispute şi de căutări ştiinţifice. 


Cele 4 Evanghelii ne spun cum atunci când s-au ivit zorile în Ierusalim, femeile 
care-L slujiseră pe Domnul în misiunea Lui s-au grăbit spre mormânt, ca să 
îndeplinească ultimele ritualuri de îmbălsămare, întrerupte vineri seara, din cauza 
apropierii Sabatului: „Şi ziceau între ele: Cine ne va prăvăli nouă piatra de la uşa 
mormântului?” (Marcu 16, 3). Nu este de mirare că s-au înspăimântat şi au ajuns 
repede la concluzia că vreun duşman furase trupul iubit al Domnului. 


Fariseii au avut acelaşi gând, doar din alt punct de vedere. Ei s-au temut ca nu 
cumva prieteni ai lui lisus să fi luat cu ei trupul şi să pretindă apoi că a înviat din 
morţi; de fapt, ei l-au implorat pe Pilat să pună pază la mormânt, ca să prevină o 
asemenea eventualitate. Aceste străji erau cei care, după cum ne spune Matei, l-au 


văzut pe înger dând piatra la o parte: „Şi iată s-a făcut cutremur mare, că îngerul 
Domnului, coborând din cer şi venind, a prăvălit piatra şi şedea deasupra ei. Şi 
înfăţişarea lui era ca fulgerul şi îmbrăcămintea lui albă ca zăpada. Şi de frica lui s- 
au cutremurat cei ce păzeau şi s-au făcut ca morţi” (Matei 28, 2-4). 


„Îngerul învierii a fost un mesager al puterii: un cutremur a zguduit pământul şi 
mâinile îngerului au putut rostogoli cu uşurinţă piatra masivă. Îngerul a fost un 
mesager al curăției: el a fost ca un fulger în descoperirea luminii şi ca zăpada în 
judecata sa despre întunecimea faptelor omeneşti. A băgat groaza în inimile 
oamenilor şi i-a amuţit” [George A. Buttrick, „Exposition on the Resurrection” in 
The Interpreter's Bible, vol VII, p. 616]. 


Oamenii de pază au fost mituiţi ca să tacă, ori să răspândească ideea cum că 
Apostolii au furat trupul lui lisus. Dar Apostolii înşişi erau întristați, şi nici nu se 
gândeau la aşa ceva. Ei nici măcar n-au însoţit femeile la mormânt. Ne putem 
foarte bine închipui cât de uimite au fost femeile şi cât de alarmate. 


Încă o dată îngerul foloseşte cuvintele ce revin ca un veşnic refren de-a lungul 
întregii Scripturi: „Nu vă temeţi”. Cuvinte pline de duioşie şi înţeles, pe care 
mereu, mereu, îngerii le folosesc ca să liniştească spaimele oamenilor. Cu atât mai 
mult cât de alinătoare au fost aceste cuvinte când femeile, cuprinse de cea mai 
autentică frică au privit în mormântul gol, cum li s-a părut acesta înainte să-i 
zărească pe îngeri: „Şi au văzut doi îngeri în veşminte albe şezând, unul către cap 
şi altul către picioare, unde zăcuse trupul lui lisus” (loan 20, 12). 


După Sfântul Matei, era unul, după Sfântul Luca şi Sfântul loan erau doi. „De ce 
căutaţi pe cel viu printre morți” (Luca 24, 5). Astfel au întrebat îngerii, în cuvinte 
care au răsunat prin secole ca una din cele mai importante întrebări puse vreodată 
omului. În impactul teribil al momentului, nu trebuie să fim surprinşi că femeile n- 
au văzut toate exact acelaşi lucru şi nici nu l-au relatat la fel! Pe de altă parte, 
evenimentul a fost scris mult mai târziu. Oricum, ce a putut ieşi la lumină cu 
desăvârşire, manifestându-se cu claritate, este mormântul gol şi prezenţa îngerilor. 


Îngerii anunţă învierea, aşa cum vestea naşterii lui Hristos a fost auzită în vestirea 
lor: „Căci, iată, vă binevestesc vouă bucurie mare, care va fi pentru tot poporul” 
(Luca 2, 10); acum, desigur, mesajul aduce mai multă bucurie şi este mai bine 
înţeles: „A înviat... mergeţi repede şi spuneţi apostolilor!” (Matei 28, 6-7). 


Tot timpul, îngerii L-au înconjurat pe Domnul pe pământ, chiar dacă prezenţa lor 
nu era totdeauna vizibilă, dar în orele glorioase s-au arătat acelora care meritau să-i 
vadă. 


Sfinţii îngeri sunt parte din slava lui lisus, aşa cum este şi aura Sa. Grăbiţi să 
simplificăm lucrurile, ca să-L coborâm la nivelul nostru şi insistând mai mult pe 
umanitatea Sa, tindem să uităm că niciodată n-a încetat să fie Dumnezeu şi, prin 
urmare, nu s-a despărțit de îngerii Săi; lisus este întotdeauna cu noi aşa cum a 
promis: „Şi iată, Eu cu voi sunt în toate zilele, până la sfârşitul veacurilor” (Matei 
28, 20). Aşa cum noi stăm în prezenţa Lui şi îngerii stau la fel. Aşa cum au dat la o 
parte piatra ce pecetluia mormântul, tot aşa îndepărtează de la noi obstacolele ce ne 
închid drumul spre adevăr. 


Strânşi, laolaltă, tăcuţi în fiecare noapte de Paşti, lăsăm în urma noastră biserica 
întunecată, mergând în procesiune în jurul ei, cu lumânările aprinse, în timp ce 
cântăm cu solemnitate: „învierea Ta, Hristoase, îngerii o laudă în ceruri şi pe noi 
pe pământ ne învredniceşti cu inimă curată să Te slăvim”. 


Aşa cum am făcut-o de-a lungul veacurilor, revenim pe urmele paşilor acelor femei 
credincioase care, în acea primă dimineaţă de Paşti, s-au întors cu teamă în suflete, 
în căutarea mormântului iubit. Ca şi ele, stăm în faţa uşilor închise, aşteptând. Fără 
voie, inima tresaltă, după cum, atunci când citim Sfânta Evanghelie, cuvintele 
izbucnesc puternic într-un strigăt de bucurie: „Hristos a înviat!”. Preotul bate la 
uşă: „Deschideţi porţile pentru Împăratul Slavei”. Uşile se deschid, lumânările 
subțiri, aprinse, transformă biserica goală într-o mare de lumină, tămâia mirosind a 
trandafiri se înalță, mormântul este gol, dar slava lui Dumnezeu este prezentă. 
„Hristos a înviat! Adevărat a înviat!”. Răsună din fiecare piept, în timp ce 
credincioşii se întorc în biserică pentru a-şi exprima bucuria şi a-şi cânta cântecul 
de laudă; noi pe pământ, şi îngerii în înalturi, într-un singur glas al credinţei şi al 
unei cunoaşteri inatacabile. „Hristos a înviat, a înviat din morţi!”. 


4, Înălţarea şi a Doua Venire 


Timp de 40 zile de la înviere, lisus a mers printre prietenii Săi, a fost văzut de ei, a 
vorbit cu ei, a cinat cu ei, a călătorit cu ei, i-a învăţat multe taine privind împărăția 
lui Dumnezeu, a frânt pâinea şi le-a încredinţat sarcina misionară şi împuternicirea 
lor apostolică. Chiar şi atunci, apostolii sperau într-un alt miracol care să restaureze 
domnia lui Israel, atunci şi acolo. Cu răbdare, lisus le spunea din nor că timpul şi 
anotimpurile sunt în mâna lui Dumnezeu; de ajuns că Sfântul Duh va fi printre ei: 
„ȘI acestea zicând, pe când ei priveau, S-a înălţat şi un nor L-a luat de la ochii lor. 


Și privind ei, pe când EI mergea la cer, iată doi bărbaţi au stat lângă ei, îmbrăcaţi în 
haine albe, care au şi zis: Bărbaţi galileeni, de ce staţi privind la cer? Acest Iisus 
care S-a înălțat de la voi la cer, astfel va şi veni, precum L-aţi văzut mergând la 
cer” (Faptele Apostolilor 1, 9-11). 


Există o frumoasă icoană rusească a acestei scene, în care cele două figuri albe, 
sfinţii Îngeri, se amestecă în mulţimea discipolilor. Ea exprimă, aşa cum cuvintele 
nu pot exprima, intimitatea acelui moment. Este o pictură care inspiră bucurie şi 
respect, care s-ar cuveni să ne fie adesea prezentă în minte, pentru că întotdeauna 
îngerii sunt cu noi când privim în înalt şi-L adorăm pe lisus Hristos! 


Maica Domnului, apostolii şi cei doi îngeri privesc înspre înalt, către cer, unde 
lisus este deja aşezat pe tron, vestind a doua venire. Îngerii îl poartă în înalturi într- 
un arc de lumină, aşa cum L-au văzut Isaia şi lezechiel în viziunea lor despre 
Dumnezeu. lisus cel prea iubit este Hristos, împăratul plin de putere, Pantocrator, 
Judecătorul temut, binecuvântând poporul şi încredinţându-L de iubirea Lui 
nestrămutată şi milostivirea Sa. 


Îngerii L-au însoţit pe Domnul la ceruri într-un nor de slavă: „Suitu-S-a Dumnezeu 
întru strigare, Domnul în glas de trâmbiţă” (Psalmi 46, 5). La porțile cerului ei au 
strigat: „Ridicaţi, căpetenii, porţile voastre şi vă ridicaţi porțile cele veşnice şi va 
intra împăratul slavei. Cine este acesta, împăratul slavei? Domnul Cel tare şi 
puternic, Domnul Cel tare în război. Ridicaţi, căpetenii, porțile voastre şi vă 
ridicaţi porţile cele veşnice şi va intra împăratul slavei. Cine este acesta împăratul 
slavei? Domnul puterilor. Acesta este împăratul slavei” (Psalmi 23, 7-10). 


Astfel, Fiul Omului intră ca să poată sta la dreapta lui Dumnezeu: „Pe acesta (mâna 
dreaptă) Dumnezeu a lucrat-o în Hristos, sculându-L din morţi şi aşezându-L de-a 
dreapta Sa, în ceruri” (Efeseni 1, 20). 


Să nu se creeze în mintea noastră vreo confuzie din cauza frumuseţii limbajului 
simbolic, ci să căutăm să-l înţelegem corect. 


» Cum ar putea ca EI, care nu e mărginit, să aibă o mână dreaptă limitată la un 
loc. Mâna dreaptă şi mâna Stângă înseamnă ceva mărginit. Dar noi înţelegem 
dreapta Tatălui ca fiind Slava şi cinstea dumnezeirii, în care Fiul lui Dumnezeu 
exista ca Dumnezeu înaintea tuturor timpurilor şi din aceeaşi esenţă cu Tatăl şi 
în final devine carne, locuieşte un trup, carnea Lui participând la slavă. Pentru 


că doar EL cel întrupat este adorat într-o singură iubire de către întreaga 
creație” Expunere a credinței ortodoxe 


(Dogmatica), Book IV, capitolul 2, pag. 74 in Nicene and Post-Nicene Fathers 
(Series Two), Vol. LX, Grand Rapids, Michigan: Wm B. Eerdmans Publishing 
Co., 1955]. 


Prin faptul înălțării Domnului şi a puterii Sale mântuitoare, „omul” este şi el 
înălțat, cu EI şi prin EI, şi poate fi aşezat chiar printre îngeri. 


Mai presus de toate, Preacurata Fecioară Maria, Maica Domnului, este mai presus 
decât heruvimii şi serafimii, şi pe drept este numită Regina Cerului. 


Rolul final al Sfinţilor îngeri în destinul oamenilor va fi la Parusie sau la a Doua 
Vestire. Pentru această credință deosebită găsim multe şi clare referinţe în Noul 
Testament. 


lisus descrie astfel a Doua Sa Venire: „Vor vedea pe Fiul Omului venind pe norii 
cerului cu putere şi cu slavă multă. Și va trimite pe îngerii Săi cu sunet mare de 
trâmbiţă şi vor aduna pe cei aleşi din cele patru vânturi, de la marginile cerurilor 
până la celelalte margini ” (Matei 24, 30-31). 


După parabola Sa cu cele 10 fecioare şi cea a talanţilor, lisus dă din nou o descriere 
a celei de-a doua veniri: „Când va veni Fiul Omului întru slava Sa, şi toți sfinţii 
îngeri cu EI, atunci va şedea pe tronul slavei Sale ” (Matei 25,31). 


Pe Sfântul Pavel îl liniştea gândul întoarcerii triumfale a lui lisus Hristos, iar orice 
creştin credincios va fi cuprins în acelaşi nor, pentru a-L întâmpina pe Domnul la 
chemarea Arhanghelului. „Pentru că însuşi Domnul, întru poruncă, la glasul 
arhanghelului şi întru trâmbiţa lui Dumnezeu, Se va pogori din cer, şi cei morţi 
întru KHristos vor invia întâi. După aceea, noi cei vii, care vom fi rămas, vom fi 
răpiți, împreună cu ei, în nori, ca să întâmpinăm pe Domnul în văzduh, şi aşa 
pururea vom fi cu Domnul” (1 Tesaloniceni 4, 16-17). 


La răstignire toţi plângeau, dar aşa cum le făgăduise lisus: „întristarea voastră se va 
preface în bucurie” (loan 16, 20), aşa s-a şi întâmplat: la înălţare, în momentul 
despărțirii pământeşti de EI, Apostolii s-au bucurat. 


Parusia (a doua venire) va fi în viitor, când vom vedea slava deplină a lui 
Dumnezeu şi a cetelor cereşti. Până atunci, îngerii şi arhanghelii sunt aici printre 
noi, pentru că ei sunt fraţi ai noştri mai mari, păzindu-ne, învăţându-ne, bucurându- 
se şi întristându-se cu noi, dar, mai presus de orice, amplificând corul adorării 
noastre. 


„De aceea, cu îngerii şi arhanghelii şi cu toate cetele cereşti, slăvim şi cântăm 
prea cinstit numele Tău, mai ales lăudându- Te şi zicând: Sfânt, Sfânt, Sfânt 
Domnul Dumnezeul oştirilor cereşti, cerul şi pământul sunt pline de Mărirea Ta; 
slavă Ție Doamne, Cel Prea înalt, Amin” - (Cartea de rugăciuni zilnice). 


Îngerii în Biserica primară 
1. Sfântul Petru şi Sfântul loan 


Sfântul Luca, istoricul demn de încredere, porneşte relatarea Faptelor Apostolilor 
înfățişând începuturile Bisericii creştine cu cele 40 de zile ale arătării lui lisus 
prietenilor Săi, între înviere şi înălţare. De-a lungul acestor 40 de zile, Domnul i-a 
învăţat pe cei ce-L urmau o mulţime de lucruri, despre împărăţia lui Dumnezeu, 
dezvăluindu-le şi cele ce nu fuseseră scrise, dar care au continuat să trăiască în 
inima Bisericii şi au fost transmise din generaţie în generaţie prin Sfânta Tradiţie. 


Înălţarea n-a produs o ruptură definitivă a legăturii lui lisus cu Apostolii Săi: în 
mod vizibil, El S-a înălţat la cer „dar în mintea lor El era mereu prezent” 


[NOII ratio Catechetica, 32, as cited in Robert Payne, The 


Holy Fire, New York: Harper and Brothers, 1957, pag. 149]. 


In momentul în care lisus le-a dispărut din vedere, Apostolii au realizat prezenţa 
sfinților îngeri în mijlocul lor şi au rămas conştienţi de aceasta de-a lungul vieţii lor 
misionare. 


Îngerii însoțesc activităţile sfinţilor de la începuturi şi până azi. Astăzi, ne îndoim 
de aparițiile îngerilor până la a nu mai crede deloc în ele. Fără îndoială, găsim 
întâmplări în Faptele Apostolilor, pentru care nu există aşa-zisa explicaţie rațio- 
nală. Întâmplările au fost reale, acesta-i un fapt de netăgăduit şi, în afară de cazul 
în care nu suntem pregătiți să-l credem pe Sfântul Luca, trebuie să-l urmăm şi să ne 
încredem în relatarea lui. 


Ascultând ultima poruncă a lui lisus de pe Muntele Măslinilor şi în mare măsură 
fiind încurajați de cuvintele îngerului, Apostolii s-au întors bucuroşi la Ierusalim. 
Acolo trebuiau să aştepte coborârea Sfântului Duh asupra lor. Mica ceată de 
oameni, altădată atât de înspăimântată, devine o forţă vie şi de nebiruit. După 
Rusalii, plini de curaj şi fără teamă, oamenii acestei cete s-au ridicat şi L-au 
propovăduit pe lisus Hristos, Domnul înviat, unei lumi uimite, neîncrezătoare şi tot 
mai ostile. Deşi dispreţuiţi în cercurile înalte, ei au convertit destulă lume, mai ales 
din cauza multor semne şi minuni ce s-au produs. 


Mult înainte ca lumea păgână oficială să ia notă de această înaltă preoție evreiască 
şi partida saducheilor, sperând să-i înspăimânte pe cei ce-L urmau pe lisus, îl 
arestaseră pe Petru şi loan. Sinedriul le-a interzis să predice - o hotărâre pe care 
Apostolii n-au luat-o în seamă şi, în consecinţă, au fost din nou persecutați şi 


aruncaţi într-o închisoare bine păzită. Mai târziu când senatul poporului lui Israel a 
trimis gărzile la închisoarea pentru ca Apostolii să fie aduşi înaintea lui spre a fi 
judecaţi, spre stupoarea tuturor, închisoarea a fost găsită goală! Căpitanul gărzii 
templului şi mai marele preot au fost foarte uimiţi de dispariția ucenicilor şi cu atât 
mai mare le-a fost uimirea când i-au găsit stând liniştiţi în templu, învățând 
poporul. 


Ce s-a întâmplat? Sfântul Luca o spune pe scurt: „Jar un înger al Domnului, în 
timpul nopții, a deschis uşile temniței şi, scoțându-i, le-a zis: mergeţi şi, stând, 
grăiți poporului în templu toate cuvintele vieţii acesteia ” (Faptele Apostolilor 5, 
19-20). Nu se mai dă nici o explicaţie. Apostolii înşişi nu par să fi privit această 
intevenţie ca miraculoasă, nici ca o evadare ci mai curând ca o înlăturare oportună 
a unui obstacol ce stătea în calea planului lui Dumnezeu. Îngerul i-a eliberat din 
închisoare, nu ca dintr-un pericol; din contră, i-a trimis să facă față primejdiei, 
predicând în văzul tuturor. Ei mărturiseau viaţa adevărată ca principiu viu, şi nu ca 
un „mod de viaţă”, ca viaţă transcendentală suprafirească înrădăcinată în noi prin 
Botezul creştin, care ne înzestrează, aşa cum credem, cu un păzitor ceresc. Cel care 
botează se roagă pentru proaspătul botezat: „Adaugă vieţii lui (ei) un înger 
luminos”. 


Fără să întrebe nimic, Apostolii au primit intervenţia îngerului şi, fără ezitare, l-au 
ascultat. Există un curaj plin de bucurie în această istorisire, o nuanţă de 
îndrăzneală nepăsătoare, care te face să zâmbeşti; e ca şi cum Petru şi loan ar fi 
participat dimpreună cu îngerul la o colosală glumă făcută autorităților, prin 
întoarcerea lor ca să predice în chiar locul de unde fuseseră izgoniți cu forţa în ziua 
precedentă! Da, Apostolii s-au bucurat când au fost socotiți demni să sufere ruşine 
în numele lui lisus Hristos. Puterea lui Dumnezeu asupra tuturor lucrurilor a fost 
atât de limpede pentru ei şi, în plus, moartea le prilejuia atât de puţine temeri încât 
ei şi-au putut permite să sfrunteze orice primejdie. 


2. Evadarea lui Petru 
(Faptele Apostolilor 12, 3-17) 


În perioada unei reînnoite, mult mai intense şi virulente persecuții a celor care în 
acel timp începuseră să fie cunoscuţi drept creştini, Petru a fost, încă o dată, 
întemnițat. Regele Irod tocmai a executat pe Iacov, fratele lui loan; Petru a fost 
zvârlit în închisoare, de data asta bine păzit, ca să nu mai scape. În acest timp, cei 
plini de credinţă se rugau cu toată puterea pentru Petru: „Dar când Irod era să-l 
scoată afară, în noaptea aceea Petru dormea între doi ostaşi, legat cu două 


lanţuri, iar înaintea uşii paznicii păzeau temniţa. Și iată îngerul Domnului a venit 
deodată iar în cameră a strălucit lumină. Și lovind pe Petru în coastă, îngerul l-a 
deşteptat, zicând: Scoală-te degrabă! Şi lanţurile i-au căzut de la mâini. Și a zis 
îngerul către el: Încinge-te şi încalță-te cu sandalele. Şi el a făcut asa. Şi i-a zis 
lui: Pune haina pe tine şi vino după mine. Și ieşind, mergea după înger, dar nu ştia 
că fapta îngerului este adevărată, ci i se părea că vede vedenie. Şi trecând de 
straja întâi şi de a doua, au ajuns la poarta cea de fier, care duce în cetate, şi 
poarta s-a deschis singură. Şi ieşind, au trecut o uliţă şi îndată s-a depărtat de el. 
Și Petru venindu-şi în sine, a zis: Acum ştiu cu adevărat că Domnul a trimis pe 
îngerul Său şi m-a scos din mâna lui Irod, şi din toate câte aştepta poporul 
iudeilor. Și chibzuind, a venit la casa Mariei, mama lui loan, cel numit şi Marcu, 
unde erau adunaţi mulți şi se rugau. Și bătând Petru în uşa de la poartă, o slujnică 
cu numele Rodi, s-a dus să asculte, şi cunoscând glasul lui Petru, de bucurie nu a 
deschis uşa, ci alergând înăuntru, a spus că Petru stă înaintea porții. lar ei au zis 
către ea: Ai înnebunit. Dar ea stăruia că este aşa. lar ei ziceau: Este îngerul lui. 
Dar Petru bătea mereu în poartă. Şi deschizându-i, l-au văzut şi au rămas uimiţi. 
Și făcându-le semn cu mâna să tacă, le-a istorisit cum l-a scos Domnul pe el din 
temniţă. Şi a zis: Vestiţi aceasta lui lacov şi fraţilor. Şi ieşind, s-a dus în alt loc” ( 
Faptele Apostolilor 12, 6-17). 


Citind această relatare, ea ne apare atât de adevărată, încât nu-i putem pune la 
îndoială autenticitatea. Remarca oamenilor: „este îngerul lui”, indică probabil 
faptul că fraţii împărtăşeau credinţa curentă potrivit căreia îngerul păzitor era copia 
spirituală a celui păzit, făcând astfel o distincție vizibilă între îngerul păzitor şi 
îngerul Domnului. Petru a fost scăpat de trimisul lui Dumnezeu, nu de păzitorul 
său personal. Evadarea s-a făcut prin intervenţia directă a Domnului. 


Îngerul păzitor îl ajută pe om în întreprinderile sale bune, răspunde voinţei omului 
de dreptate, pe când îngerul Domnului acţionează în afara alegerii libere a omului, 
când acesta ascultă chemarea lui Dumnezeu. Petru, deşi îngreunat de oboseală şi 
somn, crezând că participă la o viziune, s-a supus fără să şovăie. 


Întotdeauna revenim la această lege fundamentală a vieţii: supunerea în faţa voinţei 
lui Dumnezeu. Oare nu din cauza urechilor noastre moderne, atât de puţin dispuse 
să asculte porunca lui Dumnezeu, se întâmplă că ochii noştrii îi văd atât de rar pe 
mesagerii Săi? 


3. Sfântul Ştefan 


(Faptele Apostolilor 6, 5-15; 7, 53) 


Sfântul Ştefan, diaconul, a fost primul martir creştin. A fost o personalitate ieşită 
din comun, înzestrat cu un mare talent de organizator. A fost şi un cărturar 
cosmopolit, bun cunoscător al Scripturilor, plin de curaj şi de elocinţă. Înţele- 
pciunea practică a lui Ştefan şi puterea sa spirituală l-au pus în conflict cu unii 
dintre evrei, care l-au adus în faţa Sinedriului, ţesând împotriva lui false mărturii. 


Aflat înaintea acuzatorilor săi, apărarea lui a fost limpede şi curajoasă, luând drept 
mărturie Scripturile. Când citim cu grijă apărarea sa, ne dăm seama că este într- 
adevăr remarcabilă, dar ea ne va preocupa numai prin acele lucruri care privesc pe 
îngeri, bineînţeles, pe fundalul înşiruirii tragice a profeților şi sfinților pe care 
Israelul i-a repudiat secole de-a rândul, culminând cu Mesia. 


Vorbind despre Moise, într-o referire clară la Exod (Ieşirea) (3, 2), Ştefan con- 
firmă: „Și după ce s-au împlinit 40 de ani, îngerul Domnului i s-a arătat în pustiul 
Muntelui Sinai, în flacăra focului unui rug. lar Moise, văzând, s-a minunat de 
vedenie, dar când s-a apropiat ca să ia seama mai bine, a fost glasul Domnului 
către el. Pe Moise acesta de care s-au lepădat, zicând: „Cine te-a pus pe tine 
domn şi judecător? ” pe acesta l-a trimis Dumnezeu domn şi răscumpărător, prin 
mâna îngerului care i se arătase lui în rug. Acesta este cel ce a fost la adunarea în 
pustie, cu îngerul care i-a vorbit pe Muntele Sinai şi cu părinţii noştri, primind 
cuvinte de viaţă ca să ni le dea nouă. De acesta n-au voit să asculte părinţii noştri, 
ci l-au lepădat... Voi, care aţi primit Legea întru rânduieli de la îngeri şi n-aţi 
păzit-o ” (Faptele Apostolilor 7, 30-53). 


Printre cei prezenţi, care l-au auzit pe Ştefan şi au încuviinţat tacit execuţia sa, era 
şi un tânăr numit Saul care, mulți ani mai târziu, el însuşi pe drumul martiriului, a 
folosit aceleaşi cuvinte: „Legea a fost rânduită prin îngeri, în mâna unui Mijlo- 
citor ” (Galateni 3, 19) şi iarăşi: „s-a adeverit cuvântul grăit prin îngeri ” (Evrei 2, 
2). Acestea sunt două dintre foarte puţinele ecouri verbale pe care le avem între 
Fapte Apostolilor şi Epistolele Sfântului Pavel. 


Ingerii Vechiului Testament erau cei care instaurau legea, dar odată ce Domnul 
Insuşi a luat asupra Lui restaurarea lumii, îngerii au devenit prietenii omului. 


Prin noua revărsare a harului şi adevărului, relaţia dintre creştin şi înger a devenit 
atât de strânsă încât uneori, în momente deosebite, supreme, cu greu îi mai poţi 
deosebi. 


Sfântul Ştefan, a cărui înălţime spirituală i-a mijlocit posibilitatea, în timp ce era pe 
pământ, să vadă cerurile deschise deasupra lui şi pe lisus stând în prag ca să-l 


primească, era atât de schimbat la faţă, încât cei care-l priveau la judecata lui 
„ațintindu-şi ochii asupra lui au văzut faţa lui ca o faţă de înger” (Faptele 
Apostolilor 6, 15). Prin marea puritate pe care firea sa o atinsese, Ştefan purta deja 
pecetea prototipului ceresc şi putem să facem afirmaţia că el ajunsese să-şi 
transceandă îngerul, în timp ce păşea prin martiriu direct în braţele deschise ale 
Domnului său. 


4. Corneliu 
(Faptele Apostolilor 10, 1-23) 


În acei primi ani ai creştinismului, prăpastia dintre evreu şi neevreu era imensă, 
aproape imposibil de trecut; chiar lisus a trecut-o rar, deşi, cu siguranţă, intenţiona 
să cuprindă în învăţătura Sa pe toți oamenii, pentru că iubirea Sa era cu adevărat 
universală. Fără îndoială, discipolilor Săi, contactul cu păgânii nu le era numai 
profund neplăcut, ci şi imposibil de împăcat cu educaţia lor rabinică. 


A fost nevoie de o intervenţie cerească directă care să-l facă pe Petru să încalce 
legea rasială şi religioasă a poporului său. 


Într-o amiază, în timp ce se ruga pe acoperişul casei unui tăbăcar din lope, Petru a 
avut o viziune în care vocea Domnului i-a poruncit să mănânce tot felul de 
mâncăruri, necurate. Îndată după această experienţă deosebită, a fost informat că 
un grup de păgâni îl aştepta afară, chemându-l să vină la casa unui oarecare 
Corneliu, un sutaş roman din Cezareea. „Voi ştiţi că nu se cuvine unui bărbat 
iudeu să se unească sau să se apropie de cel de alt neam, dar mie Dumnezeu mi-a 
arătat să nu numesc pe nici un om spurcat sau necurat” (Faptele Apostolilor 10, 
28). 


Cererea sutaşului era oarecum neobişnuită; nu intra în obiceiul roman să ceară o 
favoare de la cineva dintr-o naţiune cucerită. Dar lui Corneliu, foarte probabil un 
păgân aderent al sinagogii, apropiat lui Dumnezeu în minte şi inimă, 1 s-a acordat 
această viziune. 


Îngerul Domnului i-a apărut şi i-a spus: „Corneliu, rugăciunile tale şi milosteniile 
tale s-au suit, spre pomenire, înaintea lui Dumnezeu ” (Faptele Apostolilor 10, 4). 
O fi fost poate îngerul Rafail, cel ce duce rugăciunile noastre lui Dumnezeu? 
Sfântul Luca nu-l identifică. Îngerul l-a învăţat pe Corneliu să trimită după Petru, 
iar sutaşul, fără să şovăle, a ascultat această îndrumare. Petru a venit, a propovăduit 
cuvântul lui Dumnezeu şi l-a botezat pe Corneliu şi casa lui. Convertirea lui 


Corneliu este o piatră de hotar importantă în istoria Bisericii primare, şi Sfântul 
Luca îi acordă mult spațiu, repetând intenţionat povestea îngerului, tocmai ca să 
sublinieze importanţa primei intrări a unui convertit necircumcis în Biserică. 


Se pare că îngerii au fost în mod special trimişi, ca să-i ajute pe noii creştini în 
dificila şi noua lor sarcină a cuceririi lumii pentru Dumnezeu, nu prin spadă sau 
forță, ci prin puterea iubirii lor nemăsurate pentru lisus, o iubire atât de plină de 
putere şi transcendenţă, încât i-a unit pe om şi pe înger printr-o cauză comună şi 
printr-un sens comun. 


5. Filip 
(Faptele Apostolilor 8, 5-13, 26-27) 


După moartea lui Ştefan, încă neconvertitul Saul, cu zel de persecutor, a făcut 
ravagii în Biserica din Ierusalim, împrăştiindu-i pe fraţi în afara ţării. 


Filip, unul din cei şapte diaconi, ales odată cu Sfântul Ştefan, predica în Samaria cu 
un succes remarcabil; acolo, predica sa era însoțită de semne, în special atunci când 
izgonea demoni, aşa cum profeţise Isaia (35, 6). 


I-a apărut un înger şi a grăit către Filip: „,Ridică-te şi mergi spre miazăzi, pe calea 
care coboară de la Ierusalim spre Gaza: aceasta este pustie. Şi ridicându-se, a 
mers”. (Faptele Apostolilor 8, 26-27). 

Filip a ascultat de îndată, a lăsat de o parte treaba în care se angajase, nu s-a dat 
înapoi, n-a întrebat nici de ce, nici pentru ce, nici măcar ce se aştepta de la el când 
va ajunge la destinație. Ce simţ minunat al supunerii față de hotărârea cerească! Ce 
încredere liniştită şi neclintită în mesajul angelic! Ne putem lua la întrecere cu 
supunerea calmă a lui Filip? 


Pe când Filip călătorea, s-a întâlnit cu un eunuc etiopian, un dregător al Can- 
dachiei, regina Etiopiei. Acest om căuta o tălmăcire a unui pasaj din Isaia. Filip a 
ştiut imediat că aceasta este pricina pentru care fusese trimis pe acest drum. L-a 
luminat pe eunuc, l-a convertit şi l-a botezat. Eunucul era din afara comunităţii lui 
Israel (Deuteronom 23, 1), astfel încât botezul său este o extindere a misiunii 
creştine la toate categoriile de oameni. 


Cât de des suntem noi înşine trimişi în călătorii asemănătoare, aparent fără ţintă, 
fără motiv, fără finalitate, ca să ne dăm seama că Dumnezeu ne pregătise ceva de 
făcut tocmai acolo, şi tocmai atunci. Rar auzim vocea distinctă căci, spre deosebire 


de Filip, noi nu suntem stăpâniţi de impulsul plin de bucurie de-a împărtăşi vestea 
bună a lui lisus cu toţi oamenii, oricât ne-ar costa aceasta. Dacă ne-ar preocupa 
cele ale Tatălui nostru mai mult decât cele ale noastre, vieţile noastre ar fi pline de 
semnificaţie şi bucurie şi îngerii ne-ar fi tot atât de apropiaţi cum erau de bărbaţii şi 
femeile din Biserica timpurie. 


6. Sfântul Pavel 


Pavel, odată ce a văzut adevărata lumină, şi-a dăruit viaţa şi puterea lui Hristos cu 
toată puterea sa. Era fariseu şi bun cunoscător al Scripturilor. Teologia sa a fost 
solidă: a crezut cu fermitate că lisus împlineşte tot ceea ce e în Lege. Învierea a 
fost pentru el o dovadă limpede, tot astfel n-a avut îndoieli nici în privinţa 
îngerilor. 


Aşa cum era inevitabil, Pavel la rândul său a fost dus în faţa Sinedriului. A semănat 
vrajbă printre acuzatorii săi, punându-i în situația de a decide dacă era dreaptă sau 
greşită credinţa în învierea din morţi. Saducheii negau aceste lucruri, în timp ce 
fariseii credeau în ele; dar toţi îl negau pe Hristos lisus. Întrebarea lui Pavel a 
învrăjbit cele două fracțiuni. Spiritele erau atât de încinse încât soldaţii au fost 
nevoiți să-l ia pe Pavel, de teama că va fi sfâşiat în bucăţi. Aceasta, în ciuda 
avertizărilor date de unii scribi din partida fariseilor: „Nici un rău nu găsim în 
acest om, iar dacă i-a vorbit lui un duh sau înger, să nu ne împotrivim lui 
Dumnezeu ” (Faptele Apostolilor 23, 9). 

E limpede că Pavel credea în existenţa îngerilor, la care se referă convins şi explicit 
în unele din epistolele sale. 


Sfântul Luca povesteşte una dintre experienţele cele mai izbitoare ale lui Pavel, în 
Malta. Nu sunt vorbe în vânt. Luca însuşi a fost în corabie împreună cu el şi a fost 
martor la tot ceea ce s-a întâmplat. Când furtuna a ajuns la apogeu şi orice speranță 
de supravieţuire pentru vas fusese abandonată, Pavel s-a ridicat şi a spus: „Căci 
mi-a apărut în noaptea aceasta un înger al Dumnezeului, al Căruia eu sunt şi 
Căruia mă închin, zicând: nu te teme, Pavele, tu trebuie să stai înaintea Cezarului. 
Și iată, Dumnezeu ţi-a dăruit pe toţi cei ce sunt în corabie cu tine”. (Faptele 
Apostolilor 27, 23-24). 


Acest mesaj i-a dat lui Pavel un nou curaj şi o nouă putere încât nu numai că i-a 
convins pe soldați să nu omoare prizonierii, dar marinarii au prins curaj şi, în final, 
toţi au ajuns zdraveni şi nevătămaţi pe insulă. 


Cât de des, în furtunile vieţii, îngerul nostru e lângă noi şi spune: Nu vă temeţi. Dar 
noi nu-l auzim, din cauza zgomotului vântului şi al valurilor, din cauza ecoului 
propriei noastre spaime ori mâhniri care ne asurzesc şi ne orbesc. 


În Faptele Apostolilor vedem ceea ce am constatat de-a lungul drumului istoriei 
religioase a omului. Îngerii intervin şi se fac văzuţi - cu claritate - acelora pe care-i 
consideră demni de acest lucru. Ca şi în cărțile celelalte ale Bibliei, în „Faptele 
Apostolilor”, oamenii care-i vedeau pe îngeri erau oameni de acţiune şi viziune 
creatoare, nu visători zadarnici. Petru, Pavel, loan, Filip, Corneliu, i-au văzut, şi 
Ştefan la judecata lui reamintea oamenilor despre îngeri. 


Fără îndoială că Biserica ce se născuse era plină de putere spirituală şi bucurie, că 
semne şi minuni i-au însoţit pe ucenici oriunde s-au dus, că oamenii erau vindecaţi, 
morţii înviau, că faptele şi cuvintele lor convingeau şi îi converteau pe ceilalți. 


Biserica modernă pe alocuri pare în schimb să fi pierdut aceste semne distinctive 
ale dumnezeirii. Din fericire, conştiinţa acestor daruri se reîntoarce. Să sperăm că 
vrednicia de a-i putea vedea pe sfinţii îngeri va fi recâştigată, astfel ca vechea 
rugăciune să răsune încă o dată: „Înger de pace, credincios, îndreptător, păzitor al 
sufletelor şi trupurilor noastre, de la Domnul să cerem”, Fie ca această scumpă 
cerere a Liturghiei să nu fie repetată în zadar şi răspunsul nostru să fie plin de 
convingere: „Dă, Doamne!”. 


Îngerii în epistole 


Majoritatea epistolelor sunt atribuite Sfântului Pavel, prin urmare avem de-a face 
mai ales cu gândurile sale. Nu e scopul nostru să discutăm aici chestiunea 
referitoare la autorul unora dintre epistole. Studiul va urma vechea tradiție a 
Bisericii şi titlurile date în toate versiunile autorizate ale Noului Testament. 


Sfântul Pavel, în general, este considerat organizator, teolog, călător şi scriitor de 
epistole şi suntem înclinați să uităm că el a fost şi un mare mistic. Este, de fapt, o 
remarcabilă îmbinare. El dovedeşte că un mistic nu este neapărat un sihastru trăind 
departe de lume şi de realitate şi că viaţa de acţiune nu interzice în nici un fel, nici 
nu exclude, experienţele spirituale. Mai mult, acest fel de viaţă, în mijlocul lumii, 
cu siguranţă nu împiedică contemplarea dumnezeirii. 


Știm că Pavel a fost chemat la apostolat pe drumul Damascului, de însuşi lisus. 
Din scrierile lui putem afla că a avut viziuni cereşti de mai multe ori. 


Și, ca exemplu, în a doua sa epistolă către Corinteni, el descrie o astfel de viziune 
în cuvinte cât se poate de luminate. Când şi unde cu exactitate a avut loc, nu ştim. 
EI o pomeneşte aproape ca să se scuze, după ce a enumerat multele sale suferinţe şi 
umilinţe îndurate în serviciul Bisericii; acestea au fost scrise cam pe la anul 55-57 
d.Hr. „însă a mă lăuda, nu-mi este de folos, căci voi veni totuşi la vedenii şi la 
descoperiri ale Domnului. Cunosc un om, în Hristos, care acum patrusprezece ani 
- fie în trup, nu ştiu; fie în afără de trup, nu ştiu, Dumnezeu ştie - a fost răpit unul 
ca acesta, până la al treilea cer. Şi-l ştiu pe un astfel de om - fie în trup, fie în 
afară de trup, nu ştiu, Dumnezeu ştie - că a fost răpit în Rai şi a auzit cuvinte de 
nespus, pe care nu se cuvine omului să le grăiască ” (2 Corinteni 12, 1-4). Pavel, 
de fapt, spune că el nu poate explica dacă a văzut cu ochii săi spirituali sau fizici; 
tot ce ştie este că acea experienţă a fost fără îndoială reală, dar ceea ce a văzut nu 
poate descrie în cuvinte. 


Înţelesul termenului „al treilea cer” ne aminteşte de Enoh. Pavel a avut o viziune a 
ceea ce puţini privilegiați înaintea lui au văzut şi pe care alţi sfinţi, în rare ocazii au 
mai avut-o de atunci încoace. Cu ce fel de ochi văd oamenii în lumea spiritului? 
Nu pot fi ochi de muritor; totuşi ceea ce văd ei memoria lor reţine ca ceva ce 
înţeleg ochii trupului. 


Există multe referinţe la cetele cereşti în epistolele lui Pavel. Se referă la ele în 
mod firesc şi nu teoretic. Fiind şi evreu şi creştin, el distinge deplin acum rolul 
îngerilor în Noul şi Vechiul Testament. 


„Şi cu adevărat, mare este taina dreptei credințe: Dumnezeu S-a arătat în trup, S- 
a îndreptat în duhul, a fost văzut de îngeri, s-a propovăduit între neamuri, a fost 
crezut în lume, S-a înălțat întru slavă ” (1 Timotei 3, 16). 


„O viziune văzută de îngeri”, da, îngerii au văzut şi au ştiut toate lucrurile de la 
început, înainte ca noi să le acceptăm prin credință: numai ei au fost martorii 
momentului învierii şi l-au făcut cunoscut celor ce au sosit la mormânt în 
dimineaţa învierii, înainte ca lisus să se fi arătat prietenilor Săi. 


Pavel este întotdeauna conştient de puterea răului. Imediat după cuvintele de mai 
sus, el atrage atenția că, dacă inspiraţia în bine ne vine prin îngerii luminii, cei ai 
întunericului ne duc în ispită. ,„, Dar Duhul grăieşte lămurit că, în vremurile cele de 
apoi, unii se vor depărta de la credinţă, luând aminte la duhurile cele înșelătoare 
şi la învăţăturile demonilor ” (1l Timotei 4, 1). 


Pavel ne îndeamnă să ne întărim pentru bătălie; el recunoaşte în întregime puterea 
înfricoşătoare a răului cu care trebuie să ne confruntăm: „în sfârşit, fraţilor, 
întăriți-vă în Domnul şi întru puterea tăriei Lui. Îmbrăcaţi-vă cu toate armele lui 
Dumnezeu, ca să puteţi sta împotriva uneltirilor diavolului. Căci lupta noastră nu 
este împotriva trupului şi a sângelui, ci împotriva domniilor, împotriva sStăpă- 
nitorilor întunericului acestui veac, împotriva duhurilor răutăţii, care sunt în 
văzduhuri ” (Efeseni 6, 10-12) 


Sfântul Pavel ne previne ca niciodată să nu lăsăm adversarului nostru viclean nici o 
breşă prin care ar putea să ne ademenească spre ceva rău: „soarele să nu apună 
peste mânia voastră, nici nu daţi loc diavolului” (Efeseni 4, 26-27). Nu-şi face 
iluzii; se teme însă că satana ar putea să ne biruie, deşi noi ştim destul de bine de 
câte resurse dispune (2 Coriteni 2, 11). „Satana însuşi se preface în înger al 
luminii” (2 Corinteni 11, 15). 


Sfântul loan susţine afirmaţia Sfântului Pavel că noi suntem împinşi spre rău de o 
putere din afara noastră: „Cine săvârşeşte păcatul este de la diavolul, pentru că de 
la început diavolul păcătuieşte. Pentru aceasta S-a arătat Fiul lui Dumnezeu, ca 
să strice lucrurile diavolului ” (1 loan 3, $). 


Cei ce se îndoiesc de puterea reală a răului, să înceapă să reflecteze asupra acestor 
cuvinte şi asupra jertfei lui Dumnezeu lisus Hristos făcută pentru noi! 


Sfântul Petru îl asemăna pe diavol cu un leu furios: „Fiți treji, privegheați. 
Potrivnicul vostru, diavolul, umblă, răcnind ca un leu, căutând pe cine să înghită. 


Căruia staţi împotrivă, tari în credinţă, ştiind că aceleaşi suferinţe îndură şi fraţii 
voştri în lume” (1 Petru 5, 8-9). 


În cei aproape 2000 de ani, care au trecut de când au fost scrise aceste cuvinte, ele 
au rămas la fel de adevărate. Tributul suferinței se mai plăteşte încă! „Frăția 
durerii”, cum a numit-o Schweitzer, apare mai apăsată astăzi, poate, decât oricând. 
Cum nu prea ştim să ne folosim de unire în dragoste şi bucurie, suntem uniţi de 
suferinţă. Cât trebuie că plângă îngerii pentru noi! 


Incă din vremurile Vechiului Testament, credinţa acceptată era că îngerii erau atât 
de aproape de Dumnezeu, „încât erau aproape de Dumnezeu”, instrumente prin 
care El adesea a comunicat cu omul. 


Pavel limpezeşte noua situaţie creată de Hristos. EI subliniază că în timp ce 
odinioară Legea îi avea doar pe îngeri pentru ca să vorbească oamenilor, acum noi 
îl avem pe lisus Hristos. „După ce Dumnezeu în vremurile vechi, în multe rânduri 
şi în multe chipuri, a vorbit părinţilor noştri prooroci, în zilele acestea de pe urmă, 
ne-a grăit prin Fiul... Care, fiind strălucirea slavei şi chipul fiinţei Lui... a şezut 
de-a dreapta slavei, întru cele prea înalte, făcându-se cu atât mai presus de îngeri 
cu cât a moştenit un nume mai deosebit decăt ei” (Evrei 1, 1-4). 


Pavel ne reaminteşte că, atât timp cât ÎL avem pe Fiul lui Dumnezeu drept Călăuză, 
nu trebuie să riscăm niciodată să ne abatem de la adevăr, pentru că slava lumii a 
fost dată în mâinile omului pentru că Dumnezeu a devenit om ca să mântuiască 
lumea. În acest sens, prin Hristos, omul este înălţat deasupra îngerilor. „Pentru că 
nu îngerilor a supus Dumnezeu lumea viitoare, despre care vorbim... Ce este omul 
că-l pomeneşti pe el sau fiul omului, că-l cercetezi pe el? L-ai micşorat pe el cu 
puțin față de îngeri; cu mărire şi cu cinste l-ai încununat şi l-ai pus peste lucrurile 
mâinilor Tale. Toate le-ai supus sub picioarele lui. Ci pe Cel micşorat cu puţin 
față de îngeri, pe lisus, Îl vedem încununat cu slavă şi cu cinste, din pricina morții 
pe care a suferit-o, astfel că prin harul lui Dumnezeu, El a gustat moartea pentru 
fiecare om. Pentru că şi Cel ce sfinţeşte şi cei ce se sfinţesc, dintr-Unul sunt toți şi 
de aceea nu se ruşinează să-i numească pe ei fraţi. ” (Evrei 2, 5-11). 


Frăția omului cu Hristos este mântuirea lumii. Misiunea este a noastră şi nici unul 
dintre noi nu poate fi socotit nelegiuit nici chiar cel mai mic, sau cel mai rău dintre 
Nol. 


Îngerii pot fi înţeleşi greşit şi, în zilele păgânismului în care a trăit Pavel, ei puteau 
fi uşor luaţi drept zeități înaripate; de aceea Sfântul Pavel ne îndeamnă ferm: 


„Nimeni Să nu vă smulgă biruinţa printr-o prefăcută smerenie şi printr-o făţarnică 
închinare la îngeri, încercând să pătrundă în cele ce n-a văzut şi îngâmfându-se 
zadarnic cu închipuirea lui trupească. ” (Coloseni 2, 18). 


Aceste cuvinte sunt şi astăzi tot atât de pline de înţeles precum erau în anul 63 
d.Hr. Multe sunt speculaţiile fanteziste şi erorile gândirii moderne asupra îngerilor 
şi rolului lor în creaţie. Circulă multe aserțiuni, de la adevărul sobru până la erezie. 
Tradiția Bisericii neîmpărțite ne catehizează cu învăţătura pe care Sfântul Pavel o 
dădea recunoscând realitatea deplină a celor două lumi, fizică şi spirituală, şi că 
întreaga cinstire şi slavă este datorată lui lisus Hristos, Cuvântul Dumnezeului 
întrupat. În închinarea către EI, toate făpturile se unesc şi se susțin unele pe altele 
în rugăciune. 


Să nu iei în seamă acest subiect spunând: „N-am nevoie de intermediar între mine 
şi Dumnezeul meu”, înseamnă să pui accentul greşit şi, pe scurt, să te lipseşti de 
una din marile noastre binecuvântări: puterea rugăciunii unite: „Că mult poate 
rugăciunea stăruitoare a celui drept” (Iacov 5, 16). lisus a insistat asupra nevoii 
rugăciunii colective, comune, şi Apostolii Săi au făcut la fel. 


Adevărata esenţă a naturii îngerilor este închinarea, aşadar a-i chema în rugăciune 
este firesc şi drept. Ne este greu să concepem cum Dumnezeu, care este de 
nedefinit, primeşte rugăciunile noastre, sau pe ce cale ne răspunde. Ştim numai că 
suntem pe deplin îndreptățiți să vedem în imaginea îngerului nostru păzitor 
manifestarea iubirii Sale pentru noi. 


În „Cartea lui Tobit” ni se spune că arhanghelul Rafail duce rugăciunile noastre în 
faţa tronului lui Dumnezeu. Dacă e aşa, apoi în nici un alt fel nu se va face mai 
direct legătura cu Domnul. O replică lumească este televiziunea; primim imaginea 
de la postul care o transmite; dar ea vine printr-o anume lungime de undă şi noi, 
pentru acest motiv, n-o considerăm câtuşi de puţin indirectă. Mai mult decât atât, 
nu ne fixăm ochii pe canal, ci pe imagine. La fel, în adorarea noastră, ne 
concentrăm asupra lui Dumnezeu şi folosim fericiţi aceste „canale” duhovniceşti 
puse la dispoziția noastră. 


Nimic, exceptând propriul nostru păcat, nu se poate interpune între noi şi 
Dumnezeu, după cum şi spune Sfântul Pavel: „Căci sunt încredinţat că nici 
moartea, nici viaţa, nici îngeri, nici stăpânirile, nici cele de acum, nici cele ce vor 
fi, nici puterile, nici înălțimea, nici adâncul şi nici o altă făptură nu va putea să ne 
despartă pe noi de dragostea lui Dumnezeu, cea întru Hristos lisus, Domnul 
nostru ” (Romani 8, 38-39). 


Sfântul Pavel nu neagă realitatea lucrurilor enumerate mai sus, din contră, el 
subliniază atât adevărul lor, cât şi apropierea noastră de Dumnezeu, arătând că 
oricât de mari ar fi, nu ne pot despărţi de Dumnezeu. 


Faptul că Pavel credea cu adevărat în îngeri este de necontestat. El a avut 
experiența personală a vederii îngerilor, aşa cum el însuşi a relatat în Faptele 
Apostolilor şi în epistolele sale. De fapt, ne previne că îi putem întâlni oricând: 
„Primirea de oaspeţi să n-o uitaţi, căci prin aceasta unii, fără ca să ştie, au primit în 
gazdă îngeri” (Evrei 13, 2). 


Denumirile sunt luate mai ales din scrierile Sfântului Pavel. Să indicăm pasajele 
principale ale Scripturii unde le găsim. 


Primul cor: 
V Serafimi (Isaia 6, 2-6) 
Y Heruvimi (lezechiel 1, 10) 
Y Scaune (Coloseni 1, 16) 


Al doilea cor: 
V Stăpâniile (Romani 8, 38) 
Y Domniile (Coloseni 1, 16; Efeseni 1, 21) 
Y Puterile (Efeseni 1, 21) 


AL treilea cor: 
V. Începătoriile (Efeseni 1, 21) 
Y Arhanghelii (1 Tesaloniceni 4, 16) 
V. Îngerii (passim, passim = în mai multe locuri) 


De fapt, cel care a aranjat corurile în felul acesta a fost un mare mistic anonim din 
secolul al V-lea. Ne este cunoscut sub numele de Dionisie Areopagitul. E posibil 
ca el să fi scris sub acest nume de împrumut, care să fi fost al unuia dintre 
discipolii Sfântului Pavel, pentru că din enumerarea Sfântului Pavel, a conceput 
inițial tema magnifică a ierarhiei cereşti. Aceasta se va vedea în capitolul despre 
Dionisie. 


S-a spus că Sfântul Apostol Pavel considera îngerii ca fiind esențialmente 
potrivnici omului, dar, cu siguranţă, asta este o denaturare. Pavel a fost foarte 
conştient, după cum am văzut, de puterea ocultă a răului şi, de aceea, adeseori 
atrăgea atenţia asupra îngerilor întunericului. El a văzut lucrările lor rele în 
ticăloşia lumii păgâne în care a trăit. 


S-a mai zis că a fost aspru faţă de femei, dar în realitate le-a îndemnat numai spre o 
modestie demnă, pentru propria lor protecţie, îndemnându-le să-şi păstreze capul 
acoperit în biserică: „De aceea femeia este datoare să aibă semn de supunere 
asupra capului ei, pentru îngeri” (1 Corinteni 11, 10). 


Pavel a văzut îngerii mai ales în însuşirile lor de adoratori şi împlinitori ai voinţei 
divine, îngeri care, din propria lor voinţă, nu acţionează nici pentru, nici împotriva 
oamenilor, îngerii luminii, ascultători față de Dumnezeu, Izvorul oricărui bine, nu 
pot fi decât buni. 


Pe satana cel căzut şi pe îngerii lui, Pavel îi consideră ca adversarii oamenilor, cei 
care-i împing la rău. 


Pentru o clipă, Pavel pare să fi înlăturat cortina misterului, îngăduindu-ne o 
întrezărire a slavei cereşti, aşa cum 1-a fost revelată: „Ci v-aţi apropiat de muntele 
Sion şi de cetatea Dumnezeului celui viu, de Ierusalimul cel ceresc şi de zeci de 
mii de îngeri, în adunare sărbătorească, şi de Biserica celor întâi născuţi, care sunt 
scrişi în ceruri şi de Dumnezeu, Judecătorul tuturor, şi de duhurile drepţilor celor 
desăvârşiţi. Şi de lisus, Mijlocitorul Noului Legământ... al Cărui glas, odinioară, a 
zguduit pământul, iar acum, vorbind, a făgăduit: „încă o dată voi clătina, nu numai 
pământul, ci şi cerurile... De aceea, fiindcă primim o împărăție neclintită, să fim 
mulțumitori, şi aşa să-l aducem lui Dumnezeu închinare plăcută, cu evlavie şi cu 
sfială ” (Evrei 12, 22-29). 


În pasajul de mai sus avem rezumatul credinţei lui Pavel cât şi intuiţia sa mistică 
despre Soborul ultim, dinaintea tronului lui Dumnezeu a tuturor creaturilor Lui, 
lăudând şi Mărind pe Domnul lor, la a căror laude noi răspundem prin vechiul imn 
ambrozian: „Pe Tine, Dumnezeule, Te lăudăm; pe Tine, Doamne, Te mărturisim. 
Pe Tine, veşnicule Părinte, tot pământul te cinsteşte, Ţie toţi îngerii, Ţie cerurile 
şi toate puterile, Heruvimii şi Serafimii îţi cântă fără încetare: „Sfânt, sfânt, 
sfânt e Domnul Savaot, pline sunt cerul şi pământul de Mărirea slavei Tale”. 


Îngerii în Cartea Apocalipsei 


Sfintele Scripturi se sfârşesc cu Cartea Apocalipsei Sfântului loan, prea iubitul 
ucenic şi evanghelist. O carte atât de plină de metafore, încât nu este uşor de înţeles 
şi rămâne deschisă multor interpretări, dar cât de potrivită ca să încheie propria 
carte a lui Dumnezeu! Apocalipsa ne înfăţişează Biserica ieşind biruitoare din orice 
încercare. Pentru Sfântul loan, adevărații evrei erau creştinii. El a văzut, ca şi noi, 
că Biserica creştină reprezintă continuarea comunității poporului ales al lui 
Dumnezeu. Biblia revelează, pe măsură ce înaintăm în ea, perenitatea Bisericii pe 
pământ. În această „Biserică” s-a născut lisus ŞI tot în ea i s-a comunicat Sfântului 
loan Revelația. 


loan a scris din prea plinul revelaţiei sale; timpul şi locul sunt doar figuri de stil. A 
vizualizat „Războiul Cerului” (Apocalipsa 12, 7), care s-a purtat în cer, înaintea 
timpurilor, ca fiind încă prezent în luptele noastre aici, pe pământ, astăzi. El a 
văzut şi sfârşitul oricărei lucrări în cerul nou şi în pământul nou (21, 1), ca un fapt 
sigur, situat mai presus de timp şi eternitate. Între începutul timpului şi veşnicie el 
a văzut tensiunea constantă şi înfruntarea dintre bine şi rău, la care toate făpturile 
participă până când „cerul dintâi şi pământul dintâi” vor trece. Biruinţa 
neîndoielnică a luminii asupra întunericului îi este foarte limpede fiului lui 
Zevedeu. Preţul a fost sângele Mielului şi sângele Sfinților şi Martirilor. 


Apocalipsa este scrisă în stilul tradițional al apocalipselor Vechiului Testament şi 
este plină de referinţe şi trimiteri la Cărțile Bibliei, astfel, într-un mod remarcabil, 
legându-le împreună şi scriind „Amin” la ceea ce a devenit acum „o singură 
Carte”. 


În general, se consideră că această Apocalipsă a fost scrisă cam prin 95 d.Hr., în 
timpul domniei lui Domițian care, ca şi Nero, i-a persecutat pe creştini. Această 
dată e un argument pentru paternitatea autorului ei, în timp ce diferenţa de stil 
dintre ea şi Evanghelie pledează împotriva acesteia. Dar Evanghelia este o relatare 
teologică a vieţii lui lisus şi cu greu ar fi putut fi scrisă într-o manieră 
asemănătoare consemnării a ceea ce a fost văzut în chip de viziune de acest scriitor 
sfânt. 


J.B. Phillips, de exemplu, crede că loan, în realitate, scrie „în timpul viziunilor 
sale” [J.B. Philhps, The Book of Revelation, A New Translatior of the Apocalypse, 
New York: Macmillan Publishing Co., 1951]. 


Tradiția Bisericii, de asemenea, îl consideră autor pe Sfântul loan. Scriitorul însuşi 
afirmă că el este loan, locuind în insula Patmos (Apocalipsa 1, 9), o colonie penală 
folosită de romani, ce se afla în apropiere de ţărmul Asiei mici. 


Ceea ce loan a văzut acolo era suferinţa nemeritată din care se prea poate să se fi 
întrupat expresia clară a chipului calamității în timp ce cunoaşterea sa despre 
Dumnezeu a fost ca un „Sesam, deschide-te” pentru viziunile sale cereşti. 


Nu este scopul nostru aici să facem un comentariu al acestei lucrări profetice. Aici 
ne vom ocupa doar de referirile la îngeri. Totuşi, există unele puncte care ar fi util 
să fie clarificate, fie şi pe scurt. Acest lucru ar fi necesar mai ales dacă noi ne-am 
strădui să înţelegem această lucrare extraordinară şi rolul predominant al îngerilor. 
Ar fi folositor probabil să citim şi să studiem acest capitol al reflecţiilor noastre cu 
Noul Testament în mână, ca să putem discerne mai uşor şi mai clar ceea ce a fost 
scris despre diferitele citate enumerate. 


Un fapt foarte important, pe care loan ni-l povesteşte cât se poate de ferm, este că 
revelaţia sa, împărtăşită şi descifrată lui de un înger, vine direct de la nimeni altul 
decât de la însuşi lisus Hristos. „Descoperirea lui lisus Hristos, pe care I-a dat-o 
Dumnezeu, ca să arate robilor Săi cele ce trebuie să se petreacă în curând, iar EI, 
prin trimiterea îngerului Său, a destăinuit-o robului Său loan ” (Apocalipsa 1, 1). 


„Cuvintele dovedesc providenţa lui Dumnezeu dezvăluită acum la plinirea vremii, 
o providenţă care şi pedepseşte, şi răsplăteşte” [V.A, Heidt, O.S.B., The Book of 
the Apocalypse, Collegeville Minesota: Liturgical Press, p. 12]. 


E limpede că loan nu a scris din propria sa voinţă; a fost nevoit să facă astfel. In 
consecinţă, aceasta nu este o apocalipsă obişnuită, deşi frazarea este în chip vădit o 
reminiscență a Vechiului Testament. 


Limbajul simbolic era uşor de înţeles de către contemporanii lui loan, deşi e mai 
greu de descifrat de minţile moderne. 


„Există trei feluri tradiționale de interpretare a cărții, trecută, continuă sau istorică, 
şi viitoare. Adepții trecutului consideră că profeţiile se referă la evenimente trecute 
şi, în special la distrugerea Ierusalimului şi a Romei păgâne. A doua şcoală, 
interpretează cartea ca o serie de profeţii care se împlinesc continuu, până la a doua 
venire a lui Hristos” [The Bible Reader's Encyclopedia and Concordance, ed. Rev. 
W. M. Collins, p. 327]. 


Părerea mea este că există o noimă în toate cele trei opinii şi că adevărul trebuie 
găsit într-o împletire a celor trei teorii. 


Ioan, desigur, s-a adresat creştinilor hărţuiţi ai vremii sale, într-un limbaj pe care ei 
erau în stare să-l înţeleagă mult mai uşor. El rosteşte cuvinte de sublimă încurajare 
şi întărire pentru cei credincioşi şi de admonestări aspre pentru cei slabi şi păcătoşi. 
Și iată că ceea ce se potrivea acelor zile tulburi se potriveşte, cât se poate de bine, 
şi timpului nostru de dezordini. Oamenii au văzut în diversele personaje istorice ale 
timpului lor, de la Nero la Brejnev, întruparea profeţiilor lui loan despre rău. 
Foarte probabil vor exista alte figuri istorice, în viitor, care vor reuşi să corespundă 
acestui rol, pentru că Revelația este veşnică. 


Dar, cel mai reprezentativ fapt în toate epocile tulburi este convingerea fermă a lui 
loan că aceia care sunt credincioşi până la moarte vor sta la sfârşit în faţa tronului 
şi vor vedea faţa lui Dumnezeu. Aici este mai mult decât relatarea unor pedepse şi 
răsplăţi: este într-adevăr o viziune a unei stări pentru care nu există expresii 
omeneşti - căci cum poate fi descrisă bucuria nespusă a acelora care trăiesc în 
iubirea şi cunoaşterea lui Dumnezeu şi nefericirea de negrăit a păcătoşilor care 
trăiesc în întunericul cel dinafără al propriei lor negări? Totuşi iată ce a încercat 
loan să facă! 


Întreaga Apocalipsă este alcătuită dintr-o serie de descrieri, alternând între 
nenorocirile înfricoşătoare care se întâmplă lumii oamenilor şi fericirea negrăită a 
cerurilor care aşteaptă să-i răsplătească pe martiri şi pe sfinţi. Aceste scene sunt 
adesea arătate petrecându-se concomitent, pentru că prin întreaga carte suntem 
făcuți martorii faptului că Dumnezeu este triumfător mereu şi că binele deja a 
învins răul. Domnul cetelor cereşti este Judecătorul vieților noastre şi voinţa Lui 
este întotdeauna atotputernică. 


În aceste descrieri, dumnezeiescul apostol îi arată pe îngeri în mod sublim ca fiind 
împlinitorii voinţei lui Dumnezeu. Ei sunt mesagerii lui Dumnezeu, trimişi să ne 
lumineze înţelegerea noastră greşită şi mărginită. Uneori, după caz, ei ascund care 
le sunt misiunile, alteori le fac manifestate şi, în timp ce tălmăcesc, anunţă veşti 
măreţe, pedepsesc şi răsplătesc. 


Sfântul loan îi arată cu nouăsprezece atribuţii diferite, pe care, pentru interes şi 
informare, le enumerăm aici: 

1. Îngerul tălmăcitor, care spune lui loan cuvintele lui lisus şi este mentorul său 
pentru tot ce prooroceşte; 

2. Cei 7 îngeri ai celor şapte Biserici din Asia (1, 20 - 3, 14); 


3. Îngerul dregător (5, 2); 

4. Cei 4 îngeri ai celor patru vânturi (7, 1); 

5. Îngerul care avea pecetea Dumnzeului Celui Viu (7, 2); 
6. Cei 7 îngeri ai celor 7 trâmbiţe (3, 2 - 11, 15); 

7. Îngerul tămâierii (8, 3); 

8. Cei 7 îngeri ai celor 7 tunete (10, 1-4); 

9. Îngerul marelui jurământ (10,5-7); 

10. Îngerul ce ţinea cartea mică a vieţii (10, 8-11); 
11. Îngerul veştilor bune (14, 6-7); 

12. Îngerul judecății (14, 8); 

13. Îngerul focului (14, 18); 

14. Îngerul secerii ascuţite (14, 17-20); 

15. Cei 7 îngeri ai ultimelor 7 pedepse (15, 1); 

16. Cei 7 îngeri ai celor 7 cupe (15, 5-8); 

17. Îngerul apelor (16, 5); 

18. Îngerul profeticei sentinţe (18, 1-3); 

19. Îngerul care are cheia adâncului (20, 1). 


De-a lungul nemaipomenitelor întâmplări din această minunată apocalipsă, 
contemplăm aceste duhuri splendide, impunătoare, ţinând, prin îngăduința 
Domnului şi a poruncii lui, frâiele evenimentelor în mâinile lor pricepute. În toate, 
ele sunt prezente ca să împlinească voia lui Dumnezeu. 


— Capitolul 1 al Cărţii Apocalipsei este o prefaţare a ceea ce va urma. Ne 
aşează în prezența Dumnezeului Celui Viu şi auzim misiunea pe care i-o dă 
lui loan. 

— Capitolele al 2-lea şi al 3-lea cuprind mesajele trimise îngerilor celor şapte 
Biserici din Asia. Aceasta este o judecată cerească şi ca urmare sunt 
invocate entităţile spirituale ale Bisericilor, adică îngerii lor. Prin ei, 
Bisericile sunt încurajate atunci când sunt persecutate, lăudate pentru 
curajoasele lor acțiuni sau admonestate când sunt lipsite de dragoste, prea 
îngăduitoare, sau gata să facă compromisuri. 

Aflăm despre fiecare slăbiciune omenească, dar şi despre curaj şi răbdare 
omenească. Atât de multe pasaje frumoase sunt de fapt tot atâtea mesaje excelente 
şi tocmai de aceea ne sună familiar. 


= În capitolul al 4-lea, loan - cu prima dintre fulgerătoarele schimbări, pe 
care le vom întâlni atât de mult în această apocalipsă - ne aduce în fața 
Creatorului şi Conducătorului lumii. Punctul central în această viziune 
cerească este Tronul, un simbol neschimbat în întreaga Carte a Apocalipsei: 


centrul stabilităţii şi dăinuirii eterne. Aici, într-adevăr, nu există haos, ci 

autoritate în dreptate şi iubire neschimbătoare, de unde pleacă orice putere. 
loan ne poartă mereu înapoi, la viziunea centrală a frumuseţii şi evlaviei, unde 
îngeri se află, cum s-ar zice, „la ei acasă”, în acelaşi timp, nu ezită să ne arate 
cruzimea şi putreziciunea păcatului. 


= Capitolul al 5-lea ne arată Cartea Împărăției lui Dumnezeu; în mâinile 
Creatorului, ea este pecetluită cu şapte peceţi, pe care nimeni nu le poate 
desface, afară de Acela care deja a răscumpărat ceea ce zace legat în ea. 

— Capitolul a 6-lea descrie momentul deschiderii primelor şase peceți; în timp 
ce primele patru sunt rupte pe rând, cei patru cavaleri ai apocalipsului 
năvălesc în scenă. Aceasta ne duce cu mintea înapoi la viziunile lui Zaharia 
(1, 8). Aceşti cavaleri, pe care i-am întâlnit în viziunea lui Zaharia, au 
însărcinarea să săvârşească judecata, folosind chiar concluziile răzvrătirii 
omului împotriva lui Dumnezeu, să făurească mijloacele pentru a executa 
sentința morală a lui Dumnezeu. 


Primul cavaler, călare pe un cal alb, este hotărât să cucerească şi este prototipul 
tendinţelor agresive de subjugare a naţiunilor. 

Al doilea, războiul, călăreşte un cal roşu şi este consecinţa inevitabilă a rapacităţii 
(lăcomia) primului. 

Al treilea, foametea, călare pe un cal negru, este consecința de neînlăturat a 
primelor două şi este urmat desigur de al patrulea călăreț, moartea, încălecată pe un 
cal galben-verzui. lată, manifestate pe deplin, urmările păcatului. Dacă nu iubirea, 
măcar teama de consecinţe catastrofale va deschide ochii oamenilor. 


Ruperea celei de a cincea peceţi arată sufletele celor care au murit credincioşi 
Cuvântului lui Dumnezeu, cerând răzbunarea cerului. 


A şasea pecete dezlănţuie un cataclism teribil asupra universului, în faţa căruia toţi, 
cu mic sau mare, caută să se pună la adăpost de teroarea groaznică care-i paşte. 


În acest moment de haos aparent, cei patru îngeri ai celor patru vânturi, opresc 
cataclismul şi totul se linişteşte. Slujitorii Domnului sunt încurajați şi primesc de la 
un înger puternic pecetea Dumnezeului Cel Viu, pe frunțile lor; astfel recunoscuţi, 
pot de acum încolo să treacă prin orice fel de încercări. Toţi cei care au o credință 
statornică, chiar în zilele noastre, pot simţi acest semn a îngerului Domnului pe 
frunţile lor şi pot face faţă celor mai grele încercări, fără să cedeze. Aleşii lui 
Dumnezeu nu sunt neînsemnaţi iar numărul lor e mare. 


Urmărind de aproape descrierile vii ale cumplitei mânii a lui Dumnezeu, loan ne 
poartă într-o minunată ambianţă cerească, în care suntem martorii fericirii 
măreţului Sobor al celor mântuiţi care, îmbrăcaţi în veşminte albe, cântă troparele 
de laudă, unindu-şi vocile bucuroase cu corurile de îngeri şi, împreună cu ei, 
căzând în adoraţie în faţa tronului lui Dumnezeu. Este ca şi cum ni s-ar fi îngăduit 
în final să aruncăm o privire fugară noilor oameni, în citadela tainică a 
închinăciunii, sporind suflul amplu al rugăciunii. Aceasta este certitudinea 
cerească, în care lacrimile sunt doar amintirile lucrurilor trecute. Ele ne poartă 
gândul în mod special la profeția lui Isaia: „Şi Domnul va şterge lacrimile de pe 
toate feţele (Isaia 25, 8). 


> In capitolul al 8-lea, trebuie să păstrăm în minte splendoarea acestei fericiri 
cereşti, de câte ori întâmpinăm alte serii de nenorociri vestite de cei 7 îngeri 
ai celor 7 trâmbiţe. 


Înainte de a face un salt de la o extremă la cealaltă, când este deschisă a şaptea 
pecete, există o pauză când „s-a făcut tăcere în cer, ca la o jumătate de ceas” 
(Apocalipsa 8, 1). Timpul şi liniştea şi cugetarea au locul lor în ceruri, tot aşa ca şi 
pe pământ. 


Amândouă, odihnă şi acţiune, există în Impărăţia lui Dumnezeu, precum bătaia 
ritmică a inimii include perioada ei de odihnă. Când devenim liberi pentru o 
perioadă, când stăm retraşi departe de a fugi de fluxul vieţii, intrăm într-o 
rezonanță mai profundă cu ritmul ei lăuntric: „Şi a venit un alt înger şi a stat la 
altar, având cădelniţă de aur, şi i s-a dat lui tămâie multă, ca s-o aducă împreună cu 
rugăciunile tuturor sfinților, pe altarul de aur dinaintea tronului” (Apocalipsa 8, 3). 


Aici avem din nou o imagine a marelui merit pe care îl au rugăciunile tuturor 
sfinților; cererile lor sunt primite de Dumnezeu, prin cădelniţările îngerului, prin 
care ele devin parte a tainei împărăției, pentru totdeauna. 


In sfera veşniciei, ceea ce ne aşteptăm să găsim este închinarea. Fiind credincioşi 
propriei lor naturi pe care le-a dat-o Dumnezeu, făpturile Sale îi vădesc slava. 


Ingerii care nu participă la natura căzută, ci la cea mântuită, se alătură omului în 
marea adorare a Mielului. De aceea, la Vecernie cântăm: „Să se îndrepteze 
rugăciunea mea, ca tămâia, înaintea Ta” (Psalmi 140, 2). 


In tradiţia iudaică, din care am moştenit o bună parte, arhanghelii sunt adesea cei 
ce intervin pentru om în faţa lui Dumnezeu, şi-l duc cererile noastre. Ne reamintim 


de Rafail, unul din cei şapte îngeri, care înfăţişează rugăciunile sfinţilor către 
Dumnezeu (Tobit 12, 15) de Mihail, care oferă rugăciunea evreilor (Daniel 12, 1) 
şi în | Enoh de Mihail, Uriil, Rafail şi Gavriil care aduc în faţa lui Dumnezeu 
strigătele martirilor. 


loan subliniază această unire în rugăciune a omului cu îngerul şi ea rămâne pentru 
noi toţi un gând plin de alinare şi plin de iubire. 


Orice rugăciune adevărată urcă spre cer, împreunând rugăciunile credincioşilor, cu 
acelea ale duhurilor sfinţilor îngeri, ca arome ale tuturor mirodeniilor, contopite 
într-o mare şi comună mireasmă. 


Ca să nu ne lăsăm purtaţi de frumuseţea senzuală a acestor figuri de stil, să 
ascultăm cuvintele lui Dionisie Areopagitul: „Și aceasta consider că înseamnă 
faptul că cele mai înalte şi divine lucruri, văzute de ochi sau contemplate cu 
mintea, nu Sunt decât expresia simbolică a acelora care se află imediat 
dedesubtul Aceluia, Care este deasupra a toate” AIE. Teologia 
Mistică şi Ierarhiile Cereşti, Surrey: The Shrine of Widsom, p. 11]. 


Dar chiar loan trece de la frumuseţea imaginilor înmiresmate la decorul tragic care 
le urmează. Îngerul azvârle cărbunii arzând din altar peste pământ şi de aici se iscă 
tunete, fulgere şi cutremure. În acest cataclism, ce urmează brusc tăcerii liniştite, 
primul înger sună din trâmbiţă! 


Cele şapte peceţi reprezintă hotărârea divină; cele şapte trâmbiţe simbolizează 
acțiunea divină. Descifrând cumplitele nenorociri care urmează, noi, care-i studiem 
pe îngeri, trebuie să le acordăm mai multă atenţie lor decât mesajului literal 
exprimat în capitolul 8 (7-11) şi capitolul 15. De asemenea, nu trebuie să uităm că 
în nici o carte a Bibliei nu ni s-a relatat istoria îngerilor, ci doar ni s-au îngăduit 
sclipiri ale lucrării lor din care, desigur, putem trage propriile noastre concluzii. 


Mai presus de orice, Apocalipsa îi arată pe îngeri ca pe executorii sfintei voințe a 
lui Dumnezeu, personificarea puterii Sale în absolut, prin care chiar şi puterile 
răului stau sub dumnezeiască stăpânire. Deci, nenorocirile cumplite în care cad cei 
care aleg o cale ce nu este a lui Dumnezeu, nu pot face constant rău credincioşilor 
aflați sub ocrotirea lui Dumnezeu; aceştia nu trebuie să se teamă de nici un rău, 
pentru că îngerul lor păzitor este puternic şi în stare să-i apere. 


Răul este sinucigaş; sunetul celor şapte mari trâmbiţe anunţă înfricoşătoarea, fatala 
judecată, atât prin mijlocirea aşa numitelor puteri naturale, cât şi prin aceea a 


maleficelor puteri spirituale. Dar nici unul din aceste dezastre nu este lipsit de sens, 
pentru că ţinta lor determinantă este să ducă la pocăință. 


Tocmai când eram pe punctul de-a ne pierde firea auzind despre atâta nenorocire, 
apare o pauză asemănătoare celei care precedase ruperea celei de a şaptea peceţi. 
De data aceasta, cel care întrerupe este un înger puternic, învăluit într-un nor, cu un 
curcubeu deasupra capului, cu faţa ca şi lumina soarelui şi picioarele ca o coloană 
de foc! (10, 1). Acest înger stă cu un picior pe pământ şi cu altul pe mare, în timp 
ce în mână ţine o cărticică. Vocea îi este ca şapte tunete, ecoul ei se reverberează 
prin secole: „Glasul Domnului peste ape; Dumnezeul slavei a tunat; Domnul peste 
ape multe... Glasul Domnului, cel ce cutremură pustiul... (Psalmi 28, 3-8). Când 
lisus şi ucenicii Lui auzeau vocea lui Dumnezeu, poporul spunea că tună. Îngerul 
cel puternic şi-a ridicat mână dreaptă şi, cu un gest vijelios, a făcut un jurământ 
puternic Domnului şi, prin EI, Celui Care le-a creat pe toate şi de la Care toate 
sunt. În timp ce îngerul stăpâneşte pământul şi marea, el pretinde să fie ascultat. Nu 
mai e timp de experimente; realitățile ultime sunt cu adevărat aproape! (10, 5-6). 
Timpul nu are mai multă realitate decât lucrurile trecătoare; acum este numai o 
parte din veşnicie, pentru că, fără veşnicie, prezentul, într-o clipă, n-ar fi nimic 
altceva decât trecut. 


În cărticica pe care o ţine îngerul, se întâlnesc trecutul şi viitorul. Cartea este bună 
la gust, dar greu de mistuit, pentru că, deşi veştile fericite ale însoţirii cu 
Dumnezeu sunt ca mierea pe limbă, ca să-i poţi îndeplini voia, este nevoie de o 
asceză austeră şi de aspră dăruire. Ca să digerăm cărticica cunoaşterii se cere o mai 
adâncă înţelegere în judecarea evenimentelor. Trebuie să studiem istoria cu 
discernământ creştin, având mintea pătrunzătoare a celor miruiți şi a celor 
însemnați. Trebuie să dobândim acea forță a pătrunderii care ne va îngădui să 
alegem reperele care vor corela toate cunoştinţele şi istoria faptelor consemnate şi 
le vor aşeza sub autoritatea Cuvântului. Marele înger al înţelepciunii creştineşti stă 
călare pe mare şi pe uscat, stăpânind fiecare element, concret şi abstract. Acelaşi 
mare înger călăreşte viețile noastre, cerându-ne să-l ascultăm, somându-ne să 
chemăm pe toţi oamenii la Dumnezeu, înainte de a fi prea târziu, pentru că a şaptea 
trâmbiţă e gata să sune! Această trâmbiţă anunţă nenorocirile finale, ce vor pedepsi 
orice răutate şi pe toţi răufăcătorii. În acelaşi timp cei „sans peur et sans reproche” 
- adică cei fără frică şi fără prihană - sunt asiguraţi că vor primi răsplată şi slavă. 


Scenele acestei apocalipse sunt atât de vii, atât de uluitoare, atât de inspiratoare 
pentru imaginaţie, atât de dialectice în interpretările lor posibile, încât este o mare 
ispită să persistăm în a le comenta; ceea ce urmărim noi este activitatea îngerilor. 


Să trecem mai departe la capitolul al 12-lea şi la războiul din cer: „Și s-a făcut 
război în cer: Mihail şi îngerii lui au pornit război cu balaurul. Şi se războia şi 
balaurul şi îngerii lui. Şi n-a izbutit el şi nici nu s-a mai găsit loc, pentru ei, în cer. 
Și a fost aruncat balaurul cel mare, şarpele cel de demult, care se cheamă diavol şi 
satana, cel ce înşeală toată lumea, aruncat a fost pe pământ şi îngerii lui au fost 
aruncaţi cu el. Şi am auzit glas mare, în cer, zicând: Acum s-a făcut mântuirea şi 
puterea şi împărăţia Dumnezeului nostru şi stăpânirea Hristosului Său, căci 
aruncat a fost pârâşul fraţilor noştri, cel ce îi pâra pe ei înaintea Dumnezeului 
nostru, Ziua şi noaptea. Şi ei l-au biruit prin sângele Mielului şi prin cuvântul 
mărturiei lor şi nu şi-au iubit sufletul lor, până la moarte. Pentru aceasta, 
bucuraţi-vă ceruri şi cei ce locuiţi în ele. Vai vouă, pământule şi mare, fiindcă 
diavolul a coborât la voi având mânie mare, căci ştie că timpul lui e scurt” 
(Faptele Apostolilor 12, 7-12). 


În această viziune este simbolizat un cumplit „acum”, trecutul şi prezentul fiind 
exprimate printr-o imagine caleidoscopică a teribilei şi înfricoşătoarei bătălii între 
bine şi rău. În această luptă, puterile răului se ridică împotriva lui Dumnezeu, fără 
a-l fi niciodată egale, pentru că luptă numai cu îngerii aflați sub conducerea lui 
Mihail, nume a cărui interpretare - („Cine este ca Dumnezeu?”) - este aici deosebit 
de potrivită. 


Aceasta este o problemă care merită reflecția noastră profundă. Atributele lui 
Dumnezeu nu sunt reflectate numai în însuşirile îngerilor, ci şi în propriile noastre 
virtuţi care ne fac „doar puţin mai prejos decât îngerii” (Psalmi 8, 5). 


Impotriva acestor calităţi, răul poartă uriaşul său război în inimile noastre şi în 
lume, în general. Suntem asaltaţi de satana, din cauza neîmpărțitei noastre unităţi 
cu Dumnezeu, prin har. 


„Slava Lui” spune Filaret al Moscovei, „este manifestată de măririle cereşti, este 
oglindită în om şi face splendoarea lumii vizibile” [Vladimir Lossky, The Mystical 
Theology of the Eastern Church, London: James Clarke and Co, Ltd. 1957]. 


De aceea, satana este învins nu numai prin sângele Mielului (5, 12), ci şi prin 
mărturia martirilor din toate timpurile „care nu şi-au iubit sufletul lor, până la 
moarte” (12, 11). 


loan nu ne dă descrierea războiului din cer, dar afirmă, totuşi, că e un fapt împlinit. 
Răul a fost de mult aruncat din cer, şi ni se aminteşte de mărturia lui lisus. „Am 
văzut pe satana ca un fulger căzând din cer” (Luca 10, 18). 


Războiul este pe pământ, dar şi aici răul este condamnat să fie înfrânt... El poartă 
semnul propriei distrugeri, aşa cum îl poartă toţi răufăcătorii. Când luptăm, să ne 
întărim sufletele prin cunoaşterea faptului că ne aflăm de partea celui care deja a 
câştigat. Luptele noastre fac parte dintr-un tipar care se află şi în cer, şi pe pământ. 
Cruzimile înspăimântătoare ale timpului nostru sunt rodul inechităţii dintre oameni 
şi ne oferă prilejul să răscumpărăm crucea. Întruparea şi Golgota ne fac împreună- 
moştenitori ai biruinţei cereşti, întru Hristos. Avem veşnicia de partea noastră. 
Între timp, răul este deznădăjduit, pentru că timpul lui este măsurat. 


„Cerul s-a şi luptat şi a câştigat adevărata înfruntare, în care ne aflăm acum. Pe 
întinderile veşniciei, victoria, pentru care noi n-am luptat la timp, fusese deja 

câştigată” [Lynn Harold, „Exposition on Revelation”, The interpreter's Bible, Vol. 
12., p. 586]. 


Sfântul Apostol şi Evanghelist loan ne spune că adevărații martiri rămân 
credincioşi persoanei lui Dumnezeu însuşi, Care S-a smerit şi a devenit om, şi ei se 
împărtăşesc chiar de natura Lui când sunt smeriţi şi lipsiţi de egoism. Smerenia, 
deci, este marea noastră salvare. Suntem cu adevărat în Hristos, șezând în ceruri 
laolaltă cu Mielul, când ne jertfim noi înşine. Acest război, cu răul, nu este o iluzie; 
suferinţele noastre sunt reale dar nu sunt în deşert pentru că şi ele sunt parte din 
Dumnezeu. „Crucea este expresia în timp a ceea ce Dumnezeu este în eternitate” 
[Lynn Harold, „Exposition on Revelation”, The interpreter's Bible, Vol. 12., p. 
586]. 


Suferinţa curajoasă, strălucind de iubire şi credinţă, este mai puternică decât orice 
forță termonucleară. Imperiul roman s-a sfărâmat tocmai de stânca martiriului 
creştin şi înfruntat de aceeaşi nespectaculoasă suferință, comunismul se va duce şi 
el la fund şi, ca orice putere înrobitoare, va pieri pentru totdeauna. Cei lipsiți de 
teamă sunt totdeauna indestructibili (vezi viața Sfântului Luca al Crimeii). De 
aceea, loan îi vede aproape de tronul lui Dumnezeu, contribuind prin lucrarea lor la 
cântecul ceresc, uniţi cu îngerii, în lauda plină de bucurie. 


Apostolul loan ne arată o imagine înfricoşătoare a domniei fiarei. Apoi urmează 
un alt răstimp şi-L vedem pe Miel împreună cu cetele sale triumfătoare. Îngerul 
veştilor bune (Apocalipsa 14, 6-7) apare zburând în mijlocul cerului, chemând 
omenirea întreagă să dea slavă lui Dumnezeu în iubire şi teamă, pentru că ora 
judecății este aproape şi urmează să fie vestită de îngerul judecății. Ni se arată 
contrastul dintre răsplata ce va fi conferită celor drepţi şi pedeapsa pe care o vor 
primi răufăcătorii. 


Aceia ce poartă semnul Mielului cântă un cântec nou, pe care numai ei îl pot 
deprinde. Bucuria şi slava lor iradiază prin contrast cu distrugerea totală a acelora 
care sunt însemnați cu semnul fiarei. Aceştia sunt doborâţi de un înger care, cu o 
seceră ascuţită, taie orice vlăstar rău şi îl aruncă în marele teasc al mâniei lui 
Dumnezeu (14, 19). Acest înger este chemat să-şi împlinească lucrarea de către 
îngerul focului (Apocalipsa 14, 18). 


Ca să nu uităm că evenimentele înfricoşătoare de pe pământ au o origine cerească, 
ni se arată cei şapte îngeri ai celor şapte ultime plăgi. Mereu, şi mereu, Cartea 
Apocalipsei revine de la veşnicie la efemer pe măsură ce suntem martorii 
desfăşurării lucrurilor şi ai deznodământului. Aceste imagini se întreţes pentru a ne 
atrage şi mai mult atenţia că în toate timpurile, fie paşnice, fie tulburi, milostivirea 
lui Dumnezeu este un fapt sigur şi neclintit. 


Scenele înfricoşătoare ale sfârşitului lumii sunt domolite de viziunile glorioase ale 
bucuriei absolute. Nu ne este îngăduit niciodată să uităm că judecata trebuie să 
preceadă răsplata. De aceea, cei şapte îngeri, care ies din templul plin de fumul 
slavei şi puterii lui Dumnezeu, trebuie să împlinească judecata înainte ca omul să 
intre în sanctuar. Sunt îmbrăcaţi în in alb, neîntinat, şi au piepturile încinse cu 
cingători de aur (15, 6-8), pe când înaintează înfăşuraţi în curăţie, nepătaţi, într-o 
aură de frumuseţe şi slavă înflorită, vestind ultima mare pedepsire a răului de către 
Dumnezeu (Apocalipsa 16, 1-2). Pedeapsa este dreaptă, pentru că răul culege 
propria-i răsplată, căci până şi apa curată a râurilor şi fântânilor se preface în sânge 
pentru aceia care au vărsat sânge. Îngerul apelor Îl laudă pe Dumnezeu pentru 
dreapta Sa judecată (16, 5). 


Apocalipsa este plină de acțiuni înspăimântătoare: lecţia ei revine adesea pentru că, 
viaţa însăşi este o repetiție, căci răul trebuie dezrădăcinat înainte de-a ne bucura de 
fructele virtuţii. De fapt, înainte de toate, virtutea este cea care trebuie să fie activă. 
Orice acţiune se află în mâna Celui Veşnic, a cărui mânie este îndreptată împotriva 
răului. 


Îngerul tălmăcirii (Apocalipsa 17, 1-13) îl va duce acum pe Ioan în pustiu şi îi va 
tâlcui multe simboluri ciudate. Tâlcuirea este confuză, pentru că limbajul său nu ne 
este familiar, deşi înţelesul său adânc este limpede. În mod voalat, figurile de stil 
făceau aluzie la puterea Imperiului roman. Şi astăzi, ca şi atunci, ele pot reprezenta 
forţele agresive şi totalitare ale ticăloşiei, din orice stat modern, destinat şi el, aşa 
cum a fost Roma, să fie învins de armatele Mielului. Oricare ar fi împotrivirea, Cel 
Care este Domnul domnilor şi Regele regilor, biruie în cele din urmă. 


Să ne rugăm să avem harul îngerului care să tălmăcească, precum loan, toate 
întâmplările explozive din jurul nostru, Dumnezeu fiind întotdeauna la cârma 
evenimentelor şi a vieților noastre. 


Următorul înger (Apocalipsa 18, 1-3) este îngerul judecății profetice, care ne 
cheamă să ne proiectăm gândirea într-un timp când răul prezent, de care suntem 
înconjurați şi de care suntem pe deplin conştienţi, a fost deja distrus. 


Un alt înger aruncă o piatră grea în mare (18, 21-24), ilustrând grabnica distrugere, 
şi sfârşitul Romei păgâne şi a tuturor puterilor aidoma ei şi sub orice înfăţişare s-ar 
ascunde, chiar a legii şi justiţiei, sub care se perpetuează nedreptatea. 


Îngerul exterminator este pe aproape, şi la ceasul potrivit va aduce răsplata. Oricât 
de impunător şi greu de atacat poate părea răul, judecata lui este sigură, cântecul 
său de lebădă a şi răsunat. 


Între timp, în cer, un alt cor triumfal se aude cinstind şi slăvind pe Dumnezeu. 
Întreaga creaţie se pleacă înaintea tronului lui Dumnezeu. Un măreț Aliluia răsună 
din toate părțile, ca vuietul multor ape şi tunete. Mielul S-a logodit cu Biserica Sa, 
ale cărei albe veşminte reprezintă dreptatea sfinților. 


Ioan, copleşit de tot ceea ce vede, cade în genunchi închinându-se îngerului care îi 
arătase toate aceste lucruri. Înţelegem bine de ce a făcut aceasta, pentru că toţi 
suntem gata să admirăm, şi să venerăm, un învăţător merituos; cu atât mai mult 
loan, după ce i-au fost descoperite toate acestea! Dar îngerul îl ridică repede, 
dojenindu-l cu dragoste. „Nu face asta, eu sunt slujitorul tău şi al fraților tăi, care- 
Il mărturisesc pe Hristos: lui Dumnezeu închină-te”. Doar Dumnezeu trebuie 
lăudat, toată cinstirea, dăruirea, rugăciunea, năzuinţele, trebuie să se îndrepte şi să 
se adune în El. Niciodată să nu confundăm mijloacele cu scopul. E atât de uşor să 
idolatrizăm binele! Aceasta este o ispită foarte subtilă în care pot cădea chiar şi cei 
mai credincioşi dintre noi. „Vezi să nu faci asta!”, spune îngerul, şi arată spre 
Hristos biruitorul, care se îndreaptă spre noi pe un cal alb, urmat de oştirea Sa de 
îngeri. 


Ultimul mare război se poartă şi bătălia e câştigată; infernul este pentru totdeauna 
despărțit de cer. Nu există compromis între bine şi rău. Răul este legat de mâini şi 
de picioare şi azvârlit în abis. „Și-am văzut, spune loan, un înger progorându-se 
din cer, având cheia adâncului şi un lanţ mare în mâna lui. Și a prins pe balaur, 
şarpele cel vechi, care este diavolul şi satana şi l-a legat pe o mie de ani. Și l-a 


aruncat în adânc şi l-a închis şi a pecetluit deasupra lui, ca să nu mai amăgească 
neamurile ” (Apocalipsa 20, 1-3). 


Nu numai relele impersonale ale cutremurelor, plăgilor şi războaielor au luat 
sfârşit, ci şi ticăloşia ce zace în inimile oamenilor. Diavolul este cu totul dezarmat 
de certitudinea noastră că Dumnezeu este infinit mai puternic decât cele mai 
năpraznice forţe ale răului. Nu mai suntem înşelaţi drăceşte; prin urmare, când 
după 1000 ani de fericire, diavolul este dezlegat din nou, aceasta se face pentru un 
scurt răgaz în care, după zadarnice asalturi împotriva prea iubitei cetăți a sfinţilor, 
el va dispărea pentru totdeauna împreună cu toată falsa lui profeție, minciună şi 
înşelăciune. Răul se prăbuşeşte, în originara sa nimicnicie, dând greş pentru 
totdeauna, căzând în prăpastia arzândă, fără fund. Şi cerul şi pământul aşa cum le 
cunoaştem trec, doar tronul lui Dumnezeu dăinuie, aşa cum dăinuie de veacuri, 
înaintea tronului, vii şi morţii stau acum la judecată. Caracterul omului este 
destinul său; oamenii sunt judecaţi după propriile lor cuvinte şi fapte. Toţi aceia ale 
căror nume nu sunt în Cartea Vieţii sunt zvârliți afară, cu moartea şi iadul, în 
jezerul de foc. Aceasta este a doua moarte, din care nu este înviere. Dar această 
moarte nu are putere asupra celor binecuvântaţi. 


Apar un nou pământ şi un cer nou. În ele sălăşluieşte adevăratul înţeles al tuturor 
lucrurilor, de la început până l-a sfârşit, pentru că toate lucrurile încep şi se sfârşeşc 
în Dumnezeu: „Eu sunt Alfa şi Omega, începutul şi sfârşitul”. 


În Cetatea Fericirii, Noul Ierusalim, măsura omului şi a îngerului este aceeaşi. Au 
aceaşi măsură (Apocalipsa 21, 7). Acolo, înger şi om îşi găsesc perfecta identitate, 
nu în substanţă, ci în esenţă. Locuiesc împreună Cetatea Sfântă, ale cărei porţi de 
mărgăritare sunt deschise pentru totdeauna, căci nu mai există vrăjmaşi. Descoperă 
că sorb împreună din undele curate ale apei vieţii, în timp ce sufletele lor strălucesc 
luminate de Dumnezeu Însuşi. 


Învăluit în minunea frumuseţii pe care îngerul i-o arată, loan, încă o dată, uită de 
sine, şi cade la picioarele sfătuitorului său ceresc. Îngerul, arată spre Adevărul 
Dumnezeului Celui Viu singurul vrednic de lăudat, şi-l roagă să asculte cuvintele 
lui Hristos. „Jată, vin curând şi răsplata Mea este cu Mine, ca să dau fiecăruia, 
după cum este fapta lui. Eu sunt Alfa şi Omega, cel dintâi şi cel de pe urmă, 
începutul şi sfârşitul... Eu, lisus, am trimis pe îngerul Meu ca să mărturisească 
vouă acestea, în faţa Bisericii. Eu sunt rădăcina şi odrasla lui David, steaua care 
străluceşte dimineaţa; şi Duhul şi mireasa zic: Vino! Şi cel ce aude, să zică: Vino. 
Și cel însetat să vină, cel ce voieşte să ia în dar apa vieţii... Cel ce mărturiseşte 


acestea, zice: Da, vin curând. Amin! Vino, Doamne lisuse!” (Apocalipsa 22, 12- 
20). 


De-am putea noi să ne înălțăm gândurile în această Cetate Sfântă şi să vedem ceea 
ce a văzut loan! Chiar dacă nu putem face asta, putem, îngenunchind cu umilinţă la 
pământ, să ne alăturăm măreţului, copleşitorului cor al îngerilor, sfinților şi 
martirilor, strigând împreună cu ei din adâncul dorului şi iubirii noastre: „Vino 
Doamne Lisuse!” (Apocalipsa 22, 21). 


Astfel, cu acest strigăt de iubire înălţat spre Domnul, încheiem studiul nostru 
despre îngeri, aşa cum apar ei descoperiţi în Sfintele Scripturi. 


Îi vedem înaintând încet spre noi, prin ceața deasă a istoriei spirituale îndepărtate, 
ca fiinţe măreţe, puternice, pline de lumină, putere şi frumuseţe. Ei sunt Purtătorii 
cuvântului lui Dumnezeu, împlinitorii voinţei Sale. Ne cheamă, ne îndeamnă la 
dragoste şi ascultare. Ei conduc, învaţă, sfătuiesc, pedepsesc şi răsplătesc. Ne 
păzesc şi ne ocrotesc; devin însoțitorii noştri, încât, în cele din urmă, noi, sărmani 
oameni, mântuiți de Hristos, să ne putem afla şi noi, în tovărăşia lor strălucitoare 
când, în sfârşit, vom fi acasă în ţara noastră de baştină în veşnica prezenţă a lui 
Dumnezeu! 


Cartea a treia - Ingerii în Biserica creştină 
Ingerii în Biserica creştină 
1. Comentariu introductiv 


După ce ne-am învrednicit să studiem minunatul rol jucat de îngeri în paginile 
Scripturii, acum trebuie să ne îndreptăm atenţia la rostul şi poziţia lor în viaţa 
Bisericii. 


Într-o singură carte nu este posibil să fie cuprinşi cei 2000 de ani ai vieţii Bisericii 
şi nici multiplele fațete şi ramuri ale acesteia, fiecare în felul său impunând o 
abordare individuală şi canonică a temei îngerilor. Aici ne limităm la manifestarea 
îngerilor şi la literatura despre ei, până în epoca marii schisme (din anul 1054), 
care a dezbinat Răsăritul şi Apusul. 


Autoritatea Părinților Bisericii a fost pe larg recunoscută de Biserică. Deşi, astăzi, 
aportul lor este adesea uitat, rămâne faptul că marea influenţă a vieţii şi scrierile lor 
a contribuit mult la dezvoltarea autenticei doctrine, aşa cum a început în perioada 
patristică, perioadă în care, față de toate timpurile, învăţătura Apostolilor a fost 
păstrată cu sfinţenie. Mulţi dintre Părinţi, oameni cu înaltă educaţie, oameni de 
acțiune şi organizare, au avut multe de spus despre îngeri şi le-au acordat un loc 
distinct în desfăşurarea cultului pe care l-au rânduit. Multe din acele rugăciuni sunt 
pe larg folosite până în zilele noastre. 


De foarte timpuriu, titlul de Părinte a fost dat episcopilor şi mărturisitorilor tradiției 
creştine. De la sfârşitul secolului al 4-lea, termenul a căpătat un sens mai clar şi 
mai restrâns, definind un grup de autori ecleziaşti, a căror autoritate în materie 
doctrinară a început să aibă o greutate specială. De exemplu, grupul cunoscut ca 
Părinţii Apostoliei, aparține epocii imediat următoare perioadei Noului Testament; 
lucrările lor s-au păstrat, în întregime sau în parte. Grupul următor, pe care adesea 
îi numim Părinţii Bisericii, sunt acei teologi a căror Ortodoxie s-a dovedit 
conformă cu Scripturile şi textele primilor Părinţi. În general, Părinţii sunt 
caracterizați prin ortodoxia doctrinei, sfințenia vieţii, binecuvântarea Bisericii 
Universale, şi prin legătura cu antichitatea. Autoritatea lor este considerată a fi 
infailibilă atunci când propovăduiesc doctrina (unanim acceptată), dar propo- 
văduirile lor individuale nu sunt infailibile, deşi sunt privite cu deosebit respect. 
Uneori putem găsi că, de fapt, se contrazic între ei. Totuşi deosebită este 
omogenitatea învăţăturii lor globale şi multele adevăruri pe care le deţin în comun; 


dincolo de izbânzi şi pătimiri, merită să notăm în chip deosebit, fidelitatea lor față 
de Ortodoxie. 


Împărţim acest studiu al timpurilor patristice în două părţi principale, cu unele 
subdiviziuni: 

— Prima, sfinţii îngeri în Biserica Primitivă, adică Părinţii apostolici. Această 
perioadă va acoperi aproximativ anii de la Epoca apostolică până la conciliul 
de la Niceea, adică aproximativ de la anul 100 până la 325 d.Hr. 

= A doua, sfinții îngeri în epoca Teologiei ortodoxe. Aceasta a fost perioada 
când obiectivul suprem şi concentrat al Biserici „catolice” (adică universale) 
a fost să păstreze credinţa „ortodoxă” (adică adevărata credință, în 
conformitate cu revelaţia Sfintei Scripturi şi a Sfintei Tradiţii). Această parte 
acoperă anii de la Niceea la marea schismă, aproximativ de la 325 la 1054 
d.Hr. 


În ce ne priveşte, năzuim, pe cât posibil, să adâncim cunoaşterea noastră despre 
sfinții îngeri în Liturghii şi rugăciuni. Vom încerca să înțelegem adevărata 
semnificaţie a cuvintelor şi lumina pe care ele o aruncă asupra participării îngerilor 
la închinarea noastră comună. 


Există unele scrieri concomitente cu acelea ale Părinților apostolici care, deşi nu 
necesită un capitol special, trebuie, să fie totuşi schiţate, pentru o redare mai 
completă a acelor îndepărtate timpuri şi astfel să putem aprecia cum se cuvine 
scrierile Părinților Bisericii în general. 


Mai întâi, trebuie să menționăm apocrifele Noului Testament care, deşi fără vreun 
statut autorizat, reprezintă o anumită direcție de gândire a primilor creştini, o cale 
naivă şi deloc indicată, fără îndoială, dar care a jucat un rol real în dezvoltarea 
imaginaţiei viitoarelor generaţii, în special în Evul mediu. Multe din reprezentările 
ciudate ce ne pun deseori în încurcătură, cu diavoli şi duhuri şi guri de iad căscate, 
îşi au originea în cărţile apocrife. 


2. Noul Testament apocrif 
Cuvântul „apocrif”, aici, are o conotaţie diferită de cea a apocrifelor Vechiului 
Testament. De fapt, apocrifele înseamnă „scrieri ascunse”. Aplicate Noului 


Testament, capătă înţelesul de „autenticitate îndoielnică”. 


E posibil ca unele din „Evangheliile” apocrife să cuprindă anumite tradiții orale 
demne de încredere. Povestirile trebuie să fie privite ca legende ce s-au dezvoltat în 


Biserica timpurie, despre persoane şi evenimente reale. Scopul lor a fost să 
reliefeze idei şi credinţe pentru susţinerea cărora avem dovezi mult mai bune decât 
aceste istorisiri. Îngeri şi diavoli abundă în aceste cărţi şi sunt înconjurați de multă 
fantezie şi magie. Îngerii îi aruncă pe păcătoşi în iad şi pe cei drepţi îi conduc la 
cer. ladul este un balaur cu gura deschisă, cu fălci ca nişte prăpăstu, iar diavolii 
sunt păroşi, au aripi negre şi suflă sulf şi flăcări pe nări. Îngerii au haine albe şi 
sunt prea numeroşi ca să aibă individualitate. Descrierile sunt mai mult ciudate 
decât interesante. 


O ilustrare semnificativă, şi una dintre cele mai tipice, este Evanghelia lui 
Bartolomeu. Ea era cunoscută de Sfântul leronim în secolul al IV-lea şi al V-lea şi 
este de clară tendință gnostică. Pe scurt, gnosticii credeau într-un Dumnezeu 
Creator sau Demiurg, în întregime deosebit de Fiinţa Divină supremă şi 
necunoscută; această doctrină a avut multe şi variate interpretări. 


Evanghelia lui Bartolomeu, tratează despre ceea ce lisus le-a descoperit 
Apostolilor Săi după înviere. Vorbeşte despre lisus coborât în iad, despre diavol şi 
lucrările lui, le arată apostolilor prăpastia fără fund şi despre Buna Vestire, relatare 
făcută probabil chiar de Fecioara Maria. 


Bartolomeu pretindea că i-a văzut pe îngeri coborând şi adorându-L. pe Iisus 
răstignit pe cruce, după care a dispărut în întuneric. lisus spune: „Când am dispărut 
de pe cruce, atunci am coborât în Hades ca să-l aduc sus pe Adam şi pe toţi aceia 
care erau cu el, la rugămintea Arhanghelului Mihail”. 


Icoanele ortodoxe ale învierii îl reprezintă, simbolic, pe lisus smulgându-i pe 
Adam şi Eva afară din mormintele lor. 


Într-o altă secţiune, Bartolomeu îi cere lui lisus să-l arate pe adversar apostolilor, 
ca ei să-l poată vedea şi să-i recunoască vorbele, când va veni. lisus îi duce pe 
Muntele Măslinilor, unde îi ordonă lui Mihail să sune din trâmbiţă şi să-l cheme pe 
veliar. Apariţia a fost cu adevărat înspăimântătoare şi Apostolii au căzut la pământ 
de frică, dar lisus le-a spus să se ridice şi i-a poruncit lui Bartolomeu să-şi pună 
piciorul pe grumazul lui veliar şi să-l întrebe de unde vine, la care fiara se spune că 
ar fi răspuns: „La început mi s-a spus satanael, care înseamnă trimisul lui 
Dumnezeu, dar când mi-am întors faţa de la Dumnezeu, numele meu a fost satana, 
adică înger căzut în iad... Pentru că de fapt, eu am fost cel dintâi înger creat: atunci 
când Dumnezeu a făcut cerurile, a luat o mână de foc şi m-a făcut pe mine, abia 
apoi pe Mihail... (când s-a gândit să creeze făpturile, Fiul Său a rostit un cuvânt), 
aşa că şi noi am fost creaţi prin vrerea Fiului şi încuviințarea Tatălui. El m-a făcut, 


spun, pe mine, apoi pe Mihail, căpetenia oștilor de sus, al treilea pe Graviil, al 
patrulea pe Uriil, al cincilea pe Rafail, al şaselea pe Natanil şi pe ceilalţi îngeri, al 
căror nume nu pot să-i spun. Pentru că ei sunt purtătorii de nuiele (lictorii) ai lui 
Dumnezeu şi ei mă lovesc cu vergelele lor şi mă urmăresc de şapte ori noaptea şi 
de şapte ori ziua” [The Apocryphal Gosped of Bartholomew. Trans, by M.R. 
James. Oxford: Clarendon Press, 1957, p. 175-176]. 


Satana descrie apoi miriadele de îngeri şi rosteşte numele îngerului din nord care 
este Oertha şi al îngerului din sud Kerkoutha şi povesteşte despre un înger care 
face să cadă zăpada şi altul care face ca marea să fie agitată. 


La întrebarea lui Bartolomeu, cum i-a ademenit şi smuls pe oameni din mâinile lui 
Dumnezeu şi i-a condus prin „şiretlicuri întunecoase şi alunecoase”, Veliar a 
răspuns, a clănțănit din dinţi şi a scrâşnit; apoi s-a ridicat din prăpastia fără fund o 
roată ce avea o sabie de foc strălucitoare şi în sabie existau fluiere. Urmează apoi o 
stranie descriere a tuturor instrumentelor iadului. Veliar arată: „Avem şi alţi 
slujitori, cărora le poruncim şi cărora le dăm câte un cârlig cu multe vârfuri şi îi 
trimitem ca să vâneze, şi ei înhaţă, pentru noi, sufletele oamenilor, înşelându-i cu 
dulceaţa diverselor amăgiri, adică prin beţii şi râsete, plăceri trupeşti, bârfeli, 
ipocrizie, şi cu restul fleacurilor pe care le iscă comorile lor”. Satana declară de 
asemenea că, atunci când omul a fost creat după chipul lui Dumnezeu, Mihail i-a 
cerut să adore omul pentru că acesta a fost creat după chipul lui Dumnezeu, dar 
Satana a strigat: „Sunt foc din foc, am fost primul înger creat; să ador tina şi 
materia?... Dumnezeu nu se va mânia pe mine, dar eu voi pune tronul meu 
deasupra, peste tronul Său şi voi fi aşa cum este EI!” [The Apocryphal Gosped of 
Bartholomew. Trans, by M.R. James. Oxford: Clarendon Press, 1957, p. 178]. 


Urmează apoi descrieri dezgustătoare despre cum din sudoarea pieptului şi 
subțiorilor sale a făcut o licoare cu care a vrăjit apele de unde a băut Eva şi astfel a 
putut s-o amăgească. 


Putem vedea imaginaţia bogată a acelor prime zile dând frâu liber unui mare număr 
de legende, imaginaţie care, în rugăciunea lui Bartolomeu, nu este totuşi lipsită de 
o nuanţă de emoţionantă şi adevărată pietate: „Tu, care ai purtat o coroană de spini 
pentru a ne pregăti să purtăm prețioasa coroană a cerurilor, Dumnezeule şi Tată, 
împărate Mărit: mântuieşte-i Doamne, pe păcătoşi”. Şi lisus a răspuns: „Tatăl Meu 
m-a numit pe Mine Hristos, ca să pot cobori pe pământ şi să ung pe fiecare om care 
vine cu Mine, cu uleiul vieţii; şi M-a numit lisus ca să pot tămădui orice păcat al 
acelora care nu cunosc... şi să le dau oamenilor adevărul lui Dumnezeu” [The 


Apocryphal Gosped of Bartholomew. Trans, by M.R. James. Oxford: Clarendon 
Press, 1957, p. 179]. 


Relatarea Bunei Vestiri, de către Fecioară, este foarte fantezistă şi nu adaugă nimic 
cunoaşterii profunde a îngerilor, nici măcar reprezentărilor lor. 


3. Manuscrisele de la Marea moartă 


Manuscrisele de la Marea moartă datează din primul secol de după Hristos, şi din 
perioada ce îl precede. 


Ele sunt de o importanţă deosebită şi se cuvine să le pomenim. Scrierile de la 
Qumran conţin izbitoare concordanţe cu creştinismul, dar şi tot atât de multe 
diferenţe. Cea mai mare deosebire constă în faptul că esenienii erau numai evrei şi 
aveau credinţa că venirea lui Mesia va coincide cu sfârşitul lumii. 


În angelologie găsim unele dintre cele mai mari asemănări. Scrierile de la Qumran 
acordă un loc preponderent îngerilor, depăşind pe cel acordat lor în Noul 
Testament. 


Acest lucru este legat de învăţăturile fundamentale ale seaei, care credea în 
existenţa a două duhuri şi a două căi. Dar acest principiu al celor două cărări, una a 
binelui şi una a răului, este mai mult un concept moral decât o credinţă în două 
fiinţe sau entități diferite. Cu toate acestea, cei care aleg una din cele două cărări, 
devin „fii ai luminii” şi respectiv „fii ai întunericului”, aflându-se ori sub puterea 
Prințului Luminii (îngerul Adevărului), ori a îngerului întunericului (veliar sau 
mastema). 


Sfântul Arhanghel Mihail este protectorul „fulor luminii” şi conducătorul lui 
Moise şi Aaron. 


Sectarii aşteptau şi ei cu nerăbdare să se închine Domnului în tovărăşia 
„minunatului sobor” al îngerilor, aşa cum facem şi noi. 


Veliar, sau îngerul discordiei ori al întunericului, domneşte peste „fii nedreptății”. 
Ca şi în Noul Testament, şi în scrierile apocrife le este prevăzut acelaşi sfârşit. De 
fapt, limbajul şi simbolismul prezintă o mare asemănare. Nu e de mirare. Nici nu 
trebuie să 1 se acorde o prea mare importanţă. Nu trebuie să uităm că esenienii şi 
creştinii aveau o limbă şi o moştenire comună: Vechiul Testament. Au trăit în 


acelaşi ţinut şi pe o fâşie foarte îngustă din el, astfel încât, inevitabil, au folosit 
expresii şi metafore similare. Interpretarea, totuşi, este cât se poate de diferită. 


În Manuscrise, „Prinţul Luminii” este un înger, în timp ce pentru creştini el este 
Însuşi Hristos. La fel, la esenieni, îngerul întunericului este egal în putere cu 
Prinţul Luminii şi ei trăiesc într-un fel de coexistenţă calmă, în ciuda unor războaie 
şi a unor căi total divergente. 


În Noul Testament, îngerul întunericului Îl atacă pe Iisus şi este biruit de EI. Prin 
biruinţa Sa, lisus supune păcatul şi moartea, şi prin ea îi conduce pe credincioşi pe 
drumul luminii. Pe de altă parte, în sulurile de la Qumran, copiii luminii trebuie să- 
şi găsească „drumul adevărului” fără ajutor. Cei doi conducători spirituali de la 
Qumran sunt de la început creaţi „îngeri”, ai luminii şi ai întunericului, fără putinţa 
vreunei alegeri libere. 


De fapt, aşa interesante şi preţioase cum sunt, manuscrisele nu sunt creştine şi, de 
aceea, nu privesc studiul nostru. Ele nu aruncă prea multă lumină asupra 
angelologiei, dar dovedesc că aceleaşi curente de gândire bazate pe unele din 
cărțile Vechiului Testament erau active în şi Qumran şi prevalau şi printre primii 
creştini. Mai mult, nu s-a spus încă ultimul cuvânt despre aceste suluri de la 
Qumran, în ciuda celor peste patru sute de cărți publicate despre ele. Ne vom 
abţine să intrăm în acest încurcat labirint al literaturii. 


Evanghelia după Toma, deşi atât de târziu ajunsă la public, are o singură referință 
la îngeri. lisus a zis: „îngerii şi profeţii vor veni la voi şi vă vor da ceea ce este al 
vostru” |The Gospel According to Thomas, Trans. A Guillaumont, H.C.PuEch, C. 
Quispel, W.Till, and Yassah Abd al Masih. New York: Harper an Brothers, 1959, 
p. 47]. 


Aceasta apare ca o dulce promisiune pentru cei curaţi şi ca un lucru de temut 
pentru cei întinaţi. Intotdeauna, îngerii sunt cei care împlinesc răsplata. 


4. Părinţii pustiului 
Trebuie să aruncăm o privire asupra Părinților pustiului, deşi ei n-au lăsat opere 
scrise, prin marea sfinţenie a vieţii lor, trăite în singurătatea deşertului, au avut o 


puternică influenţă asupra Bisericii creştine din acel timp. 


Părinţii pustiului constituie o categorie specială. Ei sunt atleți lui Dumnezeu. 
Oameni care au lăsat lumea lor ca să găsească alinare la Dumnezeu, în mijlocul 


tăcerii adânci a spaţiilor nesfârşite, pentru ca, acolo, să-l înfrunte pe satana şi să se 
lupte cu el. 


Oameni cu adevărat sfinţi, toţi au fost necruţător de aspri cu ei înşişi, practicând o 
asceză care ne poate părea stranie, ba chiar teribilă. Faţă de aproapele lor, însă, 
erau binevoitori, blânzi, iertători, plini de înţelegere şi de o mişcătoare smerenie. Ei 
au fost primii călugări creştini, bărbaţi ce căutau pacea vieţii interioare. N-au scris, 
fiindcă nu posedau nimic, decât ceea ce îi ţinea statornici. Şi-au câştigat cele 
trebuincioase vieţii prin munci umile, ca împletitul rogojinelor şi al coşurilor de 
trestie, pentru a le vinde. 


Ceea ce ştim mai mult despre ei, cunoaştem din relatările altora. Cea mai faimoasă 
relatare este viaţa Sfântului Antonie, atribuită Sfântului Atanasie cel mare. Această 
carte, care a contribuit la convertirea Sfântului Augustin, nu poate fi trecută cu 
vederea. Ea povesteşte despre chemarea lui Antonie la viaţa din pustiu, prin 
ascultarea cuvintelor lui Hristos: „Vinde tot ce ai şi urmează-Mă”. Vorbeşte despre 
învăţăturile, încercările şi minunile lui. Ispitele şi luptele pe care acest sfânt bărbat 
le-a purtat cu duhurile rele sunt viu înfăţişate. 


Mai târziu, fiecare din acestea a devenit subiect de povestiri şi legende, pierzând 
sublima simplitate şi cucernicie a lui Antonie ca şi profunda înţelepciune a 
învăţăturii sale. 


lată, de exemplu, ce spune el despre viziuni şi cum să le deosebim pe cele bune de 
cele rele: „Vederea celor sfinţi nu este plină de desfătare pentru că ei se vor lupta, 
şi plânge, şi nimeni nu va auzi glasul lor. Ci ea vine atât de liniştit şi de delicat 
încât, imediat, bucuria, veselia şi curajul se ivesc în suflet. Pentru că Domnul, care 
este bucuria noastră, şi puterea lui Dumnezeu Tatăl este cu ei. Şi gândurile 
sufletului rămân netulburate, astfel încât, ca şi cum ar fi luminată cu raze, însăşi 
vederea îi priveşte pe cei cărora le apare” [Viaţa Sfântului Antonie, in Nicene and 
Post-Nicene Fathers, Series Two, vol. IV, p. 205]. 


Frumuseţea calmă a acestor cuvinte, conţine în ea sunetul adevăratei vederi 
interioare spirituale, despuiate de orice superstiție ori halucinație ignorantă. Este 
clar că nici închipuirea, nici ochiul muritor nu este cel care vede ci, prin harul lui 
Dumnezeu, sufletul însuşi. 


Eremiţii, care şi-au petrecut mulţi ani în singurătate absolută, nu puteau în orice 
moment să-şi stăpânească închipuirea sau dorinţele ce le evocau viziuni ale lumii 
pe care o părăsiseră. Pacea nu se câştigă uşor. Se simțeau atacați de satana aşa cum 


a fost lisus în pustiu, dar cu putinţă mai mică de a se apăra. Ochiul minţii lor vedea 
multe imagini ciudate care, probabil fuseseră exprimate extrem de plastic, şi pe 
care cronicile le-au exaltat de-a lungul istoriei. Astfel, am moştenit istorisiri 
ciudate chiar despre unele atacuri trupeşti făcute de demoni. Dar există şi relatări 
despre îngeri şi viziuni binecuvântate aducând alinare sufletelor ce se străduiseră şi 
care aleseseră o cale atât de aspră a trăirii întru Dumnezeu. 


Au ales singurătatea pentru că aşa cum spune un pustnic - „mii şi mii de mii de 
puteri îngereşti au o singură voinţă, numai oamenii au multe”. 


Un om sfânt, pe nume Petru, care locuia în Petra, era hărțuit de dorinţe trupeşti, 
cărora nu le putea veni de hac, aşa că s-a dus să ceară ajutor stareţului Isidor, care 
i-a spus să se întoarcă în chilia sa şi să se roage; dar Petru a protestat că nu-i în 
stare, aşa că Isidor i-a spus să privească spre Apus şi acolo a zărit o mare adunare 
de diavoli ce se pregăteau de luptă; şi atunci Isidor i-a spus: „Priveşte la Răsărit”, 
şi el a privit şi a văzut o mulțime mare de îngeri în slavă. La care, stareţul Isidor i-a 
spus: „lată, aceştia sunt cei trimişi în ajutorul nostru. Aceia care urcă în Apus sunt 
cei ce luptă împotriva noastră; şi cei ce sunt cu noi sunt mai mulți decât cei ce ne 
stau împotrivă” [Helen Waddeli, Părinţii pustiei, New York, Sheed & Warp, p. 
171-172]. 


Cine ar putea nega că aceşti oameni au văzut limpede ceea ce noi doar uneori 
simţim? Cât de uşor tăgăduim un fapt pe care nu l-am trăit noi înşine. Dacă 
revenim la Vechiul Testament, găsim o foarte asemănătoare afirmaţie făcută de 
profetul Elisei, când armatele regelui Siriei au încercuit cetatea Dotan... „Nu vă 
temeţi, pentru că cei ce sunt cu noi sunt mai mulţi decăt cei ce sunt cu ei... şi Elisei 
s-a rugat... Și iată muntele era plin de cai şi care de foc de jur împrejurul lui 
Elisei” (4 Regi 6, 16-17; 2 Cronici 32, 7). 


Avem mărturia sfinților şi a oamenilor sfinți, până în timpurile noastre, care au 
văzut şi flăcările iadului şi lumina cerurilor. Ochii, care au fost mult timp închişi în 
rugăciune, pot fi clarvăzători când sunt deschişi. Asemenea ochi au o viziune mai 
limpede decât ai noştri, care privim mai mult spre lumea materială, sau când sunt 
închişi sunt de obicei îndreptaţi spre somn. Privirea noastră devine confuză, nu 
fiind orbită de lumină, ci fiind întunecată de preocupările noastre zilnice. 


De aici, vom trece la scrierile Sfinţilor Părinţi ai Bisericii în care nu există nici 
şovăială, nici îndoială, nici vorbe-n vânt, ci temeinicia învățăturilor marilor doctori 
al credinţei. 


Ingerii şi Părinţii Bisericii primare 


Părinții Bisericii primare acoperă o perioadă de aproximativ 225 de ani. Ei se 
împart în două categorii: Părinţii apostolici şi Apologeţii creştini. 


Părinții Apostolici sunt acei părinți care i-au urmat imediat pe Apostoli şi au 
înfruntat primele şase persecuții anticreştine. De aceea, pentru ei acțiunea 
misionară şi sacrificiul martiric au avut întâietate asupra teologiei. Apologeţii au 
fost cei care, intrând puţin mai târziu în arenă, au considerat că trebuie să se 
întoarcă la scris pentru a-şi apăra credinţa şi a face faţă persecuțiilor fizice. Era 
perioada când creştinismul, făcând convertiri printre intelectualii păgâni, pretindea 
o ascultare fără crâcnire, şi devenise absolut necesar să se răspundă defăimărilor şi 
eresurilor răspândite în popor. 


Părinţii apostolici au avut contact direct cu cei doisprezece Apostoli. Lor le 
datorăm păstrarea Sfintei Tradiţii în cuvânt şi faptă; ei au apucat firul de acolo de 
unde îl lăsase moartea Apostolilor, răsucindu-l din ce în ce mai puternic într-o 
frânghie care, chiar când a fost deşirată, totuşi, niciodată nu s-a rupt. 


Avem, comparativ, puţine mărturii scrise din această perioadă, pentru că în acele 
zile tulburi ei aveau puţin timp să scrie şi, pe de altă parte, era compromiţător să le 
deții, dificil să le ascunzi şi apoi să le găseşti. 


Am văzut în manuscrisele de la Marea moartă cum asemenea documente au putut 
să zacă ascunse sute de ani. Aceia care le-au ascuns au dispărut, păzind însă cu 
credinţă prețiosul secret. A fost un timp al eroilor mai mult decât al scriitorilor, al 
soldaților şi al martirilor decât al teologilor şi specialiştilor dogmatici. 


Aceşti martori ai credinţei au fost primii membri ai tinerei Biserici. Au fost aduşi la 
credință din rândul multor naţiuni şi din toate straturile sociale, oameni simpli 
mulți dintre ei, dar plini de acea credinţă copilărească ce s-a dovedit mai puternică 
decât orice înţelepciune a lumii: „Dumnezeu şi-a ales pe cele nebune ale lumii ca 
să-i ruşineze pe cei înţelepţi” (1 Corinteni 1, 27). Aceştia sunt oamenii care au 
păstrat Evanghelia şi Epistolele pentru noi şi în rândul cărora, prin faptele lor de 
credinţă, a fost posibilă prezenţa continuă a Domnului pe pământ. La ei privim cu 
recunoştinţă şi respect, pentru că lor le datorăm supraviețuirea Bisericii creştine. 


Referințele la îngeri sunt puţine, dar acolo unde sunt, ele dovedesc credinţa şi 
conştiinţa neîntreruptă a Bisericii în existenţa lor. lată câteva pasaje semnificative 
pentru studiul pe care îl facem. 


1. Sfântul Ignatie din Antiohia 
(35 - 107 d.Hr.) 


Sfântul Ignatie poate fi foarte bine considerat primul dintre părinţii apostolici. A 
fost episcop al Antiohiei şi se crede că înainte de convertire fusese un persecutor al 
creştinilor. Se cunoaşte puţin din viaţa lui, înainte de călătoria sa ca prizonier de la 
Antiohia la Roma, unde a fost martirizat. Pe drum s-a oprit la Smyrna unde a fost 
întâmpinat cu mare cinste de Sfântul Policarp, conducător al creştinilor în Asia 
romană, care primise investitura de episcop de la Sfântul loan Evanghelistul. 


In cursul acestei călătorii, Ignatie a scris scrisorile din care cităm. A fost un om 
profund credincios în Hristos, dornic să sufere martiriul pentru mântuirea sa. 


Există şi o istorisire încântătoare, care spune că Ignatie era copilul aşezat de lisus 
în mijlocul Apostolilor (Matei 18, 2-3). Data probabilă a naşterii sale pune această 
istorisire în domeniul posibilului; aserţiunea că a fost un discipol al Sfântului loan, 
este şi ea cât se poate de credibilă. Ca ucenic direct al Sfântului loan, referinţele lui 
Ignatie la îngeri capătă astfel o semnificaţie specială. 


Oare n-ar trebui să vă scriu lucruri mai pline de taină? Mă tem s-o fac, pentru 
ca să nu vă pricinuiesc rău, vouă care încă sunteţi copii (în Hristos). În această 
privinţă, iertaţi-mă dar nefiind în Stare să primiţi înţelesul lor plin de greutate, 
ați fi zdrobiţi de ele. Pentru că, chiar şi eu, deşi sunt hărăzit lui Hristos şi sunt în 
stare să înţeleg lucrurile cereşti, ierarhiile îngereşti şi diferitele feluri de îngeri şi 
oştiri, deosebirea dintre puteri şi stăpânii şi diferenţele dintre tronuri şi 
împărăţii, forța eonilor şi demnitatea heruvimilor şi serafimilor, sublimul 
duhului, împărăţia Domnului şi mai presus de orice, neasemuita slavă a lui 
Dumnezeu Atotputernic - deşi sunt familiarizat cu aceste lucruri, nu Sunt 
nicidecum, în nici un fel, desăvârşit” [,„Epistle of Ignatius to the Trullians”, The 
Ante-Nicene Fathers, Vol. I, Grand Rapids, Michigan: Wm.B. Eerdmans 
Publishing 1956, p. 68]. 


Este important de notat, şi o să ne referim mai târziu la asta, că credinţa în ierarhia 
îngerească nu a fost o invenţie a secolelor de mai târziu. De exemplu: Dionisie 
Areopagitul, din care va urma un capitol, şi-a întemeiat tot ce a scris pe o 
cunoaştere coborâtă chiar de la originile bisericii. 


Mai mult, Ignatie e de părere că întreaga creaţie trebuie să-L primească pe Hristos, 
dacă vrea să rămână vie: „Nici un om să nu se înșele: atât lucrurile care sunt în 


cer, cât şi Slăviţii îngeri şi conducători, atât văzuţi cât şi nevăzuţi, dacă nu cred 
în sângele lui Hristos, îşi atrag ca atare condamnarea” [,„,Epistle of Ionatius to 
the Smyrneans”, pag. 88]. 


O altă notație vine din scrisorile neautentificate ale lui Ignatie. Aceasta, dacă nu le- 
a scris el, au o paternitate necunoscută şi i-au fost atribuite în secolul al 6-lea şi 
necercetate au rămas până la sfârşitul secolului al 15-lea, când au devenit subiectul 
unei lungi dispute privind episcopatul, deşi asta nu împietează în nici un fel asupra 
importanţei lor angelologice. 


Aici el revine la problema răului: „Prinţul acestei lumi se bucură când cineva 
neagă credinţa în Cruce, deoarece ştie că credinţa în Cruce este propria Sa 
distrugere. Pentru că acesta este trofeul care a fost ridicat împotriva puterii sale 
şi pe care, atunci când îl vede, se cutremură, şi când aude se înspăimântă; 
„înainte Să fi fost înălțată Crucea, era dornic să fie aşa; şi pentru acest scop a 
lucrat cu grijă în fiii neascultării (Efeseni 2, 2). A lucrat în luda, în farisei, în 
saduchei, dar tocmai când era gata să fie înălțată, a fost tulburat şi a insuflat în 
trădător remuşcarea, şi i-a întins o frânghie ca să se spânzure cu ea... Şi el, care 
încercase prin orice mijloace să aibă pregătită crucea, se străduia acum să-i 
oprească înălţarea; nu din cauza remuşcărilor..., ci pentru că a văzut că propria 
sa distrugere este aproape” [,„Epistle of Ignatius to the Philippians”, pag. 117]. 


Când vorbeşte despre satana, Ignatie îl descrie ca ignorant şi „deprins să meargă cu 
paşi piezişi şi şovăielnici”. Da, neştiutor al marilor minunăţii ale întrupării, a 
smereniei Pruncului pentru care nu s-a găsit un acoperiş, al minunilor Botezului, 
învățăturilor şi Jertfei Mielului. 


Ignatie se adresează diavolului fără ocoliş: „Văzând aceste fapte, eşti cuprins de o 
mare Stupoare... pentru că o Fecioară este născătoare; cântarea de laudă a 
îngerului te umple de uimire” [„Epistle of Ionatius to the Philippians”, pag. 
118]. 


Dacă satana şi-ar fi amintit profeția Scripturilor despre Acela de care Care se 
spusese: „Peste aspidă şi vasilisc vei păşi şi vei călca peste leu şi peste balaur” 
(Psalmi 90, 13), n-ar fi fost nevoie să-i mai pomenească aceasta: „omul nu trăieşte 
numai cu pâine”. 


Cunoaşterea biruinţei lui Hristos asupra răului nu numai că l-a susţinut, dar l-a 
făcut pe Ignatie dornic de martiriu şi i-a dat curajul să înfrunte fără să se teamă, ba 
chiar cu bucurie, ghearele leilor. 


2. Sfântul Clement din Roma 
(circa 96 d.Hr) 


Este considerat a fi fost al treilea episcop după Sfântul Petru. Era un tânăr 
contemporan cu Sfântului Ignatie şi e foarte posibil să fi fost un ucenic al Sfântului 
Pavel, unul dintre acei ucenici ale căror nume sunt scrise în cartea vieţii (Filipeni 4, 
3), 


Sfântul Clement a fost un moralist, o persoană sobră, care se ocupa de organizarea 
comunităţii creştine, cu administrarea şi liturghisirea. De aceea, relatarea lui despre 
îngeri capătă o importanţă deosebită, pentru că ne arată cum, chiar de la început, a 
existat credinţă, că sfinții îngeri participă la rugăciunea noastră comună, față de 
care rândurile următoare reprezintă desigur o referinţă liturgică: 


„Să ne gândim la toate cetele îngereşti, cum stau laolaltă şi fac voia Lui. Pentru că 
Scripturile spun: „zece mii de ori câte zece mii Îl serveau şi strigau: Sfânt, sfânt, 
sfânt Domnul Savaot; pline sunt cerurile şi pământul de Mărirea Lui”, Apoi să 
ne Strângem laolată, conştienţi de armonia noastră, într-un Singur glas să-l 
Strigăm, încredinţaţi că ne putem împărtăşi din marile şi Slăvitele Sale 
făgăduinţe” [St Clement Of Rome, Epistle to the Corinthians, 34, The Early 
Christian Fathers, ed and trans. by Henry Bettenson, Geoffrey Cumberledge. 
Oxford: Oxford University Press, 1956, p. 47]. 


Există multe legende despre Sfântul Clement, dar una din ele are un farmec 
deosebit. 


Sfântul Clement a fost exilat în Crimeea în timpul domniei lui Traian, unde a făcut 
muncă silnică în mine (istoria se repetă!) - dar aceasta a fost departe de a-l clătina 
pe sfânt, oferindu-i noi ocazii pentru a predica Evanghelia. A avut atât de mult 
succes în misiunea lui, încât autorităţile au considerat că doar aruncându-l în Marea 
Neagră, legat de o ancoră, ar putea să-l reducă efectiv la tăcere. Dar, legenda 
adaugă: îngerii i-au construit un mormânt în adâncuri, care se arată o dată pe an 
locuitorilor de pe coastă, prin miraculoasa retragere a Mării. 


Introducem aici un citat lămuritor dintr-o scrisoare scrisă de un evreu din 
Alexandria, care a trăit pe vremea împăraţilor Traian şi Adrian: „Sunt două căi, a 
doctrinei şi a autorităţii, una a luminii şi alta a întunericului. Dar există o mare 
diferenţă între aceste două căi. Pentru că deasupra uneia stau îngerii lui Dumnezeu, 
aducători de lumină, iar deasupra celeilate, îngerii satanei. Şi într-adevăr EI 


(Dumnezeu) este Domn în veci de veci, dar el (satana) este prinţul timpului 
nelegiuirii” [The Epistle of Barnabas, in The Ante-Nicene Fathers, vol. I, p.149]. 
Astfel, vedem că enigma răului, originea lui şi personalitatea ispititorului devin o 
preocupare crescândă a părinților. 


Cât de mult trebuie să ne ocupăm cu explicarea nenumăratelor ispite şi încercări 
ale creştinilor! Binele este evident prin el însuşi şi are nevoie de prea puţine 
explicaţii, în timp ce răul, întortocheat, aşa cum îi este natura, reprezintă o 
problemă reală: de aici mulțimea de referinţe la diavoli, faţă de cele care privesc pe 
sfinții îngeri. 


3. Justin martirul 
(aprox. 100-165 d.Hr) 


Justin, sfântul şi martirul, era probabil un păgân de origine romană, din Flavia 
Neapolis, vechiul Sihem din Samaria, cunoscut astăzi ca Nablus. Convertirea lui se 
datorează admiraţiei pe care o purta modului în care înfruntau creştinii cumplitele 
forme de a muri, când o simplă retractare i-ar fi putut salva. La început a studiat 
filozofia păgână, iar mai târziu a trăit ca predicator creştin în Roma, sub domnia lui 
Antoninus Pius şi a fost martirizat sub Marc Aureliu. A fost primul şi cel mai mare 
apologet (apologet = apărător zelos al unor idei). Este cunoscut mai ales prin orima 
şi a doua Apologie şi Dialogul cu Trifon. 


Având ca punct de plecare Geneza (6, 2), Justin a crezut că „fui lui Dumenzeu” ar 
fi fost îngerii şi a avansat părerea că Dumnezeu, când a creat pământul, l-a 
încredinţat atât oamenilor, cât şi îngerilor, iar aceştia din urmă au fost atraşi de 
frumuseţea femeilor, au păcătuit şi au zămislit copii, care au fost demoni sau zei. 
Aceşti zei aveau nume, spre deosebire de Dumnezeu, Unul şi Singurul necreat, 
care nu are nume. 


În ciuda acestei interpretări cam forţate şi stranii, care nu a dăinuit multă vreme în 
Biserică, învăţătura sa despre libera voinţă este cât se poate de ortodoxă. El susține 
că atât oamenii cât şi îngerii au acelaşi fel de voinţă şi prin asta caută să răspundă 
la întrebarea „De ce Dumnezeu îngăduie răul?”. „În loc ca Dumnezeu să fi nimicit 
şarpele, ca el să nu mai existe, decât să spună „voi pune duşmănie între sămânţa ta 
şi sămânţa ei” în loc să fi creat deodată şi pe îngeri şi pe oameni liberi să facă ceea 
ce El ştia că s-ar fi cuvenit să facă ca să aibă îndemânarea voinţei libere şi de 
asemenea pentru că El ştia că o astfel de lucrare e bună, EI a instituit judecata 
generală şi judecata particulară: e în puterea ficăruia să aibă o voinţă liberă, ştiind 


în acelaşi timp că este păzit” [Justin Martyr, „Dialogue with Trypho”, The Ante- 
Nicene Fathers, vol. I, p. 250]. 


Iustin se află aici pe aceeaşi linie cu toţi învățătorii creştini, susținând că răul se 
instituie ca dorinţă înainte de a deveni o realitate. 


Există un fragment frumos, de proslăvire, care spune multe: „...Dumnezeu, Care 
este fără urmă de răutate - pe EI îl lăudăm şi-L adorăm şi pe Fiul Său... şi cetele 
celorlalți îngeri buni care-L slujesc pe Dumnezeu, care au o natură bună şi au duh 
de profeție” [Apologia I, VI, in The Eariy Christian Fathers, p. 81]. 


Biciuit şi decapitat, Iustin a murit pentru credinţa sa cu acelaşi curaj pe care în 
tinereţea sa îl admira la alţii şi care a caracterizat pe adevăratul creştin de-a lungul 
anilor. 


4. Sfântul Irineu 
(130-202 d.Hr.) 


Sfântul Irineu a fost episcop de Lyon, deşi probabil s-a născut, în Smyrna. El 
reprezintă o adevărată verigă între Răsărit şi Apus. A fost trimis în avanpostul 
apusean al creştinătăţii de către Sfântul Policarp, faimosul episcop al Smyrnei. În 
acele vremuri timpurii, misionarii erau greci; oricât ar părea de ciudat, creştinătatea 
latină a început în Africa. 


Sfântul Irineu a fost primul mare teolog al Bisericii universale. A fost un destoinic 
cercetător al doctrinelor Părinților care 1-au premers. Prin profunzimea argument- 
telor sale şi prin îngăduinţa de care dădea dovadă, a salvat Biserica de controversa 
care ameninţa unitatea creştină. La sfârşit a primit coroana martiriului împreună cu 
alți nenumărați membri ai turmei sale, în masacrul din 202 d.Hr., pus la cale de 
crudul împărat Severus. 


In scrierile lui Irineu, îngerii sunt pomeniţi nu atât pentru a fi descrişi, cât pentru a 
respinge conceptele eretice despre ei. De exemplu, unul din conceptele pe care le-a 
respins a fost acela că lumea a fost creată de îngeri. 


5. Tertulian 


(160-220d.Hr.) 


Tertulian aparţinea Bisericii africane, fiind născut la Cartagina. A avut o educaţie 
în întregime păgână şi era avocat la Roma când s-a convertit la creştinism. Mai 
târziu s-a alăturat montaniştilor. Nu este totuşi considerat teolog ortodox şi, deşi 
trebuie luat în seamă pentru strălucirea inteligenţei lui, el nu poate fi propriu-zis 
numărat printre Părinţi. A fost un mare erudit şi din numeroasele sale scrieri 
teologice, apologetice, ascetice şi polemice, multe din punctele sale de vedere sunt 
acceptate. 


Printre multele idei care circulau în primele secole, susținute în special de gnostici, 
era aceea că lisus şi-a luat „carne angelică” şi deci că nu era nevoie să fie născut. 


În această privinţă, Tertulian are un interesant pasaj în care elucidează şi un punct 
de vedere asupra îngerilor: „Nici un înger n-a coborât să fie răstignit, să încerce 
aSsupră-şi moartea şi să fie înviat din morţi. Dacă n-a fost niciodată o cauză 
pentru ca îngerii să se întrupeze, aveţi aici raţiunea pentru care ei n-au primit 
nici carne prin actul naşterii lor. Ei n-au venit să moară şi deci nici nu au trebuit 
să fie născuţi. Ci Hristos a fost trimis să moară şi de aceea a trebuit să Se nască, 
pentru a putea muri; de aceea există legea că numai acela moare, care s-a 
născut” [The Stromata of Miscellanies, in The Ante-Nicene Fathers, vol. II, p. 
518]. 


Această precizare fără echivoc dovedeşte credinţa în necorporalitatea îngerilor, o 
credinţă care a rămas ferm stabilită în Biserică. 


6. Sfântul Clement din Alexandria 
(150 - 215 d.Hr.) 


În primele secole, Alexandria era cel mai mare centru de învățătură. Era centrul 
intelectual al creştinismului, după cum inima sa era în Antiohia. Limba universală 
a acelor timpuri era greaca. Iustin şi Irineu sunt consideraţi fondatori ai literaturii 
creştine, în afara, bineînţeles, a Noului Testament, care este Scriptura Sfântă şi nu 
este exclusiv literatură. 


Titus Flavius Clement a fost un urmaş meritoriu al lor, la şcoala catehetică din 
Alexandria. În scrierile sale, Sfântul Clement duce mai departe cu precizie şi 
claritate, filozofia de bază şi credinţa creştină. Cu privire la îngeri, spre deosebire 
de gnostici, el scrie: „prin îngeri, fie văzuţi ori nu, puterea divină dăruie lucruri 
bune. Aşa s-a întâmplat şi la sosirea Domnului. Și uneori această putere respiră 

în gândurile şi în cugetele oamenilor „şi aşează” în inimile lor „tărie”, o 


2.99 


percepţie mai ascuţită şi insuflă „îndrăzneală” şi cutezanţa limpezimii” [The 
Stromata of Miscellanies, in The Ante-Nicene Fathers, vol. II, p. 518]. 


Într-un alt fragment al scrierilor lui Clement găsim o afirmaţie care scoate în 
evidenţă conceptul tradițional despre îngeri, o altă bucată a acelui fir de gândire 
privind natura lor, care în ciuda unor speculaţii divergente ocazionale, a rămas 
neîntrerupt. El scrie: „Aceste prime virtuţi create sunt neschimbătoare în 
Substanţă şi, împreună cu îngerii şi arhanghelii al căror nume îl împărtăşesc, 
împlinesc lucrări dumnezeieşti. Astfel, Moise numeşte virtutea îngerului Mihail 
printr-un înger de lângă el, aparţinând unuia din cele mai inferioare grade. 
Moise l-a auzit şi i-a vorbit faţă către faţă. Altor profeţi, îngerii le-au creat 
impresia că sunt fiinţe care aud şi văd. Potrivit acestei relatări, doar ei aud şi 
doar ei văd... Dacă ar fi fost o voce obişnuită ar fi fost auzită de toți... A fost 
auzită doar de acela pe care îngerul l-a făcut în stare s-o audă ” [Fragments from 
Cassiodorus]. 


Clement arată mai departe că „printr-o veche şi dumnezeiască hotărâre, îngerii 
sunt răspândiţi în naţiuni... (şi) că cel mai bun lucru pe pământ este omul 
evlavios, şi cel mai bun, mai apropiat şi mai curat lucru din cer, este îngerul, cel 
ce împărtăşeşte binecuvântarea vieţii veşnice. Dar natura Fiului... este cea mai 
desăvârşită” [The Stromata, p. 524]. 


7. Origen 
(circa 185 - 254 d.Hr.) 


Origen a fost cel mai strălucit şi mai prolific ucenic al Sfântului Clement şi se 
spune că a scris 600 de cărţi. A fost, mai ales, un cercetător al Bibliei, lăsându-se 
pătruns de Scriptură până în adâncul sufletului său, încredinţat mereu de 
autenticitatea absolută a inspiraţiei care o animă. 


Există controverse, asupra unor detalii, a ceea ce se consideră a fi îndepărtarea sa 
de Ortodoxia doctrinei. Unele din vederile sale, din păcate, au condus la erezie şi la 
condamnarea lui. Indiferent de greşelile pe care le-a putut face, Origen rămâne 
primul şi cel mai mare critic biblic al antichităţii creştine şi în această privinţă este 
de nepreţuit. Astfel, el comentează diferitele misiuni pe care Dumnezeu le-a 
încredinţat îngerilor Săi: „...nu putem crede a fi rezultatul unei întâmplări 
desemnarea unei anume misiuni cutărui înger în mod special: de exemplu, lui 
Rafail, rolul de a îngriji şi a vindeca; lui Gavriil conducerea războiului, lui Mihail 
datoria de a duce rugăciunile şi cererile muritorilor, pentru că nu ne putem imagina 
că ei au obţinut aceste misiuni altfel decât prin propriile lor merite şi prin zelul şi 


excelentele calități pe care ei cu siguranţă le-au manifestat înainte ca această lume 
să fi fost creată... Astfel încât, unui înger i-a fost dată în grijă Biserica efesenilor; 
altuia aceea din Smyrna... un înger a fost al lui Petru, altul al lui Pavel, şi aşa mai 
departe, pentru fiecare dintre cei mici care sunt în Biserică... ŞI trebuie să fie vreun 
înger care să stea în jurul celor ce se tem de Dumnezeu... e de crezut că ei au fost 
desemnaţi de Dumnezeu, Legiuitorul cel drept şi nepărtinitor” [Origen, „De 
Principiis”, The Ante-Nicene Fathers, vol. IV. p. 266]. 


Este interesant că Origen crede că până şi îngerii se străduiesc întru desăvârşire: 
„„„.După părerea mea deci faptul că „începătoriile” îşi păstrează stăpânirea, sau că 
celelalte ordine ale duhului şi-au obţinut misiunile respective, acestea nu se 
întâmplă nici din hpsă de discernământ, nici din vreo cauză întâmplătoare; ei şi-au 
căpătat rangul după meritele lor, deşi nu e privilegiul nostru să ştim care au fost 
faptele prin care ei au câştigat un loc într-un ordin deosebit” [Origen, „De 
Principiis”, The Ante-Nicene Fathers, vol. IV, p. 265]. 


Această înaintare a lucrat invers pentru acei îngeri care au ales răutatea. Diavolii 
„au căpătat aceste ranguri potrivit purtării lor şi sporirii pe care au avut-o în rele” 
[Origen, „De Principiis”, The Ante-Nicene Fathers, vol. IV. p. 265]. 


Origen nu crede că satana şi îngerii lui au fost condamnaţi odată pentru totdeauna; 
este o opinie pe care au avut-o o parte din Părinţii de mai târziu, dar care nu face 
parte din învăţătura Bisericii. „După vederile noastre, nici diavolul însuşi nu este în 
stare de ceva bun dar, deşi este în stare să admită binele, nu-l doreşte totuşi şi nu 
face nici un efort pentru virtute” [Origen, „De Principiis”, The Ante-Nicene 
Fathers, vol. IV. p. 265]. 


Origen argumentează: „Când se spune: ultimul vrăjmaş va fi distrus, nu trebuie 
înţeles că substanţa sa, care este creația lui Dumnezeu, piere, ci temeiul şi voinţa 
ostilă vor pieri; pentru că acestea nu vin de la Dumnezeu, ci de la el însuşi. De 
aceea, distrugerea sa nu înseamnă încetarea existenţei, ci încetarea vrajbei şi a 
morţii. Nimic nu este cu neputinţă Atotputerniciei; nu există nimic să nu poată fi 
tămăduit de Făcător; Creatorul a făcut toate lucrurile ca ele să poată exista şi dacă 
lucrurile au fost făcute ca să poată exista, ele nu pot deveni non-existente” [Origen, 
„De Principiis”, III, VI, 5, The Early Christian Fathers, p. 355]. 


Origen a susţinut teza că îngerul nu face rău nimănui, nici chiar acelora care îl 
insultă. Doar diavolii fac rău şi asta prin propria lor voinţă; aşa cum susţine el, 
diavolii „n- au primit nici o misiune de acest fel de la Dumnezeu”. De asemenea, 
ne aminteşte că „nu e neapărat nevoie să pătimim de pe urma demonilor”. Dar 


creştinii, adevărații creştini, care s-au supus numai lui Dumnezeu şi Cuvântului 
Său, nu pătimesc de pe urma demonilor pentru că Dumnezeu este mai puternic 
decât diavolii. Şi creştinul nu va pătimi, pentru că „îngerul Domnului va avea grijă 
de cei care se tem de EI şi-i va scăpa, iar îngerul său, care întotdeauna vede faţa 
Tatălui din ceruri”, va oferi cerului rugăciunile lui, prin unul Arhiereul, Dumnezeul 
tuturor, şi va uni propria rugăciune cu acelea ale omului care i s-a dat în pază”. 


Aceste cuvinte nu au nevoie de nici un comentariu. Frumuseţea lor se cuvine să 
pătrundă adânc în inimile noastre şi să devină parte conştientă a gândirii noastre. 


Deşi ultimul subiect din acest capitol este Păstorul lui Hermas, am putea spune, 
într-un sens, că el de fapt se sfârşeşte cu Origen, înaintea intrării noastre în 
consideraţiile despre marii Părinţi ai Bisericii din Epoca Teologiei ortodoxe, când 
Biserica creştină a ieşit la lumină şi a devenit o religie recunoscută de stat şi a avut 
de înfruntat pericole mult mai perfide decât leii arenelor romane. Oricum, pe 
temeliile puse de Părinţii Bisericii primare a crescut, s-a întins şi a înflorit Biserica. 


8. Păstorul lui Hermas 


Datorită unei anumite frumuseți spirituale pure şi, într-un anume sens, de tăria 
însuşire a granitului, discuţia asupra acestui scriitor am lăsat-o la urmă, deşi el a 
scris probabil în timpul domniei lui Traian sau puţin timp după aceasta şi 
cunoaştem puţin despre el. 


Prin păstorul lui Hermas găsim în Patristică prima menţiune distinctă a unui înger 
păzitor, ca şi a unui diavol însoțitor, ataşat fiecărei persoane: „Acum, vă voi arăta 
puterile acestora prin care puteţi cunoaşte ce putere are fiecare. Pentru că puterile 
lor sunt îndoite şi înrudite pentru cei credincioşi, dar merg mereu pe acelaşi drum 
drept şi neted... făgaşul strâmb nu are cărări: dar are multe locuri neumblate, cu 
multe piedici şi este aspru şi plin de spini. Dar cei care merg pe drumul drept, merg 
întins... Există doi îngeri pentru fiecare om, unul al dreptății şi celălalt al 
nelegiuirii... îngerul dreptății este blând şi împăciuitor. De aceea, când pătrunde în 
inima ta, îți vorbeşte de dreptate, curăţie, castitate, mulţumire şi de orice virtute 
dreaptă şi măreaţă; când acestea urcă în inima ta, să ştii că îngerul dreptăţii este cu 
tine. 


Priveşte acum la lucrările îngerului nelegiuirilor. În primul rând este furios şi amar 
şi nebun şi lucrările lui sunt rele şi-i distrug pe cei ce-L slujesc pe Dumnezeu. 
Când ajunge în inima ta, îl cunoşti prin lucrările sale. Trebuie să te încrezi în 
lucrările îngerului dreptății şi, făcându-le, poţi trăi în Dumnezeu”. 


Există o minunată atemporalitate care înconjoară pe acest Hermas al nostru, al 
cărui păstor a fost îngerul ispăşirii, care i s-a descoperit într-o serie de viziuni. 


Hermas se remarcă ca unul care a auzit, a trăit, a pătimit şi a murit laolaltă cu 
glasul îngerului său bun. Într-adevăr, el „a trăit în Dumnezeu”. 


Ingerii în vremea Sfinţilor Părinţi ai Bisericii 


În 313 d.Hr., după ce Constantin cel mare a ajuns unicul împărat al Imperiului 
Roman, el a acordat libertate deplină şi oficială religiei creştine. Curând după 
aceea, şi-a mutat capitala imperiului de la Roma la Constantinopol. Chiar atunci, 
Biserica era bântuită de diferite orientări şi erezii, din care cea mai serioasă a fost 
arianismul. Ca să salveze unitatea Bisericii, la Sinodul de la Niceea (625 d.Hr) şi la 
Sinodul de la Constantinopol (381 d.Hr) a fost redactat Simbolul Credinței 
(Crezul), cunoscut şi ca Simbolul niceean, care exprimă credinţa creştină şi care a 
fost acceptat de aproape întreaga lume creştină. Părinţii acelui timp au fost, de 
aceea, numiţi Părinţii niceeni; studiul nostru, totuşi, îi cuprinde deopotrivă şi pe 
aceia care i-au urmat. Fiecare din aceşti mari doctori ai teologiei, în vremea şi în 
sfera lor, au menţinut credinţa creştină în ortodoxia ei şi aceasta au făcut-o cu un 
curaj magnific şi în virtutea unui unic scop. 


1. Sfântul Atanasie 
(296 - 373 d.Hr.) 


„Cred în Unul Dumnezeu, Tatăl Atotţiitorul, Făcătorul cerului şi al pământului, al 
tuturor celor văzute şi nevăzute”. Astfel începe marele, unificatorul Crez al 
creştinătăţii. Lumea oficială a Romei imperiale l-a încuvinţat, împărații se aliniază 
sub noul steag al Crucii, dar drumul Bisericii e departe de a fi neted. Părinţii 
Bisericii, adânciţi în dragostea de Dumnezeu şi dăruiţi slujirii Lui, nu se temeau de 
nimeni; au stat neclintiţi în faţa împăraţilor (şi împărăteselor) şi filozofilor; nici 
erudiția înţelepților, nici puterea imperiului, n-ar fi putut să le clintească 
convingerile. Cum marea listă de nume se derulează în faţa ochilor noştri, am fi 
bucuroşi să-i auzim vorbind pe fiecare. Din nefericire, nu toate scrierile Părinților 
au fost traduse în limbile moderne şi chiar din acelea care au fost, rămâne dificilă 
alegerea citatelor. Putem doar să le alegem pe cele pe care le-am înţeles mai bine, 
căutând să urmărim urma de aur a îngerilor prin labirintul literaturii teologice. În 
principal, desigur, credința puternică a Părinților în lumea spirituală poate fi 
observată din primul articol al Crezului, în cuvintele „toate cele văzute şi 
nevăzute”. Prin cele nevăzute, ei înţeleg îngerii şi sufletul omenesc. 

Unul din marii „arhitecţi” ai Crezului a fost Sfântul Atanasie. Şi el a fost elevul 
faimoasei şcoli catehetice din Alexandria şi, când era episcop, a fost exilat de şase 
ori, iar asta datorită legăturii sale de nezdruncinat cu teologia ortodoxă. A trecut cu 
mare forță morală peste toate nenorocirile personale dar, mai presus de toate, 
teologia lui şi caracterul său ferm au triumfat asupra oricăror adversităţi, în folosul 
Bisericii. 


Atanasie, fără nici o îndoială, a consolidat Sfânta Tradiţie, evident, niciodată pusă 
sub semnul întrebării; n-a avut nici o nedumerire în ceea ce îi priveşte pe îngeri, ci 
le-a explicat locul: „Fără cuvânt, n-a fost făcut nici un lucru. Dar, în ceea ce 
priveşte slujitorii, există nu numai unul, ci mulţi din aceia pe care, Domnul îi va 
trimite. Pentru că Sunt mulţi arhangheli, multe tronuri şi stăpânii şi domnii, mii 
şi mii, miriade de miriade, care stau înaintea lui Dumnezeu, slujindu-L şi gata 
oricând de a fi trimişi” [Discourse II Against the Arians, Chapter 17, 27, in 
Nicene and Post-Nicene Fathers, Series II, vol. IV, p. 362]. 


Atanasie ne lămureşte mai departe că îngerul nu poate salva de la sine, ci o face 
prin voinţa lui Dumnezeu: „Este specific unui înger să slujească la comanda lui 
Dumnezeu şi adesea merge înainte, să-l înlăture pe Amonit: şi este trimis Să 
păzească poporul pe drum; dar acestea nu sunt faptele lui, ci ale lui Dumnezeu, 
care i-a ordonat şi l-a trimis... Dar de câte ori îngerul a fost văzut, cel care l-a 
văzut a auzit vocea lui Dumnezeu” [Discourse III, Chapter 25, 12, 14, p. 400- 
401]. 


Sfântul Atanasie a avut multe de spus despre demoni, în special în biografia făcută 
lui Antonie cel mare. EI a văzut o reală personificare a răului în spiritele malefice 
care ne necăjesc. El accentuează, în acelaşi timp că nu trebuie să ne temem de ele, 
deoarece Hristos le-a surpat puterea. „Să ne gândim şi să păstrăm în inima 
noastră ideea că atunci când Domnul este cu noi, duşmanii noştri nu ne pot face 
rău; pentru că atunci când ei se apropie de noi, luând forma corespunzătoare 
Stării în care ne descoperă, îşi adaptează amăgirile la Starea minţii în care ne 
găsesc”, 


Sfântul Atanasie crede că dacă suntem timizi şi confuzi, demonii se bucură, dar 
dacă ne gândim doar la Dumnezeu, ei dispar ca fumul. Crede în puterea semnului 
Crucii de a goni duhurile rele. Acest fapt, mulți creştini l-au probat ca adevărat. 


În bucuria Paştelui, Atanasie ne vede pe toţi uniţi cu îngerii în rugăciuni. El 
vorbeşte de psalmi şi de imnuri, în toate acestea văzând oamenii, nu singuri, ci 
făcând parte din marele cor al tuturor făpturilor. „Întreaga creaţie păstrează o 
vreme de post, fraţii mei, şi tot ce are suflare Îl laudă pe Domnul... Cine ne va 
mai conduce la o asemenea tovărăşie a îngerilor ca aceasta? Noi, care dorim să 
venim la ospăţul ceresc şi la sărbătoarea îngerească, să nu o sărbătorim după 
felul pământesc, ci ca şi cum am ţine sărbătoare în ceruri împreună cu îngerii” 
[Letter VI, 9, 11, Easter 335, p. 523]. 


Atanasie tălmăceşte cu adâncime teologică alegoria din capitolul despre Înălţarea 
Domnului, unde îngerii au vestit sosirea lui Hristos înaintea porților cerurilor. 
Acestea sunt relatate şi de Sfântul Ambrozie. Sfântul Atanasie credea că îngerii 
care l-au însoțit pe Hristos în înălţarea Sa nu erau îngerii ce aveau în grijă lucrările 
pământeşti, ci coborâseră cu El din ceruri şi-L însoţiseră pe pământ. Văzându-L 
înălțându-se, au vestit puterile cereşti să deschidă porțile: „Puterile sunt uluite la 
vederea Lui în trup. De aceea, ele strigă mirate de această apariţie uimitoare: Cine 
este? Îngerii, urcând cu Hristos, le răspund: „Domnul puterilor, este Împăratul 
Slavei, care-i învaţă pe cei ce sunt în ceruri marea taină, ca să ştie că Cel ce a 
învins pe duşmanii duhului este Împăratul slavei” [Jean Danielou, Les Anges et 
Leurs Mission, Editions de Chevetogne, p. 51]. 


Astfel au fost gândurile lui Atanasie care a transmis până la noi sfânta flacără a 
creştinătăţii. Arde acum mai luminoasă ca oricând dăruind viitoarelor generaţii 
cunoașterea Bisericii lui Hristos. 


2. Sfântul Vasile cel mare 
(aprox. 330 - 379 d.Hr.) 


Când zăcea să moară, sfânta Macrina s-a rugat pentru „un înger de lumină, care mă 
va conduce la pajişti şi ape liniştite şi la sânul Sfinților Părinţi” [Robert Payne, The 
Holly Fire, New York: Harper and Brothers, 1957, p. 162]. Astfel, a mers în 
întâmpinarea Domnului ei, sora Sfântului Vasile cel mare şi a Sfântului Grigorie de 
Nyssa. Sfânta femeie a exercitat o mare influenţă asupra vestiților ei frați. Ea şi 
mama lor i-au condus pe drumul ortodoxiei şi al monahismului. 


Sfântul Vasile, pe drept numit cel mare, a dat numele lui mişcării monastice din 
Răsărit. Şi, la fel, este autorul uneia din Sfintele Liturghii. El este printre cele mai 
deosebite şi martirice figuri ale Bisericii. Era foarte învăţat, cu o profundă sfinţenie 
personală, un organizator deosebit şi ceea ce numim noi astăzi, un eficient agent 
social. 


Pentru Sfântul Vasile şi ucenicii săi duhovniceşti, existenţa îngerilor era un fapt 
indiscutabil. El spune despre crearea lor: Apare ca adevărat că înaintea chiar a 
acestei lumi a existat o ordine a lucrurilor despre care minţile noastre îşi pot face 
o idee... Naşterea lumii a fost precedată de o condiţie a lucrurilor potrivită 
exerciţiului puterilor supranaturale, scoase în afara limitelor timpului etern şi 
infinit. Creatorul şi Demiurgul (artist, din grecescul demiourgos) universului şi- 
a perfecţionat lucrarea în această lumină Spirituală, pentru fericirea tuturor 


celor care Îl iubesc pe Domnul; naturi intelectuale şi nevăzute, totul printr-o 
rânduială a inteligenţelor pure, care sunt dincolo de posibilitatea minţilor 
noastre de-a le pătrunde şi cărora nu le putem şti numele. Ei completează esenţa 
acestei lumi, nevăzute, aşa cum ne învaţă Pavel: „Pentru că pentru EI au fost 
create toate lucrurile ce sunt în ceruri şi pe pământ, văzute şi nevăzute, fie că 
Sunt tronuri Sau domnii, începătorii sau puteri, ori Stăpânii, ori cete de îngeri, ori 
ranguri ale arhanghelilor”” [The Hexameron, Homily 1, 5, Nicene and Post- 
Nicene Fathers, Series II, voLVIII, p. 54]. 


În „Despre Duhul Sfânt”, scrisă pentru a risipi orice îndoieli ce ar putea exista în 
legătură cu doctrina adevărată a Sfântului Duh, Sfântul Vasile vorbeşte despre 
Sfinţii îngeri în relaţie cu cea de a treia Persoană a Sfintei Treimi: „Mai mult, din 
lucrurile create la început, poate fi cunoscută legătura strânsă dintre Sfântul 
Duh cu Tatăl şi cu Fiul. Puterile sunt pure, inteligente şi nepământeşti şi Sunt 
sfinte pentru că ele au sfinţenia lor în harul dat de Duhul Sfânt... voi, care aveţi 
putere de la lucrurile ce sunt văzute să formeze o analogie cu cele nevăzute, 
Slăviţi-L pe Făcător, prin Care toate lucrurile au fost făcute văzute şi nevăzute... 
Duhurile slujitoare subsistă prin voinţa Tatălui, sunt aduse la fiinţă prin 
lucrarea Fiului şi desăvârşite prin prezenţa Duhului. De asemenea, desăvârşirea 
şi complacerea în desăvâşire” [Despre Sfântul Duh, Chapter XVI, 38, p. 23]. 


Sfântul Vasile are puţine de spus, sau chiar nimic, despre diavol. Atitudinea sa faţă 
de rău este uimitor de modernă şi văzută prin relaţia cauză - efect. „Dumnezeu - 
spune el - nu este originea răului, deoarece contrariul nu poate veni din însuşi 
opusul său”. 


„Viaţa nu poate naşte moarte: întunericul nu este originea luminii, boala nu e 
creatoare de sănătate... dar, în naşterea sa, fiecare fiinţă provine din 
asemănătorul ei... Dacă răul nu este nici creat nici necreat de Dumnezeu, de 
unde se trage natura lui? Desigur răul există, nimeni trăind în lume nu-l poate 
nega... Răul nu este o esenţă vie animată; este condiţia sufletului opus virtuţii”, 


Şi ne spune mai departe că nu trebuie să căutăm dincolo de noi - răul - pentru că 
noi înşine suntem autorii propriilor noastre vicii; căderea noastră nu are altă origine 
decât în propria noastră voinţă liberă; la fel, şi pentru îngeri, Sfântul Vasile pare de 
asemenea să creadă că diavolii sunt activi în ceea ce priveşte distrugerea şi 
lăcomia, dar vorbeşte despre aceste lucruri doar în trecere. Pentru el, întunericul şi 
toate ascunzişurile sale nu există în sine; pare incapabil să cerceteze mult timp 
întunericul. Sufletul său tinde spre lumină; pentru el, deci, cerul este singura 
realitate unde „Ordinele îngerilor, cetele îngereşti, toate naturile intelectuale 


numite Sau nenumite, toate duhurile ce slujesc, nu trăiesc în întuneric, ci se 
bucură de o condiţie potrivită pentru ei, în lumina bucuriei spirituale” [Omilia 
II, 4, 15, p. 61-62]. 


Ca şi Atanasie, Vasile nu atribuie cetelor cereşti virtuţi înnăscute, ci doar 
capacitatea şi voinţa de-a ajunge la ele. De aceea, şi ele se străduiesc ori s-au 
străduit în eonii trecuţi să obțină mereu din ce în ce mai multă desăvârşire. 
;; Puterile cerurilor nu sunt Sfinte prin natură, dacă ar fi fost aşa, n-ar fi existat 
nici o diferenţă între ele şi Duhul Sfânt”. Aici e un punct dificil. Sunt mulţi cărora 
diferențele dintre păzitorii angelici şi inspiraţia Duhului Sfânt nu le este clară. 


În primul rând, Duhul Sfânt este a treia Persoană a Sfintei Treimi şi ca atare îi 
inspiră şi pe îngeri şi pe oameni. Putem folosi asemănarea cu o santinelă pusă 
pentru protecția unui suveran. Gardianul şi cel păzit ar trebui, în mod ideal, în 
funcțiile lor, să fie inspirați de idealul unui scop comun aşa cum suveranul şi 
soldatul îşi servesc amândoi ţara. Om şi înger Îl slujesc pe Dumnezeu; îngerul îl 
protejează pe om când nu se poate păzi singur, dar ţinta amândurora este 
Dumnezeu: înţelegerea aceasta le este dată de Duhul Sfânt. 


Sfântul Vasile dă o definiţie demnă de menționat despre natura îngerilor şi 
substanţa lor: „Proporțional cu existenţa lor relativă, îngerii au nevoie de 
sfințenia Duhului Sfânt”. 


Fierul înroşit este conceput să fie amestecat cu focul, şi totuşi materia lui şi focul 
sunt deosebite. 


La fel, în cazul puterilor cereşti: substanţa lor este un duh de aer sau un foc 
imaterial, după cum e scris: „Cel ce a făcut pe îngerii săi duhuri şi pe slujitorii 
Săi pară de foc”; prin urmare, ei există în spaţiu şi devin vizibili şi apar în 
propria lor formă în trup, pentru aceia care merită. Dar sfinţenia lor fiind 
Străină substanţei lor, ea susţine totuşi desăvârşirea prin comuniunea Duhului. 
Ei îşi păstrează rangul lor prin statornicia lor în bine şi adevăr” [Sfântul Vasile 
cel mare, Despre Duhul Sfânt, Capitolul 16, 38, p. 24]. 


Putem deduce de aici că aceia care nu sălăşluiesc în bine şi adevăr cad din har, deja 
au făcut aceasta. Inspirația Duhului Sfânt face ca fiinţele cereşti să cânte: „Sfânt, 
sfânt, sfânt” Dumnezeului Oştirilor. 


Sfântul Vasile îi concepe pe îngeri ca o realitate de netăgăduit: dacă i-a văzut, noi 
nu ştim, dar că era convins de realitatea lor, da, o ştim. 


3. Sfântul Grigorie de Nyssa 
(circa 330 - 395 d.Hr.) 


Sfântul Grigorie de Nyssa a fost un frate mai tânăr al Sfântului Vasile şi al Sfintei 
Macrina, care amândoi au avut o mare influenţă asupra lui. EI este unul dintre cei 
mai îndrăgiți Părinţi, cu adevărat un teolog, de o mare acuitate, cunoaştere şi 
originalitate. A fost un puternic susținător al dogmei niceene privitoare la Sfânta 
Treime. 


Influenţa lui Origen în scrierile lui Grigorie e uşor de remarcat. Ei împărtăşeau 
opinia că în cele din urmă atât sufletele din iad, cât şi diavolul, se vor întoarce la 
Dumnezeu. În lucrarea Despre suflet şi înviere, scrisă după moartea fratelui său, 
Sfântul Vasile, el relatează o discuţie purtată cu iubita şi sfânta lui soră. 


lată răspunsul Sfintei Macrina la una din întrebările sale: „Nu cred... că divinul 
Apostol (Filipeni 2, 10-11) a împărțit lumea intelectuală în enclave. Există trei 
stări în care se pot afla fiinţele raţionale: uneia, chiar dintru început, i S-a dăruit 
0 viaţă imaterială şi pe care o numim angelică; alta este unită cu trupul şi o 
numim umană; a treia s-a dezlegat prin moarte de legăturile trupeşti şi poate fi 
găsită în sufletele curate şi simple. Desigur, credem că mai există o altă lume de 
fiinţe: lipsite de trupuri ca ale noastre, care se opun la ceea ce este bun şi sunt 
capabile să rănească vieţile oamenilor, căzând dintr-o mai nobilă contemplaţie 
printr-un act de voinţă şi, prin revolta lor împotriva bunătăţii, au personificat în 
ele însele principiul contrar; şi această lume este... ceea ce Apostolul adaugă 
numărului „lucrurilor de sub pământ”, adică atunci când, într-o zi, răul va fi 
anihilat în lunga mişcare a veacurilor, nimic nu va fi lăsat la o parte, în afara 
lumii bunătăţii, dar chiar de la aceste spirite rele se va înălța, în armonie, 
încrederea în Domnia lui Hristos” [On the Soul and the Resurrection, in Nicene 
and Post-Nicene Fathers, Series Two, vol V, p. 444] 

Binele sau răul nu sunt, pentru Sfântul Grigorie, două existenţe pozitive opuse una 
alteia, ci Fiinţa împotriva Nefiuinţei, „pentru că distincţia dintre viciu şi virtute nu 
este identică cu aceea dintre două fenomene care se subordonează unul altuia. 
Ci, ca o opoziţie logică între ceea ce este şi ceea ce nu este,... nonentitatea este 
logic opusă entității”. [The Great Catechism, Chapter VI, pp. 480-481] 


Tot ceea ce e creat este supus schimbării, după Sfântul Grigorie de Nyssa. Numai 
Treimea este neschimbătoare, în timp ce creația îşi datorează propria existenţă 
schimbării, prin faptul că a fost chemată de la neființă la fiinţă. El crede că acest 


fapt include atât pe fiinţele angelice, cât şi pe cele umane. Iniţial, schimbarea 
începe chiar cu începuturile lor şi ele trebuie inevitabil să se mişte către ceva. 


Libertatea voinţei o consideră Sfântul Grigorie ca fiind inalienabila noastră 
moştenire, o parte din fiinţa noastră creată după chipul lui Dumnezeu. „Liberul 
arbitru - această asemănare cu Cel a cărui Voinţă se răsfrânge asupra tuturor; 
«.(omul) a fost un agent liber... A ajuns să descopere singur răul. Astfel, primul 
om pe pământ, Sau mai degrabă cel care a generat răul în om, ar fi putut să 
aleagă binele şi frumosul... şi totuşi, el, prin voia sa deplină, a căutat alt drum, 
împotriva naturii sale. Fiindcă trebuie observat că nu există în lume un alt lucru 
atât de dependent de voinţă cum e răul. Dar obiceiul păcatului a intrat... cu 
fatală repeziciune în viaţa omului” [On Virginity, Chapter XII, p. 357]. 


Sfântul Grigorie vorbeşte atât despre îngeri, cât şi despre oameni, pentru că 
menţionează generatorul răului: acțiunea acelei fiinţe angelice care şi-a întors ochii 
de la bine la mai puţin bine, şi a cărei consecinţă inevitabilă a deschis calea înspre 
rău. 


Sfântul Grigorie observă: „Oricum, nu se poate nega că începutul oricărui lucru 
este cauza a altceva care, logic, urmează după el... Aşa cum eliberarea de 
agitația patimilor este începutul şi baza unei vieţi în acord cu virtutea, tot aşa 
înclinarea spre viciu, generată de invidie, este drumul consolidat spre toate 
relele. Pentru că odată ce acela care apostatizează binele a încuviinţat înclinarea 
spre rău, el este ca o stâncă răzleaţă, despărțită de creasta muntelui, care se 
rostogoleşte prin propria sa greutate; ...el a fost în mod deliberat forţat şi zvârlit 
în afară, printr-un fel de gravitație, până la cea mai îndepărtată margine a 
nelegiuirii” [The Great Catechism, Chapter VI, p. 481] 


Sfântul Grigorie pretindea că toți îngerii au fost creaţi perfecţi şi liberi. Asta, în 
sine, îi face apți pentru schimbare. Răul nu stă, insistă el, în materie, ci în 
înclinarea sufletului către materie. Desigur, acelora care caută fericirea materială 
mai mult decât pe cea spirituală, el le spune: „(dacă) ei ar fi privit la natura 
lucrurilor existente fără patimă, ar fi înţeles că nu există alt rău în afara 
ticăloşiei. Nici un rău de orice fel ar fi, nu există în afară şi independent de 
voinţă”. [The Great Catechism, Chapter VI, p. 482] 


De aceea, materia nu trebuie anihilată, atât sufletul cât şi trupul şi îngerii căzuţi vor 
fi lămuriţi ca aurul prin foc. 


Despre mântuirea îngerilor căzuţi, alți Sfinți Părinţi, nu împărtăşesc părerea 
Sfântului Grigorie. „Cel care este drept şi bun şi înţelept, şi-a folosit vrerea 
pentru mântuirea celui care a pierit. Şi, astfel, a conferit un privilegiu nu numai 
celui pierdut, dar şi celui care ne împinsese la pieire, pentru că tot aşa se 
întâmplă atunci când amesteci aurul cu un material lipsit de valoare şi, curățind 
aurul, arzi ceea ce e străin; şi astfel se redă celei mai preţioase substanţe 


y 


strălucirea sa naturală”. [The Great Catechism, Chapter VI, p. 495] 


În această lucrare mântuitoare, marea mulţime a oştilor cereşti, pe care Sfântul 
Grigorie le consideră ca fiind într-un număr copleşitor, îşi au plenar partea lor. 
„„Aceste puteri sunt Slujitorii care fac voia lui Dumnezeu, efectuând „curățirea 
păcatului” în acord cu voinţa Celui care i-a trimis: pentru că aceasta este 
slujirea unor asemenea fiinţe spirituale: ele sunt trimise pentru mântuirea 
acelora care sunt mântuiţi” [Against Eunomius, Book 1, 23, p. 64]. 


Ce cuvinte mai frumoase pot fi găsite decât acestea, ale blândului Sfânt şi teolog 
Grigorie de Nyssa, despre prima misiune a sfinților îngeri printre noi? 


4. Sfântul Grigorie de Nazianz (circa 329 - 389 d.Hr.) şi Sfântul Chiril al 
Ierusalimului (circa 315 - 389 d.Hr.) 


Sfântul Grigorie de Nazianz, „Ieologul”, a fost cel mai bun prieten al Sfinților 
Vasile cel mare şi Grigorie de Nyssa. Toţi trei, sunt cunoscuţi ca Părinţii 
capadocieni, pentru că de acolo se trag şi au trăit cea mai mare parte a vieților lor 
în această parte a Asiei mici. Sfântul Grigorie de Nazianz şi Sfântul Chiril al 
Ierusalimului au fost contemporani şi susținători ai Crezului niceean. 


În general, Sfântul Grigorie s-a ocupat mai puţin extensiv de problema îngerilor, cu 
toate acestea ar fi păcat să lăsăm deoparte un foarte apreciat citat, care aşează 
lucrurile la locul lor; el posedă însuşirea particulară a veşniciei: „Dumnezeu a fost, 
este şi va fi mereu, ori mai curând Dumnezeu este întotdeauna... Ceea ce pentru 
noi e timpul, măsurat după mersul soarelui, aceea este eternitatea pentru Cel 
veşnic, un fel de interval de mişcare, asemenea timpului coextensiv cu existenţa 

lui” 


Când Sfântul Grigorie vorbeşte despre Dumnezeu, întotdeauna el înţelege Tatăl, 
Fiul şi Duhul Sfânt, perfecta societate a Celor trei în Unul. EI interpretează creația 
ca o revărsare a acestei splendide unități. „Dar, deoarece această mişcare a 
contemplării de sine (Cele Trei Persoane în Fiecare) nu ar putea singură Să 
satisfacă exigenţele bunătăţii, căci binele trebuie să se reverse şi să meargă mai 


departe, dincolo de sine, pentru a înmulţi scopurile binefacerii lui, tot astfel, 
pentru acest element esenţial pentru bunătatea supremă, Tatăl a conceput 
puterile cereşti îngereşti şi această concepere a fost o lucrare făcută de Cuvântul 
Său şi desăvârşită în Duhul Său... Aş vrea să spun că ei nu au fost în Stare de 
mişcare în direcţia răului, ci disponibili doar către mişcarea spre bine, dar sunt 
obligat să mă opresc să spun că, datorită „splendorii” sale, cel care a fost numit 
lucifer, a devenit întunecime din cauza mândriei sale; şi cetele apostate care sunt 
supuse lui, sunt creatoare ale răului, prin revolta lor împotriva binelui şi sunt 
instigatorii noştri” [Oration 38, VII-LĂ, On the Theophany or Birthday of Christ, 
in Nicene and Post-Nicene Fathers, series Two, vol. VII, p.346]. 


O dată în plus vedem că Părinţii, în totalitate, sunt de acord că păcatul în sine nu 
fiinţează şi, în consecință, nu e o creatură, nu are substanță reală, ci este 
deteriorarea substanţei, o cădere din starea de fiinţă. Singura lui realitate constă în 
crearea lui, prin liberul arbitru atât al îngerilor cât şi al omului. Cât de înfricoşător 
este aspectul său! Este - considerându-l ca un paradox - întruparea neantului. 
Dumnezeu a făcut totul desăvârşit din desăvârşită iubire şi din dorinţa de a-şi 
extinde dragostea, de a o dărui şi de a o primi. 


Sfântul Chiril al Ierusalimului, cu toate că nu e divergent în esenţă, are un punct de 
vedere uşor diferit. Pentru el, mai presus de toate, îngerii slujesc la revărsarea 
Slavei Treimii. Despre articolul din Crez, care spune: „Și Duhul Sfânt care a grăit 
prin prooroci”, Sfântul Chiril afirmă că: „tu ai văzut puterea Sa, care este în 
întreaga lume: nu mai zăbovi mult timp pe pământ, ci urcă în înalt... în 
imaginaţie, pentru că acolo sunt multe, nenumărate miriade de îngeri. Înalţă-ţi 
gândurile, dacă poţi, încă şi mai Sus; ia în seamă, te rog, Arhanghelii, 
Începătoriile, Puterile, Scaunele, Stăpâniile, dintre toate acestea Mângâietorul 
este cârmuitorul de la Dumnezeu şi Învățătorul şi Sfinţitorul... de El, printre 
îngeri, au nevoie Mihail şi Gavriil... toate cetele lor adunate împreună nu pot 
înțelege Duhul Sfânt... şi ei într-adevăr Sunt trimişi să slujească, în timp ce EI 
cercetează mereu adâncurile lui Dumnezeu... ” [Lecture XVI, 23, p. 121]. 

Îngerii sunt parte a slavei Sfintei Treimi, trimişii Săi, dar niciodată nu trebuie 
consideraţi ca egali sau confundați cu atributul Duhului Sfânt, nici în Sfinta Treime 
Însăşi, nici în sufletele oamenilor. 


Chiril este profund mişcat, plin de teamă şi venerație faţă de măreţia lui Dumnezeu 
ŞI creaţiei şi neîndurător cu omul care doreşte, în micimea lui, să cuprindă 
nemărginirea Creatorului. El remarcă: „...Dinspre partea mea, am fost 
întotdeauna uimit de curiozitatea oamenilor îndrăzneţi... Pentru că deşi nu ştiu 
nimic despre Scaune, Domnii, Începătorii, Puteri, lucrarea lui Hristos, ei 


încearcă să-L cerceteze pe Creatorul Însuşi. Spune-mi mai întâi, o! prea îndrăz- 
neţule om, prin ce se deosebesc Tronurile de Domnii... Spune-mi ce este 
Începătoria şi ce e o Putere şi ce e o Stăpânie şi ce este un înger şi apoi 
cercetează pe Creatorul lor, pentru că „toate lucrurile de EI au fost făcute”” 
[Lecture XI, 12, p. 67]. 


Sfântul Chiril, de fapt, spune că noi nu putem înţelege lucrurile care sunt create; că 
noi, neputând înţelege cu adevărat ce sunt îngerii, cu atât mai puţin ÎL înţelegem pe 
Dumnezeu. Cu toate acestea, prin aceste creaturi ajungem la oarecare cunoaştere a 
lui Dumnezeu. El pune accentul pe acest lucru vizând primul articol al Crezului 
„Făcătorul... tuturor văzutelor şi nevăzutelor”. Sfântul Chiril a ţinut prelegeri 
catehumenilor din zilele lui, nu teologilor. Dorea să limpezească acest punct în 
mintea acelora care erau pe cale să se boteze, aşa încât l-a scos în relief în repetate 
rânduri: „Creatorul cerului şi al pământului, Făcătorul îngerilor şi al 
Arhangheliilor, Creator al multora, dar Tată numai al Unuia, Tată înainte de 
toate veacurile... Domnul nostru lisus Hristos, pentru Care au fost create toate 
lucrurile văzute şi nevăzute” [Lecture IV, 1, p. 20]. 


Puternic susţinător al Crezului niceean, Sfântul Chiril nu învaţă nimic ce nu este în 
acord cu acesta şi cu preceptele originale ale dogmei sale. În ultimul timp suntem 
înclinați să uităm că „nevăzut” se referă la îngeri. De asemenea, el accentuează 
puternic faptul că îngerii, diferiți de oricare altă categorie, sunt în primul rând 
slujitorii de încredere ai lui Hristos şi se află sub stăpânirea Lui. 


Unui înger i s-a dat misiunea vestirii naşterii Sale la Betleem; îngerii I-au slujit în 
pustie: „Scriptura nu spune „îl susțineau», ci îl slujeau ca nişte slugi” [Lecture X, 
10, p. 60]. Gavriil, când s-a dus la Fecioara Maria, şi-a împlinit misiunea cu o 
deosebită demnitate. Îngerul, care i-a apărut lui Iosif în vis, asculta de o poruncă, 
după cum şi îngerul care a vestit Învierea şi-a săvârşit întru credință suprema 
misiune încredinţată. 

Sfântul Chiril nu a ocolit problema păcatului care ne priveşte atât pe noi cât şi pe 
îngeri; el reliefează că iubirea lui Dumnezeu este întotdeauna mai mare decât orice 
altă putere, chiar decât păcatul, pentru că „Dacă un întreg popor păcătuieşte, 
aceasta nu depăşeşte bunătatea plină de dragoste a lui Dumnezeu... Oamenii Îl 
neagă pe Dumnezeu, dar Dumnezeu nu Se neagă pe Sine... Numai Tu, omule, 
pocăieşte-te şi harul nu-ţi va fi refuzat... pentru că Dumnezeu este cu adevărat 
mult iubitor al omului... dar cât de mult a iertat EI îngerilor, noi nu ştim: pentru 
că şi pe ei îi iartă, fiindcă Unul singur este fără de păcat lisus, Care ne curăţă de 
păcate” [Lecture II, 10, p. 10]. 


Toate fiinţele create, umane şi angelice pot să păcătuiască pentru că doar Hristos 
este desăvârşit, ca singurul născut din Tatăl. Calea împărătească păstrează (în 
memorie) Cuvântul, împlinindu-L în variate grade de perfecţiune şi astfel creaturile 
sunt împreună slujitori ai Domnului. 


De asemenea, îngerii sunt şi martorii vieţii noastre pentru că sunt prezenţi la 
botezul nostru, un moment de care trebuie să ne apropiem cu mare atenţie; „fiecare 
dintre voi este înfăţişat Domnului înaintea a zeci şi mii de cete îngereşti” 
[Lecture III, 3, p. 14], îi admonestează Sfântul Chiril pe catehumenii săi. La fel, 
îngerii vor fi prezenţi şi în Ziua Judecăţii. „Iată, omule, înaintea cărei mulţimi vei 
fi judecat... pune la socoteală tot, de la Adam până în această zi. Nenumărată 
este mulțimea, dar totuşi e mică, pentru că îngerii Sunt mult mai mulţi. Ei Sunt 
cele 99 de oi, dar omenirea este una singură... Întregul pământ este doar un 
punct în mijlocul unui cer... şi nu trebuie ca cerul cerurilor să conţină numere 


de neînchipuit” [Lecture XV, 24, p. 111]. 


Cât de uimitor modern sună aceste cuvinte. In secolul al 4-lea oamenii nu erau 
conştienţi de imensitatea şi multiplicitatea lumilor cosmice aşa cum suntem noi azi, 
dar sfinţii, prin discernământ, au recunoscut micimea noastră. 


Sfântul Chiril, ca şi Sfântul Atanasie, a crezut în puterea Semnului Crucii. Asupra 
cuvintelor lui, merită să medităm: „Pentru că, atunci când ai o dispută cu 
necredincioşii, privind crucea lui Hristos, în primul rând cu mâna ta fă-ţi 
semnul Crucii lui Hristos şi celălalt va tăcea. Nu-ţi fie ruşine să mărturiseşti 
Crucea: pentru că îngerii o Slăvesc spunând: „Știm pe cine cauţi lisuse 
Răstignit”. N-ar trebui să spui: „O îngere, ştiu pe cine cauţi, pe învăţătorul”?, ci 
Eu”, spune el cu îndrăzneală, „eu ÎI cunosc pe Răstignit, pentru că crucea este 
o coroană, nu o ruşine” [Lecture XIII, p. 88]. 


Îngerii ştiu pe cine căutăm: fie ca ei să călăuzească mâna care face semnul Crucii. 
5. Sfântul Ambrozie 
(circa 339 - 397 d.Hr.) 


Sfântul Ambrozie, episcop al Milanului, este unul din cei patru mari doctori ai 
Bisericii latine, alături de Sfântul Ieronim, Grigore cel mare şi Sfântul Augustin. 
Descindea dintr-o familie patriciană şi şi-a început viaţa dedicându-se studiului 
legilor. A devenit judecător, dar a fost atât de plin de milă că cei mai mulți vedeau 
în el mai degrabă un părinte. 


Pe neaşteptate a devenit episcop de Milano şi într-un mod cu totul neobişnuit. 
Fiind prezent la discuția prilejuită de alegerea noului episcop, un copil din mulţime 
a strigat „Ambrozie episcop” şi a fost ales pe loc, în ciuda faptului că nu era nici 
măcar botezat. Sfânta Taină i-a fost acordată prompt şi opt zile mai târziu, a fost 
consacrat episcop. 


A fost un mare ştiutor al limbii elene şi a studiat profund Scripturile şi scrierile 
Părinților timpurii, în special ale Sfântului Vasile cel mare. Învățătura sa în 
angelologie diferă foarte puţin de cea a celorlalți părinţi şi este, de fapt, remarcabil 
cum aceşti oameni sunt de acord în lucrurile principiale, deşi se deosebesc uneori 
asupra detaliilor. 


Sfântul Ambrozie este preocupat de problema nemuririi îngerilor, pe care el nu o ia 
totuşi în consideraţie într-un sens absolut. De fapt, el spune: „În adevăr, chiar şi 
sufletul poate să moară: „Sufletul ce a greşit, acela va muri” (lezechiel 18, 4) şi 
nemurirea unui înger care nu este absolut nemuritor, depinde de voinţa 
Creatorului” [On the Christians Faith, in Nicene and Post-Nicene Fathers, 
Book III, p. 245]. 


Nemurirea nu este esenţa naturii unui înger, ci a naturii lui Dumnezeu. Dumnezeu 
nu poate să nu existe, pentru că adevărata Sa esenţă este existenţa. Pe de altă parte, 
îngerii datorează existenţa lor tot voinţei Sale şi sunt nemuritori în sensul că nu 
există putere creată prin care ei să poată fi distruşi. Sfântul Ambrozie dă morţii un 
înţeles foarte larg, care include fiecare aspect al capacităţii de schimbare sau 
mutație. Nemurirea, în viziunea sa, este o absolută neschimbare. 


;» Din cauza capacităţii lor de schimbare, îngerii, cu toate că nu Stau sub aceeaşi 
rigoare ca noi, Sunt şi ei capabili să păcătuiască”. „Pentru că Dumnezeu va 
arăta toate faptele ascunse” (Ecelesiastul 12, 14). Fiecare creatură deci, are în 
sine posibilitatea de corupere şi moarte, chiar dacă nu moare (în prezent) sau nu 
comite un păcat... Una este nemurirea, care este un dar; este altceva nemurirea 
fără posibilitatea de schimbare” [On the Christians Faith, in Nicene and Post- 
Nicene Fathers, Book III, p. 245]. Cu alte cuvinte: îngerii sunt nemuritori prin 
harul lui Dumnezeu, în timp ce nemurirea Fiului este „de jure”, deci absolută. 


Ca şi toți ceilalți Părinţi, Ambrozie scoate în relief diaconatul îngerilor, sau slujirea 
lui Hristos. 


„Ingerii vin în ascultare. El vine în slavă, iar ei ca slujitori: EI stă pe tron, ei 
Stau în picioare; EI stă aşezat ca să împrumutăm termenii înţelesurilor de toate 


zilele ale vieţii omeneşti, El este judecătorul iar ei sunt slujbaşii curţii” [On the 
Christians Faith, in Nicene and Post-Nicene Fathers, Book III, Chapter XIII, 
106, p. 257]. 


Sfântul Ambrozie credea că îngerii progresează din perfecțiune în perfecţiune şi 
înaintează în cunoaştere. 


„Și totuşi, văzând că îngerii (ca şi noi înşine) îşi capătă cunoştinţele pas cu pas şi 
sunt capabili să înainteze, cu siguranţă trebuie să manifeste diferenţe de putere 
şi înțelegere, pentru că doar Dumnezeu singur este deasupra şi dincolo de 
limitele impuse de înaintarea treptată, având desăvârşirea din veşnicie” [On the 
Christians Faith, in Nicene and Post-Nicene Fathers, Book IV, Chapter 1, p. 
263]. 


Ca toți sfinţii, Ambrozie ştia că credinţa este absolut necesară pentru înălțarea 
omului la cer. Fiecare dintre noi are împărăția lui Dumnezeu înăuntrul său; când 
Domnul se apropie, înăuntrul inimilor noastre trebuie deschise porțile. „Pentru că 
Hristos stă la uşa sufletului tău; Îl auzi cum spune: „lată Stau la uşă şi bat; de 
va auzi cineva glasul Meu şi- mi va deschide, voi intra la el şi voi cina cu el şi el 
cu Mine (Apocalipsa 3, 20). EI stă deci, dar nu Singur, pentru că înaintea Lui 
merg îngerii, spunând: „Deschideţi, căpetenii, porţile”. Ce porți? Chiar acelea 
pe care Psalmistul le cânta în alt loc: „Deschideţi- Mi porțile dreptăţii, porţile 
curăţiei, porţile curajului şi înţelepciunii ”” [On the Christians Faith, in Nicene 
and Post-Nicene Fathers, Book IV, Chapter II, p. 265]. 


Îngerii sunt parte din slava şi mila lui Hristos. Dacă-L lăsăm să intre, intră 
împreună cu El şi îngerii, pentru că ei sunt totdeauna cu EI, dar a-i ignora înseamnă 
ignora adevărata slavă a Dumnezeului Însuşi. Mare păstor, Sfântul Ambrozie nu se 
temea decât de puterea lui Dumnezeu şi se îngrijea de fiecare din turma sa, fie el 
împărat sau cerşetor, cu aceeaşi bunătate atotcuprinzătoare. 


Unul din aceia care au stat şi l-au ascultat pe sfânt şi a primit botezul din mâinile 
lui a fost Sfântul Augustin. 


6. Sfântul Augustin din Hippo 
(354 - 430 d.Hr.) 


Fără puternicul intelect şi adâncul discernământ spiritual al Sfântului Augustin, 
teologia apuseană n-ar fi avut forma pe care o are azi. Deşi punctul său de vedere 


este în întregime occidental, el a aparţinut Bisericii nedespărțite şi este unul din 
reprezentanţii săi de frunte. Ca mulţi alții ai vremii sale, a venit târziu - şi din 
convingere puternică - la credinţa creştină, şi tot ca mulţi alți sfinți de dinainte şi de 
după el, a fost pecetluit de exemplul unei mame pioase şi sfinte. 


Augustin ştia puţin greceşte, iar din ebraică nimic. Spre deosebire de Ambrozie el 
n-a putut să studieze direct scrierile Părinților. Ca şi aceştia, totuşi, el presupune o 
cădere comună din sfințenia originară, dar e mult mai drastic în legătură cu 
damnarea finală a tuturor păcătoşilor, fie ei îngeri, fie oameni, în timp ce părinții 
răsăriteni îngăduiau tuturor făpturilor căzute, prin încercare şi necaz, sub 
neschimbata, iubitoarea şi mântuitoarea milă a lui Dumnezeu, să-şi găsească totuşi 
drumul înapoi la El. Augustin, urmărind istoria virtuoşilor şi nevirtuoşilor pe cele 
două căi antagonice, ajunge la concluzia că cerul veşnic este pentru cei aleşi şi 
iadul veşnic pentru cei vinovaţi. Nu socoteşte, ca mulți Părinţi greci, că 
desăvârşirea trebuie să fie atinsă de întreaga creaţie la sfârşitul vecurilor 
nenumărate, astfel că „Dumnezeu să poată fi totul în toate”. 


Sfântul Augustin are multe de spus despre îngeri şi relatează foarte amănunţit 
despre ei, în special în marea sa lucrare Cetatea lui Dumnezeu. În această carte, el 
discută originea, progresul şi, în final, destinele meritate de cele două cetăți, după 
care el vede c-ar fi împărțită lumea; există Cetatea lui Dumnezeu şi cetatea lumi. 
Îngerii constituie o mare parte din cetatea sfântă, cea mai binecuvântată parte, 
deoarece n-au fost niciodată exilați. Sfântul Augustin crede că ei au fost creaţi în 
timpul celor şase zile şi că „ei sunt lumina care este numită zi” [The City of Good. 
Book XI, Chapter IX, in Nicene and Post- Nicene Fathers, p. 210]. 


Ne atrage atenția că în cartea Facerii, crearea luminii a fost numită zi şi există prin 
ea însăşi şi nu este numărată. Aici părerea lui Augustin este în acord cu aceea a 
Sfântului Vasile, care şi el susţine că Dumnezeu a făcut toate lucrurile deodată. 
Două cetăţi, crede el - aceea a lui Dumnezeu şi aceea a lumii - au făcut să existe 
printre îngeri, binele şi răul: amândouă au o origine comună, iar deosebirea constă 
în scopul lor, care îşi are rădăcina în libera alegere pe care o fac ei în virtutea 
hberului arbitru. 


„Pe când unii continuă netulburaţi în ceea ce a fost binele comun al tuturor, 
adică Dumnezeu însuşi şi în eternitatea Sa... alţii, fiind îndrăgostiţi de propia lor 
putere, de parcă ei ar putea fi propriul lor bine, au căzut din acel bine înalt şi 
fericit care era comun tuturor... au devenit mândri, înşelători, invidioşi... Deci, 
dacă se pune întrebarea de ce sunt primii (îngerii buni) binecuvântaţi, aceasta 
este... pentru că ei se alătură lui Dumnezeu... Nu există alt bine pentru creatura 


raţională sau inteligentă decât Dumnezeu” [Cetatea lui Dumnezeu, Book XII, 
Chapter I, pag. 226]. 


Sfântul Augustin pare să considere că oamenii locuiesc în una din cele două cetăți 
şi spune: „Nu este nepotrivit să vorbim de o societate compusă din îngeri şi 
oameni laolaltă... două în toate, una compusă din buni şi cealaltă din răi, îngeri 
şi oameni fără deosebire” [Cetatea lui Dumnezeu, Book XII, Chapter 1]. 


EI crede că, atât timp cât avem bună voinţă, semănăm cu îngerii cei buni şi, astfel, 
putem fi cu ei şi să ne rugăm cu ei, deşi nu-i putem vedea cu ochii noştri de 
muritori. 


;; Dar nu în spaţiu Suntem la distanţă de ei, ci în meritul vieţii... pentru că Simplul 
fapt al locuirii noastre pe pământ în condiţiile vieţii, în trup, nu ne împiedică 
însoţirea cu ei. Aceasta este împiedicată când noi, în necurăţia inimii noastre, ne 
ocupăm de lucruri pământeşti... Prin grija lor Suntem aduşi aproape de ei prin 
credință, dacă credem că Acela care este binecuvântarea lor este şi 
binecuvântarea noastră”. 


Augustin este preocupat mult de problema răului. El face o diferenţă între cauza 
fericirii şi cea a mizeriei, în aceea că îngeri buni sunt nedezlipiți de EI, care este 
bunătatea supremă, în timp ce nenorocirea celor răi provine din faptul că ei L-au 
părăsit şi S-au întors către ei înşişi. EI întreabă care a fost cauza relei lor voințe în 
ordinea eficienţei şi răspunsul nu poate fi altul decât că n-a fost nici una. Pentru că 
ce alt lucru creează reaua voinţă, dacă nu voinţa însăşi care se spune că face 
acţiunea rea. Şi astfel, reaua voinţă este cauza relei acţiuni, dar nimic nu este cauza 
eficientă a relei voințe [Cetatea lui Dumnezeu, Book XIII, Chapter VI, p. 229]. 
După Augustin nu există decât „afară” pentru cei nelegiuiţi; dar dacă e atât de 
drastic cu ei, el o face tocmai pentru ca binecuvântarea binelui să strălucească 
puternic în slava şi fericirea veşnică. 


7. Sfântul loan Hrisostom (Gură de Aur) 


(347 - 407 d.Hr.) 


Ca şi Sfinţii Vasile cel mare şi Grigorie de Nazianz, Sfântul loan Gură de Aur se 
numără printre cei mai mari doctori ai Bisericii; a studiat dreptul dar, de timpuriu, 
a simţit chemarea vieţii monastice. Reformator ieşit din comun, cu un profund simţ 
moral şi cu spirit întreprinzător, onestitatea sa totală a abătut asupra lui mâna celor 


puternici. Astăzi aceştia sunt uitaţi, dar Sfântul trăieşte în veci, prin Liturghia 
Răsăritului, care-i poartă numele (Sfânta Liturghie a Sfântului loan Gură de Aur). 


În mare parte, în Omiliile Sfântului loan Hrisostom ca şi în alte scrieri, există 
multe pasaje minunate despre îngeri. Şi pentru el, îngerii sunt în primul rând 
slujitorii lui Hristos. De fapt, el declară că ei nu pot cunoaşte esenţa lui Dumnezeu 
decât prin Fiul Său lisus Hristos. La fel indiscutabil, el crede în rolul lor de păzitori 
ai noştri: „Să fim atenţi: iubiţilor, şi noi îi putem avea pe aceia care sunt grijulii 
de izbânda noastră, dacă vrem. Lângă fiecare dintre noi, Stau îngerii şi totuşi noi 
putem sforăi toată noaptea” [Omilii la Evrei, Omilia 14, in Nicene and Post- 
Nicene Fathers, Series One, Vol. XIV, p. 438]. 


Sfântul comenteză aici păcatele omului săvârşite la adăpostul întunericului, 
îndurerându-i cumplit pe păzitorii noştri. 


Fericirea îngerilor este extremă, spune loan Hrisostom, pentru că ei nu au dorinţe. 
„De aceea, cu cât avem mai puţine dorinţe, cu atât mai mult ne aflăm mai 
aproape de ei; cu cât dorim mai multe, cu atât mai mult ne scufundăm în această 
viaţă pieritoare” [Omilii la Sfântul loan, Homily 80, p. 298]. 


„Oare, nu sunt toţi duhuri Slujitoare trimise să-i slujească pe aceia care vor fi 
mântuiţi? Vezi cum se înalță minţile şi cum se arată marea preţuire pe care ne-o 
poartă Dumnezeu de când le-a conferit îngerilor, care sunt deasupra noastră, 
această slujire înspre noi... Aşa că este o lucrare îngerească în a face totul 
pentru Salvarea fraţilor tăi. Și noi, deşi servitori, suntem împreună slujitori ai 
îngerilor; ei Sunt servitorii Fiului lui Dumnezeu şi Sunt trimişi pe multe căi, 
pentru a ne purta de grijă şi pentru a lucra la mântuirea noastră. Și astfel, ei 
sunt parteneri în Slujire, împreună cu noi. Şi totuşi, distanţa dintre înger şi om 
este mare; cu toate acestea, ei coboară înspre noi, ostenesc pentru a avea grijă de 
noi, şi aleargă încoace şi încolo, am putea spune că de fapt ei ne aşteptată pe noi. 
Aceasta este slujirea lor, de-a fi trimişi oriunde pentru a se îngriji de noi”. 


Apoi el enumeră momente din Vechiul dar mai ales din Noul Testament şi notează: 
Vezi că ei ne slujesc în numele lui Dumnezeu şi, astfel, ei ne servesc pe noi în 
cele mai importante lucruri? De aceea Pavel spune: „Toate sunt ale voastre, fie 
viața, fie moartea, fie cele de faţă, fie cele viitoare”” (1 Corinteni 3, 22) (Omilii 
la Evrei, Omilia 3, pag. 377.). 


Sfântul loan Hrisostom este pătruns de lucrurile cereşti, cealaltă lume însemnând 
pentru el lumea pentru care ar trebui să ne luptăm necontenit, astfel încât să fim 


întotdeauna convinşi că cerul şi pământul sunt foarte aproape. El ne arată că nu 
putem deosebi cu uşurinţă linia subțire care separă cerul de pământ, cum se 
întâmplă bunăoară în Sfintele Taine, „în consecinţă, gândurile noastre sunt în cer 
şi atunci lucrurile cereşti sunt în noi; chiar dacă ele au fost împlinite şi au 
apărut pe pământ, totuşi sunt numite cereşti. Şi de ce să spun „apărute” - mai 
curând ele locuiesc pe pământ într-adevăr ca în paradis... şi cetăţenia noastră 
este în ceruri (Filipeni 3, 20), deşi noi trăim aici” (Omilii la Evrei, Omilia 3, pag. 
377.). 


Aceasta, spune Sfântul loan Hrisostom, este învăţătura ce ne este dată de sus. Este, 
într-adevăr, singura filozofie adevărată a acelor creştini care sunt chemaţi la o 
asemenea hărnicie şi studiu. 


8. lerarhiile cereşti ale lui Dionisie Areopagitul 


Nici un studiu al îngerilor nu poate fi complet fără o cât de mică cunoaştere a 
acestui maestru al gândirii secolului al S-lea, care a influenţat aşa de puternic 
teologia mistică, atât în Răsărit, cât şi în Apus. Îi cunoaştem gândurile şi 
concepţiile din scrieri deşi nu i-am ştiut niciodată numele adevărat. Cea mai mare 
parte a cărturarilor din Evul Mediu au folosit mult scrierile sale. 


Sfântul "Toma de Aquino, doctorul Angelic, a citat abundent din el. Dante Alighieri 
l-a aşezat în „Paradisul” său. Fondatorul şcolii Sfântul Pavel, John Colet, l-a tradus 
cu ajutorul lui Erasmus. L-a inspirat pe Tiepolo şi Fra Angelico în pictura 
mulțimilor de îngeri din cer iar „lerarhiile cereşti” ale sale îşi găsesc ecoul mai 
recent în versurile lui John Milton. Descendenții săi spirituali se găsesc în orice 
şcoală a misticismului creştin şi autoritatea sa este enormă în toată creștinătatea. 
Timp de zece secole, Biserica în general şi în special cea răsăriteană l-a acceptat 
întotdeauna, deşi orientarea lui nu era pentru toți, după cum chiar el mărturiseşte. 
Atât de deplin îi aparţinea lui Dumnezeu încât, în faţa Lui, s-a eclipsat cu 
desăvârşire. Şi-a luat numele prietenului Sfântului Pavel „Dionisie Areopagitul”, a 
cărui convertire de către Apostol este relatată în Faptele Apostolilor (17, 34) şi care 
se crede că a fost primul episcop al Atenei. Desigur, scriitorul nostru nu pretinde a 
fi atenianul convertit al marelui Apostol. Oricât de mare a fost influenţa lui 
Dionisie, şi este încă, nimeni nu ştie cui aparține în realitate această minte 
luminată. Unele autorităţi susţin că el a fot elevul lui Produs sau al lui Damasdus 
(ultimii mari profesori ai şcolii ateniene) şi un convertit tardiv la creştinism. Unii 
spun că a fost un călugăr sirian, alții - un episcop grec; dar nimeni nu ştie când si 
unde s-a născut, a trăit si a murit. 


Ceea ce se cunoaşte sigur este că influenţa lui a început încă din timpul său, 
imediat după secolul al 5-lea. De fapt, îl cunoaştem doar prin excepționalul său 
intelect. Dacă a existat vreodată o minte curată, aceca a fost a lui Dionisie. E ca şi 
cum ar fi „împrumutat” „inteligenţele” celeste, atât de sigur vorbeşte. 


In învăţăturile sale se găseşte multă înţelepciune orientală. Poate că mulți dintre 
aceia care hoinăresc departe bălăcindu- se în multe culte, în căutarea misticii, ar fi 
rămas înăuntrul creştinismului dacă l-ar fi studiat pe Dionisie. 


Ca toţi marii mistici, Dionisie Areopagitul a propovăduit metoda contemplaţiei 
care, întorcând spatele lucrurilor din afară, se concentrează asupra centrului fiinţei, 
astfel că de îndată persoana devine şi simplă şi unitară. Dar obținerea acestui lucru 
nu este nici simplă, nici uşoară. Doar când începem să zărim posibilitatea acestei 
perfecțiuni interioare începem să înţelegem ceva din natura angelică, adevărata 
esenţă a acestei unități neîmpărţite şi de deosebită simplitate. Din cauza acestei 
mari omogenităţi, îngerii stau la obârşia ordinii temporale şi sunt, dintre toate 
ființele create, cele mai apropiate de Dumnezeu. Dionisie avea, într-o măsură 
aparte, darul mistic al concentraţiei interioare care-i dădea acces la pulsul creației 
înseşi, aşa încât lucrarea sa „lerarhiile cereşti” are puterea „să vorbească cu 
autoritate”. 


Dionisie e greu de urmărit: în lumea metaforei şi a revărsării de cuvinte care 
inundă cu o plenitudine ameţitoare, ai putea chiar să fu ispitit să-l dai uşor deoparte 
judecându-l pripit şi spunând că se îmbată cu cuvinte; dar cu toate astea există o 
sobră realitate în tot ce spune. lată pe cineva care vorbeşte cu autoritatea unui Isaia, 
lezechiel sau loan Evanghelistul. În cazul lui Dionisie însă, există o diferenţă. El 
este un adevărat gânditor, care încearcă să descrie natura incognoscibilă a lui 
Dumnezeu. Nu este nici profet, nici predicator. Mai curând, asemeni unui om de 
ştiinţă sau a unui matematician, el se conduce după fapte. Ca şi cum ar calcula 
ecuații metafizice, adunând, scăzând, împărțind, înmulțind şi întotdeauna ajungând 
la rezultatul aceleiaşi sume totale: Unul. 


Ochiul minţii sale a văzut clar ceea ce alții doar au perceput vag. Foloseşte 
simbolurile lucrurilor pe care le cunoaştem, ca să descrie acele lucruri ce ne 
depăşesc. Stăm înaintea scrierilor sale ca nişte oameni orbi din naştere, care 
încearcă să înţeleagă o descriere a culorii. Totuşi, după ce ne-am luptat cu 
remarcabila sa disponibilitate faţă de cuvinte, câştigăm claritatea unei 
nemaipomenite imagini a „Indefinitului”. 


Simţi că Dionisie a avut mult de furcă cu frazele sale răsucite, încercând să toarnă 
în cuvinte ceea ce îi lumina atât de minunat mintea; noi, la celălalt capăt, ne dăm 
de ceasul morţii, ca să spunem aşa, încercând să întrezărim lumina care transpare 
dincolo de măiestria cuvintelor sale. 


Când îl citim pe Dionisie Areopagitul, trebuie întotdeauna să ne amintim că el Îl 
contempla neîntrerupt pe Dumnezeu. El vede toate lucrurile în relație cu faptul 
uluitor al existenţei lui Dumnezeu. Şi nu putem înţelege studiile lui fără ca mai 
întâi să înţelegem ceva din teologia sa, pe care el o abordează din două unghiuri 
diferite: cel pozitiv, via afirmativa şi cei negativ, via negativa. Primul afirmă tot 
ceea ce este Dumnezeu, celălalt, realizând că Dumnezeu nu poate fi conţinut de 
nici un lucru, ajunge la el prin negaţie, pătrunzând în ceea ce Dionisie desemnează 
prin Divinul întuneric care întrece în strălucire toate lucrurile sensibile. EI spune: 
„De exemplu, tradiţiile mistice celebrează uneori pe Unul supraesenţial drept 
Cuvânt şi Inţelepciune şi Esenţa, proclamând Intelectul şi înţelepciunea lui 
Dumnezeu în mod esenţial ca sursă a fiinţei şi, de asemenea, ca adevărata Cauză 
a existenţei şi ÎI face echivalent cu Lumina şi-l numeşte Viaţă. Deşi asemenea 
formule sacre sunt respectabile ele nu reuşesc să exprime Divina Asemănare; 
alteori Îl prea măresc în aceleaşi scrieri ca Invizibil, Infinit, Indefinit, în termeni 
care indică ce este Acesta şi ce nu este Acesta. Prin urmare, dacă negările din 
descrierile Divinului sunt adevărate, în timp ce afirmaţiile sunt inconsistente, 
arătarea Misterelor ascunse, prin folosirea unor simboluri, este mai apropiată de 
ceea ce este inefabil” [Dionisie Areopagitul, Teologia mistică şi Ilerarhiile 
cereşti]. 


Calea negativă nu înseamnă ignoranță ori negarea cunoaşterii; ea susţine că nici o 
cunoaştere finită nu poate spera să posede deplina cunoaştere a infinitului. De 
Dumnezeu ne putem apropia prin supra-cunoaştere, o transcendenţă necunoscută, 
dincolo de raționamentul dialectic. „E necesar să distingem această metodă 
negativă de abstracţie, de metoda pozitivă a afirmației, în care vorbim despre 
Atributele Divine. Pentru că la aceasta din urmă începem cu universalul şi 
esenţialul; dar acum ne înălțăm invers, de la particular la universal, negând 
toate atributele, încât, fără văl, să putem cunoaşte Necunoscutul, care este 
învăluit în tot ceea ce este cunoscut” [Dionisie Areopagitul, Teologia mistică şi 
Ierarhiile cereşti]. 


Atunci când înţelegem ceea ce nu este Dumnezeu, când ne-am eliberat de toate 
preconcepțiile şi pătrundem în Divinul întuneric, abia atunci am început să păşim 
pe adevărata cale mistică. Misticul englez din secolul al 14-lea, profund absorbit în 
studiul lui Dionisie, a numit-o Norul Necunoaşterii. Este un concept de o extremă 


puritate şi unitate, de care ne putem apropia doar prin smerita acceptare a 
ignoranței noastre şi a incapacității de a-L înţelege în afara simbolurilor. Dar, când 
înţelegem simbolurile prin ceea ce ele substituie, le-am şi dat la o parte şi-L putem 
lăuda pe Dumnezeu în duh şi adevăr. 


„Loată darea cea bună şi tot darul desăvârşit de sus este, coborând de la Părintele 
luminilor”. Astfel, pornind cu o citare din Scripturi, Dionisie pare să fi scris un 
comentariu la text, dar în realitate el compune un tratat despre lerarhiile cereşti. EI 
începe cu un simplu citat, pentru a pune scena în lumină potrivită, încât să nu uităm 
nici o clipă pe Unul de la care se revarsă toate binecuvântările. Şi cum şi cetele 
îngereşti purced de la Dumnezeu, ele ne cheamă la lucrurile de sus şi ne adună în 
turma Tatălui, care ne păstoreşte. „Chemând apoi pe lisus, Lumina Tatălui, reală, 
adevărată, care luminează pe tot omul ce vine în lume, prin care avem intrare la 
Tatăl, originea luminii - să contemplăm Ierarhiile Inteligenţelor Cereşti, 
descoperite nouă prin Simboluri, necesare înălțării noastre prin ochii spirituali ai 
minţii; originarul şi supraoriginarul, dar al Luminii Tatălui, care este Izvorul 
Dumnezeirii, care ne arată imagini ale tuturor binecuvântatelor Ierarhii ale 
îngerilor în simboluri figurative; să năzuim către înalt spre Prima sa Rază.” 
[Dionisie Areopagitul, Teologia mistică şi lerarhiile cereşti] 


Lumina nu poate fi lipsită de unitatea ei intrinsecă, chiar când este difuzată în 
„mulţimi; ea uneşte, iluminează şi încălzeşte pe cei pe care îi atinge. „Lumina 
divină se revarsă în afară, prin dragoste, neirosindu-se câtuşi de puţin ca 
entitate; ea înnobilează totul, îmbrăţişând şi pe cele asupra cărora se pogoară. 
Locuieşte veşnic înăuntrul ei, în neschimbare, şi identică cu sine, şi ridică la ea, 
proporțional cu putinţele lor, pe aceia care se întorc înspre ea.” [Dionisie 
Areopagitul, Teologia mistică şi lerarhiile cereşti] Dionisie se străduie mult să ne 
arate că nu putem înţelege decât atunci când suntem iluminați. Avem nevoie de o 
călăuzire terestră ca să înţelegem „acele frumuseți care sunt văzute a fi imaginile 
frumuseţii nevăzute”. 


Astfel ne introduce Dionisie în subiect, EI arată limpede că vorbele lui, descriind 
slava lui Dumnezeu, din care nu suntem în stare să prindem decât câte o sclipire, 
nu sunt decât simboluri inadecvate, Divinul şi celestul ni se revelează în simboluri, 
pentru că altfel nu le-am putea înţelege, Nu trebuie niciodată să confundăm ideea 
cu simbolul, deşi simbolul, într-un anume sens, se împărtăşeşte din virtutea 
lucrului în locul căruia este folosit. 


» Trebuie să sărbătorim Ilerarhiile cereşti aşa cum Sunt ele descoperite în 
Scripturi”, căutând Să înţelegem virtutea pură pe care o întruchipează. Dionisie 


ne Sfătuieşte să nu le considerăm lei, sau că ar fi în realitate pline de ochi, sau că 
ar avea ciocuri de vultur, sau pene, ci în sensul că ele sunt puternice şi cu vedere 
ageră, cuprinzând totul, iuți în mişcări şi că plutesc deasupra noastră, ocrotindu- 
ne, El merge mai departe şi spune: „Teologia foloseşte într-adevăr simbolismul 
poetic la care are acces inteligenţa noastră. Dar unii pot prefera să privească 
Ordinele Divine ca pure şi inefabile în propria lor natură şi dincolo de puterea 
viziunii noastre” [Dionisie Areopagitul, Teologia mistică şi lerarhiile cereşti]. 


Dionisie Areopagitul îşi consideră cititorii deasupra credinţei potrivit căreia 
regiunile cereşti ar putea fi locuite de creaturi cu forme pământeşti, dar socoteşte 
că, fără discuţie, prin „slăbiciunea puterii noastre intelectuale noi suntem 
neputincioşi să ne ridicăm direct la contemplaţie şi că, în acelaşi timp, sublimul 
adevăr se cuvine să fie învăluit şi greu accesibil”. Pentru că, după cum declară 
Scriptura, „nimeni nu este sfânt. Şi nu toţi oamenii au putinţa de a cunoaşte”. 


Dionisie nu cere nici o viziune cerească pentru el. Îşi întemeiază toate spusele pe 
Scripturi. Cu toate acestea, pare să aibă o deosebită vedere interioară care lasă să se 
înţeleagă că a văzut şi a contemplat ceea ce se află dincolo de noi. El este foarte 
preocupat să ne păzească de eroarea de a vedea îngerii drept „un fel de fiinţe aurite 
sau oameni strălucitori aruncând săgeți de lumină, minunaţi la privit” [Dionisie 
Areopagitul, Teologia mistică şi lerarhiile cereşti]. 


EI mai crede că, văzute în adevărata lumină, toate lucrurile ne pot inspira gânduri 
înălţătoare: „nici un lucru existent nu este în întregime lipsit de participare la 
Frumos, pentru că, aşa cum spune adevăratul Cuvânt, toate lucrurile sunt 
frumoase. Sfânta contemplaţie poate să izvorască din toate lucrurile” [Dionisie 
Areopagitul, Teologia mistică şi lerarhiile cereşti]. 

După un studiu aprofundat al celor două Testamente, Dionisie Areopagitul 
aranjează fiinţele cereşti în ierarhii. 


„Ierarhia este, după părerea mea, un ordin sfânt şi cunoaştere şi activitate care, 
atât cât este realizabil, participă la Divina Asemănare şi este înălțat la 
iluminările date ei de către Dumnezeu şi, în mod corespunzător, la imitaţia lui 
Dumnezeu. Scopul Ierarhiei este să realizeze cea mai mare asemănare prin 
unirea cu Dumnezeu... de a deveni ca EI, atât cât îi este îngăduit, contemplând 
neîncetat Dumnezeiasca Frumuseţe” [Dionisie Areopagitul, Teologia mistică şi 
Ierarhiile cereşti]. 


Dionisie a văzut Inteligenţele cereşti ca pe trei triade, formând cu totul o nouă 
ordine sau ierarhii, ale căror nume reprezintă atributele divine. Corurile reflectă 


succesiv şi canalizează perfecțiunea ce se revarsă din Dumnezeire. Ordinele 
îngereşti îşi împărtăşesc Sfânta Lumină unul altuia, până când ajunge la noi şi ne 
iluminează potrivit diverselor noastre înzestrări. S-ar putea asemăna corurile cu o 
întreită cădere de apă, ce cade în trei cascade consecutive, aducând apă limpede de 
munte câmpiei însetate. În acelaşi timp, ar putea fi asemănate cu o scară ce urcă, 
prin care putem ajunge mereu mai sus, chiar până la „îndumnezeire” [Dionisie 
Areopagitul, Teologia mistică şi lerarhiile cereşti]. 


Fiinţele angelice au o interrelaţie directă cu fiecare suflet omenesc. Prin slujirea 
lor, spiritul omului este eliberat de robia materiei. Cu cât sufletul devine mai 
luminat de adevărata sa rațiune de a fi, cu atât e mai aproape de a dobândi ultima şi 
deplina Asemănare Dumnezeiască. Păstrând acest ţel suprem în minte, notăm 
împărțirile şi calificările Ierarhiilor cereşti, o dispunere a lor care a guvernat 
literatura şi arta religioasă de-a lungul secolelor. 


— Primul cor este format din Serafimi, Heruvimi şi Scaune. 


Ei stau cel mai aproape de Dumnezeu, locuind mereu în Vestibulul Divinităţii, aşa 
cum L-au văzut Isaia şi lezechiel. Serafimii „Cei ce ard” sau „Incandescenţii” sunt 
canalul prin care se revarsă harul divin. Intensitatea iubirii lor arzătoare mistuie tot 
ce se interpune între om şi Dumnezeu, făcându-l pe om capabil să atingă înălțimile 
propriei sale împliniri. Focul lor sudează toate activităţile sufletului în acea unitate 
pe care o realizează numai cu dumnezeirea; pictural, ei sunt de culoare roşie. Prin 
deplinătatea cunoaşterii heruvimilor, această înţelegere pătrunzătoare este dusă mai 
departe, depăşind orice ignoranță şi ridicând omul la unirea cu înţelepciunea 
dumnezeiască, limpezindu-i viziunea şi iluminându-i sufletul. Scaunele îl inspiră 
pe om să slujească şi să-şi unească sufletul cu adevărata esență a slujirii 
dumnezeieşti. 


— Domniile, Stăpâniile şi Puterile alcătuiesc al doilea cor şi sunt locaşul 
dedicat ocârmuirii. 


Ei sunt cu adevărat domni, străini de tirania aspră, nemiloasă, după cum sunt scutiți 
de servilismul degradant. Fi oglindesc perfecțiunea mai înaltă a primului cor. După 
Dionisie, Domniile condensează independenţa faţă de oricare discordie lumească şi 
tot ce este pământesc. Stăpâniile semnifică virilitatea energiilor dumnezeieşti, 
niciodată slăbind sau căzând, ci mereu urcând spre Dumnezeu. Puterile sunt egale 
cu Domniile şi Stăpânule şi semnifică un ordin disciplinat, dar nu închis, al 
puterilor intelectuale. Acest cor, la rândul său, îşi reflectă perfecțiunea în cel de al 
treilea cor. 


> AL treilea şi ultimul cor este cel mai apropiat de noi, oamenii, şi constă în 
Incepătorii, Arhangheli şi Ingeri. 


Începătoriile îmbină lauda dumnezeiască cu o slujire desăvârşită. Ele conduc 
sufletul departe de interesele omeneşti, către slujirea lui Dumnezeu. În final, 
sufletul trebuie să devină colucrător cu slujitorii Creatorului. Arhanghelii sunt 
purtătorii Divinului sigiliu, după cum am notat în reflexia noastră asupra Cărţii 
Apocalipsei, pecetluind sufletul cu Cuvântul viu al lui Dumnezeu şi, în acelaşi 
timp, iluminându-l în aşa fel încât să poată citi şi înţelege Cartea Vieţii. Îngerii, la 
rândul lor, îi slujesc personal pe toţi oamenii, înălţându-i şi purificându-i. 


Toate ierarhiile cereşti sunt ipostaze spirituale, o realitate obiectivă sau spirituală a 
creaţiei ordonate, tiparul stabil care nu cunoaşte distrugerea. „Trebuie adăugat că 
fiecare Inteligență Cerească şi umană conţine în ea însăşi propriile puteri prime, 
mijlocii şi ultime”. La fiecare nivel, potrivit capacităţii noastre, avem propria 
noastră afinitate, cu aceste Inteligenţe şi, prin ele, cu Dumnezeu. Îngerii nu trebuie 
gândiţi niciodată ca stând între noi şi Dumnezeu, ci ca o luminoasă deschidere, 
legând ca un pod orice distanţă dintre noi şi Dumnezeu. 


Dionisie are grijă să ne reamintească întotdeauna că „există un singur Suveran şi o 
singură Providenţă pentru toți”. Dumnezeu nu-şi împarte cu nimeni suveranitatea, 
îngerul păzitor ne este dat ca să putem „cunoaşte prin el Singurul Principiu al 
tuturor lucrurilor... şi ca toţi îngerii care au grijă de diversele națiuni să înalțe spre 
acea Providenţă, care este şi propriul lor Principiu, după cum stă în puterea lor, pe 
cei care, voit, îi urmează”. 

În timp ce parcurgem scrierile lui Dionisie, mintea ne este răpită de uimire. El nu 
vorbeşte niciodată de viziuni, dar ne putem da seama că, în realitate, a văzut. 
Vederea sa de muritor nu a fost orbită de „apariţii”. Cei care au văzut cu absolută 
claritate au fost ochii minţii. Scara lui lacob a fost uşor de urcat pentru el. Fiecare 
cuvânt al lui musteşte de înţeles. Nu este nimic superficial. Vocea Scripturii e uşor 
de recunoscut în limbajul său şi, ca toţi autorii ortodocşi, la ea se referă. Nu 
redactează legende frumoase, ci construieşte un drum pe stâncă solidă, o stavilă din 
cărămizi alese cu grijă meticuloasă. Nu ne lasă să plutim spre înălțimile cereşti, 
rătăciți în uluire. Din tablourile sale cereşti nu fac parte nori roz, pufoşi şi harfe 
aurite, ci doar orbitoarea lumină a întunericului Divin. 


Despre întunericul divin 


Întunericul în alegorismul filonian înseamnă căutarea neîncetată a sufletului care 
vrea să sesizeze pe Dumnezeu în fiinţa Sa, dar care înţelege că Dumnezeu în sine 
nu poate fi cunoscut. Cele două sensuri ale întunericului filonian: incogno- 
scibilitatea esenței divine şi neputinţa sufletului de a o cunoaşte, se regăsesc în 
tradiția patristică la Clement alexandrinul, care împrumută expresiile lui Filon 
pentru a arăta transcendenţa lui Dumnezeu, inaccesibilă căutărilor intelectuale. 


Tema întunericului divin e reluată şi dezbătută de Sfântul Grigore de Nyssa în 
„Viaţa lui Moise”. Profetul poporului ales urcă pe muntele Sinai, înconjurat din 
toate părțile de nor şi de întuneric. Sunt tenebrele în care se află sufletul înaintea 
realității divine incognoscibile, ce transcende toată gnoza şi scapă cuceririi 
spiritului. 


Urmând acestei tradiţii, autorul scrierilor areopagitice dezvoltă tema despre 
întunericul divin care, după cum am văzut, nu e ceva nou în cugetarea patristică. 


Întunericul la Dionisie Pseudo-Areopagitul este un termen ambivalent, ce 
descoperă două semnificaţii reciproce: o semnificaţie subiectivă, privind atitudinea 
sufletului care contemplă şi o semnificaţie obiectivă, privind caracterul inaccesibil 
şi absoluta transcendenţă a lui Dumnezeu în fiinţa Sa. Una cere pe cealaltă: pentru 
că Dumnezeu incognoscibil în sine şi starea subiectului care vrea să cunoască va fi 
tot necunoaştere. 


Întunericul dispare la lumină - zice autorul epistolei I - şi mai curând la lumina 
abundentă, cunoaşterea înlătura necunoaşterea şi... ceea ce este cunoaştere, în 
Dumnezeu este necunoaştere şi întunericul sau cel de deasupra acoperă toată 
lumina şi ascunde toată Cunoaşterea... însă EI depăşeste inteligenţa, ca şi esenţă 
încât, în general, nu e cunoscut... Se ajunge la o dublă mişcare dialectică pe planul 
cunoaşterii. Întunericul e risipit de lumină, cunoaşterea e superioară necunoaşterii, 
prin faptul că-l afirmă pe Dumnezeu. Cunoaşterea în acest înțeles devine o 
adevărată lumină care înlătură întunericul. Dar, pe calea ascendentă către 
transcendenţa divină, noi înlăturăm toate şi negăm totul lui Dumnezeu. 
Cunoaşterea devine necunoaştere în Dumnezeu, privind transcendența Sa 
inaccesibilă. La capătul urcării, regăsim începutul coborârii, întunericul şi 
necunoaşterea, deasupra cunoaşterii şi luminii, căci transcendenţa divină se 
ascunde oricărei lumini şi cunoașteri. ] 


Dacă ne-am putea închipui sunetele izvorâte nu din instrumente muzicale, din note 
neacompaniate de culoarea unei voci sau de vibrația unei corzi, ci doar sunetul pur, 
atunci am putea percepe ecoul muzicii cereşti. Am putea uşor fi ispitiţi să vorbim 


la superlativ despre Dionisie, dar nu e cazul: el vorbeşte întotdeauna despre 
realităţi, realități mistice. De scrierile lui ne putem apropia numai cu o minte pură 
şi cu o adevărată cunoaştere a Scripturilor. Fără să ştim Biblia, nu-l vom înţelege 
pe Dionisie. Simţi nevoia să spui ca Shakespeare în Prologul la Henric al V-lea: 
„Dar să iertaţi, vă rog, nevrednicul cuget ce-ndrăzneşte S-aducă o poveste - atât de 
mândră pe aceste biete scânduri”. 


Cine sunt eu ca să cercetez mintea ascunsă sub numele de Dionisie Areopagitul? 
Figura lui obscură pare să dispară în norul necunoaşterii, pe care îl iubea atât de 
mult. Dar, acestea fiind spuse, el simte că nu a rămas dator subiectului său, pentru 
că iată cum îşi încheie tratatul despre Ierarhiile cereşti: „Misterele ascunse ce sunt 
dincolo de vederea noastră le-am cinstit prin tăcere”. Astfel, putem să-i părăsim, 
dându-ne seama că puţini pot să-i urmărească în înţelegerea lucrurilor „învăluite în 
luminoasa obscuritate a tăcerii tainice”. 


9. Sfântul Grigorie cel mare 
(590 - 604 d.Hr.) 


Este ultimul din cei patru doctori de căpetenie ai Bisericii latine. Teologia sa 
urmează învăţăturile Sfântului Augustin, doar că-şi aşterne gândurile în termeni 
mai potriviţi zilelor sale. In Răsărit este cunoscut ca Grigorie Dialogul. 


Grigorie 1 a fost fiul bogat al unui senator roman, dar a întors spatele acestor 
avantaje materiale alegând viaţa de călugăr benedictin. Şi-a vândut vastele averi şi 
a împărţit bogăţiile săracilor. În 590 a fost ales Papă al Romei, oficiu pe care l-a 
acceptat cu greu şi numai după o cumplită luptă interioară. Fermitatea şi puterea 
caracterului său, temperat de caritate şi profundă smerenie, l-au făcut cu adevărat 
să devină o mare personalitate. Şi-a început misiunea în vremuri tulburi. A fost un 
Papă luptător şi un administrator deosebit de capabil, considerat părintele 
papalității medievale. În timpul pontificatului său, Anglia s-a convertit la 
creştinism, datorită (aşa cum ne spune Sfântul Beda) unei întâlniri pe care Grigorie 
o avusese în piață cu un grup de sclavi de origine saxonă. Când a privit ochii 
captivilor, inima sa a fost înduioşată şi a spus: „Non Angli, sed Angeli” (ei nu sunt 
englezi ci îngeri) şi l-a trimis pe Sfântul Augustin, numit mai târziu „de 
Canterbury”, ca misionar în Insulele Britanice. 


Grigorie a fost nu numai un luptător, dar şi un vizionar. Şi pentru el, îngerii erau 
cât se poate de reali. Una din predicile sale, la a treia duminică după Rusalii, a 
dedicat-o în întregime îngerilor. Natura sa blândă este reflectată în modul în care 


interpretează textul biblic, iar în angelologia sa se vede influenţa lui Dionisie 
Areopagitul. Comentând parabola oii pierdute, spune: „Să vedem cum, prin 
minunatul plan divin, Adevărul ne aşază în faţa ochilor o asemănare a bunătăţii 
pe care omul o poate zări în sinea sa, dar care îl leagă de Creatorul oamenilor. 
Deoarece o sută este numărul perfect. El avea o turmă cu o sută de oi când a 
creat pe îngeri şi pe oameni. Dar, curând după aceea, una s-a pierdut, atunci 
când omul, prin păcat, a părăsit păşunile vieţii adevărate! ” [citat din Duminica 
Sfinţilor Părinţi, de Grigorie Dialogul, Vol. 3]. 


Grigorie arată apoi cum Domnul le lasă pe celelalte 99, ca să salveze pe una. EI 
combină această parabolă cu aceea a drahmei pierdute, asemănând bucuria femeii 
care-şi cheamă vecinii ca să se bucure împreună cu ea de regăsirea comorii, cu 
bucuria lui Hristos şi aceea a îngerilor când EI se întoarce împreună cu păcătosul 
pocăit. „EI, care este semnificat păstorul, este semnificat şi femeia... şi fiindcă 
există o imagine gravată pe piesa de argint, femeia pierde piesa de argint când 
omul, care a fost făcut după chipul lui Dumnezeu, a părăsit, prin păcat, 
imaginea Făcătorului său... Casa este răsturnată cu susul în jos, piesa de argint 
găsită; pentru că atunci când conştiinţa omului este răsturnată cu Susul în jos, 
imaginea Făcătorului său este din nou găsită înăuntrul lui... Când Domnul a 
creat naturile oamenilor şi îngerilor, cu scopul ca acestea să-L poată cunoaşte şi 
vrându-le îndelung răbdătoare, EI le-a făcut, fără nici o îndoială, după Chipul 
Său. Femeia a avut zece piese. Pentru că nouă sunt ordinele îngerilor. Ca să 
facă perfect numărul aleşilor, omul a fost făcut ca să-l întruchipeze pe-al 
zecelea, care, chiar după săvârşirea păcatului său, n-a fost încă distrus de 
Făcătorul... ”. 


Lui Grigorie i-a plăcut metafora; el se bazează pe Scripturi, dovedind astfel că 
există nouă cete, citind epistolele către Efeseni, Coloseni şi cărțile lui Isaia şi 
lezechiel. Este notabilă traducerea Sfântului Grigorie din lezechiel 28, 12: 
„„..profetul spune îngerului care a fost primul creat... Tu erai pecetea asemănării, 
deplinătatea înţelepciunii şi cununa frumuseţii”. 


Să notăm că el nu-l numeşte „făcut după asemănarea lui Dumnezeu”, ci pecetea 
asemănării, astfel încât să-i fie limpede cu cât e mai pură natura sa şi cu atât mai 
clară este imaginea lui Dumnezeu pecetluită în el... Şi continuă, citând din 
lezechiel, „pietrele preţioase îți erau veşmintele”. Aici sunt date nouă nume de 
pietre preţioase, care sunt fără îndoială cele nouă cete de îngeri. Între aceste cete, 
el, primul, stă îmbrăcat şi împodobit cu frumuseţe; pentru că el a fost aşezat 
deasupra tuturor cetelor îngereşti; în comparaţie cu alţii, el a fost mult mai minunat 
înzestrat. 


De la aceste generalizări, marele Grigorie revine la slujirea îngerilor, cărora le 
dedică mai multe pagini. El ne spune că: „Trebuie, de asemenea, să ştim, că 
numele înger se referă mai degrabă la funcţie, decât la natură. Pentru că aceste 
duhuri sfinte ale patriei noastre cereşti sunt într-adevăr întotdeauna duhuri, dar 
nu pot fi întotdeauna numiţi îngeri, numai atunci Sunt îngeri când prin 
mijlocirea lor sunt anunţate unele lucruri. Cei care anunţă lucruri de mai puţină 
Semnificație sunt numiţi îngeri şi cei care anunţă lucruri mai importante sunt 
numiţi Arhangheli”. 


Sfântul Grigorie crede că în cer îngerii nu au neapărat nevoie să fie diferenţiaţi prin 
nume, „pentru că acolo, din cauza vederii lui Dumnezeu, ei se bucură fiecare de 
o perfectă cunoaştere” dar, pentru noi, ei iau nume ce se potrivesc misiunii lor. 
„Astfel, Mihail este numit „Cine e ca Dumnezeu”. Gavriil este „Puterea lui 
Dumnezeu”, Rafail este numit „, Tămăduitorul lui Dumnezeu”. Grigorie îşi 
susține aserţiunile cu citate din Biblie, dar interesante sunt explicaţiile sale despre 
variatele titluri ale celor nouă coruri: „Acele duhuri sunt numite Stăpânii, prin 
care se lucrează din când în când semne şi minuni. Se numesc Puteri cele care 
la rândul lor au primit dar cu mult mai puternic decât celelalte”. Sfântul 
Grigorie, în mod destul de ciudat, consideră că unele activităţi ale Stăpâniilor sunt 
vrăjmaşe oamenilor şi, în încercarea lor de a ne ispiti, Puterile le ţin în frâu: „Sunt 
numite Începătorii cele care sunt aşezate deasupra Îngerilor... Sunt numite 
Domhnii cele ale căror puteri depăşesc pe acelea ale Începătoriilor... Scaune sunt 
numite cele pe care Atotputernicul Dumnezeu este întotdeauna aşezat ca să 
judece, ...care sunt atât de pline de harul Dumnezeirii prin care El face 
cunoscute  judecăţile sale... Din nou, Heruvim înseamnă  deplinătatea 
cunoaşterii... Și dragostea lor e o flacără pentru că, cu cât trăiesc mai viu 
percepţia Slavei lui Dumnezeu, cu atât mai fierbinte ard de dragostea Lui... Dar 
la ce folos să vorbim despre aceste duhuri îngereşti fără să fim conştienţi că prin 
ele ni se rezervă şi nouă un oarecare profit? Și pentru că modurile de viaţă al 
diferiților oameni corespund clar diverselor ordine ale cetelor cereşti, ele sunt 
atribuite acestor ordine, fiecare în acord cu similitudinea credinţei lor”. 


Sfântul Grigorie simte că aceia care au mai multă dragoste pentru Dumnezeu şi 
aproapele, vor primi răsplata meritelor lor şi vor locui printre heruvimi, pentru că 
Sfântul Pavel spune: „iubirea este împlinirea legii” (Romani 13, 10). Cu privire la 
definirea oficiului îngeresc, Sfântul Grigorie spune că aceia din rândurile cele mai 
înalte nu sunt trimişi niciodată cu misiune: ,...să slujeşti este un lucru, să stai 
înaintea Lui, altul”. 


Pentru că aceia ce-L slujesc pe Dumnezeu vin la noi ca trimişi. Cei ce stau înaintea 
Lui se bucură de contemplarea apropierii Lui... Şi asta, de asemenea, o ştim cu 
fermitate, privind îngerii ce ne sunt trimişi, pentru că, atunci când ei vin, îşi 
îndeplinesc misiunea atât de atent, încât niciodată, nici chiar pentru o clipă, nu 
părăsesc contemplaţia divină. Ei sunt trimişi, dar în acelaşi timp stau înaintea 
Tronului lui Dumnezeu, pentru că, deşi duhul îngeresc este circumscris, supremul 
Duh al lui Dumnezeu nu este”. 


Această ultimă frază este cea mai importantă, ea explicând cum îngerul nostru 
păzitor poate fi cu noi şi totuşi poate vedea faţa lui Dumnezeu. Şi, de asemenea, 
cum poate acesta să fie cu Sfânta Treime în cer şi cu lisus Hristos pe pământ? 
Aceasta ne ajută să înţelegem de ce îngerii duc rugăciunile noastre la Dumnezeu, 
unind rugăciunile lor cu ale noastre într-un singur act de rugăciune. 


Sfântul Grigorie cel mare a fost un vizionar, dar a fost şi un eminent om practic. 
Administrarea Bisericii de către el a fost înţeleaptă şi puternică, iar statornicia lui a 
văzut până la urmă Roma biruind pe deplin dificultățile uneia din cele mai grele 
perioade ale sale, când imperiul se sfărâma în bucăţi, în timp ce diverse molime îl 
devastau şi barbarii îi asaltau porțile. 


10. Sfântul Ioan Damaschinul 
(675 - 749 d.Hr.) 


Este drept să încheiem această parte din studiul nostru cu zicerile limpezi, subtile şi 
precise ale marelui teolog Sfântul loan Damaschin. A fost un înalt demnitar la 
curtea Califului din Damasc. Născut creştin, a fost determinat de credinţa sa să lase 
deoparte gloria deşartă a vieţii la curte şi să se retragă în mânăstirea Sfântul Sava, 
aşezată în munţii arizi dintre Ierusalim şi Valea Iordanului, unde a dus o viaţă de 
asceză şi totală supunere față de Dumnezeu şi voile Sale. A scris multe imnuri 
frumoase şi lucrări teologice, cel mai renumit fiind „De Fide Ortodoxa” (Credinţa 
ortodoxă), un sumar cuprinzător al scrierilor patristice | Toate citatele sunt de la 
Sfântul loan Damaschinul, Expunerea credinţei ortodoxe, Book II, capitolele III 
and IV, in Nicene and Post-Nicene Fathers, Series Two, Vol. IX, pag. 19-21]. 


Deşi atât de puţini îl citesc azi pe loan Damaschin, el a fundamentat summa 
teologică, socotind-o şi pe aceea a Sfântului Toma de Aquino. Scrierile sale rămân 
cele mai clare şi mai descoperitoare. El expune în angelologie, în special, vederile 
Sfântului Grigorie de Nazianz, la care el ţinea mult, şi pe acelea ale lui Dionisie 
Areopagitul. 


Sfântul loan afirmă că Dumnezeu i-a creat pe îngeri... după chipul Său - o rasă 
necorporală, „un fel de duh sau foc imaterial” - încât sunt chiar lumină, arzând cu 
cea mai vie intensitate, însetați de a-L sluji pe Dumnezeu, şi absolut liberi de 
gânduri materialiste. 


Un înger, deci, este o esenţă inteligentă în perpetuă mişcare, cu voinţă liberă, 
necorporal, slujindu-L pe Dumnezeu, obţinând prin har o natură nemuritoare... 
şi doar Creatorul singur cunoaşte forma şi limitarea esenței sale, după cum toate 
care Sunt raţionale sunt şi înzestrate cu liber arbitru. Astfel, fiind creat, poate fi 
schimbat, având putinţa fie să persevereze, să progreseze în bine, fie să se 
întoarcă spre rău”. 

După Sfântul loan, “îngerii nu se pot căi, pentru că sunt necorporali. El afirmă 
că ei nu Sunt nemuritori prin natură, ci prin har. Pentru că toate care au un 
început au şi un Sfârşit. Doar Dumnezeu este veşnic. EI este deasupra veşniciei: 
pentru că EI, Creatorul timpurilor, nu este sub domnia timpului, ci deasupra lui. 
Inteligența îngerilor este secundă, pentru că ei au primit-o de la Lumina care 
este fără început. Ei n-au nevoie nici de vorbire nici de auz. Îşi pot comunica 
instantaneu gândurile unul altuia”. 


Sfântul loan spune: „ei... sunt circumscrişi pentru că, atunci când sunt în cer, nu 
sunt pe pământ; şi când sunt trimişi de Dumnezeu pe pământ, nu rămân în cer. 
Nu Sunt îngrădiţi de ziduri Sau uşi, sau zăbrele, sau sigilii, pentru că Sunt 
nelimitaţi. Cu totul nelimitaţi. Repet, căci ei se revelează oamenilor care sunt 
vrednici şi cărora Dumnezeu doreşte ca ei să le apară, nu aşa cum Sunt în mod 
real, ci într-o formă schimbată, care poate fi văzută ”. 


Dar Sfântul loan revine la faptul că ei sunt limitați, în sensul că totuşi toate 
lucrurile create sunt limitate de Dumnezeu, Care le-a creat: „Având în vedere că ei 
sunt inteligenţe - continuă el, ei se află în locuri mentale, nu sunt circumscrişi 
precum corpul... ci, oriunde sunt trimişi, ei Sunt prezenţi acolo sub forma unor 
energii, şi nu pot fi prezenţi în locuri diferite în acelaşi timp”. 


Sfântul loan Damaschin nu este pregătit să spună dacă îngerii diferă în esenţă unul 
de altul, dar este convins că ei diferă în elevaţie şi strălucire. Dar, dacă elevația 
depinde sau nu de strălucirea lor, el socoteşte că nu poate afirma decât că ei îşi 
împart strălucirea şi cunoaşterea unul altuia şi le iradiază asupra ordinelor 
inferioare. 


EI remarcă: „Sunt puternici şi gata să îndeplinească voinţa Dumnezeirii şi natura 
lor este înzestrată cu o asemenea iuțime încât oriunde harul dumnezeiesc le 


porunceşte să fie, ei se şi află acolo. Ei sunt păzitorii împărăţiilor pământului; 
sunt aşezaţi deasupra naţiunilor şi religiilor încredințate lor de către Creator; 
guvernează treburile noastre şi ne aduc sprijin. Şi motivul, desigur, este acela că 
sunt aşezaţi desupra noastră de porunca şi voinţa divină şi se află întotdeauna în 
preajma lui Dumnezeu. Ei Îl contemplă pe Dumnezeu în raport cu putinţa lor, şi 
asta le este hrana. Se află deasupra noastră, pentru că Sunt necorporali şi sunt 
desprinşi de orice patimă trupească, deşi nu sunt lipsiţi de patimă: pentru că 
numai Divinitatea este dincolo de pasiune. Ei iau diferite forme la porunca 
Stăpânului lor şi astfel se descoperă ei înşişi oamenilor şi le dezvăluie misterele 
divine”. 


loan Damaschinul împarte cetele cereşti altfel decât Dionisie Areopagitul: trei 
coruri fiecare cu trei ierarhii. De asemenea, menţionează diferitele opinii cu privire 
la timpul când îngerii au fost creaţi şi ni le rezumă astfel: „Toţi sunt de acord că 
du existat înaintea creării omului. Eu Sunt de acord cu teologul (Sfântul 
Grigorie de Nazianz) care e de părere că ei au fost creaţi primii şi că gândirea a 
fost funcţia lor. Pentru că a fost potrivit ca esenţa mentală să fie prima creată, 
apoi ceea ce poate fi perceput şi, în final, însuşi omul, a cărui fiinţă înţeleaptă, 
uneşte ambele părți. 


Părerea Damaschinului despre satana este cea tradițională despre îngerul căzut: 
>e..€l nu era rău de la natură, ci bun, şi destinat unor scopuri bune şi n-a primit 
de la Creator nici o urmă de rău în el. Dar el nu a păstrat strălucirea şi 
demnitatea cu care l-a înzestrat Creatorul şi, prin propria sa alegere, a fost 
schimbat din ceea ce a fost în ceea ce era în contradicţie cu natura Sa şi S-a 
înverşunat împotriva lui Dumnezeu, Care l-a creat, şi s-a hotărât să se ridice 
împotriva Lui; şi a fost primul care s-a despărțit de Dumnezeu şi a devenit rău”, 


Cu satana au căzut şi nenumărate cete de îngeri care-i erau supuse. Ei au putere 
doar atât cât le-a îngăduit Dumnezeu. „Toată răutatea, deci, şi orice patimă 
necurată este lucrarea minţii lor. Dar, deşi le-a fost îngăduită libertatea de a 
ataca omul, ei n-au putere să învingă pe nimeni: pentru că noi avem puterea să 
primim Sau Să nu primim atacul... Observaţi, mai departe, că ceea ce în cazul 
omului este moartea, în cazul îngerilor este căderea. “ 


Cu o încredere neclintită în faptul că pocăinţa a fost posibilă numai aici pe pământ, 
în timpul vieţii sale trupeşti, Sfântul loan trage concluzia că „după cădere nu există 
posibilitatea pocăinţei pentru ei (îngeri) la fel cum nu e posibil - după moarte - 
pentru oameni”. 


Sfântul loan a scris în Octoih opt glasuri sau canoane pentru îngeri şi 24 de tropare, 
multe din ele putând fi găsite în această carte. 


Cu Sfântul loan Damaschinul părăsim pe Părinții Bisericii. Din păcate, unii n-au 
fost citați sau menţionaţi. Ar fi fascinant să-i urmărim de-a lungul teologiei 
moderne, dar nu acesta e scopul nostru. Este suficient să-i studiem în capitolele 
următoare pe îngeri în rugăciune, liturghie şi artă. 


Să încheiem ca Sfântul Damaschin, astfel: „Cel Care creează şi se îngrijeşte de 
toate şi păstrează toate lucrurile în Dumnezeu, Unicul, Care este necreat şi este 
lăudat şi Slăvit în Tatăl, Fiul şi Sfântul Duh, să ne lumineze minţile şi să ne facă 
de-a pururi să realizăm prezenţa îngerului ce ne stă alături”, 


Îngerii în Sfintele liturghii si rugăciuni 


Ca nu cumva să credem despre îngeri că sunt îngropaţi de prea multă vreme în 
tomurile vechii teologii şi acoperiţi de praful îndelungatei noastre indiferenţe, să 
revenim la rugăciunea noastră zilnică şi în special la cea duminicală. 


Îngerii sunt amintiţi şi cinstiţi în multe rugăciuni frumoase, în multe limbi şi de 
multe credinţe. 


lată, de exemplu, o rugăciune folosită în laudele ortodoxe, ca şi în rugăciunile de 
dimineaţă: „Îngere al lui Dumnezeu, păzitorul meu cel sfânt, dat mie de 
Dumnezeu ca Să mă păzeşti de rele, te rog cu stăruinţă, luminează-mă în această 
zi, acoperă-mă de tot răul, povăţuieşte-mă spre bine şi călăuzeşte-mă pe calea 
mântuirii”, 


Cu cât mai fericiţi şi încrezători vom merge toată ziua, dacă vom fi conştienţi că 
Dumnezeu ne-a dat un însoțitor special să ne apere, să ne păzească şi să ne 
lumineze. 


Îngerul nostru păzitor este o realitate obiectivă, în care este cuprinsă dragostea 
deosebită a lui Dumnezeu pentru noi, ca persoane. El este o expresie a grijii 
părinteşti a lui Dumnezeu, un tovarăş care nu adoarme noaptea şi niciodată nu ne 
lasă neînsoţiţi şi părăsiţi în întuneric. „Îngere al lui Hristos, păzitorul meu cel 
sfânt şi acoperitorul sufletului şi al trupului meu, iartă-mi toate câte am greşit în 
ziua de astăzi şi de toată viclenia vrăşmaşului meu celui potrivnic mă izbăveşte; 
ca Să nu mânii cu nici un păcat pe Dumnezeul meu, şi te roagă pentru mine, 
păcătosul şi nevrednicul rob, ca să mă arăt vrednic de bunătatea şi mila 
Preasfintei Treimi şi Maicii Domnului meu lisus Hristos şi tuturor Sfinţilor”, 
Amin. (Rugăciunea de dimineaţă). 


Există şi această scurtă, naivă, rugăciune folosită de cei mai mulți copii ortodocşi: 
„Înger, îngeraşul meu, ce mi te-a dat Dumnezeu, eu sunt mic, tu fă-mă mare, eu 
sunt slab, tu fă-mă tare”. Aceste multe rugăciuni au rostul de a susţine şi de a ne 
reaminti continuu că îngerii nu încetează să aibă o contribuţie reală, o constituţie 
activă în rugăciunea noastră şi, de asemenea, invocându-i, păstrăm neatinsă unirea 
cu ei. Acest lucru are o solidă bază scripturală, în special în doctrina Sfântului 
Pavel despre Trupul tainic al lui Hristos, în care toate mădularele au lucrarea lor 
deosebită (Romani 12, 4-8), de împreună cetăţeni cu Sfinţii, şi casnici ai lui 
Dumnezeu. (Efeseni 2, 19). Atributul de mijlocitor al îngerilor îşi are rădăcinile în 
Vechiul "Testament. 


Putem fi siguri că Sfânta Slujbă a Bisericii nu i-ar fi integrat pe îngeri, dacă ei ar fi 
fost doar o ficțiune pioasă, ori ar fi aparţinut unei ere trecute. Trecut şi prezent în 
veşnicie nu există şi însuşi timpul are foarte puţină importanţă. 


Oamenii acceptă astăzi, adesea fără să înţeleagă, atotputernicia ştiinţei care vede 
posibilitatea unui timp când oamenii, călătorind mai repede decât lumina, în loc să 
zboare înainte vor merge de fapt înapoi, la vremea de dinaintea celei de astăzi 
(teleportare în timp)! Timpul pentru noi este încă legat de noapte şi zi; îndată ce 
depăşim viteza luminii, timpul, chiar în calculul omenesc, îşi pierde înţelesul. Dar, 
destul de straniu, deşi acceptăm această speculație a ştiinţei, în acelaşi timp, 
înlăturăm adevărurile eterne! Petele lunii, îi fac pe oameni să se intereseze de ceea 
ce se află în spaţiu. Creştinul trebuie să se preocupe de ceea ce este dincolo de asta 
- în lumea cerească. 


Dumnezeu este centrul realităţii şi focarul vieţii, cu toate că Îl ocolim şi ne 
ascundem de El. Oştirile Sale cereşti Îl înconjoară şi deschid inelul care să ne 
cuprindă şi pe noi. Asta, fără ajutorul navelor spaţiale construite de om, ci prin 
actul liniştit al adevăratei rugăciuni, prin dăruirea de sine lui Dumnezeu, prin 
puterea unei iubiri care nu e legată de terestru, care n-are izvorul în noi, ci în însuşi 
Dumnezeu. „Aceasta este dragostea, nu că noi îl iubim pe Dumnezeu, ci că EI ne-a 
iubit pe noi” (1 loan 4, 10). Acesta este misterul şi explicația faptului că omul 
îndrăzneşte să creadă nu numai că poate, ci cu adevărat îşi uneşte vocea sa slabă cu 
aceea a oştirilor cereşti. Adevărul acestui fapt poate fi cu adevărat învăţat, numai 
prin experienţă personală, nu vizionară, ci prin cunoaştere lăuntrică. 


Fiecare zi de luni, în Biserica Ortodoxă răsăriteană, este dedicată îngerilor. La 
vecerniile de duminică, care ne introduc în ziua următoare, există trei tropare sau 
versuri închinate îngerilor, interpuse între versetele psalmului 129. 


La Utrenie, îngerii au un întreg canon, o odă compusă din nouă cântări. Acesta a 
fost scris de Sfântul loan Damaschinul în 8 glasuri. 


În 26 martie - după Buna Vestire - este sărbătoarea Sfântului Gavriil şi a tuturor 
îngerilor, cu Vecernie, Canon şi Utrenie. 


În 8 noiembrie, sărbătorim pe Sfântul Mihail şi toate cetele cereşti în același fel. 
Ca rugăciuni personale, există un Canon pentru îngerul păzitor şi unul pentru 
Cetele Cereşti şi Toţi Sfinţii. 


Cât este de minunat, mai ales când atât de mulţi privesc ziua de luni, ca pe o zi 
tristă („blue Monday”), că putem considera cerească prima zi de lucru a 
săptămânii, prin rugăciune specială, adresată Domnului nostru lisus Hristos. „0, 
Doamne, Își încredinţez astăzi sufletul şi trupul meu şi voinţa mea; te roz, fă ca 
voia Ta Să fie în mine aşa cum Îşi este plăcut ie ...de aceea, îi chem ca 
mijlocitori pe sfinţii Tăi îngeri. 


O, cereşti slujitori ai lui Dumnezeu, păzitori ai oamenilor şi duşmani ai 
diavolilor, mă plec înaintea voastră, duhuri binecuvântate şi mă bucur de 
măreţia voastră. Niciodată credinţa voastră nu se clatină, staţi de pază şi cu 
grăbire slujiţi voia Dumnezeului nostru. Strădania voastră nu osteneşte şi 
întotdeauna Sunteţi biruitori, neavând altă grijă decât a alunga pe vrăjmaşii lui 
Dumnezeu şi ai zidirii Sale. 


O, binecuvântat păzitor al oamenilor! Te cinstesc şi-Ti mulțumesc pentru 
ajutorul de fiecare zi, pe care ni-l dai, pentru felul în care ne călăuzeşti şi pentru 
rugăciunile ce le faci lui Dumnezeu, pentru noi. Mai presus de orice, te 
binecuvântez pentru grija pe care mi-o porţi, mie, un nevrednic păcătos. 


Sfinte înger, păzitor al sufletului meu, şi tu, Arhanghele Mihail, ajutorul meu, să 
nu fiţi mâhniţi pe mine şi să nu mă lăsaţi singur, ci zi şi noapte păziți-mă, până 
îmi voi încredința sufletul în mâinile lui Dumnezeu, Făcătorul meu, cu căinţă 
adevărată. Scăpaţi-mă de toţi duşmanii, văzuţi şi nevăzuţi, ca să pot de acum 
înainte să nu mai repet greşelile mele faţă de Dumnezeu, aşa încât la capătul 
vieţii să mă învrednicesc să vă văd că sunteţi în jurul meu, ca Să-mi duceţi 
sufletul la cer, să se poată închina lui Dumnezeu. Amin”. 


Această rugăciune cuprinde tot ceea ce reprezintă îngerii pentru noi, misiunea lor, 
încrederea noastră în ei, grija lor pentru om de la naştere până la moarte şi chiar 
după moarte. În toate acestea, remarcăm că există un profund şi veşnic respect 
pentru îngeri, care şi-a găsit expresia în frumoasele rugăciuni şi imnuri. 


Liturghia Răsăriteană, care este un ritual Euharistic mai vechi, îi menționează 
frecvent pe îngeri. Pentru aceia care nu sunt obişnuiţi cu această liturghie, este 
necesară o oarecare explicaţie. Este un serviciu divin complet, care culminează cu 
Epicleza, adică invocarea Duhului Sfânt pentru consacrarea elementelor Sfintei 
Euharistii. Aşa cum viaţa lui lisus a fost o pregătire treptată pentru pătimirea şi 
Învierea Lui, tot aşa Sfânta Liturghie celebrează întreaga viaţă a lui lisus Hristos pe 
pământ; naşterea Sa, anii retraşi, slujirea Sa, ultima Cină, patimile şi Învierea. 
Credincioşii ortodocşi trăiesc drama integrală a vieţii Mântuitorului, se împărtăşesc 


din ea, ascultă, învaţă, glorifică, se înclină în adoraţie şi participă la fiecare accent 
simbolic reprezentat în Liturghie. 


Liturghia este adesea presărată cu litanii. Acestea sunt „rugăciuni universale”, 
pentru că în ele cererile sunt făcute pentru toate nevoile oamenilor. Creştinul 
ortodox, participând la Liturghie, nu este un individ izolat şi solitar. EI ia parte la 
rugăciunile Bisericii şi Biserica se roagă pentru el şi pentru întreaga lume. 
Comuniunea sfinților este mereu prezentă, pentru că toți se roagă împreună. Nu 
există împărţire, în păcătos şi sfânt, cerşetor şi rege, laic şi preot, vii şi morţi, şi 
toate cetele cereşti, ci toţi se roagă împreună într-o altă lume, înaintea tronului lui 
Dumnezeu. Creştinul se află în adevărata sa patrie. 


Ortodocşii acordă o mare însemnătate acţiunii simţurilor, vederii, sunetului şi chiar 
mirosului, asupra fiecărui moment important din biserică prin cuvânt, cântec, 
tămâie şi frumuseţea candelelor aprinse. 


Slujba este împărțită în trei părţi: 

1) oficiul Proscomidiei, în care Sfintele Daruri sunt pregătite şi care reprezintă 
naşterea lui lisus şi anii săi retrași; 

2) Liturghia catehumenilor, care reprezintă slujirea Domnului nostru, şi 

3) Liturghia credincioşilor, care reprezintă Săptămâna Patimilor şi învierea. 


Am văzut cum în timpul vieții Sale pe pământ, îngerii erau mereu în preajma lui 
lisus. Tot astfel, în Sfânta Liturghie, ei sunt cu EI şi noi ştim că ei se află în 
mijlocul nostru. Primul lucru care ne aminteşte de ei este de natură vizuală, şi 
constă în faptul că imediat ce intrăm în biserică observăm imaginile iconografice 
ale lui Gavriil şi Mihail pictate pe uşile laterale, care le străjuiesc pe cele 
împărăteşti. În bisericile ortodoxe, altarul este separat de naos printr-un iconostas, 
o perdea despărţitoare, şi are trei uşi, din care cea din mijloc este dublă şi poartă 
numele de Sfintele Uşi sau Uşile împărăteşti, semnificând porţile cerului. Prin uşile 
laterale trec diaconul şi ceilalți slujitori ai altarului care reprezintă pe pământ 
funcțiile sfinților îngeri în ceruri. La fel, biserica trebuie să aibă o cupolă, pe care 
este zugrăvit Hristos Pantocrator dedesubtul căruia, imediat, vom găsi un şir de 
îngeri. 


În Liturghia Catehumenilor, mica intrare are loc când Sfânta Evanghelie - purtată 
în procesiunea solemnă în jurul mesei altarului, iese prin uşa de nord, din partea 
stângă, pe care este pictat Sfântul Gavriil, în timp ce reintrarea în sfântul altar se 
face prin uşile împărăteşti. Aceasta semnifică începutul vieții de învăţător a lui 
Hristos. Diaconul şi slujitorii altarului duc lumânările; în această procesiune şi, de 


asemenea, în Marea Intrare, care are loc în timpul Liturghiei credincioşilor, când 
sunt duse „ripidele”, diaconul îl reprezintă pe Sfântul loan Înaintemergătorul, iar 
slujitorii altarului pe îngeri. Ripidele sunt două discuri de metal reprezentând 
serafimii cu şase aripi, care altfel stau în spatele mesei sfântului altar. La început 
au fost folosite ca să îndepărteze muştele în timpul sfintei jertfe. Unele biserici sunt 
înzestrate cu ele, în timp ce altele nu. Este instrumentul caracteristic al diaconului 
şi-i este dat lui în mână, la sfințirea lui ca diacon. Imediat înainte ca procesiunea să 
înceapă, preotul spune, în şoaptă, următoarea rugăciune: „Sfăpâne Doamne, 
Dumnezeul nostru, Cel ce ai aşezat în ceruri cetele şi oştile îngerilor şi ale 
arhanghelilor spre slujba slavei Tale, fă ca împreună cu intrarea noastră Să fie 
şi intrarea Sfinţilor îngeri, care slujesc împreună cu noi şi împreună Slăvesc 
bunătatea Ta. Că Ţie se cuvine toată Slava, cinstea şi închinăciunea, Tatălui şi 
Fiului şi Sfântului Duh, acum şi pururea şi în vechi vecilor. Amin”, 


Este o rugăminte ca Dumnezeu să întreprindă acțiunea nu numai simbolic, ci să o 
transforme într-o realitate spirituală. Deşi nu-i putem vedea, îngerii sunt adunaţi în 
biserică, slujind pe Domnul lor. După această rugăciune, corul cântă imnul 
Trisaghion sau cântecul de trei ori sfânt, desprins din Liturghia pentru proslăvirea 
îngerilor (Isaia 6, 3). În timp ce corul cântă: „Sfinte Dumnezeule, Sfinte tare, Sfinte 
fără de moarte...” de patru ori, preotul se roagă: „Dumnezeule cel sfânt, Care întru 
sfinți Te odihneşti, Cel ce cu glas întreit sfânt eşti lăudat de serafimi şi slăvit de 
heruvimi şi de toată puterea cerească, închinat...”. Cădirea (cu tămâie) în acest 
moment este, de asemenea, o reminiscență a „îngerului cădelniţei” din cer, în timp 
ce fumul tămâiei ce se înalță este asociat cu ofranda rugăciunii ca un simbol al 
înălțăriui ei la Dumnezeu. 


La sfârşitul rugăciunii sale, preotul ÎL prea măreşte pe Dumnezeu, care e deasupra 
heruvimilor. În prezenţa îngerilor ce sunt împreună cu noi în biserică şi în cer, 
ascultăm Epistola şi Evanghelia. Aliluia, ce se cântă între cele două sfinte citiri, 
este un ecou al slăvirii îngereşti cu înţelesul „Slavă Celui Care Este”. În ceruri este 
cântat de soborul îngerilor şi al fericiților. 


Imnul heruvimic este cântat în timpul Marii Intrări, la Liturghia credincioşilor. În 
această procesiune, Sfintele Daruri sunt duse de la Proscomidiar la Masa Altarului, 
semnificând intrarea triumfală a lui lisus Hristos în lerusalim, ca la începutul 
Patimilor. Ea prevesteşte Parusia, adică a doua venire a Domnului, când Hristos se 
va întoarce în toată slava Sa, înconjurat de cetele cereşti. Imnul heruvimic este un 
dintre cele mai frumoase din imnologia ortodoxă: „Voi, care pe heruvimi cu taină 
închipuim şi făcătoarei de viaţă Treimi întreit-sfântă cântare aducem, toată grija 
cea lumească să o lepădăm. Ca pe Împăratul slavei, să primim pe Cel înconjurat 


în chip nevăzut de cetele îngereşti. Aliluia, aliluia, aliluia”. Grija pământească, 
într-adevăr, în acest moment pare foarte departe şi cerul atât de aproape, în timp ce 
cântecele măreţe umplu biserica. 


Cerul devine mai aproape în marele moment al transformării Sfintelor Daruri. 
Când acest moment sfânt se apropie, omul devine conştient de propria-i micime şi 
de bunătatea fără margini a lui Dumnezeu, îngăduindu-i să intre în Taina dătătoare 
de viaţă. 


Preotul, mulţumeşte astfel: „Mulţumim Ție şi pentru Liturghia aceasta pe care ai 
binevoit a o primi din mâinile noastre, deşi stau înaintea Ta mii de arhangheli şi 
zeci de mii de îngeri, heruvimii cei cu ochi mulţi şi serafimii cei cu câte şase 
aripi, care se înalță în tării, cântare de biruinţă cântând, strigând, glas înălțând 
şi grăind: Sfânt, Sfânt, Sfânt, Domnul Savaot, plin e cerul şi pământul de 
Mărirea Ta, Osana întru cei de sus. Bine este cuvântat Cel ce vine întru numele 
Domnului, Osana întru cei de sus”, 


Pentru noi toţi, măreţul imn de laudă şi mulţumire este expresia recunoştinței 
noastre nemărginite, ce izvorăşte din adâncul inimii şi sufletului. Îşi are obârşia în 
cântecul îngerilor auzit de Isaia (6, 3) şi la fel în imnul cu care evreii Îl întâmpină 
pe Iisus în Ierusalim (Matei 21, 9-15; Marcu 11, 9; loan 12, 13; Psalmi 117, 26). 
Acesta, cel mai măreț imn de proslăvire, este al îngerilor; mai sus decât atât nu 
putem urca, mai mult nu putem exprima. Ar trebui să fim conştienţi şi să ne dăm 
seama că, în timp ce vocile noastre umplu biserica, ele sunt reluate de miliarde de 
voci angelice, care intensifică cântecul la un volum nepământesc şi-l duc acolo 
unde este locul sfânt al lui Dumnezeu. Vocile noastre sunt doar un slab ecou al 
acestui slăvit imn. Minunea este că noi participăm la el. 


Dulce este într-adevăr rugăciunea neauzită, pe care credincioşii o spun în acest 
timp: „Cetele îngerilor şi arhanghelilor, împreună cu toate făpturile cereşti, Îţi 
cântă Ţie şi spun: Sfânt, Sfânt, Sfânt, Domnul Savaot! Cerurile şi pământul sunt 
pline de Mărirea Ta, Osana întru Cei de sus. Binecuvântat este Cel ce vine în 
numele Domnului, Osana întru Cei de sus. Binecuvântează-mă, Împărate din 
înalt, binecuvântează-mă şi Sfinţeşte-mă, Izvor al Sfinţeniei pentru că Tu Susţii 
lumea şi oştirile cereşti fără de număr, Te laudă şi fără încetare cântă de trei ori 
sfânt. Pe tine, Cel ce stai în Lumina Veşnică, înaintea Căruia tremură orice 
fiinţă, ca un nevrednic Slujitor, Te rog luminează-mi mintea, curăţeşte-mi inima 
şi deschide-mi buzele, ca şi eu să fiu vrednic să-ţi cânt Sfânt, Sfânt, Sfânt eşti Tu 
Doamne, în vecii vecilor, Amin”, 


Vrednic de cântat... Cât de mare este dorul nostru de Dumnezeu, cât de 
nemărginită lovirea noastră! Când suntem noi însă cu adevărat vrednici? Doar 
atunci când Duhul Sfânt ne inspiră. „Nici un om nu poate spune că lisus este 
Domnul, decât în Duhul Sfânt” (1 Corinteni 12, 3). Dar îngerii sunt întotdeauna 
vrednici ŞI, fiind inspirați, ei cântă cu noi, purtând rugăciunile noastre înaintea 
tronului lui Dumnezeu. Ei se adună în jurul Sfintei Mese din smeritele noastre 
biserici pământeşti, îngenunchiază cu noi înaintea Sfintei Jertfe. Pentru că în acest 
mare moment, când incomunicabilul ne este comunicat, când intangibilul devine 
tangibil, îngerii umplu altarul cu prezenţa lor invizibilă. 


După preschimbarea Cinsitelor Daruri, preotul se roagă pentru toţi aceia în al căror 
nume au fost oferite Sfintele Daruri, vii şi morţii, sfinții şi în special Sfânta 
Fecioară al cărei măreț imn se cântă: „Ceea ce eşti mai cinstită decât heruvimii şi 
mai mărită fără de asemănare decât serafimii, care fără Stricăciune pe 
Dumnezeu Cuvântul ai născut, pe Tine cea cu adevărat Născătoare de 
Dumnezeu, te mărim”. 


Împărăteasă, mai presus de cetele cereşti, este Acea care dintre toate fiinţele 
omeneşti a fost găsită vrednică să fie Maica Domnului ei; credinţei ei îi datorăm 
Intruparea; înaintea ei chiar trimisul lui Dumnezeu s-a închinat. 


Inainte de Rugăciunea Domnească (Tatăl nostru) se spune ectenia cererilor, în care 
noi cerem cu smerenie acele lucruri de care avem nevoie mai mare: o zi liniştită, 
sfântă şi fără de păcat, iertare pentru păcatele noastre, un sfârşit creştinesc vieţii 
noastre. 


În acest timp, ne mai rugăm şi pentru „un înger de pace, păzitor credincios al 
sufletelor şi trupurilor noastre”. În timpul rostirii Rugăciunii Domneşti, diaconul îşi 
încrucişează orarul în spate, simbolizând îndoitura aripilor îngerilor în adoraţie, 
înaintea lui Dumnezeu. Şi astfel, poate, dacă am şti să ascultăm, am auzi fâlfâitul 
aripilor cereşti când se strâng... Oare, scăldarea în Lumina Divină a aripilor 
îngereşti nu creează, cumva, o imensă şi sfântă tăcere, o pace negrăită...? 


Ingerii în arta creştină 


1. Introducere 


Pentru a urmări cum se cuvine tema îngerilor în artă, ar trebui cercetate 
nenumărate volume. Arta a făcut mai mult rău concepţiei noastre despre îngeri 
decât orice alt mijloc de exprimare. Este, de fapt, domeniul cel mai responsabil 
pentru ideile noastre greşite şi pentru necredinţa în îngeri. 


Am fost asediați cu tablouri sentimentale cu creaturi spectrale plutind în aer, 
deasupra pământului, protejând cu voaluri fluturânde copilaşi ce merg pe marginea 
prăpastiei. 


O altă formă populară este cea care poate fi găsită pe medaliile oferite copiilor, 
reprezentând copii cu obraji bucălaţi, cu aripi ce abia înmuguresc, exprimând o 
idee dulceagă, şi mai mult decât orice, departe de adevăr. 


Există apoi îngerii decorativi, susținând balustrade sau grilaje de altar, ca nişte 
fetişcane durdulii cărora le lhpseşte forţa şi majestatea păgânei „Victorii înaripate”. 


In alte portrete, îngerii arată ca nişte inşi insipizi şi câtuşi de puţin atrăgători. Nu e 
de mirare că însăşi credinţa populară s-a depărtat de ei şi, în final, oamenii nu mai 
cred deloc în îngeri. 


Dacă este adevărat că sfinţii îngeri au fost greşit reprezentaţi, aceasta e valabil şi 
pentru diavoli care, pictaţi cu coarne şi cozi, sunt la urma urmei la fel de incorect 
făcuţi. Nimeni nu ar putea fi vrăjit de asemenea creaturi! Este poate una din cele 
mai viclene acțiuni ale satanei de-a se lăsa astfel portretizat, încât, privind la el, să 
uităm cine este: lucifer, fiul căzut al dimineţii! 


Reprezentarea grafică a doctrinei religioase este precreştină şi a îşi are originea în 
Egipt. Pentru Biserica creştină primară, această artă n-a fost gândită ca o decorație, 
ci a fost făcută cu scop teologic. Artistul a exprimat în imagini ceea ce scribul a 
transmis prin cuvintele scrise ale Scripturilor. Anumite principii simbolice au fost 
respectate în reprezentări, aşa cum regulile de gramatică şi ortografie au fost 
păstrate în scriere. Mai ales în timpul Renaşterii, această imaginație artistică a 
precumpănit asupra teologiei, iar scenele religioase au devenit subiecte pentru 
opera de artă şi nu au mai servit teologiei. Îngerii au suferit cel mai mult din cauza 
acestui transfer de la arta religioasă la arta laică. Din ce în ce mai mult ei au 


devenit o simplă decorație şi înfrumusețare, semănând din ce în ce mai puţin cu 
descrierea lor din Scripturi. 


Mereu trebuie să ne amintim că îngerii sunt duhuri şi, de aceea, fiind lipsiţi de trup, 
de sex şi vârstă, nici un fel de portret al lor nu este posibil. Putem doar arăta 
simbolic cam cum ar fi, dar niciodată ce sunt ei de fapt. Fiind personificarea 
atributelor lui Dumnezeu, când s-au făcut vizibili omului, au arătat totdeauna ca 
„Omul lui Dumnezeu” puternic şi cerând respect şi atenţie. Cei ce i-au văzut pe 
heruvimi şi serafimi, desigur, nu i-au văzut cu feţe de copii, şi cu aripile strânse 
sub bărbie, ci ca pe nişte fiinţe înaripate aproape imposibil de descris prin cuvinte! 


Viziunile pot fi doar simbolic reprezentate în întregul lor pentru că aripile singure 
nu pot face un înger. „Aranjamentele moderne, drăguţe, la care cu toţii suntem 
expuşi de Crăciun şi de Paşti, ar fi şocat vechea Biserică, şi dacă religia noastră ar 
fi solidă, ne-ar şoca şi pe nor”. 


Biserica nu permite folosirea îngerilor ca element decorauv. Ei au fost astfel 
aşezaţi ca să ilustreze mai solemn şi mai semnificativ credința sau învăţătura 
Bisericii. 


Îngerii vin imediat după Sfânta Treime şi după cei patru evanghelişti. Au fost 
reprezentaţi înconjurând Dumnezeirea şi pe Maica Domnului, Împărăteasa 
cerurilor. De fapt, decorarea ca înfrumusețare este întotdeauna făcută din cortine şi 
plante stilizate. Acest lucru a fost valabil pentru ambele Biserici, răsăriteană şi 
apuseană. Azi numai cea răsăriteană aderă strict la această regulă, în interiorul 
propriei lor tradiţii. 


Artiştii Răsăritului şi ai Apusului din fiecare epocă au avut modul lor particular şi 
caracteristic de a vedea şi a zugrăvi lumea îngerilor şi de a păstra viziunea şi 
înţelegerea fiecărei perioade. 


2. Arta bizantină 


Este cea mai veche artă creştină, inextricabil legată de Tradiţia Ortodoxă. Într- o 
vreme a constituit standardul pentru întreaga lume creştină. Astăzi, Biserica 
Ortodoxă Răsăriteană urmează încă tradiția artei bizantine şi este credincioasă 
principiilor de altădată, care au guvernat pictura. Din nefericire, totuşi, în unele 
locuri, din ignoranță, aceste reguli au fost încălcate. 


Arta bizantină creştină este în primul rând preocupată de propovăduirea adevărului, 
este un portret grafic al teologiei ortodoxe. Bisericile sunt astfel pictate încât un 
om, intrând în clădire, să devină vizual conştient de întregul cosmos ce-l 
înconjoară, un cosmos în care fiecare profet, sfânt şi întâmplare sfântă să aibă locul 
său deosebit şi potrivit. De aceea, din momentul în care trece pragul bisericii, până 
la oprirea sub cupola reprezentând cerul cu Hristos în centru, creştinul este 
confruntat cu fiecare eveniment teologic major. 


Trebuie să avem în minte că arta bizantină este totdeauna legată exclusiv de 
teologie, nicidecum de aspectul ornamental. Când e nevoie de decorație, de 
exemplu: în jurul ferestrelor, deasupra arcurilor, sunt folosite forme geometrice şi 
uneori flori şi plante stilizate. Îngerii au locul lor precis în cosmos şi sunt, prin 
urmare, reprezentaţi în pictura bisericească şi în sfintele imagini - icoanele. 


Ar fi poate înțelept să explic aici ce înseamnă o icoană în Biserica Răsăriteană 
Ortodoxă. Este mai mult decât un tablou, o simplă imagine a unei persoane sfinte. 
Cea mai bună comparaţie pe care o putem face este că, aşa cum lisus este icoana 
lui Dumnezeu Tatăl, tot astfel o icoană sfântă transmite credinciosului adevărata 
imagine a persoanei pe care o înfăţişează. O icoană devine un loc sacru de întâlnire 
între credincios şi Dumnezeire. O icoană este lipsită de orice senzualitate şi 
spiritualitatea sa înlătură orice formă de naturalism. De fapt, o biserică ortodoxă, 
bizantină, este în întregime o imensă icoană a împărăției lui Dumnezeu atât în cer, 
cât şi pe pământ. 


Îngerii bizantini nu sunt niciodată drăgălaşi sau efeminaţi, ci bărbăteşti şi puternici. 
Sunt drapaţi ca vechii filozofi greci, pentru că sunt „inteligenţe divine”, ori sunt 
înveşmântaţi în haine de diacon pentru că, la fel cu diakonus, slujitorul, ei sunt 
chemaţi să fie slujitorii Celui Preaînalt. În mod obişnuit, ei poartă un toiag, ca 
simbol al autorităţii. Părul lor este lung şi ondulat, legat cu o panglică albastră sau 
o diademă, semnul spiritualității. Aripile lor sunt puternice şi colorate sobru, 
niciodată exagerate. 


Arhanghelii Mihail şi Gavriil sunt pictaţi pe cele două uşi laterale ale iconostasului, 
perdeaua altarului, separând sanctuarul de restul bisericii. Mihail este la 
miazănoapte şi Gavriil pe uşa de la miazăzi. În mijloc, pe uşile împărăteşti, de 
obicei e reprezentată Buna Vestire, Arhanghelul Gavriil pe un panou şi Fecioara 
Maria pe celălalt. 


Ingerii nu sunt reprezentaţi ca nişte copii ori aşezaţi în mod artistic. Uneori poziţia 
lor prezintă stranii contorsionări în aer, ca să încapă în spaţiul imaginii. Heruvimii 


şi serafimii au feţe aspre; cele şase aripi roşii şi albastre sunt desfăcute în mai 
multe unghiuri. Nu-i găsim decât în scenele din cer şi în paradis. 


Ca şi alte figuri din icoane sau de pe pereţii bisericii, îngerii privesc întotdeauna 
spre noi. Aceasta arată că nu suntem niciodată excluşi ci, din contră, suntem 
întotdeauna implicați în activitatea lor, oricare ar fi ea. Chiar în pictura Bunei 
Vestiri, în care Fecioara Maria şi Arhanghelul Gavriil vorbesc unul cu altul, ei ni 
se adresează şi nouă. Pentru noi s-au întâmplat toate, de aceea sunt cu faţa la noi. 
Numai păcătoşii sunt arătaţi din profil. 


Nu privim tablouri, ci cu pioşenie ne uităm la ei aşa cum ei se uită la noi, ca un 
grup de oameni care conversează. Aceasta este adevărata teologie, cea care 
clarifică comuniunea cu sfinții. Omul trebuie întotdeauna să fie ajutat să înţeleagă 
nevoia sa de a fi condus către condiţia sa naturală, care este cerul; persoanele sfinte 
se şi află deja acolo, fără să fie indiferente faţă de noi, ci dimpotrivă recunoscând 
legătura pe care Hristos a făcut-o între noi. 


Satana este reprezentat extrem de rar şi numai pe peretele dinafară al bisericii, în 
icoanele Judecăţii de apoi. Arta creştină ortodoxă este strict scripturală. 


Mai există descrieri biblice ale satanei, deci cum i-am putea cunoaşte trăsăturile? 
Sfântul loan, în Cartea Apocalipsei, îl vede ca pe un dragon, Sfântul Petru îl 
numeşte un leu care rage. lisus îl aseamănă cu un fulger. Nici una din aceste 
imagini nu e hidoasă, dar sunt oricum înspăimântătoare. Satana este puternic, 
ameninţător, ceva de care te temi, o imagine rea, haină. Necunoscând un mod de a- 
| înfățişa şi inspirându-se din Noul Testament Apocrif, a fost arătat drept cel mai 
urât lucru posibil, care produce teamă. Uneori, simbolismul din Răsărit şi Apus n-a 
izbutit să-l transpună pe satana pictural. De fapt, arta bizantină foarte rar a încercat 
s-o facă pentru că e mult mai legată de Rai decât de iad. 


Pictorii ortodocşi, încearcă să-i arate pe îngeri puternici; o putere celestă, senină, 
lipsită de senzualitate austeră dar, fără discuţie, cu caracter esenţial masculin. 


Ingerii bizantini, dacă nu ne pot emoţiona prin frumuseţe, ne umplu de încredere şi 


ne inspiră prin fermitatea lor. Intotdeauna ne vom simţi în siguranţă şi ocrotiți în 
prezenţa lor. Este exact ceea ce vrea să exprime chipul lor. 


3. Evul Mediu 


Secolele Evului Mediu au fost numite şi veacurile credinţei. A fost timpul marilor 
catedrale şi mănăstiri, frumoase prin arhitectura şi detaliile lor. Multe lucrări de 
artă, turle, arcade au fost aşezate atât de sus, încât ochiul nu le poate vedea. Era 
suficient că le vede Dumnezeu; de fapt, mai presus de orice, au fost dedicate slavei 
Sale. 


În picturi şi tapiserii, în piatră şi lemn, în argint şi aur, în vitralii şi pe fine 
pergamente, sfintele istorii au fost comemorate cu nesfârşită dragoste şi adoraţie. 
Peste tot, de la măreţele cupole, până la paginile luminoase ale cărților sacre, 
abundă îngerii. 


Nu e deloc simplu să faci o schiță a artei din Apus în această perioadă, adevărat 
creuzet al culturii. Da, o mare diversitate de tradiții, mergând de la bizantini la 
vikingi, în prima parte a Evului Mediu artiştii erau mai dibaci în proiectare decât în 
reprezentarea formei umane. 


Papa Grigorie cel mare a declarat că imaginile sunt folositoare credinciosului 
pentru că îl învaţă cuvântul lui Dumnezeu. Arta religioasă a Apusului era obsedată 
de un singur lucru: să catehizeze, în timp ce în Răsărit iconografia începuse să 
însemne mult mai mult. A fost şi este considerată la fel de sacră, ca şi Scripturile. 
Artiştii medievali nu căutau să producă asemănări convingătoare ale naturii, ori să 
creeze opere frumoase: ei voiau să le arate fraţilor întru credinţă conţinutul şi tâlcul 
povestirilor sfinte. Îngerii lor, de aceea, nu sunt deosebit de frumoşi, dar nimeni nu 
se îndoieşte de tăria şi profunzimea lor. Nu există superficialitate în aceşti îngeri. 


La început au putut fi întâlniți mai ales în manuscrise, pentru că în Apus, 
exceptând Italia, nu era o practică generală să se împodobească bisericile cu fresce 
şi mozaicuri. Ornamentaţiile multicolore şi miniaturale au fost pictate pentru 
Biblii, cărți de rugăciuni, breviare şi ceasloave. Scopul lor principal a fost de a fi 
folositoare în slujirea lui Dumnezeu. Astfel, îngerii, ca sfinţi mesageri ai lui 
Dumnezeu, şi au câştigat locul lor de drept printre alte figuri ale Bibliei. 


Biblia, cu excepţia viziunilor lui Isaia şi lezechiel, nu menţionează îngeri înaripaţi. 
Cea care i-a înzestrat astfel pare să fi fost închipuirea oamenilor. Aripile reprezintă 
semnul distinctiv al îngerului, după cum coroana este acela al regelui. Ele 
simbolizează spiritul, puterea şi iuţimea. Serafimii şi heruvimii sunt reprezentaţi 
prin capete însoţite cu trei perechi de aripi, acestea din urmă simbolizând spiritul 
pur, cunoscător prin dragoste şi inteligenţă; capul este emblema sufletului, iubirii şi 
cunoaşterii. 


Îngerii de obicei poartă în mâini un toiag ca semn al slujirii lor, Sfântul Arhanghel 
Gavriil este reprezentat cu un crin, Sfântul Mihail cu sabie şi armură, Sfântul 
Rafail poartă un băț şi o pungă atârnată la cingătoare şi sandale în picioare. Îngerii 
au şi o diademă sau o panglică albastră ale cărei capete se răsucesc în sus, 
simbolizând sfânta inspiraţie. Nimbul de deasupra capului îngerilor nu lipseşte 
niciodată şi este prezent întotdeauna când trebuie simbolizată sfinţenia. 


Numele de „înger”, însemnând „mesager”, „trimis”, poate fi atribuit şi unui om 
care aduce ştiri importante. Astfel, îi vedem pe evanghelişti şi în special pe Sfântul 
loan Botezătorul care şi el este reprezentat cu aripi de înger. La început, acest 
simbolism a fost riguros folosit şi în Apus şi Răsărit. Mai târziu a încetat să mai 
folosească atât de multe din aceste embleme tradiţionale, cât şi robele filozofilor 
greci cu care erau înveşmântaţi îngerii şi până la orarul şi stiharul diaconilor; 
acestora li s-au substituit tot felul de draperii fâlfâinde. Totuşi, Evul Mediu 
timpuriu a fost scutit de aceste pericole. Biserica era militantă, întreaga cultură era 
în grija ei şi ca atare arta a fost şi ea păstrată în canoanele strict creştine şi 
ortodoxe. 


Pentru că Buna Vestire a fost întotdeauna un subiect predilect al artei religioase, 
imaginile ei au putut fi găsite în cele mai timpurii manuscrise ale lumii creştine. 
Straiele îngerilor în aceste imagini sunt clasice bizantine; picioarele lor sunt ferm 
aşezate pe pământ. Reprezentarea lor era sobră iar aripile pe care le purtau se pliau 
în diferite unghiuri bizare, ca să se acorde cu forma spaţiului. Aceste icoane sunt 
pline de o naivă frumuseţe, comunică un intens sentiment religios. Au fost lucrate 
cu dragoste, cu grijă şi precizie. Există o ilustrație încântătoare, dintr-o Evanghelie 
suabiană, cam de prin 1150. Îngerul e arătat jumătate din profil, cu mâna dreaptă 
întinsă, într-un gest plin de nobleţe care în artă medievala semnifica rostirea, actul 
de a vorbi. Dar există atât de multe imagini încântătoare încât e greu să le 
prezentăm pe toate în această schiţă. 


De o mare preţuire s-a bucurat şi viziunea lui Isaia. Un excelent exemplu era o 
miniatură din Reichenau, din secolul al 11-lea. Dumnezeu este înfăţişat stând pe 
tronul slavei, înconjurat de flori asemenea razelor de lumină şi, în jurul lui, în cerc, 
serafimii desfăşurându-şi aripile lor frumoase, roşii trandafirii, unul din ei aducând 
cărbunele roşu aprins, cu care curăţă buzele profetului. Nu există în această 
perioadă îngeri bucălaţi cu aripi pufoase decât 400 de ani mai târziu în timpul 
Renaşterii. 


În Evul Mediu, heruvimii şi serafimii au fost înţeleşi ca fiind cele mai slăvite 
creaturi ale lui Dumnezeu, iar descrierea lor depăşeşte penelul sau condeiul 


omului. Totuşi, omul învrednicindu-se de o asemenea viziune, se străduia să-i 
transmită mesajul. 


În biserică, primele decoraţiuni sculptate au apărut în Franţa deși la drept vorbind, 
decorație este un cuvânt greşit pentru că nu aceasta a fost prima funcţie a acestor 
cioplituri timpurii. Menirea lor era de-a exprima o idee definită în legătură cu 
învăţăturile Bisericii. Deasupra portalului din secolul al 12-lea al bisericii Sfântului 
Trofim din Arles, găsim pentru prima dată un înger de piatră. EI este simbolul 
Sfântului Matei şi-l vedem zburând deasupra leului Sfântului Marcu, în partea 
dreaptă a Tronului Domnului; de cealaltă parte sunt vulturul Sfântului loan şi boul 
Sfântului Luca. Sfântul Irineu, printre alții, vede în aceste creaturi cu patru aripi, 
despre care vorbesc lezechiel şi cartea Apocalipsei, cele patru caracteristici 
principale ale Mântuitorului. În timpul Evului mediu, ele au fost definitiv 
omologate ca embleme ale celor patru Evanghelişti, atât în Răsărit, cât şi în Apus. 
În această perioadă, mai ales de dezvoltare a ambiţioasei arhitecturi gotice, figurile 
de îngeri se înmulțesc. Ele apar în special în jurul altarului, sau în cor unde pe 
drept trebuie să stea. De asemenea pot fi întâlniți la uşile bisericii, păzind Împărăţia 
lui Dumnezeu dinăuntru. 


Nu trebuie uitat că heruvimii au fost singura decorație permisă în Templul din 
Ierusalim, în afară de aceea a Scaunului Milostivirii şi Chivotului Legii (Exodul 
(eşirea) 25, 18-22). Şi Solomon „a cioplit heruvimi pe pereţi” şi i-a brodat pe 
Perdeaua albastră, purpurie şi stacojie a templului (2 Cronici (Paralipomena) 3, 7- 
14). Tradiţia imaginilor angelice aşezate în locurile de închinăciune este foarte 
veche. 


Unul dintre cele mai bune exemple de îngeri sculptați din secolul al 13-lea este 
îngerul-stâlp din catedrala din Strassbourg - o coloană zveltă cu patru laturi, ce 
urcă de la podea până la arc - un adevărat zbor ascendent ce-ţi înalță privirea la cer. 
Primele patru figuri sunt acelea ale evangheliştilor; deaspura lor sunt patru îngeri 
ce suflă din ultima trâmbiţă. Şi deasupra acestora sunt alți patru îngeri, ce poartă 
instrumentele Patimilor lui lisus. Chipurile sunt pur gotice. Draperiile cad în 
falduri simple, cu o dispunere perfectă şi cu aripile stilizate admirabil. Figurile lor 
impunătoare au o gravitate calmă. Îngerul cu crucea este pe bună dreptate faimos. 
Faţa lui, cred, este cea mai desăvârşită imagine îngerească. Are proporţii frumoase, 
este puternic, senin şi lipsit de orice senzualitate; iată, în adevăr pe Omul lui 
Dumnezeu reprezentat în toată frumuseţea lui impersonală, cu o deplinătate a 
gândirii, cu ochii aţintiţi spre orizonturile nemărginite. 


În secolele 13-14, observăm o subtilă schimbare în concepţia despre îngeri, care 
oglindeşte limpede schimbarea nivelului de viaţă şi de gândire al oamenilor: îngerii 
devin mai umanizați, mai cordiali în înfăţişare, manifestând o oarecare blândeţe 
fadă. Vechea concepție despre mesagerii şi atleţii lui Dumnezeu, despre preoţia 
divină a îngerilor, îşi pierde măreţia. 


Oamenii devin mai puţin spiritualizaţi, dezvoltarea industriilor şi creşterea oraşelor 
i-a făcut mai materialişti şi, de fapt, i-a transformat în simple minţi burgheze. 
Imaginaţia lor nu mai poate atinge înălțimile relatărilor scripturale, în care cetele 
cereşti cântă la unison necontenite laude lui Dumnezeu, laude la care ia parte 
întregul cosmos. Ei aşează în mâinile îngerilor instrumente muzicale mai terestre şi 
îi înveşmântează luxos în ţesăturile greoaie ale propriilor veşminte. 


În Italia, Giotto a redescoperit totuşi un fel mult mai realist de-a zugrăvi formele 
umane. Viziunea sa face un salt dincolo de bariera care separa pictura de sculptură. 
Datorează mult metodelor maeştrilor bizantini şi sculpturilor catedralelor nordice. 
Cu Giotto se deschise un nou capitol în artă. Şi totuşi, îngerii lui nu ne inspiră. 
Şcoala din Siena păstrează pentru mai mult timp rigoarea formelor bizantine, dar şi 
ea este preocupată să insufle o nouă viaţă vechilor canoane. Un exemplu grăitor 
este Bunavestire a lui Simone Martini şi Lippo Memmi. Un minunat arhanghel 
Gavriil proiectat pe un splendid fond auriu îngenunchiază în faţa Madonei, drapată 
cu sobrietate. Pe deasupra panourilor laterale ale acestei piese de altar există pictaţi 
în alb şi gri doi îngeri de o rară frumuseţe. Astfel, pe nesimţite, Evul Mediu păşeşte 
în Renaştere. 


4. Renaşterea 


Artiştii secolelor 14-16, inspirați de picturile şi sculpturile păgâne care tocmai 
fuseser scoase la lumină, au dat frâu liber închipuirilor prodigioase într-o 
dezlănţuire mirifică de culori şi de compoziţii magistrale. În acel moment, arta 
pentru artă a fost extrem de preţuită. Artistul a fost angajat să picteze mai mult 
pentru talentul său decât pentru fervoarea sa religioasă. Bisericile au fost decorate 
cu scene religioase, ca şi cum s-ar fi ilustrat o carte. Au fost înfăţişate aspectele 
umane ale vieții Domnului, Biblia oferind în întregul ei un material inepuizabil atât 
ilustrării cât şi expresiei artistice. 


Departe de noi de-a susţine că pictorii au fost lipsiţi de pietate. Şi totuşi nu încape 
discuţie că atitudinea lor a fost laică. Tradiţia iconoclastă iudaică, care 1-a 
constrâns pe paleocreştini, zace departe în urmă iar omul sofisticat al Renaşterii 
priveşte complet cu alţi ochi lucrurile şi până în zilele noastre arta va deveni din ce 


în ce mai laică, parcurgând toate fazele cunoscute. Fireşte că subiectele religioase 
au rămas în continuare populare şi împodobirea bisericilor importantă, dar chiar 
când expresia era inspirată, farmecul simplu şi duhul credinţei care izvorau din 
pictura şi ciopliturile primitive cu greu au mai putut fi redobândite. 


Renaşterea a fost fantastic de bogată în pictură, sculptură şi arhitectură, oamenii au 
în toate domeniile, omul fiind din ce în ce mai preocupat de sine însuşi şi de ideile 
sale. EI a fost înclinat să-L vadă pe Dumnezeu după chipul său, în loc să se vadă pe 
sine după chipul lui Dumnezeu. Totuşi, această perioadă a oferit pe unul din cei 
mai dăruiți pictori ai tuturor timpurilor - Fra Angelico. 


Guido di Pietro s-a născut în 1387 lângă Florenţa şi a intrat de tânăr în mănăstirea 
dominicană, la Fiesole. S-a călugărit sub numele de fra Giovanni, dar curând a 
devenit cunoscut ca fra Angelico, frate Angelic. Curăţia vieţii lui, ca şi candoarea 
chipurilor pe care le picta şi mulțimea îngerilor ce-au ieşit din penelul lui inspirat, 
i-au câştigat acest renume. A lucrat la început în Fiesole, unde a pictat celebrele 
miniaturi, în care predomină auriul şi albastrul. Un exemplu perfect al acestui stil 
de început al artei sale este imaginea Judecăţii de Apoi. Culorile sunt strălucitoare 
şi limpezi. Pe un cer fără nori, Hristos apare înconjurat de slava îngerilor. Brâul 
interior cuprinde heruvimi şi serafimi cu aripi roşii, sclădaţi în raze aurii. Brâul din 
afară este compus dintr-o mulţime de ierarhii cereşti. Dincolo de acest brâu, este 
aşezată Fecioara la dreapta lui Hristos, iar Sfântul loan la stânga. Figurile cereşti 
sunt aşezate de-o parte şi de cealaltă a cerului azuriu. Imediat dedesubt sunt 
mormintele deschise ale morţilor înviaţi, secționând prim planul în două. Pe de-o 
parte, damnaţii şi iadul sunt trataţi într-o manieră convenţională. Pe de altă parte, 
Fra Angelico a pictat cu remarcabilă emoție jubilația sfinților îmbrăţişaţi de îngeri 
suind împreună cu aceştia spre porţile cereşti într-un dans fericit. Îngerii sunt 
efeminaţi, e adevărat, dar sunt atât de puri, atât de lipsiţi de senzualitate, încât nu 
poţi să nu fi emoţionat de frumuseţea viziunii sale. 


Când Cosimo de Medici a construit noua mănăstire dominicană a Sfântului Marcu 
din Florenţa, Fra Angelico a decorat fiecare chilie. Aceste fresce sunt tratate sobru, 
cu o admirabilă economie; culorile sunt fluide, delicate, exprimând un adevărat 
misticism. Să mergi pe culoarul liniştit al mânăstirii şi să te uiţi în fiecare 
cămăruţă, să arunci o privire peste picturile cereşti este probabil una dintre cele 
mai spirituale şi estetice experienţe pe care o poate avea un om. 


Bunavestire a fost deosebit de iubită de fra Angelico şi de mulți alții. Există 
îndeosebi o pictură a sa care prezintă cu o mare perfecțiune personaje sacre. 


Fecioara şi Arhanghelul apar la fel de puri şi plini de bunătate. Arhanghelul este 
pictat exact în momentul când îngenunchiază în fața ei, în timp ce ea îşi 
încrucişează mâinile, pe piept în semn de supunere. 


Într-o altă pictură, Gavriil stă înaintea ei. E frumos şi grav; veşmântul liliachiu, cu 
nuanţe trandafirii, cade în falduri armonioase; în timp ce se pleacă, priveşte la ea în 
tăcere, plin de iubire. Fecioara îngenunchiază smerită în faţa trimisului lui 
Dumnezeu. 


Fra Angelico se ruga întotdeauna înainte de a începe să lucreze. Nu-şi corecta 
niciodată desenul fiind încredinţat că divinul îi conduce mâna. Curăţenia şi elanul 
spiritual ale lui Fra Angelico n-au fost niciodată depăşite, nici chiar de marii 
maeştrii, îngerii lui Giotto şi Benozzo Gozzoli sunt efeminaţi şi cam necon- 
vingători, îngerii lui Leonardo au un zâmbet ce poate fi asemuit mai curând cu un 
rictus, iar cei ai lui Michelangelo nu reuşesc să-şi ia zborul. Îngerii lui Tiţian sunt 
nişte copilandri drăguţi. Aceia ai lui Francesco Albani, Guido Reni şi Caracci sunt 
doar nişte flăcăi eleganți şi atrăgători. Nici chiar Rafael n-a atins detaşarea 
spirituală a lui Fra Angelico, oricât de frumoase sunt picturile sale. Îngerii lui 
Botticelli păstrează ceva din vechea măreție; ei sunt senini, puternici şi gravi. 
Feţele îngerilor, în încoronarea Fecioarei, luate fiecare în parte, respiră multă 
gingăşie. Sfântul Mihail, din catapeteasma de la Sfântul Bernard, exprimă o 
gravitate juvenilă, care este cu adevărat înduioşătoare. 


De ce oare aceeaşi perioadă, care în mare păstrează în pictură tonul religios, a 
introdus totuşi feţele de bebeluşi „angelette” şi îngeraşii goi, realmente greu de 
deosebit de Cupidon? Nu există alt răspuns satisfăcător, decât acela că farmecul 
redescoperirii artei păgâne, cu nenumăratele ei fresce încântătoare cu copii 
înaripaţi şi cupidoni l-au determinat pe artistul Renaşterii să-i transfere în opera sa 
fără să aibă altceva în minte decât decorația drăgălaş-inocentă. Cât despre capetele 
de copilaşi, fără trup, sprijinite de aripi pitice, este greu să le găsim vreo justificare. 
Şi la fel, nu înţelegem de ce heruvimul descris de lezechiel cu mulți ochi şi multe 
aripi, cea mai măreaţă dintre toate fiinţele cereşti, este mereu atât de nepotrivit 
reprezentat. 


Portretul artistic al îngerilor devine din ce în ce mai puţin biblic şi, în final, îşi 
pierde puterea de a transmite privitorului vreun sens al realităţii, pe care o 
semnifică. Cu trecerea timpului, nici chiar citirea frecventă a Scripturilor nu a mai 
putut disloca falsa impresie produsă intelectului de aceste picturi şi sculpturi 
fanteziste. Arta a căzut în mâini laice cărora, chiar dacă nu le lipseşte pietatea, le 
lipseşte oricum fundamentarea teologică. 


5. Perioada barocă 


Evoluţia istoriei şi a artei este în strânsă relaţie pe de o parte cu apariţia Reformei 
şi cu despuierea bisericilor de orice decorație, pe de altă parte, cu reacția pe care a 
produs-o acest fenomen, constând în împodobirea excesivă a bisericilor cu tot ce se 
considera că e mai frumos. În timp ce goticul se înălța spre cer, barocul încerca cu 
orice preţ să coboare cerul în biserici. A fost o epocă de extremă opulenţă şi lux în 
care palatele erau de mărimea unor orăşele fastuos înfrumuseţate. 


Dacă locuinţele regilor şi episcopilor erau atât de împodobite, ar fi fost imposibil 
să se facă mai puţin pentru Casa lui Dumnezeu. Nimic nu era destul de bun, destul 
de prețios, destul de măreț pentru a aduce paradisul în faţa ochilor omului şi a-i 
înălța gândurile într-o rugăciune cerească. Nori de aur atârnau în jurul 
ornamentelor şi coloanelor răsucite, deasupra altarelor şi din tavan, deasupra lor, 
îngerii jubilau - drapați sumar şi zburau cu aripi aurite şi cântând din harfe de aur. 
A fost o îndepărtare de la vechea, austera concepţie, dar fără discuţie a fost şi 
expresia unui profund sentiment religios. Îngerii barocului zburau plini de 
siguranță iar instrumentele muzicale din mâinile lor au fost treptat înmulţite şi 
variate. Expresia adevărului teologic n-a mai fost luată în seamă; importantă era 
dorinţa de a arăta că cerul era un loc mai plăcut şi mai fericit decât pământul. 


Bunăoară, există un îngeraş austriac plin de farmec deosebit de delicat. Este un 
basorelief pictat. Veşmântul lui este albastru, aripile aurii, părul castaniu: pare să 
cânte acompaniindu-se la mandolină. Capul e înclinat uşor într-o parte. De altfel, 
majoritatea îngerilor acestei epoci au o plastică minunată. Ei exprimă o reală 
bucurie şi adoraţie. Îngerii ca nişte cupidoni abundă în ungherele şi colţurile 
tavanelor, ţâşnind din nori sau ţinând în mâini ghirlande de flori. Asemenea 
imagini nu pot fi aprobate teologic, dar nu se poate să nu zâmbeşti şi să nu te simţi 
lipsit de griji în prezenţa unei asemenea jubilări. Pe ici, pe colo se întâmplă să 
întâlnim câte un chip realmente spiritualizat, sau cel puţin câte o prezenţă blândă, 
dar solemnitatea inspiratelor statui din Catedrala din Strassbourg nu mai poate fi în 
nici un chip găsită. 


Nu ştiu dacă El Greco poate fi inclus în baroc. Arta lui exprimă însă aceeaşi 
exaltare care poate fi văzută în statuile baroce. Îngerii lui sunt plini de mişcare şi 
de plutire în înalt. Picturile aparţin neîndoielnic unui om inspirat şi credincios, 
îngerii nu sunt atrăgători dar, în ciuda feţelor comune, privirea lor e plină de extaz, 
în rugăciune. Ei aspiră spre înălțimi şi atenţia le este ațintită spre cer. Nu sunt 
senini, ci mai degrabă cuprinşi de adoraţie. 


Velasquez are şi el doi îngeraşi fermecători în „încoronarea Fecioarei”. Sunt nişte 
copii atât de încântători, încât Regina cerurilor pare să nu-şi poată dezlipi ochii de 
la ei. Îngerii lui Zurbara, robuşti şi puternici, se disting prin ţinută. Cel din 
„Viziunea Sfântului Petru”, e foarte apropiat de descrierea biblică. Există ceva, la 
acest înger, care convinge. 


Se poate observa că o perioadă de artă se amestecă cu următoarea, încât nu se poate 
trage o linie precisă între ele. Concepţiile istorice şi filozofice, ca şi diferite 
tendinţe religioase, toate au avut influenţa lor asupra artei şi variatelor sale şcoli. 
Pictura lui Rubens bunăoară este masivă şi carnală şi, ca urmare, şi îngerii săi 
împărtăşesc această tendinţă. Ai lui Murillo sunt sentimentali şi ireali. Fi nu aparțin 
nici cerului nici pământului. Îngerii lui Rembrandt, exceptând remarcabila viziune 
a tabloului care descrie visul lui Iacob, nu sunt nici ei mai inspirați, aşa înfăşuraţi 
cum sunt în acele straie foarte lungi care arată ca nişte cămăşi de noapte. Ţi-e frică 
să nu se împiedice în faldurile lor. 


În Franţa, Delacroix a pictat cu destulă forță îngeri, dar expresia are un evident 
character terestru. În Anglia, a existat un mare vizionar, William Blake care şi-a 
ilustrat poemele mistice potrivit concepţiei sale foarte personale. Teologia şi 
programul lui de pictură erau ieşite din comun, dar picturile sale conţin ceva 
nepământean, rar întâlnit în epoca sa. 


6. Spre modernism 


Secolul al 19-lea a introdus o nouă viziune în artă datorită căreia reprezentările 
îngerilor sunt mai puţin uniforme ca oricând. Ai impresia că artiştii le-au pictat ori 
le-au sculptat absolut convenţional, sau în scop exclusiv decorativ. De altfel, 
majoritatea artiştilor epocii i-au considerat pe îngeri, chiar şi în cer, mai mult ca 
elemente decorative. 


Era victoriană, prosperă şi suficientă, a fost în aceeaşi măsură extrem de romantică 
şi sentimentală. Artiştii victorieni sunt cei care oglindesc cel mai bine în opera lor 
noțiunea care prevalează asupra îngerilor. Fi i-au considerat duhuri feminine, 
delicate, asemănătoare zânelor. Îngerii au fost aşezaţi în chip de statui, aplecându- 
se deasupra fântânilor sau plângând asupra mormintelor. Chiar şi îngerii lui Daniel 
Chester French, deşi uriaşi şi impunători, rămân doar figuri alegorice. Ei reprezintă 
o idee, nu o realitate spirituală. O dată mai mult, vedem că aripile singure nu fac un 
înger. 


Superba Victoria de la Samotrace, înaripată şi ea, nu poate fi luată de nimeni drept 
înger, ci drept ceea ce trebuie să însemne, respectiv o expresie a izbândei. Cel care 
a conceput-o şi-a imprimat gândurile atât de clar în piatră încât semnificaţia ei 
victorioasă s-a păstrat de-a lungul secolelor neschimbată. 


Credinţa unui artist este aceea care, îmbinată cu talentul său, îi dă puterea să 
transmită privitorului realitatea din spatele simbolului. Dacă French I-a înţeles şi a 
crezut în Lincoln, în ce-i priveşte pe îngeri e evident nu numai că nu-i înţelege ci şi 
că nu crede în ei! 


Victorienii, în general, au trăit plat, lipsiţi de imaginație, indiferenți. Trimisului 
curat şi puternic al lui Dumnezeu, credinciosului păzitor al omului, nu i s-a acordat 
niciodată prea mare atenţie. Oamenii se bazau pe conturile lor din bancă, nu pe 
îngerii lui Dumnezeu. 


În imaginea Bunei Vestiri, Dante Gabriel Rossetti, iniţiatorul stilului prerafaelit, 
pare să se fi revoltat împotriva acestei atitudini existențiale. Tabloul său e plăcut 
fără să fi redobândit însă claritate primitivă nesofisticată. Sfânta Fecioară priveşte 
mai mult speriată decât supusă, iar îngerul, pur şi simplu, n-are nimic de-a face cu 
trimisul lui Dumnezeu. Nu din cauza lipsei aripilor, ci din pricina întregii sale 
ținute. Georges Rouault a pictat şi el un înger păzitor; nu l-ai recunoaşte ca atare, 
dacă n-ar fi scris dedesubtul tabloului. 


Îngerul păzitor devine, încetul cu încetul, o istorioară pioasă, bună pentru a-i linişti 
pe copilaşi şi pentru a îmbogăţi ilustrațiile biblice. Partea curioasă este că, totuşi, 
ideea îngerilor bântuie mintea omenească şi în continuare ei rămân unul din 
subiectele favorite ale artiştilor. Fiecare epocă, chiar şi a noastră, atât de ştiinţifică 
şi realistă, s-a simţit irezistibil atrasă să picteze sau să sculpteze imaginea fiinţelor 
cereşti. 


Ilustratele de Crăciun şi de Paşti şi pioasele reprezentări care îi reprezintă ca 
spectre înaripate şi ca heruvimi cu feţe de bebeluşi încă invadează piaţa. Fireşte că 
această producţie nu poate fi numită artă, dar influenţa ei este prea puternică şi prea 
dăunătoare ca să ignorăm impactul pe care-l are asupra minţii receptive a copiilor, 
cât şi asupra propriului nostru scepticism intelectual. Aflaţi între aceste pioase 
orori şi extravaganţa artei moderne, nu e de mirare că ne rătăcim, iar credinţa 
noastră în îngeri devine din ce în ce mai îndoielnică. 


Dorinţa, cât se poate de onestă a artistului modern, de a căuta o nouă expresie, 
chiar dacă mai puţin exactă ca interpretare, îl determină să se întoarcă la 


simbolism. Dar acest simbolism încă nu s-a găsit pe sine, nu are înţeles pentru un 
neinițiat. Protestând vehement împotriva „supra-drăgălăşeniei”, au căzut în 
extrema cealaltă: majoritatea îngerilor contemporani sunt urâţi şi rigizi, şi câţiva 
sunt de-a dreptul simple schiţe. 


Înaintea celui de-al doilea război mondial, în Germania, Sulamith Wulfing i-a 
plăsmuit pe îngerii săi ca făpturi aparținând altei lumi. Ei sunt, poate, lipsiți de 
vigoare, dar sunt plini de spiritualitate. Se poate lesne oberva că artistul, mai mult 
decât să deseneze, îşi urmăreşte în realitate viziunea sa interioară. 


Într-o bijuterie ultramodernă, am găsit un înger contemporan care se apropia foarte 
mult de adevărata înfăţişare a îngerului. Faţa acestui înger era alcătuită dintr-un 
diamant pur, modelat în formă de pară. lată o figură fără egal, nesentimentală, 
tăiată precis, a cărei inexpresivitate aparentă oferă privitorului imaginea unui chip 
luminat, fără prihană. 


Este cât se poate de întemeiat să vrei să-i reprezinţi pe îngeri, dar în nici un caz nu 
poate fi îngăduit ca ei să capete o corporalitate care să ne determine să-i luăm drept 
oameni. Uneori putem găsi într-o figură omenească o expresie care poate 
instantaneu să ne ducă cu gândul la un înger. Dar aceasta nu stă în chip, ci în 
spiritul care se oglindeşte în el. Îngerii sunt spirite pure care s-au manifestat şi încă 
se manifestă pentru noi prin asemenea forme încât să-i putem înţelege. Ei sunt 
trimişii lui Dumnezeu, personificarea atributelor Sale. Sunt fiinţe spirituale de care 
se cuvine să ne apropiem cu respect şi smerenie. Atunci când încercăm să-i pictăm 
sau să-i sculptăm, trebuie să păstrăm cu orice preţ această atitudine, pentru că sunt 
făpturi sfinte. 


Pentru aceia dintre noi care am fost crescuţi la sânul Bisericii Ortodoxe Răsăritene, 
reprezentarea lui Dumnezeu lisus Hristos, a Maicii Sale, a îngerilor şi a sfinţilor 
este posibilă doar atunci când pictorul rămâne credincios canoanelor şi Sfintei 
Tradiţii iconografice. Aceste reguli traduc în imagini, pentru ochii noştri, 
înfăţişarea acelor făpturi ale căror trăsături sunt proiectate pe ecranul eternității, 
dincolo de timp şi spaţiu, scăldate într-o lumină ce nu lasă umbră, într-o viaţă ce nu 
cunoaşte moartea. Astfel încât, privind aceste icoane, privim nu atât la ele, ci 
dincolo de ele, către realitatea pe care cu adevărat o reprezintă. 


Epilog 


Într-o zi, dis de dimineaţă, când aveam şapte ani, am văzut îngeri. Sunt tot atât de 
sigură azi cum am fost şi atunci. Nu am visat, nici „n-am avut vedenii”. Ştiu precis 
că ei erau acolo, cu mare claritate. N-am fost nici mirată, nici înspăimântată. N-am 
fost nici măcar înfiorată, ci teribil de bucuroasă. Am vrut să le vorbesc şi să-i ating. 
Camera noastră, a copiilor, era luminată de zorii zilei şi am văzut un grup de îngeri 
stând în jurul patului fratelui meu mai mic. Eram atentă, altfel n-aş fi putut auzi 
vocile lor. 


Purtau veşminte lungi, vaporoase, de diverse culori pale. Părul le ajungea până la 
umeri şi era diferit colorat, blond, roşcat şi brun închis. Nu aveau aripi. La 
picioarele patului fratelui meu, Mircea, puţin mai la o parte, stătea o ființă 
cerească. Era mai înalt şi nemaipomenit de frumos, cu aripi mari, albe. În mâna 
dreaptă purta o lumânare aprinsă. Nu părea să aparțină grupului de îngeri strânşi în 
jurul patului. EI stătea deoparte şi aştepta. L-am recunoscut a fi îngerul păzitor. Am 
observat apoi că la picioarele patului meu stătea o făptură cerească asemănătoare. 
Era înalt, veşmântul lui era albastru, cu mâneci largi. Avea părul castaniu şi faţa 
ovală; frumuseţea sa n-o pot descrie, pentru că nu poate fi comparată cu nimic 
omenesc. În spatele lui, aripile i se înălţau lateral şi în sus. 


O mână îi era ridicată la piept, iar în cealaltă purta o lumânare aprinsă. Zâmbetul 
lui era cu totul îngeresc: dragoste, bunătate, înţelegere şi siguranţă izvorau din el. 
Încântată, am trecut peste cuvertură şi, îngenunchind la capul patului, am întins 
mâna, cu dorinţa arzătoare de a-l atinge pe surâzătorul meu păzitor, dar el a făcut 
un pas înapoi, a întins mâna prevenitor şi a dat uşor din cap. Eram atât de aproape 
de el, încât l-aş fi putut atinge cu uşurinţă. 


„Oh, te rog, nu pleca!”, i-am spus, cuvinte la care toți ceilalți îngeri au privit spre 
mine şi mi s-a părut c-am auzit un râs cristalin, dar de acest sunet nu sunt sigură, 
deşi ştiu că râdeau. Apoi au dispărut. 


Nu eram decât un copil când mi-am văzut îngerul păzitor. Pe măsură ce timpul a 
trecut, sporadic mi l-am amintit şi i-am recunoscut prezenţa, dar cel mai des l-am 
ignorat. Paradoxal, doar răul şi supărarea m-au trezit şi mi-au limpezit viziunea. 
Poate că datorită celor văzute şi celor suferite în război şi sub ocupaţia comunistă, 
în anii ce au urmat, am fost supusă unor coşmaruri diabolice. Singura mea salvare 
în timpul acestor vise era să fac semnul Crucii. Am ştiut întotdeauna că eram 
adormită, că era un vis conştient dar era o tortură ca să mă trezesc. 


Într-o zi, privind la o colecţie de icoane vechi, am văzut un triptic, reprezentând 
îngerul păzitor; în panoul din mijloc el apăra somnul plin de vise rele al celui pe 
care-l păzea. Mai târziu, când eram bântuită a nu ştiu câta oară de unul dintre cele 
mai înfricoşătoare coşmaruri, când să mă trezesc mi-a venit în minte icoana şi, cu o 
limpezime extraordinară, mi-am reamintit că, fund copil, îmi văzusem îngerul 
păzitor. 


Intărită, m-am întors imediat la îngerul meu păzitor, aşa cum nu mai făcusem din 
copilărie; şi am ştiut că stă lângă mine, protejându-mă. Liniştită şi împăcată, am 
recăzut într-un somn profund, odihnitor. 


Această întâmplare, propria-mi experienţă, stă atât la începutul cât şi la sfârşitul 
cărții de faţă pentru că fără ea (întâmplare) nu m-aş fi apucat niciodată de acest 
studiu. De asemenea, fără tot ce am studiat, această experienţă ar fi rămas pur şi 
simplu, o experiență remarcabilă (cel puţin pentru mine însămi), dar inexplicată şi 
fără înţeles. Astăzi, pentru mine, ea are o semnificaţie extrem de reală şi de 
deosebită. 


Îngerii au o miraculoasă realitate. Activitatea lor printre noi a devenit pentru mine 
o realitate vitală, pozitivă. Nu mai caut să-i văd, cunoaşterea prezenţei lor îmi este 
suficientă. Ca să încerci să ai o viziune a îngerilor, sau să speri să o ai sau să ceri 
aşa ceva, e o greşeală. Să cauţi intimitatea cu ei, prin alte mijloace decât harul lui 
Dumnezeu, este zadarnic; Dumnezeu lisus Hristos este singurul nostru drum spre 
unirea cu Tatăl şi cu toate creaturile Sale. 


Îngerii sunt duhuri curate, dar nu e neapărat necesar să aibă o consistență, o natură 
care să fie dincolo de înţelegerea noastră. Când îi vedem, privim o realitate. Ar fi 
poate greşit să numim o asemenea experienţă „viziune”, dacă înţelegem prin 
cuvântul viziune o stare ca de transă şi nu, pur şi simplu, facultatea de a vedea. 
Ceea ce vedem în asemenea ocazii, percepem fără efort, ştiind bine că, material 
vorbind, nu este nimic de văzut. Conform cu cele descrise în Scripturi şi în 
mărturiile sfinților, emoția în faţa lor este zugrăvită ca o bucurie şi o încântare, 
uneori teamă, în care mintea rămâne perfect clară şi judecata neştirbită. 


Sfântul Simion spunea că „aceia care merită percep şi prin simţuri şi prin intelect 
ceea ce este cu totul deasupra simțului şi intelectului”. 


Sfânta loana d'Arc spune la judecată că ea a „îmbrăţişat viziunea Sfintei Caterina şi 
a Sfântului Mihail în jurul genunchilor, dar când a fost întrebată ce ţine în 
îmbrățişare, a fost incapabilă să explice. Nu cred că îngerii se materializează în 


sensul fizic al cuvântului, deşi au concreteţe spirituală. Nu sunt transparenţi ca 
fantomele, ci apar, acelora care-i văd, ca fiind absolut substanțiali. Îngerul nostru 
păzitor e considerat a fi imaginea spirituală a tuturor calităților noastre bune şi 
adevărate; asta îl face intens personal şi foarte specific. El este mai aproape sau 
mai departe de natura noastră adevărată. 


După cum trăsăturile noastre bune sunt date de Dumnezeu, aşa ne este dat îngerul 
nostru ca să ne apere şi să ne întărească aceste trăsături până creştem la deplina 
maturitate a naturii noastre dată de Dumnezeu şi asemănătoare Lui. El este în 
adevăr păzitorul nostru şi mentorul nostru şi priveşte faţa lui Dumnezeu. Este 
incoruptibil şi întotdeauna cu noi, dar noi nu suntem totdeauna în stare să-l simțim, 
din cauza perversităţii noastre îndărătnice. Îngerul cel rău, sau demonul, pe de altă 
parte, poate să se apropie atât cât îi îngăduie relele noastre, sau mai curând 
îngăduinţa noastră pentru ele, îl fac să devină umbra noastră. Şi el, în anumite 
ocazii, poate fi văzut sau simţit de cei sensibili. Dar când vorbesc despre el ca 
despre o umbră, nu înţeleg să spun că diavolul nu are realitate, pentru că numai 
aceia care nu au rezistat niciodată ispitirii, care, cu alte cuvinte, nu au stat 
împotriva satanei, se pot îndoi de existenţa lui, pentru că n-au avut ocazia să-i 
simtă puterea. Chiar această experienţă a teribilei puteri de ispitire confirmă 
credința mea în îngerul căzut. 


Sfinţii îngeri sunt nemuritori prin harul lui Dumnezeu. Au o natură pozitivă şi 
dinamică şi o existenţă independentă de orice altceva, exceptându-L. pe Dumnezeu. 
Sunt departe de a fi „lipsiţi de voinţă” dar voinţa lor este complet acordată cu 
voinţa lui Dumnezeu, datorită dragostei lor absolute şi adoraţiei pe care i-o poartă. 
Nefericirea timpului le este necunoscută. 


Să-i prea măreşti pe îngeri, în sens păgân, este absolut greşit şi interzis de Scripturi 
şi de Biserică, dar ca să te rogi lor şi să le ceri ajutorul şi să-i respecţi este cât se 
poate de conform Scripturilor. Rugăciunea este marele liant al unităţii, substanţa ei 
sudează şi prin ea întreaga creaţie a lui Dumnezeu stă laolaltă în faţa Lui. 


Sfinţii îngeri ai lui Dumnezeu ne păzesc, ne păstoresc, ne conduc, ne susțin când 
cădem, îmbărbătându-ne pe drumul nostru. Îngerul nostru personal şi, de 
asemenea, păzitorii diferitelor naţiuni, îşi amestecă rugăciunile lor cu ale noastre, 
purtându-le la Dumnezeu în înalt, până când vom sta toţi înaintea tronului lui 
Dumnezeu şi „vom cunoaşte pe deplin precum şi noi suntem cunoscuţi” (| 
Corinteni 13, 12). 


Este potrivit, drept şi cuvenit nouă să-Ţi aducem mulțumiri în toată vremea şi în tot 
locul, o, Doamne, Părinte Sfinte, Atotputernice, Dumnezeule Cel Veşnic. Care, 
prin mulţimea sfinților, ne-ai împresurat cu un nor aşa de mare de martori încât 
noi, bucurându-ne de tovărăşia lor, putem merge cu răbdare pe calea care ne stă 
înainte şi, împreună cu ei, putem primi cununa slavei ce nu se veştejeşte. De aceea, 
cu îngerii şi arhanghelii şi cu toată oastea cerurilor, lăudăm şi Mărim Numele Tău 
preaslăvit, totdeauna cinstindu-Te şi zicând: 


„Sfânt, Sfânt, Sfânt, Domnul Savaot, 
Plin este cerul şi pământul de Mărirea Ta. 
Slavă Ţie Preainalte, Doamne. Amin”. 


